
Jitsi nefas est dubitare evangelia pari aucto- 
ritate omnia esse, sublimitate tamen rerum, 
quas nobis exhibet, evangelium Ioannis ceteris 
antecellere et, qui legunt, facile pervident, et 
patres unanimi affirmarunt. Etenim Ioannes, non 
adeo quae Christus gessit atque egit, ut quae 
dixit ac docuit, eque his illa potissimum, quae 
de divina huius persona binisque naturis scire 
referret, literis consignata tradere studuit. Hinc 
illa, sublimiorum doctrinarum individua ple- 
rumque comes, qua hic liber premitur, obscu- 
ritas illaeque difficultates quibus lectorem im- 
pedire solet. Non enim salebrosum quidquam 
aut implexum, sed omnia plana et liquida inve- 
nimus in ea operis parte qua Christi historia 
continetur; ast sermones ab eo habiti, horta- 
tiones, responsa, effata, sententiae, verba, quae 
operis pars est longe maxima, ad haec expo- 
nenda aut solum intelligenda qui animum ap- 

pellit, hunc tamquam quidam scopuli circum- 
stare videntur. Neque vero id rerum dumta- 
xat et materiei arduitati attribuendum. Accidit 
ut legentes ad quaedam offendamus in speciem 
pugnantia, quorum etsi nonnulla, velut quae 
sunt in Io. VI, 46 et XIV, 7, levi negotio 
componas, at cetera non item. Ipsa orationis 
forma ea est, ut in argumentis vel assumptio 
omnino desideretur vel complexio, utque eo- 
rum, quae dicuntur, connexum et consequen- 
tiam deesse facile existimes. Ad haec accedit 
illud ipsum quod in laudibus Ioannis merito 
ponitur, utpote certissimum veritatis indicium 
atque ad fidem faciendam eflieacissimum, quod- 
que cuiusmodi sit, paullo diligentius declare- 
mus necesse est. Non idem negotium est alio- 
rum sermones intelligere in aliquem librum 
relatos, atque eos quos viva voce inter se aliqui 
habent. Etenim in rebus, de quibus colloqui- 
mur inter nos, significandis partem operae non 
exiguam sonus ac flexio vocis, gestus, oris ha- 
bitus et conformatio, animi affectus sese pro- 
dentes, ceteraque huiusmodi adiuncta sibi vin- 
dicant; quorum tamen nihil exprimi scripto pot- 
est, quodque perspicuitati propterea deest, id, 
qui hos sermones colloquutionesque in historias 
referunt, aliquo artificio supplere necesse ha- 
bent. At Ioannes, nullo artificio hac in re usus. 


Christi atque aliorum sermones ita retulit, ut 
habiti sunt; id quod perspicere operosum non 
est iis qui attente et considerate hunc librum 
perlegunt Id ipsum vero, etsi Ioanni, ut dixi- 
mus, laudi vertendum sit ex ea parte quatenus 
huius fidem comprobat, non tamen potest quin 
eorum, quae ita referuntur, intelligentiam im- 
peditiorem efficiat. Quapropter, ut ad eam rem 
cum primis ac sedulo animum advertant, qui 
hoc evangelium penitus intelligere avent, sum- 
mopere curandum est 

Quae quum ita sint, perfectum iam esse 
existimo eius, qui Ioannis evangelium enarran- 
dum sumit, potissimas curas praecipuumque stu- 
dium in id impendi oportere ut Christi verba 
in illud relata, depulsis iis quasi nebulis quibus 
ea quodammodo obumbrantur, quam fieri potest, 
clareant, divinosque sensus his verbis subiectos 
levi labore assequamur. Has partes equidem 
mihi selegi, idque praesertim hoc Commentario 
edendo recepi, ut, inquam, quae a Christo dicta 
Ioannes scriptis mandavit, illis difficultatibus 
liberarem. Cetera vero, quae sunt in hoc evan- 
gelio, vix mihi attingenda esse duxi, neque 
amplius quam opus esset ut ne lectorem non 
intellecta remorarentur; maxime quod illa, ple- 
raque certe, in tribus libris de Evangeliis, quan- 
tum satis est, exposuerim. Quos libros expedit 


VI 

in promptu esse dum quis hoc Commentarium 
evolvet; quae enim plenius in illis sunt per- 
tractata, ea in hoe admodum breviter perstrin- 
gere visum est Quin etiam iuverit illas quae- 
stiones legisse quas de loanne deque eius evan- 
gelio in universum habuimus in primo illorum 
librorum. 

Volo autem monitum quemque esse me 
Catholicis scribere; longiores igitur cum Pro- 
testantibus disceptationes a me exspectare non 
oportere. Argumenta quidem, quibus hi revin- 
cantur, haud omisi; sed non illa negligenda 
putavi quae unis nostris probarentur. 

Ceterum , quod recepi , plene me atque 
omni ex parte praestitisse tantum abest ut cre- 
dam, ut probe sentiam plurima in hoc libro 
repertum iri quae multo amplius exponi ac 
declarari potuisse, imo et debuisse, videbun- 
tur. Verum brevitati quoque consultum esse 
placebat. Tum alii, spero enim, exsistent qui, 
quod conatus sum, perficient; hisque si quid 
opis afferre libellus iste meus quiverit, satis 
hoc erit, cur non poenitendos laboris fructus 
ine existimem percepisse. 

Evangelium expressum est ad exemplar 
editum in typographeo vaticano anno MDXCIII; 
qua in re ea religione usus sum, quae vereor 
ne cuiquam nimia fortasse videatur. 

IN IO ANNEM 

COMMENTARIVM 

CAPVT I 

1 In principio erat verbum, et verbum erat 
apud Deum, et Deus erat verbum. 

2 Hoc erat in principio apud Deum. 

3 Omnia per ipsum facta sunt : et sine ipso 
factum est nihil, quod factum est, 

4 in ipso vita erat, et vita erat lux hominum: 

5 et lux in tenebris lucet, et tenebrae eam non 
comprehenderunt. 

6 Fuit homo missus a Deo, cui nomen erat lo- 
annes. 

7 Hic venit in testimonium ut testimonium per- 
hiberet de lumine, ut omnes crederent per illum. 

8 non erat ille lux, sed ut testimonium perhi- 
beret de lumine. 

9 Erat lux vera, quae illuminat omnem homi- 
nem venientem in hunc mundum. 

10 in mundo erat, et mundus per ipsum factus 
est, et mundus eum non cognovit. 

11 In propria venit, et sui cum non receperunt. 

12 quotquot autem receperunt cum, dedit eis po- 
testatem Glios Dei fieri, his, qui credunt in nomine 
eius : 

IX lOANNEM COMMENTARI VII 

13 qui non ex sanguinibus, neque ex voluntate 
carnis, neque ex voluntate viri, sed ex Deo nati sunt. 

14 Et verbum caro factum est, et habitavit in 
nobis: et vidimus gloriam eius, gloriam quasi unigeniti 
a patre, plenum gratiae, et veritatis. 

15 Ioannes testimonium perhibet de ipso, et 
clamat dicens: Hic erat, quem dixi: Qui post mc ven- 
turus est, ante me factus est: quia prior me erat. 

16 Et de plenitudine eius nos omnes accepimus, 
et gratiam pro gratia. 

17 quia lex per Moysen data est, gratia, et ve- 
ritas per Iesum Christum facta est. 

18 Deum nemo vidit umquam : unigenitus filius, 
qui est in sinu patris, ipse enarravit. 

19 Et hoc est testimonium loannis, quando mi- 
serunt Iudaci ab Ierosolymis sacerdotes et Levitas ad 
eum ut interrogarent cum: Tu quis es? 

20 Et confessus est, et non negavit: et confessus 
est: Quia non sum ego Christus. 

21 Et interrogaverunt eum : Quid ergo? Elias es 
tu? Et dixit: Non sum. Propheta es tu ? Et respondit: 
Non. 

22 Dixerunt ergo ei: Quis es ut responsum de- 
mus his, qui miserunt nos? Quid dicis de teipso? 

23 Ait: Ego vox clamantis in deserto: Dirigite 
viam Domini, sicut dixit Isaias propheta. 

24 Et qui missi fuerant, erant ex Pharisaeis. 

25 Et interrogaverunt eum, et dixerunt ei: Quid 
ergo baptizas, si tu non es Christus, neque Elias, 
neque Propheta ? 

CAPVT PRIMVM 3 

26 Respondit eis Ioannes, dicens: Ego baptizo in 
aqua: medius autem vestrum stetit, quem vos nescitis. 

27 Ipse est, qui post me venturus est, qui ante 
me factus est: cuius ego non sum dignus ut solvam 
eius corigiam calceamenti. 

28 Haec in Bcthania facta sunt trans Iordanem, 
ubi erat Ioannes baptizans. 

29 Altera die vidit Ioannes Iesum venientem ad se, 
et ait: Ecce agnus Dei, ecce qui tollit peccatum mundi. 

30 Hic est, de quo dixi: Post me venit vir, qui 
ante me factus est: quia prior me erat. 

31 Et ego nesciebam cum, sed ut manifestetur in 
Israel, propterea veni ego in aqua baptizans. 

32 Et testimonium perhibuit Ioannes, dicens: 
Quia vidi Spiritum descendentem quasi columbam de 
caelo, et mansit super eum. 

33 Et ego nesciebam eum : sed qui misit me 
baptizare in aqua, ille mihi dixit: Super quem videris 
Spiritum descendentem, et manentem super eum, hic 
est, qui baptizat in Spiritu sancto. 

31 Et ego vidi : et testimonium perhibui quia 
hic est Filius Dei. 

35 Altera die iterum stabat Ioannes, et ex di- 
scipulis eius duo. 

36 Et respiciens Iesum ambulantem, dixit: Ecce 
agnus Dei. 

37 Et audierunt eum duo discipuli loquentein , 
et secuti sunt Iesum. 

38 Conversus autem Iesus, et videns eos sequen- 
tes se, dicit eis: Quid quaeritis? Qui dixerunt ei: Rab- 

bi, ( quod dicitur interpretatum Magister ) ubi ha- 
bitas? 

39 Dicit cis: Venite, et videte. Venerunt, et vi- 
derunt ubi maneret, et apud cum manserunt die illo: 
hora autem erat quasi decima. 

40 Erat autem Andreas frater Simonis Petri unus 
ex duobus, qui audierant a loanne , et secuti fuerant 
eum. 

1 41 Invenit hic primum fratrem suum Simonem, 

et dicit ei: Invenimus Messiam, (quod est interpreta- 
tum Christus. ) 

42 Et adduxit cum ad Icsum. Intuitus autem 
eum Icsus, dixit: Tues Simon filius lona: tu voca- 
beris Cephas. quod interpretatur Petrus. 

43 In crastinum voluit exire in Galilaeam, et in- 
venit Philippum. Et dicit ei Iesus: Sequere me. 

44 Erat autem Philippus a Bethsaida, civitate 
Andreae, et Petri. 

45 Invenit Philippus Nathanael, et dicit ei: Quem 
scripsit Moyses in lege, et Prophetae, invenimus Icsum 
filium loscph a Nazareth.. 

46 Et dixit ei Nathanael: A Nazareth potest ali- 
quid boni esse? Dicit ei Philippus: Veni, et vide. 

47 Vidit lesus Nathanael venientem ad se, et 
dicit de eo: Ecce vere Israelita, in quo dolus non est. 

48 Dicit ei Nathanael : Vnde me nosti? Respondit 
Iesus, et dixit ei : Priusquam te Philippus vocaret , 
cum esses sub ficu, vidi te. 

49 Respondit ei Nathanael, et ait: Rabbi, tu es 
Filius Dei, tu es Rex Israel. 

50 Respondit lesus, et dixit ei: Quia dixi tibi: 
Vidi te sub licu, credis: maius his videbis. 

51 Et dicit ei: Arnen, amen dico vobis, vide- 
bitis caelum apertum, et Angelos Dei ascendentes, et 
descendentes supra Filium hominis. 


COMMENTARI VM 


Quae sunt in I, 1 -18, ea fuse exposui in opere <le Evangeliis 
L. III. Diss. VIII. Illius dissertationis summam dumtaxat hic 
perstringam. 

loanucs srripsil evangelium ut demonstraret quia lesus 
est Christus filius Dei. Ergo par fuit ut narrationem exordi- 
retur a doctrina de Verbo. 

Quum tofus hic locus sit dogmaticus, eius interpretatio 
ex una ecclesiae et patrum doctrina petatur atque accurate 
confirmetur necesse est. Ad confirmationem suflicit vel ipsa 
consideratio eius quod Ioanncs demonstrare voluit , cadetn- 
que satis est contrariis refellendis. Etenim demonstrare ille 
voluit Icsum esse Christum filium Dei. Quod lesus esset filius 
Dei adoptivus, quum hoc sil omnibus iustis commune, non 
erat cur de eo demonstrando Ioannes laboraret. Qualis er- 
go filius , si alius ac naturalis ? Hoc enim vero Ioannes nos 
minime docet. Num vero dicetur Ioannes tantopere studuisse 
evincere Icsum esse filium Dei, nec tamen curasse nos do- 
cere quaenam esset haec filiatio? Aiunt hanc esse excellen- 
tiam filiationis adoptivae, de qua in v. 11. Verum primo ra- 
tio grammatica id refellit , nam illud plenum non potest re- 
ferri ad unigeniti. Deinde, quantumvis excellentiorem , atta- 
men natura eamdem ac nostram futuram fuisse apparet hanc 
divinam Christi filiationem adoptivam-, non ergo unigenitus dici 
potuisset. 

Legantur Cyrillus Alexandrinus (1), Chrysoslomus(2),Basi- 
lius (3), Pelavius (4), Prudentius Maranus (5). 

Summa versuum 1-18. — v. 1 Verbi aeternitas, persona, 
eonsubslanlialitas. — v. 2 Eadem inverso ordine. — v. 3 Ver- 
bum caussa rerum omnium tum naturalium, — vv. 1. 5 lum 
supernaturalium, praesertim fidei et gratiae. — vv. 6. 7 Dicta 
confirmantur testimonio Baptistae, quod cur magni facien- 
dum , ratio affertur. — v. 8 Pro suo instituto Ioanncs, data 
ocrasione ex antecedentibus, removet opinionem falsam de Ba- 
ptista. — vv. 9-11 Verbi adventum inter homines, huiusque 
adventus caussam et successum, atque ipsius Verbi incarna- 
tionem perstringit; — v. 14 quarum rerum testes oculatos adhi- 
bet primo se una cum ceteris qui Verbi gloriam conspexe- 
rant, — v. 15 deinde Baptistam. — v. 10 Quae bona Verbum 
nobis attulerit, — v. 17 quantum haec prioribus praestent , 
paucis narrat. — v. 18 Omnia denique, quae dixerat , ipsius 
Verbi testimonio confirmat. 

v. 1. In principio. Significat vel caussam, vel ordinem lo- 
ci, vel temporis. 

Non caussam. Nam non ipsius Verbi caussam. Primo quia 
durior et obscurior esset loquutio. Secundo quia dicendum fuis- 
set in Patre vel in Deo , ut mox dicitur apud Deum. Tertio 
quia in v. 2 certe non significat in Patre neque in Deo. Non 
caussam aliarum rerum. Nam non rerum divinarum; in divi- 
nis enim non aliud praeter Verbum est quod caussam habeat, ni- 
si Spiritus sanctus; quare verba in principio signiGcaront caus- 
sam Spiritus sancti. Haec caussa Pater et Filius una sunt. Ea 
verba Patrem nequeunt significare; sensus enim esset Verbum 
esse in Patre ut in caussa Spiritus sancti, quod nemo sanus 
somniet. Sed neque Filium; quid namque absurdius hac enun- 
tiatione: Filius erat in filio ut in caussa Spiritus sancti? Non 

(1) Comment. in to. 

( 2) Comment. in Io. 

(3) De dirers. bom. XVI. 

(A) De Trin. II. 8, 1 - 15. 

(5] Divinitas D. N. I. C. manifesta in scripturis el traditione L. II. 
P. II. 7. 8. 

rerum creatarum, ae si sensus esset Verbum fuisse creatarum 
rerum caussam; Ioannes enim postea de Verbi operibus loqui- 
tur; quid ergo initium fecisset a Verbi operibus, omisissetque 
an Verbum aeternum sit, an in tempore esse coeperit? 

Non ordinem loci. Significaret enim Verbum esse primum 
in rebus. Sed non in rebus divinis, in quibus nihil prius aut 
posterius. Non in creatis, quum Verbum creatum non sit, mox- 
que a creatis secernatur in v. 3. 

Ergo ordinem temporis. Sed nullum tempus Ioannes indi- 
cat in cuius principio Verbum erat. Sumitur ergo illud in prin- 
cipio absolute et in universum, ut sensus sit in principio o- 
mnium rerum quae principium habent, atque adeo in principio 
ipsius temporis, in summa quum primo aliquod principium 
fuit. Sententia ergo est: Quum tempus esse coepit, Verbum 
iarn erat. Est ergo aeternum. — Animadverte ut a vocibus in 
principio omnia tria versus primi incisa dependeant, prout ef- 
fici videtur ex verbo erat in singulis repetito. 

An idem exordium Geneseos cl huius evangelii. Grotius 
ait id ex Genesi desumptum. Accipimus, siquidem idem utrobi- 
que sensus sit. Sed hoc ipsum quaeritur. Subiungit, quum no- 
tus sit sensus exordii Geneseos, ex hoc intelligendum exordium 
evangelii. Negamus quod ponitur, notiorem esse sensum in 
Genesi; nam minus clare minusque expedite sensus in Genesi 
apparet quam in evangelio. Subsumit tamen: ln Genesi sensus 
est: Cum primum creavit Deus caelum et terram, terra erat etc. 
Illud Cum primum creavit est de penu Rabbinorum larchi et 
Aben Ezrae contendentium rPttJKNa esse in regimine, quod ta- 
men primo nulla ratio conGrnmt, secundo syntaxis non pati- 
tur, tertio loquendi ratio refellit, quarto exempla ex Is. XXIX, 
1 et Os. I, 2 non apta sunt ad defendendum. Animadverte 
praeterea in his Grotii verbis obtrudi mundi aeternitatem, et 
verbo creare affingi alium sensum ac debet; quod clarius ap- 
paret in Grotii commentario de Genesi. Concludit denique: 
Ergo is PRINCIPIO est cum primum rerum universitas coepit 
creari, iam tum erat Verbum. Vere quidem, si verba sonent 
quod sonare debent, etsi non logice, quum complexio ex pro- 
positis non efliciatur. Ast, quum in his verbum creari non sit 
ex nihilo fieri, et mundus aeternus ponatur, proplereaque 

conclusionis sensus nequeat esse qualem acciperemus, liquet hac 
Grolii interpretatione Verbi aeternitatem in dubium incerlum- 
que revocari. 

Itaque autumamus eurndem esse sensum Gcncseos et evan- 
gelii, dummodo in Genesi illud in principio non sil in regi- 
mine; regeret enim verbum creavit, quod quum in evangelio 
non sit, alius foret sensus. 

Erat, in principio temporis videlicet; ergo aeternum. Ver- 
bum fuit potuisset prave accipi pro esse coepit. Lege Cyrillum, 
Chrysostomum, Didymum Alexandrinum (l), Basilium (2). 

Verbum, vetustioribus patribus Sermo , graecc A 575 ;, no- 
men ab uno Ioanne adhibitum, quo altera divina persona de- 
signatur. Id apparet ex eo quod primo totus capitis contextus 
ita ferat, secundo Verbum Deus esse dicatur, tertio distinctus 
ab alio qui ilein Deus dicitur, quarto caro factum esse nar- 
retur, quinto in toto evangelio hoc ipsum Verbum caro fa- 
ctum ea egisse legamus quae Verbo avunsatara non conveniunt. 

Vndc Ioannes hoc nomen desumpsit in hanc notionem ac- 
cipiendum ? Aliud quidem est quaerere unde quave occasione 
ipsam vocem didicerit cui eam notionem subiiceret , aliud 
quamnam notionem huic subiecerit, undeque eam didicerit. 

Vndc ipsam vocem acceperit. Forte ex Vetere Testamento. 
Potuit enim ex traditione, ex doctrina Christi, ex intelligentia 
scripturarum sibi a Christo data (3) discere in aliquo locoVeteris 
Testamenti huic voci illam notionem subesse. Id confirmatur eo 
quod mox de Verbi operibus dicat: Omnia per ipsum facta sunt; 
haec enim respondent verbis Ps. XXXII, 6. 9; CXLVIII, 5, 
quae sunt quaedam parodia historiae creationis, in qua inge- 
minatur illud Dixit Deus , . . . et factum est. Sed damnare non 
ausim eum qui affirmaret hoc nomen a Ioanne desumptum 
esse ex orientali philosophia, in qua hoc nomen divinam vel 
rationem vel emanationem sonabat. Nam indidem alias quoque 
voces Ioannes accepit, pravis ipsarum notionibus correctis. 
Nomina Oi^Dcus , quae ficta numina olim significabant , ab 

(1) De Trin. III. 3. Conf. I. 15. 

(2) De divers. taom. XVI. 2. 

(3) Luc. XXIV, 45. 

apostolis, ct nnto ipsos ab aliis Iudaeis, atque ab interpreti- 
bus adhibita sunt ad verum Deum nominandum. Imo Deo in- 
spirante illud factum est, ad id ut nomen Xsys;, recta notione 
ei subiccta , aeterno Gnosticorum silentio opponeretur. Lege 
Ignalium (1). 

Quam notionem huic, nomini loannes subieccrit , dictum 
superius est; didicit autem a Christo et a Spiritu sancio. Ni- 
hil commune to> X 57 U loannis et tu Ncoplatonicorum ac 
Philonis , quum alia prorsus horum Trias ac illa quam ipsi 
veneramur; quam utramque rem Cudworlhus, Bructerus, Be- 
nedictus Carpzovius, Moshemius omni ex parte demonstrarunt. 

Et Verbum erui apud Deum. Primo propria ac distincta 
hypostasis Verbo tribuitur; nam non dicitur in Deo, sed apud 
Deum. Secundo distincta a patre; nam in his vox Deum non 
soual naturam sed personam, tum quia continuo repetitur ac- 
cepta in hunc alterum sensum, tum quia, quum mox Verbum 
dicatur esse Deus, dici nequit esse apud naturam divinam. 
Lege lo. XVII, 5, item Cyrillum , Chrysostomum , et Basi- 
lium (2). Cur non patrem sed Deum loannes nominet , mox 
dicemus. 

Et Deus erat Verbum. Nomen Deus in hoc loco non na- 
turam sed personam sonat. Primo quia sensus foret vel na- 
turam divinam esse Verbum, vel Verbum esse naturam divi- 
nam , prout vel Deus vel Verbum habetur pro subiccto; sed 
utrumque minus recte diceretur et pugnaret cum superiori- 
bus. Secundo, si diceres nomine Deus significari naturam divi- 
nam , sed non universe , poneres eam vel non unam esse , vel 
dividi posse. — Verbum est subiectum enuntiationis. Etenim 
loannes in hoc loco docere debuit non quid natura divina, 
sed quid Verbum esset. Sicut in prima et secunda enuntia- 
tione Verbum regit vocem erat, ita iu hac tertia. Articulus id 
confirmat. Inversa ergo est propositio, sicut mox vv. 3. 4 ct 
Io. IV, ‘24. Lege Cyrillum, Chrysostomum, Basilium (3), Orige- 


(1) Magnes. 8 

(2) L. c. 3. 

(3) L. c. 4. 

nem (1), Didy muni Alexandrinum (2), E uscbitim (3). — Ariani Iiuiir 
esse sensum negare non potuerunt; idcirco opponebant patrem 
significari cum articulo, filium sine articulo; inane commen- 
tum, quod Chrysoslomus plene refellit, sed et quod quivis de 
dialecticorum scholis adolescens refellere valeat. — Ergo loan- 
nes enuntiat Verbi divinitatem, et quidem aeternam, cumque 
patre consubstantialitatem Deum ipsum dicens ut dixerat pa- 
trem; atque hinc ratio apparet cur hunc non patrem vocave- 
rit sed Deum. Interpunctio Pholini, ut sit punctum post erat , 
a nonnullis reccntioribus Protestantibus revocata, futilis sane, 
nihil tamen illius atque horum haeresim iuvat, quin imo efli- 
| cacius refutat, quum facilius ac certius appareat postremae 
enuntiationis subiectum esse Verbum; ne enim nullus sit sen- 
sus, aut certe ne ineptus, subiectum propositionis et Deus erat 
accipiendum est ex superiore enuntiatione, ut sensus sit Vier- 
bum esse apud Deum, et idem ipsum Verbum Deum esse. 

v. 2. Hac erat in principio apud Deum. Graecum exemplar 
pro hoc habet cors; hic, quia Xo-vs; genere masculino est. Comple- 
xus trium superiorum enuntiationum. Sensus est: Verbum erat 
hoc, videlicet hoc. quod dixi, id est Deus, erat in principio, 
erat apud Deum. Ita Origenes, Basilius, Chrysoslomus, Cyril- 
lus, alii. — Hactenus de divina Verbi tum persona tum natu- 
ra, contra systema emanativum. 

Cur non divina Verbi generatio commemoratur ? Respon- 
deo primo implicitam eam esse in ipsa Verbi notione. Lege 
Basilium (4) et Thomam (5). Deinde non erat cur apertius Io- 
annes eam commemoraret. Neoplatonici illa aetate Verbum 
quoddam c divina mente emanans esse docebant, ita ut ali- 
quam eius esse generationem haud diiliterenlur. Horum placi- 
tis imbutae omnium philosophorum scholae erant. E quibus 
qui eorum doctrinam cum doctrinis Christianorum coagmen- 
tare studebant, veriti ne, si filium ex omni aeternitate alium 

(1) tu Io. T. II. 1. 

(2) L. c. 

(3) I)o ecrIo»ia3t. theologia II. 17. 

(4) L. c. 

(5) 1. q 27. aa. I. 2) q. 34. a. 2 c. 

patre, patri consubstantialem, exsistere dicerent, hoc ipso plu- 
res Deos inducerent, negabant lilii vel consubstantialitatem 
atque aeternitatem, vel wecots tetva patre distinctam. Lege Ori- 
genem (1). loannes, hos refutare aggrediens, ipsos horum ma- 
gistros Neopla Ionicos initio impetit, quod apparet vel ex ipsa 
usurpatione nominis ),oyo$; quorsum enim hoc potius, a nemi- 
ne e Novi Testamenti scriptoribus adhibitum minusque perspi- 
cuum, quam nomen filium usurpasset? Quum ergo hi genera- 
tionem divinam non omnino infitiarentur, non erat cur loan- 
nes, qui quae maxime necesse erat, perstringebat, divinae ge- 
nerationis mentionem faceret. Ita Basilius (2) quoque sensit 
scribpns contra Eunoinianos, videlicet ideo loannem Verbi ae- 
ternitatem affirmasse ut eos refelleret qui hanc negabant eo 
quodVerbum sit geni(um;pari ergo de caussa et Verbi CnoaTOcacJ 
et cum patre cp.oovGioTr l ~.'j.[\\v affirmasse dicendus est, ut, inquam, 
refellereteosqui haec negabant eo quodVerbum a patre genitum 
aliquomodo crederent, ea generatione quam ipsi comminisce- 
bantur, illos, inquam, quos Origenes carpit. Celerum, si qui 
Verbum a patre genitum negabant, quum non alia ipsis caus- 
sa esset negandi, nisi quia vel aeternitatem, vel ujwrajty, vel 
e/icswwr^taVerbi non acciperent, triplici hoc errore refutato, 
et illud concideret necesse erat quod ex his erroribus infere- 
batur. 

v. 3. A Verbo ad Verbi opera transilur. Ac primo ad opera na- 
turalia, refelliturque utrumque ptXeffepjj/nt, lumJta inoppoix;, 
tuin 3 ix ffwdvafffiov mundum conditum aientium. Omnia, inquit, 
per ipsum facta sunt; qua de caussa Dei manus a patribus (3) 
Verbum appellatur. Tullius: Ab his (diis) et a principio o- 
mnia facta et constituta sunt (4). Rei confirmandae gratia sub- 
iungit, conversa affirmatione in negationem: et sine ipso fa- 
ctum est nihil. Addit quod factum est, ut nos doceat primo 
quatenus propositio pateat, secundo quid aliud esse quod fa- 
ctum non sit , quodque propositio non comprehendit. Lege 

(1) In h. I. 

(2) L. c. 2. 

(3) /ren. Haer. III. 2! etc. 

(4) Piat. Peor. I. 1. 

Chrysostomum. Ex his quoque facile est edicere Verbum fa- 
cium non esse, alque aeternum esse, quum, quidquid princi- 
pium habel, facium sil. 

De vv. 3. 1 interpungendis. Primo graeci codices pleri- 
que omnes el latini minus vetusti, item patrum praesertim 
graecorum pars, ita habent: et sine ipso facium est nihil quod 
factum est. In ipso vita erat. Secundo omnes scriptores pri- 
morum trium saeculorum, ac ceterorum pars longe maxima, 
codices item latini vetustissimi, et quidam e graecis vetustio- 
ribus haec verba interpuncta exhibent alterutra ratione, vel: 
Et sine ipso factum est nihil. Quod facium est, in ipso cita 
erat, vel: Et sine ipso facium est nihil. Quod facium est in 
ipso, vita erat, liihlia vulgata Xysti V an. 1590: Et sine ipso 
facium est nihil: Quod factum est in ipso vita erat, lliblia Cle- 
mentis VIII ann. 1592, 1593, 1598: El sine ipso factum est ni- 
hil, quod factum est, in ipso vita erat. Chrysostomus acriter 
primam interpunctionem defendit, alleram vero haereticam 
dicit sensuque omni destitutam. Sed nimis severe nec vere, 
quum el primis Irihus sacculis ea obtinuerit, et praeclarum 
sensum exhibeat, eiusque constructio ea sil quae alias quo- 
que est in scriptis loannis, ut pronomine relativo initium flat (1) , 
sicquc ordinanda: In ipso, quod facium est, vita erat. Lege Cy- 
rillum. 

vv. 4. 5. Deinde ad opera gratiae Ioanncs transit. Nomina 
vita, lux, tenebrae sibi invicem luinen adhibent, praesertim 
si comparentur cum aliis loannis sententiis, atque adeo cum 
aliorum scriptorum 0£snvju7TUV maxime vero Pauli. 

E comparatis locis loannis apparet lucem esse, quam Ver- 
bum doctrina sua mentibus hominum affudit, lumen inquam 
fidei cum caritate coniunclac, id est, quae per charitatem ope- 
ratur (2); tenebras huius luminis defectum, ita tamen ut hae 
illi oppositae sint non privative sed contrarie, nam, si secus 
foret, non possent dici lux in tenebris lucere, el tenebrae eam 
non comprehendisse (3). — Primo, quod lux non sit ipsa fides 

(1) Conf Io. I, 43; I Io. I, 1. 

(2) Gal. V, 0. 

(3) lo. I, 5. 

sed lumen fidei, apparet c\ Io. XII, 35. 36. Secundo, quod 
non sit lumen fidei simpliciter, sed fidei per chnritatem operan- 
tis, apparet ex Io. VIII, 12; lumine enim fidei perfunduntur 
etiam qui Christum non sequuntur, id est, qui non amant, 
qui male operantur. Obiicics verba mox sequentia: sed habebit 
lumen vitae. Sed lumen vitae est effectus, lumen fidei est caus- 
sa, hoc tempore praesenti ambulat, illud futuro habebit enun- 
tiatur. Item ex Io. 111, 18. 19, ut postrema ratio evincit: 
erant enim eorum mala opera. Obiicics sensum esse ideo ho- 
mines credere noluisse, quia amabant male agere. Lege ergo 
haec, quae staliin sequuntur: Omnis enim, ijui male arjit, odit 
lucem, et non venit ad lucem. Qui autem facit veritatem, venit 
ad lucem (1) , ut unum atque idem sil male agere et lucem 
odisse, bene agere et venire ad lucem. — Quod nutem tene- 
brae non fidei defectum simpliciter , sed fidei per caritatem 
operantis, significent, tum ex propositis iam apparet, tum 
ex aliis. Nam, si secus esset, quae leguntur in Io. XII, 16 
idem valerent ac, qui credit in me, credat in me. In I Io. I, 
6 ii, quos lonnncs alloquitur, certe iam credebant, quod ap- 
paret porro c primis verbis. Totam rem plene ea confirmant 
quae leguntur in Io. 11,8- 11. — Denique vita est id quod illa 
ipsa fides nobis praestat, vitam inquam vel gratiae, vel glo- 
riae, vel utramque. Io. I, 1; III, 13. 16. 36; V, 21; VI, 
10. 17; VIII, 12; XI, 23; XII, 50 coli. 19; XVII, 3; I Io. 
V, 10. 11. 13. 

Attamen per melonvmiam Christus lux vel vita, homi- 
nes autem illa fide destituti tenebrae vocantur subinde; sicubi 
vero ipsa fides lux vocatur, est item melonvmia, usurpatio 
inquam caussae pro effectu. l*aulus lucem et tenebras voca- 
vit homines illa lidc praeditos et destitutos (2). 

In ipso vita erat. Verbum est caussa vitae cuiuscumque, 
sed praesertim tum gratiae tum gloriae. — Et vita erat lux 
hominum. Solum lumen fidei, quae per chnritatem operatur, 
eam vitam nobis parit; quia iustus ex fide vivit (3). Apte Chri- 


(I) Io. III, 2(1. 21. 
(2; Epb. V, 8. 

(3) Gal. III, II. 

stus quoque hanc lucent vitam vocavit (1). Ergo haec quo- 
que enuntiatio inversa est pro et lux hominum erat vita; ita 
Cyrillus. loanncs dicit quid lux hominum sit, non quid vita, 
illudque est subiectum, hoc praedicatum, sicut intclligit qui 
bene tenet tum notionem subiecti, tum notionem praedicati 
in propositionibus aientibus. Dices fortasse significationem no- 
minis vitae definitam iam esse , eo quod hoc nomen sit in 
praedicato superioris enuntiationis In ipso vita erat. Respon- 
deo in superiore enuntiatione nomini vitae, ulpote quae sit 
in Verbo ut in eaussa vitae , subessc universalem sensum , 
vel certe vitae tum gratiae tum gloriae. Adde quod, si vita 
in verbis et vita erat lux hominum esset etiam vita gloriae, 
falsa esset enuntiatio. Vocabulum autem lux hominum deter- 
minatur tutu iis quae sequuntur, tum ipso apposito hominum. 
— Et lux in tenebris lucet, et tenebrae eam non comprehende- 
runt. In his tenebrae nietonvmicc sunt homines sine fide, et 
quidem reduplicativc et sensu composito; quod confirmant vo- 
ces non comprehenderunt. Sequitur lucem, lumen , o'*>g melo- 
nymicas esse, et ipsum Verbum his designari; tum constat ita 
esse etiam in illis non erat ille lux, et iu sequentibus, quae 
illis opponuntur, erat lux vera. Conferantur quae de gratia 
et veritate deque iustitia et fide Paulus scripsit ad Roma- 
nos et ad Calatas. 

vv. fi -8. Considera ut loanncs, post tradita ea quae de 
Verbo divino seire oportet, slalim illos impetat qui loanncin 
Baptistam pluris faciebant quam Christum. 

vv. 9. 40. Erat lux vera, quae illuminat omnem homi- 
nem venientem in hunc mundum. Haec lux est ipsum Ver- 
bum; mox enim huius lucis gesta enumerantur, hoc est ge- 
sta ipsius Verbi. Pro venientem graece est ip/ 0 [ Ltcvsv, quod pot- 
est perlinere vel ad hominem vel ad Verbum. 

Mundus in v. 9 est orbis terrarum. Sed in v. 10 et ali- 
bi sunt homines mali, qui Christo adversantur sive ex defe- 
ctu fidei sive vitio voluntatis. Confer 1 Io. II, lfi. LegcChry- 
sostomum et Augustinum (’2). 

(1) Io. XVII, a. Conf. XI, 25. 

(2’ In I>s. LIV, 4. 

Plurima, ([urie loaunes de mundu docuit, tradidi ex or- 
diue in Libro III de Evangeliis Diss. VIII. n. 28. 

V. 11. In propria venii, et sui eum non receperunt. No- 
men propria Btx Iudaeorum gentem vel regionem designat , 
nomen sui locoi ipsos Iudaeos. Confer Io. XIX, 27. Nam pri- 
mo Deus hos elegerat sibi in populum pecvliarem (1). Dein- 
de, si o\ 13 tst essent homines in universum, falsa esset propo- 
sitio, ut apparet ex v. 12; si homines mali, non recte dice- 
rentur t(hot, et TauTolsytsc esset. Tum, quod affirmamus, op- 
positio confirmat eorum quae sequuntur, quibus ad illos, qui 
receperunt eum et credunt in nomine eius , dicitur transla- 
tum quod Iudaeorum ad id proprium fuerat, idque multoexcel- 
lentiore modo vv. 11. 12. 13. Denique et Iudaeorum error 
una cum erroribus ceterorum attingendus erat; neque ad hunc 
pertinere poterat propositio Verbum caro factum est, quae la- 
tius onmino patet longiusquc spectat quam ad unos Iudaeos 
refellendos, est enim summa totius doctrinae de Verbo, et 
totius libri subiertum. Lege Cyrillum et Chrysoslomum. 

Compara vv. 5. 10. 11. Commemoratione intra paucos 
versus ter repetita ingrati hominum animi erga divini Verbi 
benelicia discipulus proditur Christi amanlissimus hac re, ut 
ita dicam, discruciatus. 

vv. 12. 13. Lege Cyrillum. Haec illustrantur opposi- 
tione v. 11. Iudaei Christum non receperant; in eos ergo, qui 
receperunt eum, quippe qui credant in nomine eius, divinam 
vhvqrx ludaeis ademptam Christus transtulit, sed longe sub- 
limiore ratione, nativitate inquam ex Deo. — Quid sit nasci 
ex Deo, disces a Ioanne I Io. II, 29; III, 9. 10 coli. 8; IV, 
7; V, 1. 4. 18. 

v. 14. Et Verbum caro factum est. Lege Chrysostomum. Caro 
in hoc loco sonat hominem, ut Io. XVII, 2. Confer Deut. V, 26; 
Iudilh VII, 16; Ps. I.V, 5; LXIV, 3; Eccli. I, 10; Is. XL, 
5. 6; ler. XXV, 31; Ezech. XX, 48; elc. etc.; Matth. XXIV, 
22; Mare. XIII, 20; Lue. III, 6; Act. II, 17; Rom. III, 20; 
etc. etc. Lege Cyrillum. Ideo caro potius quam homo, ut im- 


(I) Drut. XIV, 2. 

petatur error Docetarum negantium Iesum Christum in car- 
ne venisse (1). Aliam caussam leges apuil Cyrillum. 

Et habitavit in nobis. Graece hy.i ptvseJ. Gur haec me- 
taphora , potius quam proprium verbum efxstv, adhibita > 
Chrvsostomus et Cyrillus id docent. 

Dictis testes adhibet primo se v. 14, tum Baptistam v. 

15, denique ipsum Verbum v. 18. Voces et vidimus gloriam 
eius gloriam quasi unigeniti a patre sunt 7t«p£v0sT5t. His ver- 
bis lo annes testem sese profitetur oculatum gloriae \erbi in- 
carnati , occupa Iquc id, quod quis obiicero poterat: Dicis 
Verbum habitasse in nobis. At qui scis hunc esse Iesum, qui 
homo ut celeri videbatur? Spectat ergo ad Christi transfi- 
gurationem et adsccnsum in caelum; id quod confirmatur ver- 
bo Mutaetita*. quod est spectare, contemplari, atque adeo cum 
voluptate et admiratione. 

Quasi unigeniti. Graecum <■'>; vel significat visam a loan- 
ne speciem sive imaginem gloriae ipsius Verbi, non ipsam glo- 
riam, quae oculis mortalibus conspici nequit, vel valet idem 
ac utpote. Ita Chrysosloinus et Cyrillus. Chrysostomi explica- 
tionem Hesychius confirmat docens w; idem valere ac uh 

e’vrw; . . 

A patre r.uoa n«Tps;. Iungi possunt nomini vel f xsvr/svsu ; 

vel 3o Si primum, quum verbum yzyyxaOxt, implicitum in 
nomine numquam construatur cum praepositione 

Tiotoot, svnlaxis elliptica erit, sensusque: unigeniti qmest a pa 

r . \ . , vi ar. vii 9n- l\ 16. 38; XVII, /; 1» 
tre, sicut m lo. Yl, 16, > ii, , i*V 1 > 

Io. 3. Si alterum, sensus erit: gloriam quasi unigeniti, qua 

accepit a patre , ut in lo. V, AI. Hemque m U Pctr. . I, 

17, vel omisso verbo, sicut m hoc loco, m lo. ' * \ 

Aci. XXVI, 12. 22; Rom. XI, 27; H Thcss. III, 8; 11.«. 

I 18 Alterum praestat, utpote pleniorem sensum exhibens. 

Nam in voco unigeniti notio patris implicita lam est, et voces 

a patre, etiam si iungantnr nomini gloriam, non alium patrem 

significant quam ipsius unigeniti. Sed imo hac voces u.nctae 

nomini gloriam, salva illa sententia, aliam praeterea effluent, 

nimirum gloriam hanc illam esse quam Verbum a patre sibi, 


(t) 1 Io IV, 2. 3. 

nlpolc unigenito, atque adeo quanta ipsi patri est, communi- 
ealam accepit. 

Plenum gratiae et veritatis. Vos plenum potius active 
quam passive accipienda est, idque confirmatur vv. '16. 17; 
nimirum habitavit in nobis plenum gratiae et veritatis ut nos 
de plenitudine eius omnes acciperemus. Cyriilus docet gratiae 
et veritatis dici y.7.0' |y iha Sus tv pro gratiae perfectae et verae. 
Melius ac verius fortasse dictum credes pro gratia certo ac 
fideliter praestanda. Ceterum puto gratiam et veritatem pro- 
prie vocari quae superius vita et lux translate vocantur, quae- 
que a Paulo iustitia et fides item proprie; quod comprobat 
oppositio cum lege Mogsis v. 17, cui legi Paulus quoque tum 
gratiam et veritatem tum iuslitiam et fidem opponit quam saepis- 
sime in epistolis, praesertim ad Romanos cl ad Galatas scriptis. 

v. 15. Testis superius v. 6 nominati verba afferuntur, ut 
cvangelista testimonium Baptistae suo ipsius testimonio addat; 
sunt enim quasi naosvScra, quum versus 16 manifesto coniun- 
gatur versui 11. Sensus ergo Baptistae est, Verbum, quod ca- 
ro facium est, et habitavit in nobis, esse illud quod in principio 
erat. Certe !txr:po(jQtv numquam de dignitate vel auctoritate, 
sed vel de loco vel de tempore dicitur; in scripturis plerum- 
que de tempore. In hoc loco manifestum est dictum non esse 
de loco ; ergo de tempore ; quod efficitur etiam cv opposita 
voce otivju, quae item tempus hic significat. Item dicendum de 
illo r.peoTo;, quod latine versum est prior, rationemque conti- 
net illius lixnooaOej, et alias quoque a Ioannc de tempore dici- 
tur 1, 11; V, -I; VIII, 7; XX, 1. 8; 1 lo. IV, 19. Confer Io. XV x 18. 
Sane frigide et TScuTsXsyw; ambae voces {[xr.poaOvJ et Ttpmo; di- 
gnitatem vel auctoritatem sonarent. — Pro factus est graece est 
yvjwsv, quod etiam natus est verti potest. — Testimonii vim sen- 
ties si memineris Christum natum esse sex mensibus post loan- 
nem. — Animadverte connexum inverti posse nullo veritatis 
reique, quae affirmatur, dispendio aut detrimento. — Celerum 
de hoc deque ceteris testimoniis, quae Baptista Christo dedit , 
paullo inferius dicemus. 

vv. 16. 17. 18. Verba sunt evangelistae. Baptista enim 
dicere non potuit accepimus, neque Iesum Christum \ocassel 

cum de quo loquebatur quique numquam, in terris dum vixit, 
ab alio quoquam ita vocatus est, neque Baptistae ipse enar- 
ravit quae hic leguntur, sed cvangelistae. Lege Chrvsoslomum 
et Cyrillum. — Quid sit plenitudo intclligcs ex v. 14, quocum 
v. 16 iungendus; hic effectus est, illic caussa. — Gratiam pro 
gratia graccc yctptv gcvti yjxonog, quod quidam intelligunt ac 
si italice diceremus grazie sopra grazie. Sed verius Chry- 
sostomus cl Cyrillus explicant gratiam novae legis pro gra- 
tia veteris legis; non autem quasi yxptg unquam significet le- 
gem, frustraque huic interpretationi opponitur quod yxpt? 
nequeat signiGcare legem. Kalio autem, cur altera interpreta- 
tio praeferenda, illa ipsa est propter quam quidam primam 
praeferunt, quod, inquam, ycept? iu versu sequente 17 tu vg/au 
legi simpliciter opponatur. Etenim v. 17 est brevis explicatio 
dictionis gratiam pro gratia, ut docent tum constructio, tum 
series orationis, tum verba gratia et veritas tcstanlia agi adhuc 
de illa plenitudine de qua accepimus gratiam pro gratia, tum 
denique illud quod , si secus esset , mera haec , quae foret, 
gratiae et legis comparatio non iu loco esse videretur. Si er- 
go in v. 17 redditur ratio dictorum in v. 16, haec autem ra- 
tio est praestantia gratiae a Christo nobis collatac supra le- 
gem a Moyse traditam orta ex ipsa Christi prae Moyse excel- 
lentia, nccesse simul est gratiam pro gratia significare gratiam 
novae tegis pro gratia veteris legis. 

De v. 18 duo quaeruntur. Primum quorsum illa: Deum 
nemo vidit umquam. Chrysostomus censet haec spectare ad de- 
monstrandam Christi, qui utique vere Deum videt, excellen- 
tiam supra Moysen, qui nisi in speciem Deum non vidit , sed 
nec videre potuit. Cyrillus putat loannem occurrere obiicien- 
tibus illud, quod gloriam Christi demonstret ex cius excellen- 
tia supra Baptistam et Moysen , non autem ex declaratione 
ipsius gloriae, quam aiebat se vidisse; respondere autem, de- 
monstrandam esse gloriam Christi, non ex conspectu ipsius rei, 
sed ex eminentia qua cuncta superat. Alterum quid illud , 
quod unigenitus, qui est in sinu patris, ipse enarravit. Cyril- 
lus putat esse illud, quod Deum nemo vidit umquam. Item Chry- 
soslomus sensisse videretur, prout Montfauconius huius verbu 


Digitized by Google 



CAPVT 1'RIMVM 19 

reddidi); ast is non animadvertit verba Chrysostomi Quod Deum 
nemo vidit unquam ? Quod unus est Deus ? proferenda esse in- 
terrogando; quare in translatione facta a Monlfauconio nullus 
est sensus. Chrjsostomus certe concludit Vnigcnitum narras- 
se omnia quae superius de ipso dicta sunt. Mihi huius versus 
sententia haec esse videtur: Quae dixi, non ego vidi, nam Deum 
nemo vidit umquam, sed unigenitus filius, qui haec nou modo 
videt, sed penitus cognoscit atque intclligit, utpolc qui sit in 
sinu patris, ipse enarravit. Ita ut loanncs, quaecumque de 
Verbo exposuerat , suoque ac Baptistae testimonio confirma- 
verat, tandem concludat testimonio ipsius Verbi confirmans. — 
Nota generationem l^xjusv»;, quadruplicemque rationem quae 
testimonio Verbi fidem omnem conciliat, quod sit filius, geni- 
tus, unigenitus, in sinu patris. 

Hactenus quae disputavimus in opere de Evangcliis L. II. 
Diss. VIII. 

Octo testimonia a Baptista Christo data leguntur in evange- 
liis. Primum afferunt primi (res cvangclistac,non autem loanncs, 
celera loanncs, sed nemo illorum trium. Primum est in Matth. 
III, 11. 12; Mare. I, 6-8; Luc. III, 15-17. Secundum in Io. 
1, 15. Tertium in Io. 1, 19-23. Quartum in Io. I, 24-27. Quin- 
tum in Io. I, 29-31. Sextum in Io. 1,32 - 34. Septimum in Io. 
I, 35. 36. Octavum in Io. III, 23-31. Ex his primum, utque 
videtur, tertium quoque et quartum non sunt aliqua enun- 
tiatio semel prolata, sed summa eorum quae loanncs de Chri- 
sto interrogantibus respondebat. Hoc fuisse praecipuum mu- 
nus Baptistae, ut de Christo testaretur, discimus ex vv. 6. 7. — 
Primum testimonium dixit ante Christi baptismum , cetera 
post. Alterum testimonium, quod in evangelio Ioannis pri- 
mum est, dixit post baptismum, Christo praesente, quod ap- 
paret ex pronomine ovTog, sicut et quintum; nam, quum Chri- 
stus aberat, Baptista usus est pronomine airng, ut in quarto 
testimonio. Christum nutem praesentem non ante populo in- 
dicare potuit quam vidisset spiritum descendentem et manen- 
tem super eum, ut discimus ex v. 33; hoc autem accidit post 
baptismun (1). Dictum hoc alterum testimonium esse statim post 
{)) Mallh. 111, II. 15. 

baptismum eoniicimus ex eo , quod neutrum veri simile vi- 
deatur, nec Baptistam post acceptum illud signum, hoc est 
post visum Spiritum sanctum descendentem super Icsum, suo 
munere fungi distulisse, nec cvangclistam hoc Baptistae testi- 
monium ea occasione datum referre omisisse, contra ac pro- 
positum suum exigeret. Adde quod, quum hoc alterum testi- 
monium dictum sit Christo praesente, nisi statim post bapti- 
smum dictum fuisset, dici non potuisset nisi post quadraginta 
dies, quum lesus denuo ad Baptistam redivit post iciunium; 
statim enim post baptisma secessit in deserta (1). Baptista mu- 
nere suo fungi coepit non ante medium mensem Septembrem 
an. aer. vulg. 25 (2). Christus ab eo tinctus est intra medium 
mensem oclobrent mediumque decembrem (3). Legatio, de qua 
in vv. 19. 24, missa est post Christi baptismum, quod colli- 
gimus ex v. 26. Veri simile non est synedrium, post acceptam 
notitiam de Baptista, diu distulisse hanc legationem mittere. 
Missa ergo est paullo post Christi baptismum, quum is in de- 
sertis moraretur. Quare compertum est quando Baptista ter- 
tium et quartum testimonium Christo dederit. Quartum tamen 
. non ante quadragesimum postremumque diem quo Christus 
mansit in desertis, nam quintum datum est postridie, quum 
vidit Ioannes Icsum venientem ad se (4), ergo quum is e de- 
sertis recesserat. Sextum datum est eodem die quo quintum; 
nam septimum datum est tertio die (5) , Christo praesente. Octa- 
vum denique testimonium datum Christo a loannc est aliquo 
tempore post pascha anni aer. vulg. 26, sed ante mensem 
decembrem (6). 

vv. 19 - 23. Tertium testimonium Christo datum a Ba- 
ptista. Propheta o TtpsyvTrvjc ( il profeta ) non alius quam 
Messias est. Primo non alius propheta exspectabatur. Secun- 
do Messiam, quem exspectabant, ludaci hac appellatione de- 

(1) Mare. I, 12. 

(2) 1’utrit. De Krangel. L. III. Wiss. Xl.lll. nn. 2-8. 

(3) Ib. Diss. XLVII. nn. 4-11. 

(4) Io. I, 20. 

(5) Ib. 35. 

(6) Patrii. Dc Evangel. L. III. Diss. XLMI. nn. 9-11. 

signabant lo. \I, 14. Tertio articulus rem conGrmal. Quarto 
Ioannes Baptista propheta certe fuit (1), deque ipso ut de pro- 
pheta paler eias Zarharias vaticinatus est (2); quum ergo ne- 
gando responderit interrogantibus an ipse esset c npcynjms, 
sequitur ut c “pspijn;; non esset unus de prophetis , sed o- 
mnium excellentissimus, Christus inquam, quem Moyses hac ipsa 
appellatione signaverat (3); scilicet Baptista npetjnjzijg pisv... 
vjv, o nflcyvjTvj; os ov X ijv, ut Isidorus Pelusiotes haec explica- 
vit post Origonom, Eusebium, et Chrysostomum. At enim iam 
antea Baptistam illi interrogaverant an ipse esset Christus, hac 
ipsa Christi appellatione adhibita. Verum neque id illos inter- 
rogasse legimus, neque id interrogantibus Baptistam respon- 
disse , sed ousXoy/jiat confessum esse se non esse Christum. 
Alias (4) alia responsa dedimus huic argumento , quibus illud 
quoque huius simile refellitur quod petitur ex v. 25. — De 
Isaiae vaticinio, quod Baptista allegavit in v. 21, disputavi- 
mus in opere de Evaugeliis L. III. Diss. XLV. — Hoc testi- 
monio Baptista professus est munus suum fuisse viam Christo 
praeparare. — Animadvertere oportet ut Baptista de Christi 
divinitate testatus sit. Aiebat enim sibi demandatum esse id 
curare, ut pararetur via Domini, Dei videlicet, nomen enim 
nirp est in Isaiae vaticinio; at evv. 15. 27. 30 apparet eum, 
cui Ioannes viam parari suadebat, esse Christum, quippe quem 
designet his verbis: Qui post me venturus est. Post me venit. 
Notanda quoque suspicio ne forte Baptista esset Elias; scili- 
cet putasse ludaeos Eliam adventurum ante Messiam (5); di- 
cendi ergo sunt per illud tempus Christum exspectasse, certe 
non alia de caussa nisi quia praedictiones de Christi adven- 
tu in illud tempus congruerent. Hanc ipsam exspectationem 
ea produnt quae narrantur in Matlh. II, 2 seqq. 

vv. 24-27. Quartum testimonium. Notatio sectae Pha- 
risaeorum , cx qua erant qui Baptistam interrogabant , ideo 

(1) Mallii. XI, !). 

(2) Luc. 1, 70. 

(3) Patrii. De inlerprct. seriplurar. sacr. L. II. q. VIII. 

(4) Ib. n. 29. 

(5) Mallii. XVII, 10. 

fit, ul interrogationis, quae sequitur, ratio inlelligatur; horum 
enim nottpsnoepexSsati erat non ab aliis talem baptismum, qua- 
lem Baptista administrabat, nisi ab Elia aut a Christo posse 
administrari. — Propheta i Ttporpyizrjg (il profeta) ; confer, v. 21. — 
Factus est ysyov sv, pro quo etiam natus est reddi potest. Ba- 
ptista iterum Christum natum ante ipsum aflirmat ; confer 
v. 13; pleniusque profitetur se Christo longe inferiorem. Nota 
hebraisinum cuius . . . eius sv . . . crJrsii. 

v. 28. Bcthaniam locum esse, in quo loannes baptismum 
administrare coepit, colligimus e comparatis Io. 111,23. 26 el 
X, 10 cum hoc v. 28. Haec Bclhauia alia est oppido eiusdem 
nominis , in quo Lazarus huiusque sorores degebant. Lege 
Malth. XXI, 17. 18; Mare. XI, 1. 11; Luc. XIX, 29; Io. XI, 18. 
Proxima erat Iordani Matth. III, 6; Mare. I, 5, in ea re- 
gione quae est inter duos lacus Luc. 111,3(1). Eius nulla alia 
mentio in bibliis. In graccis exemplaribus bene multis voca- 
tur Belhabara. Vtriusque nominis eadem fere est significatio, 
nam !"P3N est naris, iTDy navicula ad traiiciendum. Quae cvj- 
uvvpux caussam aperit cur primo quoque tempore post edi- 
tum cvangclium alii codices primum alii alterum nomen ha- 
berent. Nimirum ulrumvis nomen pro lubitu usurpabatur ad 
illum locum designandum ad ripas Iordanis silum qua via- 
tores navicula flumen traiicicbant. Fuisse autem hunc illum 
traicclum omnium praecipuum, sex millibus ab lericho distan- 
tem, qua primo Israelitac flumen transmisere Iosue duce, multae 
rationes credere suadent. Ceterum de hac Bethania fusius ali- 
bi disputavimus (2) , ibidemque composuimus quae in Ioannis 
inque Matthaei narratione de loco, ubi Baptista munere suo 
functus est, opposita esse in speciem videntur (3). 

vv. 29-31. Quintum Baptistae de Christo testimonium, 
quo et de Christi adventu et de baptismo, quem ipse admi- 
nistrabat, rationem reddit, ac de Christi prae ipso excellen- 
tia quarto testatur. Datum est postridie eius diei quo quar- 
ti) Patrit. De Evsngel. L. III. Diss. XLIII. n. 23. 

(2) Ib. nn. 28 teqq. 

tum datum fuerat, Christo praesente, proptereaque non ante 
quam is e desertis reversus esset. — Quomodo Baptistae ver- 
ba, quae sunt in v. 29, intelligi debeant, diximus in alio lo- 
co (1). — Et ego nesciebam eum,c; racca sunt su’x rjoav non vide- 
ram, id est, quum primum testimonium, cuius proxime me- 
minit, Christo dedit, ante quam is ad baptismum accederet, 
nondum ipse hunc viderat. 

vv. 32 - 34. Sextuin Baptistae testimonium. E compara- 
tis vv. 29 ct 35 efficitur hoc sextum testimonium dictum 
eodem die quo quintum. Imo veri simile est dictum fuisse sta- 
tim post quintum, ab hoc tamen secernendum, ut ipse evan- 
gelista fecit, alia enim est huius materies. Nam Baptista his 
nos docet quomodo Christum agnoverit , testaturque hunc 
esse Filium Dei. — Ex v. 33 videtur colligi Christum a Ba- 
ptista non agnitum nisi postquam ille baptismo ablutus est, 
contrarium autem ex Matth. III, 13 -15 certo efficitur; qua 
difficultate graviter se commoveri Augustinus profitetur. Hanc 
Toletus satis diluit. Itaque primo animadverte illud nesciebam 
solum significare Christum nondum Ioanni de facie notum 
fuisse, quod apparet ex gracco ei Jx viiuv non videram, sicut 
et in v. 31. Deinde attende ut particula sed non necessario in- 
tclligcnda ita sit, ac si, quae sequuntur, indicium proderent 
Baptistae a Deo datum, ex quo Christum agnosceret; nam ct 
in v. 31 haec eadem particula est, at certe eum sensum ad- 
versativum non habet. Sequitur ut loannes non id dicat, quod 
prima specie dicere videtur, neque adversetur Matthaeo. Quid 
ergo ille dicere vult ? Illud nesciebam sive non videram in v. 
31 spectat ad verba proxime praecedentia, sensusque ibi est 
Baptistam Christo illud primum testimonium , quod comme- 
morat in v. 30, dedisse antequam is veniret ad ipsum ct ipse 
eum videret. Huc item spectat verbum nesciebam in v. 33. 
Quare Baptista significat se primo de Christo testimonium per- 
hibuisse quum nondum hunc viderat. Indicium vero sibi a Deo 
promissum non signum Sjixtixjv erat ad Christum agnoscen- 
dum, sed naSavsv.quo accepto inox de Christo testimonium 

(1) Do interprel. tcripl. L. I. n. 201. 

perhiberet huneque praesentem populo circumstanti ostende- 
ret; edicitque Baptista his verbis, non modum <]uo Christus 
agnovit, sed caussam et rationem cur Christo praesenti mox 
a baptismo testimonium dederit, illud scilicet testimonium quod 
est in v. 15. Quam nostram interpretationem comprobant tum 
illa quae Baptista statitn subiunxil in v. 31, tum illa quoque 
fortasse quae antea leguntur in v. 32: Et testimonium perhibuit 
loannes, dicens: Qvia vidi ct cetera. I)e verbis uczt r.zptGZEpuv 
diximus in opere de Evangeliis L. III. Diss. XLVII. n. 19, de 
baptismo in Spiritu sancto ibidem Diss. XLUI. nn. 91 seqq. — 
Nota discrimen utriusque baptismi , quem loannes quemque 
Christus instituerunt, ab ipso Baptista nobis expositum in v. 33 
coli. 26. 31. — Item ut idem hic testatus sit in v. 31 lesum 
esse filium Dei; graeca autem sunt e uisg tsu Oecv, in quibus 
quid articulus valeat, nemo non sentit. 

\v. 35. 36. Septimum testimonium Christo datum a Ba- 
ptista postridie eius diei quo quintum et sextum. Christus 
etiamtum morabatur in regione trans Iordanem prope Betha- 
niam sive Bclhabaram. 

v. 39. Hora diei decima Iudacis aeque ac Romanis erat 
tertia ante solis occasum seu quarta post meridiem. Quum 
hae horae essent temporales, hoc est longiores vel breviores pro 
anni temporibus, quumque tunc hiems esset, concludendum est 
id, quod narratur, accidisse medio tempore inter meridiem et 
occasum, quum in Iudaca esset media hora tertia n meridie. 

v. 11. Hoc facium videtur non eodem die ac quae sunt 
iu vv. 35-39; nam haec acciderant die iam inclinato, et An- 
dreas manserat apud Christum. 

v. 12. Inna contractum est ex loanne. Confer Io. XXI, 
15. 16. 17. Etsi Petrus, ex quo ad lesum adductus a fratre 
est, illum sequutus sit, ut certo constat (1) , quum tamen ipse 
tunc venerit ad lesum, non vero ipsum Iesus vocaverit, Pe- 
tri vocatio haberi solet illa quae narratur in Malth. IV, 18-20 
ct in Mare. I, 16-18. 

v. 13. In crastinum graece hic quoque, sicut in vv. 29 
(1) Conf. Io. II, 2 etc. 

H •!), est tvj fjrscuptsv postridie. Dictum autem est respectu eius 
quod proxime narratum est; iioc est, lesus abiit in (ialilacam 
postridie eius diei quo And reas ad cum duxerat Petrum fra- 
trem. Verius esse videtur Philippum a Christo vocatum post, 
quam ante huius adventum in (ialilacam; quorsum enim huius 
regionis mentio ante illius rei narrationem, nisi ut sciremus 
eam rein factam illic esse? quod Bclhsaidae commemoratio 
confirmat. Confer Io. XII, 21. — Iam pridem Iudaei graccis 
nominibus uti coeperant. 

v. De Belhsaida disputatum habemus in opere de 
Evangcliis L. II. Annot. LXXIII. LXXV1II; L. III. Diss. XL1. 
n. 3; Diss. XLII. n. 7. * 

v. 43. Quinam iste Nalhanael, qui nusquam comparet 
nisi in primo et in postremo capite huius evangelii? Apostoli, 
quorum nomina non leguntur in hoc cvangelio, sunt Ioannes 
et lacobus fratres lilii Zebedaei, Iacobus filius Alphaci, Bar- 
tholomaeus, Matthaeus, Simon Zelotes. Nalhanaelem non esse 
unum e filiis Zebedaei, praeter alias rationes, vel hac una 
efficitur, quod in Io. XXI, 2 illis duobus distinguitur. Iacobus, 
Alphaei filius, notissimus erat hoc nomine in primitiva ecclesia; 
cur ergo Ioannes nomine minus noto Nalhanaelc cum signasset ? 
Sed neque idem ac Matthaeus Nalhanael est; quod historia 
ipsa de Matthaeo nos docet. Superest ut Nalhanael idem sil 
ac Bartholomacus vel Simon Zelotes. Verum animadverte Bar- 
tholomaeum, ( non Barptolemaeum, sicut insciti graecissatores 
scribere amant ) , idem sonare ac filium Tholomaei, atque esse 
quasi cognomen quod, sicut Graeci, ita et Hebraei a patre 
deducebant, ut sunt Simon Bariona, loseph Barsaba, loseph 
Barnaba, et similia horum. Si Nalhanael idem esset ac Simon, 
is quidem duo nomina habuisset, quod utique subinde fiebat, 
imo tria, nam et Cananaeus seu, quod verius est, Cannacus, 
hoc est Zelotes, vocabatur, sed Bartholoinaei proprium nomen 
ignoraretur. Vix ergo dubitandum Nalhanaelem cumdcm esse 
ac Bartholomaeum. Erat is piscator sicut plcriquc aposto- 
lorum (1). 

(t) Io. XXI, 2. 

v. 49. Graece esi o utsg tsu 5ssu ( H figlio di Dio). Nola 
articulum, itemque in illis o (iota i). ?j; tsuMsjSsojX (il re d’ Isra- 
ele ). Quae appellationes Messiam cerle designant. Porro vi- 
demus quomodo Iudaci crederent Messiam Dei (ilium futurum. 

v. 51. Amen, arnen dico vobis, aflirmationis formula in 
hoc solo evangelio et frequenter quidem usurpata. — De ap- 
pellatione filio hominis , qua Christus sese designare quam 
frequentissime solebat , hanc rationem Augustinus reddidit : 
Commendat nobis quid misericorditer dignatus sit esse pro nobis, 
et, velut mysterium commendans admirabilis incarnationis suae, 
nomen hoc saepius auribus nostris insinuat (1). Nemo non videt 
hanc appellationem non ita fieri Christo sicut subinde aliis 
quibusdam facta ea est , sed emphasin habere , quam facile 
sentias, ubi animadvertes ita sese Christum appellare alter- 
utra seinpcr occasione, plerumque quum divina vel, quae 
naturam hominis exredunt, sibi attribuit, alias quum de iis 
loquitur quae ipso indigna nobis vero salutaria vel perpetie- 
batur iain vel perpessurus erat. Sicubi vero (quod tamen vix 
semel (2), puto, accidet) non statini alterutra ratio pateat, le- 
gatur totus locus (3), et ea continuo patebit. 


CAPVT H 

1 Et die tertia nuptiae factae sunt in Cana Ga- 
lilaeae: et erat mater lesu ibi. 

2 Vocatus est autem et Iesus, et discipuli cius 
ad nuptias. 

3 Et deficiente vino, dicit mater lesu ad eum : 
Vinum non habent. 

(1) Dc consensu evtng. II. i. 

(2) JUaltb. XIII, 37. 

(3) Conf. ib. 41. 

4 Et dicit ei lesus: Quid mihi, et tibi est mu- 
lier? nondum venit hora mea. 

5 Dicit mater eius ministris: Quodcumque di- 
xerit vobis, facite. 

6 Erant autem ibi lapideae hydriae sex positae 
secundum purificationem Iudaeorum, capientes singu- 
lae metretas binas vel temas. 

7 Dicit eis lesus: Implete hydrias aqua. Et im- 
pleverunt eas usque ad summum. 

8 Et dicit eis lesus: Haurite nunc, et ferte .ar- 
chitriclino. Et tulerunt. 

9 Vt autem gustavit architriclinus aquam vinum 
factam, et non sciebat unde esset, ministri autem scie- 
bant, qui hauserant aquam: vocat sponsum architri- 
clinus, 

10 et dicit ei: Omnis homo primum bonum vi- 
num ponit: et cum inebriati fuerint, tunc id, quod 
deterius est: Tu autem servasti bonum vinum usque 
adhuc. 

11 Hoc fecit initium signorum lesus in Cana 
Galilaeae: et manifestavit gloriam suam, et credide- 
runt in eum discipuli eius. 

12 Post hoc descendit Capharnaum ipse, et mater 
eius, et fratres eius, et discipuli cius: et ibi manse- 
runt non multis diebus. 

13 Et prope erat Pascha Iudaeorum, et ascendit 
lesus Ierosolymam: 

14 et invenit in templo vendentes, boves, et o- 
ves, et columbas, et numularios sedentes. 

15 Et cum fecisset quasi flagellum de funiculis, 

omnes eiecit do templo, oves quoque, et boves, el nu— 
mulariorum effudit aes, et mensas subvertit. 

1(i Et bis, qui columbas vendebant, dixit: Auferte 
ista hinc, et nolite facere domum patris mei, do- 
mum negotiationis. 

17 Recordati sunt vero discipuli cius quia scri- 
ptum est: Zelus domus tuae comedit me. 

18 Responderunt ergo ludaei, et dixerunt ei: 
Quod signum ostendis nobis quia haec facis ? 

19 Respondit lesus, et dixit eis: Solvite templum 
hoc, et in tribus diebus excitabo illud. 

20 Dixerunt ergo ludaei: Quadraginta et sex 
annis aedificatum est templum hoc, et tu in tribus 
diebus excitabis illud? 

21 Ille autem dicebat de templo corporis sui. 

22 Cum ergo resurrexisset a mortuis , recordati 
sunt discipuli eius, quia hoc dicebat, et crediderunt 
scripturae, et sermoni, quem dixit lesus. 

23 Cum autem esset Icrosolymis in pascha in 
die festo, inulti crediderunt in nomine cius, videntes 
signa eius, quae faciebat. 

24 Ipse autem lesus non credebat semetipsum 
eis, eo quod ipse nosset omnes, 

25 ct quia opus ei non erat ut quis testimo- 
nium perhiberet de homine: ipse enim sciebat quid 
esset in homine. 

v. 1. V^uac in hoc loco narrantur, neque ante primos dios 
incusis decembris an. aer. vulg. 25 gesta sunt, ut apparet ev 
iis quae supra diximus, neque post primos dies mensis marlii 
inscqucnlis anni 2G, sicut ex v. 13 et ex iis, quae dicemus de 
v. 23, apparebit. — Pedestre, quale Christus fecisse creditur, 
iter in Galilaeam a loco, ubi Baptista tunc morabatur, eo prae- 
sertim anni tempore , citius quam triduo confici commode 
haud poterat, neque Christum ipso die, quo illuc pervenerat, 
nuptiis accubuisse veri simile esse videtur; haec ergo dies tertia 
fuit vel ab cius adventu in Calilaeam, vel ex quo Philip- 
pum sibi adiunxerat. — Praeter illa , quae legimus in hoc 
loco et in Io. IV, 16-53, nihil de Cana certo compertum 
habemus quo eius situm magis definiamus. 

v. 2. lam ergo discipuli Christum sequebantur, ili luno 
quinque saltem erant, quot legimus in capite I. 

vv. 1. 5. Duo solummodo de Maria Christi matre Ioan- 
nes narrat, non qualiacumque, sed quae apprime cuique 
suadeant ut spem suam omnem fiduciamquc secundum Chri- 
stum in sanctissima virgine securus ponat; idque ipsum edi- 
cere loannem, atque adeo unum loannem, ea narrando v vi- 
luisse facile ille credet qui meminerit ut loauni discipulo a 
Christo cruci fixo iamque animam agente matris cura fuerit 
demandata, utque ex illa hora acceperit eam discipulus ia sua. 
Primum duorum in hoc loco narratur; eoque docemur Deum, 
respectu virginis huius precum, ab omni aeternitate quaedam 
aliter fieri decrevisse ac fuisset decreturus si Virgo preces 
non interposuisset. — Non est dubitandum quin illud Quid 
mihi et libi ? increpationem aliquam querelae admixtam exhi- 
beat; is enim est eius usus in Hebraeorum sermone (1). Sed 
aeque certo constat, idque e plerisque bibliorum locis disei- 


(I) Conf. los. XXII, 21; ludie. XI, 12; II Reg. XVI, 10, XIX, 2.5; 
IV Reg. III, 13; II Par»l. XXXV, 21; Mallh. VIII, 2»; Alarc. V, 7. 

mus, iis verbis non necessario nec semper significari nullam 
alicui cum altero communionem esse, sed etiam significatur 
non oportere hunc illi de ea re, de qua agitur, negotium 
exhibere. Frustra itaque sunt qui ex his Christi verbis prio- 
rem illum sensum extorquere conantur, quum is nihil aliud 
significare voluerit, nisi se in iis exsequendis, quae pater ipsi 
demandaverat, et quorum unum erat initium facere miraculis 
patrandis, non a matris, nedum ab alius cuiusquam hominis, 
voluntate dependere. — Quibus appellatio quoque mulier quid 
durius sonare videtur, hi legant lo. XIX, 2G, seque errore 
duci intolligcnt; tum mos est Orientalibus ita matrem com- 
pellare. — Nondum venit hora mea, tempus videlicet ab omni 
aeternitate constitutum quo meam divinitatem signis editis ma- 
nifestam facere incipiam. — Mater, etsi repulsam tulisset, certa 
tamen nihil ipsi a filio negatum iri, velut si, quod petierat, 
exorassct, ita sese gessit; scilicet in cius gratiam Deus aliter 
decreverat ac decrevisset si ipsam non intercessuram esse 
praevidisset; ita ut eius voluntas, ut vocant, antecedens fuerit 
ut Christus nondum miracula faceret, voluntas vero cousc- 
quens ut in matris gratiam iam faceret. Qui pie opinantur 
precibus Virginis redemptionis nostrae tempus anticipatum , 
habent in hac re quo sententiae suae pondus adiiciant. 

v. 6. Secundum purificationem, qua Iudaei ante cibum uti 
solent. — Vna metreta apud Syros, si vera essent quae recens 
quidam scriptor nos docet, caperet sextarios CXX, qui sunt 
congii XX; quare una ex hydriis, de quibus est in hoc loco, 
cepisset congios LX(1); at quam grandi mole fuissent vasa 
illa lapidea! Rectius alii unam metretam aiunt constare e sex- 
tariis LXXII, qui sunt congii XII, ita ut illae hydriae singulae 
caperent congios XXXVI ut plurimum (2). — Nota dubiam 
narrandi rationem divinae inspirationi minime repugnantem, 
ct lege nostram Commentationem de scripturis divinis § VI. 

v. 11. Nota clausulam narrationis loanni usitatam ipsius- 
que consilio respondentem. 

( 1 ) Barili 3 */ s . 

(2) Barili 2 bocc . 3*| a . 

v. 12. Caphamaum, quam Matthaeus (1) civitatem Christi 
appellat, quod in ea is plerumque degeret, sita erat ad lacum 
Tiberiadis in Galilaea. Habes qui te de ea plura doceant. — 
Christi fratres enumerantur a Matthaeo (2) et a Marco (3). Hos 
Iosephi ex prima uxore filios fuisse aliquot graeci patres 
scripsere, quod tamen Hieronymus neque audire sustinebat. 
Equidem crederem eos filios esse Clopae sive Alphaei, quem 
fratrem losephus habuit. Lege Lib. III de Kvangcliis Diss. IX. 
c. III. n. 9; c. XX. n. 13. Ceterum notum est ab Hebraeis 
fratres dici consanguineos quoscumque. 

v. 11. Boves, oves, columbae emebantur ad sacrificia. 
Numularii sedebant in templo ad pecuniarum permutationem, 
ludaei quotannis dimidium sicli pendere debebant in usum 
sacrorum (1) , hoc est diSpax/Jiov (5) , quae quarta pars est scu- 
tati romani, pendere autem solebant sub pascha. Quoniam 
vero aetate Christi necesse habebant uti pecunia quoque vel 
graeca vel romana , quam sacris impendere haud licebat , 
quippe efligiebus impressam deoruin, hominum, animalium, 
ut pecuniam iudaicain hac commutare commodo suo possent, 
provisum est per illos numularios , non sine grandi horum 
lucro, qui ad id vicesimo dic ante pascha ad mensas sedero 
incipiebant in templo. Ex quo colligimus id, quod in hoc loco 
narratur, accidisse non ante illum diem; imo non ante initum 
mensem nisan, ut apparet ex v. 20. 

v. 16. Christus, quum iusta indignatione in illos merca- 
tores negotiatoresque ageretur, obiterque Deum nominandum 
haberet, hunc, non Deum , neque patrem nostrum, nec pa- 
trem simpliciter, sed patrem suum appellavit. Id a nemine in 
bibliis factum unquam legimus, neque nos quid simile sole- 
mus. Quis enim, non cum ipso Deo agens, sed de Deo obiter 
loquens, cum patrem suum absolute ac simpliciter diceret ? 
v. 17. Nisi verba psalmi de Christo dicta essent ( lite- 

(1) Mattii. IX, 1. 

(2) Mallh. XIII, 55. 

(3) Mare. VI, 3. 

(4) Conf. Ex. XXX, 13. 

(5) Conf. Mattii. XVII, 23. 

mli no sensu an spiritali, ia praosouli non quaerimus), sen- 
sus foret discipulos animadvertisse zelum a Christo tunc exhi- 
bitum similem fuisse zelo psaltae; quae animadversio sane 
quam frigeret. 

v. 19. In Iribus diebus pro tertio die. Hebraei enim sub- 
inde usurpant nomen numerale cardinale, ut vocant, pro 
ordinali. 

v. 20. Haec verba aliter intclligi nequeunt nisi ut dicta 
de tempore ex quo templum aedificari coeptum fuerat, re- 
gnante Herode, anno eius regni XYI11, qui annus incepit cum 
mense nisanc anno periodi iulianae 1091. Habes in his no- 
tam certissimam temporis, quo ea, quae loannes narrat, ge- 
sta sunt, quodque fuit intra quatuordeeim primos dies men- 
sis nisanis an. p. i. 1739, aer. \ulg. 20. Lege opus de E\angeliis 
L. 111. Diss. XLVII. n. 6. 

v. 22. Prophetiae non ante omni ex parte clarescunt, 
quam, quod praedictum est, impicatur. Crediderunt scripturae , 
non ut qui prius haud crederent, sed crediderunt ad lesum 
spectare quae de eo in scripturis sacris praedicta leguntur, 
quum horum , aeque ac huius praedictionis quam Christus 
fecerat, implementum viderent. — Nota narrationis clausulam 
Ioanni usitatam, qualem ipsius propositum flagitabat. 

v. 23. Rursus mentio multorum qui crediderunt. — Hoc 
anno plenilunium paschale fuit die 21 mensis martii. 

v. 25. Ipse, enim sciebat quid esset in homine; non ergo 
Christus simplex homo erat. 


c A p V T III 

1 Erat autem homo ex Pharisacis, Nicodemus 
nomine, princeps Iudaeorum. 

2 Hic venit ad lesum nocte, et dixit ei: Rnbhi, 
scimus quin a Deo venisti magister, nemo enim potest 
haec signa facere, quae tu facis, nisi fuerit Deus cum eo. 

3 Respondit Icsus, et dixit ci: Arnen, amen dico 
tibi, nisi quis renatus fuerit denuo , non potest vi- 
dere regnum Dei. 

4 Dicit ad eum Nicodemus: Quomodo potest ho- 
mo nasci, cum sit senex? numquid potest in ven- 
trem matris suae iterato introire, et renasci? 

5 Respondit lesus: Amen, amen dico tibi, nisi 
quis renatus fuerit ex aqua, ct Spiritu sancto, non 
potest introire in regnum Dei. 

6 Quod natum est ex carne, caro est: ct quod 
natum est ex spiritu, spiritus est. 

7 Non mireris quia dixi tibi : Oportet vos nasci 
denuo. 

8 Spiritus ubi vult spirat: et vocem eius audis, 
sed nescis unde veniat, aut quo vadat: sic est o- 
mnis, qui natus est ex spiritu. 

9 Respondit Nicodemus, ct dixit ei: Quomodo 
possunt haec fieri? 

10 Respondit Icsus, ct dixit ei: Tu es magister 
in Israel, ct haec ignoras? 

1 1 Amen , amen dico tibi , quia quod scimus 
loquimur, et quod vidimus testamur, et testimonium 
nostrum non accipitis. 

12 Si terrena dixi vobis, et non creditis: quo- 
modo, si dixero vobis caelestia, credetis? 

13 Et nemo ascendit in caelum, nisi qui descen- 
dit de caelo, Filius hominis, qui est in caelo. 

14 Et sicut Moyses exaltavit serpentem in de- 
serto; ita exaltari oportet Filium hominis: 

3 


Digitized by Google 



34 IN I0AN.1EM COMMENT ARIVM 

15 ut omnis, qui credit in ipsum, non pereat, 
sed habeat vitam aeternam. 

16 Sic enim Deus dilex.it mundum, ut Filium 
suum unigenitum daret: ut omnis, qui credit in eum, 
non pereat, sed habeat vitam aeternam. 

17 Non enim misit Deus Filium suum in mundum, 
ut iudicet mundum, sed ut salvetur mundus per ipsum. 

18 Qui credit in cum, non iudicatur: qui autem 
non credit , iam iudicatus est : quia non credit in 
nomine unigeniti Filii Dei. 

19 Hoc est autem iudicium: quia lux venit in 
mundum , et dilexerunt homines magis tenebras , 
quam lucem: erant enim eorum mala opera. 

20 Omnis enim, qui male agit, odit lucem, et 
non venit ad lucem, ut non arguantur opera eius. 

21 qui autem facit veritatem , venit ad lucem , 
ut manifestentur opera eius, quia in Deo sunt facta. 

22 Post haec venit Iesus, et discipuli eius in 
terram Iudaeam: et illic demorabatur cum eis, et ba- 
ptizabat. 

23 Erat autem et Ioannes baptizans in Aennon 
iuxta Salim: quia aquae multae erant illic, et venie- 
bant, et baptizabantur. 

24 Nondum enim missus fuerat Ioannes in car- 
cerem. 

25 Facta est autem quaestio ex discipulis Ioan- 
nis cum Iudacis de Purificatione. 

26 Et venerunt ad Ioannem, et dixerunt ei: Rab- 
bi, qui erat tecum trans Iordanem, cui tu testimonium 
perhibuisti, ccce hic baptizat, et omnes veniunt ad eum. 

27 Respondit Ioannes, et dixit: Non potest ho- 
mo aocipece quidquam, nisi fuerit ei datum de 
caelo. 

28 Ipsi vos mihi testimonium perhibetis, quod 
dixerim : Non sum ego Christus: sed quia missus sum 
ante illum. 

29 Qui habet sponsam, sponsus est: amicus au- 
tem sponsi, qui stat, et audit eum, gaudio gaudet pro- 
pter vocem sponsi. Hoc ergo gaudium meum imple- 
tum est. 

30 Illum oportet crescere, me autem minui. 

31 Qui desursum venit, super omnes est. Qui 
est de terra, de terra est, et de terra loquitur. Qui 
de caelo venit, super omnes est. 

32 Et quod vidit, et audivit, hoc testatur: et te- 
stimonium eius nemo accipit. 

33 Qui accepit eius testimonium, signavit quia 
Deus verax est. 

34 Quem enim misit Deus, verba Dei loquitur: 
non enim ad mensuram dat Deus spiritum. 

35 Pater diligit Filium: et omnia dedit in ma- 
nu cius. 

36 Qui credit in Filium, habet vitam aeternam: 
qui autem incredulus est Filio, non videbit vitam, sed 
ira Dei manet super cum. 

y. ‘2. i v icodemus nondum didicerat Icsum esse Christum fi- 
lium Dei, etsi prophetam proptereaquc a Deo missam cre- 
deret. Nihil interrogat, attamen desiderium discendi ostendit. 

v. 3. Christus mira ratione, atque ita ut aliud quodque 
es alio exoriatur, quatuor potissima in hoc sermone Nico- 
demum docuit, quae, inquam, credere oportet de nova spi- 
ritali natione, de ipso Christo, de huius opere ad quod per- 
ficiendum missus est , dc damnatione eorum qui haec non 
credunt. Docendi initium facit , ut oportebat , a novae na- 
tionis necessitate, metaphora usus. — Hodierni Aristarchi, qui 
culpae vertunt interpreti vulgato illud denuo pro «vwJev red- 
ditum, legant Gal. IV, 9. In graeca pagina est y&vySr), quod, 
non renatus, sed natus fuerit significat; Nicodemus intellexit 
Christum loqui de iterata natione v. 4; nccesse ergo est illud 
idem valeat ac denuo. Quod si d vuOvj in hoc loco idem 
esset ac desursum, non eo modo, quo fecit, Nicodemus re- 
spondisset. Chrysostomus utramvis interpretationem fieri sinit. 
— Dc regni Dei appellatione legi possunt quae disputavimus 
in Lib. III de Evangeliis Diss. XLVI. In hoc loco regnum 
est populus ct ditio. — Videre regnum Dei liquet dictum esse 
pro introire in regnum Dei v. 5. 

v. 5. Metaphoram Christus declarat, atque utrumque docet, 
baptismi inquam, per quem renascimur , tum visibilem for- 
mam vocibus ex aqua, tum invisibilem gratiam vocibus Spi- 
ritu sancto. Concilium Tridentinum dc huius loci interpreta- 
tione pronuntiavit (i). 

v. 6. Re in v. 5 explicata, Christus nunc Nicodemuin 
docet quid peccaverit in prioribus ipsius Christi verbis in- 
telligcndis; videlicet eum existimasse agi de corporali natione, 
Christum vero de spiritali loquutum esse. Quum enim haec 
natio non ex carne fiat sed ex spiritu , liquet spiritum esse , 


(1) Scst. VII dc Bajit . can. 2. 

non vero carnem, id quod ila nascitur; non ergo ad ita na- 
scendum opus esse in ventrem matris suae iterato introire, ut 
Nieodenius dixerat. 

v. 7. Quod quidem si Heri opus esset, si id Christi verba 
significarent, utique admirationi locus foret; secus vero quum 
Christus illud dicere voluerit quod modo explicavit. Christus, 
sicut apparet ex illis quae mox subiunget, loquitur de ad- 
miratione quae dubitationem parit; nam et natio haec spiri- 
talis sane admirabilis est. 

v. 8. Ostendit non esse cur spiritalem hanc nationem 
vcluti dubitantes miremur. Quum enim in ipsis rebus natu- 
ralibus sint de quibus nullo modo dubitamus , quamquam 
oculis haud queamus ea conspicere, vcluti spiritum , id est 
ventum, quem minime videmus, et cuius originem atque exi- 
tum ignoramus, tametsi vocem audimus, mullo minus, quum 
aliquid nobis credendum proponitur quod naturae ordinem 
excedat, licebit assensum detrectare propterea solum quia 
mente id non assequimur. — Sic est omnis qui natus est ex 
Spiritu, sic, inquam, de spiritali illa natione existimandum. 

v. '10. Per Dei omnipotentiam illa fiunt, quae Christus 
dixerat. Sane autem Israclitarum magistrum dedecebat id 
nescire aut non cogitare. * 

v. 11. Omissa declaratione rei quam Nicodemus rogabat, 
quippe quam humana mens praesertim vero carneus ludneus 
intelligerc haud valeret, omissis item aliis argumentis, Chri- 
stus auctoritatem urget, ac si diceret: Quum scias me a Deo 
venisse magistrum v. 2, iam mihi haec te docenti ac testi- 
monio meo crede. Ila Cy ritius. Nola haec pluralia, scimus, 
loquimur, vidimus, testamur , testimonium nostrum , quorum 
vim facile senties si ea conferas cum lo. VIII, 16-19. 29; 
XVI, 32; I, 18. — Sed quacnam vidimus? Certe non ca de 
quibus Christus modo loquutus fuerat; haec enim futura 
erant. Mysteria igitur in universum quae Christus nos do- 
cuit; ipse haec viderat, ipse sciebat. 

v. 12. Caussam affert cur declarationem argumentaque 
dictorum omittat. Videtur Christus spectare ad Iudaeos in 
universum potius quam ad Nicodemum; quare, quae dicit, 
perlinent, non ad ea quae huic modo dixerat , sed quae ad 

ludaeos loquulus ruerat. Sensus autem est: Si mihi non cre- 
ditis quum vobis ea loquor quae ad vos pertinent nec ca- 
ptum vestrum superant, multo minus mihi credetis de sub- 
limioribus rebus disserenti, de caelestibus inquam, quae sci- 
mus et vidimus v. 11. 

v. 13. Neque vobis sperandum est posse vos in caelum 
conscendere ut haec ipsi videatis, neque aliud praeter meum 
testimonium exspectandum ; nam nem» hactenus ascendit in 
caelum nisi ego. — Frustra sunt qui quaerunt quomodo Chri- 
stus tunc dicere potuerit se ascendisse in caelum; non enim 
id dixit, neque id efficitur cx illo nisi, quod non significat 
unum Christum ascendisse in caelum, sed unum fuisse in caelo. 
Sicut, quum aliquis c sua domo egressus, rogatusque an 
quisquam ad eum venerit, respondet: Nemo in domum meam 
venit, nisi ego qui modo inde exii, non dicere vult se domum 
venisse, sed se solummodo domi fuisse. — His simul alia iam 
docet Nicodemum, ea videlicet quae de ipso Christo credere 
oportet. — Nota filium hominis qui iam descendit de caelo, 
et nihilominus adhuc est in cael»; senties unam esse Christi 
hypostasin duasque naturas; neque enim filius hominis erat 
antequam descenderet. Nondum tamen apertius divinitatem 
suam enuntiat. * 

v. 11. Sed prius quid perpessurus esset. Christi mos 
fuisse videtur, quum aliquos de sua divinitate docere vellet, 
hanc primo subobscurius indicare, deinde ea sermoni inse- 
rere quae perpessurus erat, postremo ipsam divinitatem aper- 
tius significare. Lege quae dicemus de Io. XII, ‘23-28. — Pa- 
tet quo haec similitudo pertineat et quacnam cius vis. In 
verbo exaltare, ne aliud quidquam intelligas quain in altum 
attollere, sustollere. Notandus ordo sermonis, primo de nova 
nostra spiritali natione vv. 3-8, deinde de Deo homine vv. 
11-13, nunc de eius opere, ad quod pcrGciendum venit. 
Animadverte quam sponte alia aliis succedant. 

v. 15. Finis ad quem hoc opus tendit. Non dicitur qui 
credit ipsi, sed qui credit in ipsum; quae loquutiones dispa- 
res prorsus sunt. Nam voces ntarantv ii; credere in casum 
accusativum semper adiunctum habent, quo bis, summum qua- 
ter, Deus significatur, alias, frequentissime autem in scriptis 

Ioannis, Christus, numquam vero alius quivis. Illud autem 
7r«rrsuET«i rfg Hiy.xtOGirjr,v in llom. 10 non huc pertinet, 
non enim e?; dtxxinGW/jv casus est verbi niTtsuerat, sed finem 
significat ob quem xzpdix r.iGTtwrtxt, quod apparet ex ora- 
tionis contextu, rectequc latinus interpres haec reddidit: Cor- 
de enim creditur au iustitiam, non in iustitiam. Illa ergo for- 
ma direndi non idem valet ac fidem verbis Dei vel Christi 
adiungere, nam sic de aliis quoque diceretur, sed ipsum Deum 
ipsum Christum, quales sunt, tales credere talesque habere. 
Iam vero, si homines aeternum perituri ob Deum iniuria affe- 
ctum, ubi tamen, ita ut oportet, credunt in Christum, cum 
hac aeterna morte vitam aeternam commutant, nonne sequitur 
ut Christus sil Deus? Qui enim fieri potest ut obsequio crea- 
turis exhibito iniuria Deo illata compensetur ? Apertius Chri- 
stus divinitatem suam his indicat. Perperam tamen quis ex 
hoc loco efficere studeret solam fidem sufficere ad aeternam 
salutem consequendam; nam Christus non dixit, quotquot 
credunt, salvos aeternum futuros, sed ideo se venisse ut hi 
salvi essent, neque illa vis est verborum credere in Christum. 
Confer Io. XII, 42. 43. 

v. 16. Caussa illius operis suscipiendi, nimirum Dei amor 
in genus humanum. — Iam apertissime de sua divinitate Chri- 
stus loquitur. Nota articulum, tsv utsv ( il figi io ) , itemque 
appellationem unigenitum; et confer quae diximus de Io. I, 
18. — Simul declaratur qui fieri possit ut fides habita in Chri- 
stum hominibus ceteroquin aeternum perituris saluti esse queat; 
nimirum quia Christus est filius Dei unigenitus, hoc est Deus. 

v. 17. Quae dixit in vv. 13. 16, confirmat negatione con- 
trarii. Confer Io. XII, 47. Quum Deus homines aeternis sup- 
pliciis condcmnasset, metus suboriri potuisset ne Dei filius ad 
id exsequendum missus esset. Animadverte et admirare ut 
Christus sesc misericordem unice exhibeat, utque consona 
huic misericordiae omnino sit ratio qua transit ad postremum 
e qualuor, quae diximus, docendum. 

v. 18. Dilemmate adhibito metum suspicionemque. amoli- 
tur ne forte missus sil ad sententiam damnationis exsequendam. 
Addit caussam cur iam judicatus sit qui in ipsum non cre- 
dit. Quae quidem caussa videtur quid rstvrsAsysv et gwwviiw 

esse cum rc dc qua redditur, non tamen ita est; quin imo 
hac caussa addita Christus simul nos docuit quid sit credere 
in ipsum, est nimirum credere u; Svs jxa in nomen unigeniti 
Filii Dei. — Vt vocari pro esse, ita nomen pro ipsa re He- 
braei dicere solent (1); ergo haec significant credere Christum 
esse unigenitum Filium Dei, et quidem ita credere ut expo- 
nentes versum 15 supra declaravimus. 

v v. 19-21. Crimen, de quo iudicium iam facium dixerat, eius- 
que rationem Christus plenius exponit. In his iudicium est ipsaiu- 
dicii materies, ipsa criminis ratio ac modus. Lege quae diximus 
de Io. I, 4. 5. — Antithesis inter verba male agit et facit verita- 
tem evincit veritatem in hoc loco, ex usu quem vox riDX habet 
apud Hebraeos, idem esse ac probitatem , integritatem animi. 
— Quum in hoc loco Christus loquatur de eo qui facit verita- 
tem deque huius operibus quae in Deo sunt facta antequam 
is veniat ad lucem, liquet haec omnia ad Iudacos potissimum 
spectare, quorum aliqui probe vivebant etiam antequam cre- 
derent in Christum. Vides ut Christus semper eain fidem com- 
mendet quae opera adiuncla habeat. 

v. 22. De terra ludaea egimus in Lib. III dc Evangeliis 
Diss. X. n. 3; Diss. XXVII. c. VII. n. 8; Diss. XLIII. nn. 13. 14. 
Lege Io. IV, 2. 

v. 23. Lege Lib. III de Evangeliis Diss. XLIII. nn. 36. 
37. loannes Baptista sedem mutaverat; primo enim trans Ior- 
danem morabatur, nunc citra Iordanem v. 26. Lege Io. I, 28. 

v. 24. Cur evangclista id notaverit, quod tamen ex ipsa 
narratione quisque intclligit , diximus in Lib. I dc Evangeliis 
c. IV. n. 27. 

v. 25. Huius contentionis occasio, ut ait Cyrillus, fuisse 
videtur quod alii Christi baptismum alii loannis praeferrent. 

vv. 27-31. Octavum testimonium Christo datum a Ba- 
ptista, clarius et plenius ceteris. Huius discipuli aegre fere- 
bant lesum magistro ipsorum pluris fieri, ut apparet ex ipso- 
rum verbis v. 26. Baptista ergo ipsis respondit non posse se 
plus sibi attribuere quam quod a Deo tributum ipsi fuerat 

(1) Lege De evangel. L. III. Diss. VII. n. Tj Diss. IX, c. III. n. 5 ; 
Diss. XVI. n. 23. 

v. 27. Haudquaquam nunc primo se id dicere, sed ipsos testes 
esse ut iam professus fuerit se Christo esse inferiorem v. 28. 
Id vero se adeo non aegre ferre , ut imo de hoc gaudeat 
v. 29. De quo gaudio suo ut discipulos certiores faciat, sub- 
iungit disparilatem inter se et Iesum oportere maiorem usque 
evadere v. 30. Concludit rationem afferens huius disparitalis, 
quod Christus non sit de terra, sed de caelo venerit v. 31 j 
noverat ergo aliam praeter humanam in Christo esse natu- 
ram, quumque de eo ut de uno semper loquatur, unam dum- 
taxat Christi personam non duplicem ab eo agnitam esse li- 
quet. — In gracca pagina est int navrwv, quod verti aeque pot- 
est super omnes et super omnia. — Similitudo adhibita in v. 
29 interpretanda est secundum ritus nuptiarum qui inter Iu- 
dacos oblinebant. Sensus ita est : Sponsam quidem ut suam 
habere deque nuptiis tamquam de re propria gaudere nemini 
licet nisi sponso. Amicus tamen sponsi, ( sic vocabantur pa- 
ranymphi ) , ut sponsum ad thalamum comitatus est, gaudet 
de sponsi laetitia, ubi hunc audit intro cum sponsa collo- 
quentem. — Vsitatum est ecclesiam ut Christi sponsam exhi- 
bere, quorum nuptiae saepe in Novo Testamento commemo- 
ratae nil aliud sunt quam hominum ad Christum adiunctio . 
Hanc adiunctionem , in qua Baptista paranymphum quodam- 
modo egerat, iam Ocri coeptam huius discipuli ipsi magistro 
tantum non indignantes narrabant. Is ergo illos redarguit, do- 
cetque ut, quae res eos angebat, eadem ipsum gaudio affice- 
ret, quippe qua ipsius vota explerentur. — Attende ut Bapti- 
sta testimonia sua de Christo concludat aperte atque iterato 
affirmando Christum de caelo venisse. 

v. 32. Haec et quae sequuntur usque ad finem capitis, 
non Baptistae sed evangelislac verba sunt, quod multiplici ar- 
gumento conficitur. Primo ipsa horum materies atque adeo 
primae ipsae enuntiationes non perlinent ad eam rem de qua 
Baptista cum discipulis loquebatur. Secundo, si huius essent 
verba testimonium eius nemo accipit, haec de Christo dicta es- 
sent; sed haec de Christo vere dici nequibant, atque unaquae- 
que fere pagina vel huius evangelii contrarium docet, in quo 
saepe ingeminatur illud multos credidisse in Christum. Tertio 
de Christo dicta item essent quae sunt in vv. 33. 31, sed quae 

tamen inulto minus de eo dicerent ac Baptista superius dixe- 
rat. Quarto, quae leguntur in vv. 35. 36, sunt de illo rerum 
genere quas Christus ipse omnium primus aperte nos docuit. 
Est ergo evangclista qui haec loquitur, petens Ioannis Bapti- 
stae discipulos , etiamtum , quum ipse scriberet, Baptistam 
Christo praeferentes, deque his pronuntiat illa et testimonium- 
eius, hoc est Baptistae, nemo accipit. — Confer illud vidit cum 
lo. 1, 32. 33, et cum Matth. III, 14. 16, illudque audivit 
cum Matth. III, 17. Lege Lib. Iil de Evangeliis Diss. XLY11. 
n. 17. 

v. 33. Signavit lijopxytarJ sigillavit. Sigillum apponimus iis 
de quorum fide nobis constare profitemur. Sensus ergo est: 
Qui accepit testimonium eius, Ioannis Baptistae videlicet, pro- 
fitetur se credere quia Deus verax est ; paucis: Qui credit Io- 
anni Baptistae, credit l)co. Confer Io. VI, 27. 

v. 34. Ratio cur ita sit. Haec ipsa ratio confirmatur eo 
quod Deus, quibus aliquod munus demandat, non modo non 
parcius quam opus est, sed affatim eos Spiritu sancto repleat; 
quum ergo Baptista missus a Deo fuerit ut testimonium perhi- 
beret de Christo, eius testimonium accipiendum procul du- 
bio est. 

vv. 35. 36. Attende graecum articulum semper adhibitum 
ante nomen vhv filium. Considera ut et Deum et Iesum patris 
et filii appellationibus simpliciter et absolute evangclista desi- 
gnet. — Prior sententia versus 35 rationem exhibet posterioris, 
posterior autem postrema illa Baptistae verba confirmat, qui 
de caelo venit, super omnes est. — In v. 36 est solita clausula 
respondens praecipuo evangelistac consilio. 


c a p v T IV 


1 


V. 


ergo 
iaei quoti Icsus 
lam loanncs, 


cognovit lesus quia audierunt Plia- 
plurcs discipulos facit, et baptizat, 

2 ( quamquam Iesus non baptizaret, sed discipu- 
li eius ) 

3 reliquit Iudaeam, et abiit iterum in Galilaeam. 

4 oportebat autem eum transire per Samariam. 

5 Venit ergo in civitatem Samariae, quae dici- 
tur Sichar: iuxta praedium, quod dedit lacob Ioseph 
fdio tuo. 

6 Erat autem ibi fons lacob. Iesus ergo fatiga- 
tus ex itinere , sedebat sic supra fontem. Hora erat 
quasi sexta. 

7 Venit mulier de Samaria haurire aquam. Di- 
cit ei Iesus: Da mihi bibere. 

8 ( Discipuli enim eius abierant in civitatem ut 
cibos emerent. ) 

9 Dicit ergo ei mulier illa Samaritana: Quomo- 
do tu Iudaeus cum sis, bibere a me poscis, quae sum 
mulier Samaritana ? non enim coutuntur Iudaei Sama- 
ritanis. 

10 Respondit Iesus, et dixit ei: Si scires donum 
Dei, et quis est, qui dicit tibi: Da mihi bibere: tu 
forsitan petisses ab eo, et dedisset tibi aquam vivam. 

1 1 Dicit ei mulier: Domine, neque in quo hau- 
rias habes, et puteus altus est: unde ergo habes aquam 
vivam ? 

12 Numquid tu maior es patre nostro lacob, qui 
dedit nobis puteum, et ipse ex eo bibit, et filii eius, 
et pecora eius? 

13 Respondit Iesus, et dixit ei: Omnis, qui bi- 
bit ex aqua hac, sitiet iterum: qui autem biberit ex 
aqua, quam ego dabo ei, non sitiet in aeternum. 

14 sed aqua, quam ego dabo ei, fiet in oo fons 
aquae salientia in vitam aeternam. 

15 Dicit ad eum mulier: Domine, da mihi hanc 
aquam, ut non sitiam : neque veniam huc haurire. 

16 Dicit ei Iesus: Vade, voca virum tuum, et 
veni huc. 

17 Respondit mulier, et dixit: Non habeo virum. 
Dicit ei Iesus: Bene dixisti, quia non habeo virum: 

18 quinque enim viros habuisti, et nunc, quem 
habes, non est tuus vir: hoc vere dixisti. 

19 Dicit ei mulier: Domine, video quia Prophe- 
ta es tu. 

20 Patres nostri in monte hoc adoraverunt, et 
vos dicitis, quia Ierosolymis est locus , ubi adorare 
oportet. 

21 Dicit ei Iesus: Mulier, crede mihi, quia ve- 
nit hora, quando neque in monte hoc, neque in Ie- 
rosolymis adorabitis Patrem. 

22 Vos adoratis quod nescitis: nos adoramus quod 
scimus, quia salus ex ludaeis est. 

23 Sed venit hora, et nunc est, quando veri ado- 
ratores adorabunt Patrem in spiritu et veritate. Nam 
et Pater tales quaerit, qui adorent cum. 

24 Spiritus est Deus: et cos, qui adorant eum, 
in spiritu et veritate oportet adorare. 

25 Dicit ei mulier: Scio quia Messias venit, (qui 
dicitur Christus.) cum ergo venerit ille, nobis annun- 
ciabit omnia. 

26 Dicit ei Iesus: Ego sum, qui loquor tccum. 

27 Et continuo venerunt discipuli eius: et mira- 

bantur quia cum muliero loquebatur. Nemo tamen 
dixit: Quid quaeris, aut quid loqueris cum ea? 

28 Reliquit ergo hydriam suam mulier, et abiit 
in civitatem, et dicit illis hominibus. 

29 Venite, et videte hominem, qui dixit mihi 
omnia quaecumquc feci : numquid ipse est Christus ? 

30 Exierunt ergo de civitate, et veniebant ad eum. 

31 Interea rogabant eum discipuli dicentes: Rab- 
bi, manduca. 

32 Ille autem dicit eis: Ego cibum habeo man- 
ducare, quem vos nescitis. 

33 Dicebant ergo discipuli ad invicem: Numquid 
aliquis attulit ei manducare? 

34 Dicit eis Iesus: Meus cibus est ut faciam vo- 
luntatem cius, qui misit me, ut perficiam opus eius. 

35 Nonne vos dicitis, quod adhuc quattuor men- 
ses sunt, et messis venit? Ecce dico vobis: Levate 
oculos vestros, et videte regiones , quia albae sunt 
iam ad messem. 

36 Et qui metit, mcrccdem accipit, et congre- 
gat fructum in vitam aeternam : ut, et qui seminat, 
simul gaudeat, et qui metit. 

37 In hoc enim est verbum verum: quia alius 
est qui seminat, et alius est qui metit. 

38 Ego misi vos metere quod vos non laborastis: 
alii laboraverunt, et vos in labores eorum introistis. 

39 Ex civitate autem illa multi crediderunt in 
cum Samaritanorum, propter verbum mulieris testi- 
monium perhibentis: Quia dixit mihi omnia quaecum- 
que feci. 

40 Cum venissent ergo ad illum Samaritani, ro- 
gaverunt eum ut ibi maneret. Et mansit ibi duos dies. 

41 Et multo plures crediderunt in eum propter 
sermonem eius. 

42 Et mulieri dicebant: Quia iam non propter 
tuam loquelam credimus: ipsi enim audivimus, et sci- 
mus quia hic est vere Salvator mundi. 

43 Post duos autem dies exiit inde: et abiit in 
Galilaeam. 

44 Ipse enim Iesus testimonium perhibuit quia 
Propheta in sua patria honorem non habet. 

45 Cum ergo venisset in Galilaeam , exceperunt 
eum Galilaei, cum omnia vidissent quae fecerat Iero- 
solymis in die festo: et ipsi enim venerant ad diem 
festum. 

46 Venit ergo iterum in Cana Galilaeae, ubi fe- 
cit aquam vinum. Et erat quidam regulus, cuius fi- 
lius infirmabatur Capharnaum. 

47 Hic cum audisset quia Iesus adveniret a Iu- 
daea in Galilaeam, abiit ad eum, et rogabat cum ut 
descenderet, et sanaret filium eius : incipiebat enim 
mori. 

48 Dixit ergo Iesus ad eum: nisi signa et pro- 
digia videritis, non creditis. 

49 Dicit ad eum regulus : Domine , descende 
prius quam moriatur filius meus. 

50 Dicit ei Iesus: Vade, filius tuus vivit. Cre- 
didit homo sermoni, quem dixit ei Iesus, et ibat. 

51 Iam autem eo descendente, servi occurrerunt 
ei, et nunciaverunt dicentes, quia filius eius viveret. 

52 Interrogabat ergo horam ab eis, in qua me- 
lius habuerit. Et dixerunt ei: Quia heri hora septima 
reliquit eum febris. 

53 Cognovit ergo pater, quia illa hora erat, in 
qua dixit ei Iesus: Filius tuus vivit: et credidit ipse, 
et domus cius tota. 

5i IIoc iterum secundum signum fetit Iesus, cum 
venisset a Iudaea in Calilaeam. 


COMMENTARIVM 

vv. 1-3- Hic Christi reditus in Galilaeam idem ille ipse est 
de quo Matthaeus IV, 12, Marcus I, 14, et Lucas IV, 14 lo- 
quuntur. Tempus anni erat, quod colligimus vel ex uno v. 
35 huius capitis, intra mensem novembrem vel decembrem, 
illius, inquam, anni quo primo post baptismum Christus pa- 
scha Hicrosolymae celebraverat, hoc est anni aer. vulg. 26, 
paulloque post quam Ioannes Baptista in vincula conicctus 
fuerat. Lege de Evangeliis Lib. III. Diss. XXXIX. n. 17 ; Diss. 
XLIII. nn. 8-11; Diss. XL1V. n. 8. 

vv. 4. 5. Nomine Samariae, non urbem, sed regionem in 
hoc loco designari liquet. — Sichar eadem ac Sichem, olim 
praecipua urbs regni Israelitarum, deinde Neapolis et Flavia 
Neapolis, nunc Nablusa vocata. — De praedio, cuius hic men- 
tio est, aliquid disces ex los. XXIV, 32. — Christus in urbem 
ingressum non esse efficitur ex v. 8. 

v. 6. Fons idemque puteus Iacobi (1) hodie quoque visitur, 
sicut visebatur aetate Hieronymi (2) atque adeo ineunto sae- 
culo IV (3). — Iesus fatigatus ex itinere, utpote verus homo, 
Docctas et Phantasiaslas refutat. 


(1) Conf. yt. 11. 12. 

(2) Epilapbium Paollae. 

(3) Itinerarium bierosolytnitanum. 

vv. 7 seqq. In tota hac narratione, potissimum in sermo- 
ne Christi et mulieris, vides ut sese vivida illa ac nativa sim- 
plicitas prodat, aeque ac in ceteris huiusinodi longioribus nar- 
rationibus in hoc evangelio descriptis, quam, qui haec repu- 
tare norunt, probe sentiunt individuam veritatis comitem esse. 

v. 9. Postrema verba sunt evangelislae pcrlinentque ad 
mulieris dictum declarandum. 

vv. 11. 15. Quisque sentiat necessc est haec mulieris re- 
sponsa quam ex natura sint. 

v. 16. Haec Christus dixit ut occasionem ex mulieris re- 
sponsione caperet sese huic prodendi. 

vv. 19. 20. Mulier, e Christi verbis ipsum prophetam esse 
intelligens, iam 6eo).oyuv amat. 

v. 21. Iam non ultra certa urbs erit in qua publicus cul- 
tus Deo exhibeatur. Hunc sensum proposita quaestio v. 20 
exigit. 

v. 22. Quum Iesus v. 21 satis quaestioni fecisset, iam mu- 
lierem id docet quod magis de cultu divino nossc opus erat. 
Ac primo quinam ille sit quem colimus, quem Samaritae, il- 
la praesertim aetate, ieiunc atque incondite noverant. — Liquet 
ludacorum populum a Deo electum, in quo ipsius Dei cultus 
obtineret, propterca fuisse, quia ex Iudaeis salus, quia, inquam, 
Messias ex his oriturus erat; quem horum verborum sensum 
esse eo confirmatur quod mulier mox subiccit v. 25. 

v.23. Deinde de modo Christus loquitur quo Deus colendus. 
Qui putant his Christi verbis significari externum Dei cultum 
necessarium haud esse, legant in Io. II, 14-17 quae Christus 
aliquot ante mensibus egerit dixeritquo in templo Hierosoly- 
mitanum In hoc ergo loco Christus eos reprehendit qui, ri- 
tus ac caerimonias observasse contenti, unice securi erant dc 
animi sensibus quibus quemque agi ac duci in illis observan- 
dis oportet. 

v. 24. Dictorum ratio subiungilur. Spiritus est Deus graece 
nvn»p.3£ o 0co;, propositio inversa, sicut apparet, non modo ex 
articulo, sed ex argumentationis contextu atque adeo ex ma- 
terie. 

v. 25. Lege quae diximus de v. 22 j facile erit concludere» 
morem obtinuisse ut salutis appellatione Messias signaretur ; 

cuius appellationis cum uominu Iesu convenientia neminem 
latet Confer v. 42. — Venit tempore praesenti; sci- 

licet et Samaritae per illud tempus Messiam exspectabant. 
Confer v. 29. 

v. 33. Nativa veritatis simplicitas in his proditur, et scri- 
ptor facile agnoscitur ea narrans quibus praesens adfuerat. 

v. 34. Opus eius. Confer Io. VI, 29; XVII, 4. Quodnam 
hoc opus, Christus infra explicat metaphoris ex semente et 
messe petitis. 

v. 35. Messis peragebatur inter pascha et pentecosten. 
Tempus ergo tunc erat intra menses novembrem ct decem- 
brem. — Metaphorae sensus est tempus iani adesse quo gentes 
omnes in ecclesiam congregarentur. Christus haec dixit occa- 
sione eius quod de Samaritis in hoc loco narratur. 

v. 36. Christus discipulos ad spiritalem hanc messem ca- 
pessendam duplici proposito emolumento excitat , mercede 
quam recepturi essent, ct fructibus quos ipsorum labores loti 
hominum generi essent parituri; aitque fore ut eam ob rem 
non minus ii gaudeant qui severant, quam ipsi qui meterent. 
Qui severant messemque paraverant, prophetae erant, Ioan- 
nes Baptista, potissimum autem ipse Christus caelesti gratia, 
cuius auctor est, hominum animos ad fidem perducens. 

v. 37. Significaverat moxque v. 38 aperte dicturus erat 
non ipsos apostolos sevisse quae messuri essent; sensus ergo 
huius versus sic est: Nam hac quoque in re obtinet illud ada- 
gium: Altus est qui seminat, et alius est qui metit. 

v. 38. Accommodatio proverbii ad rem de qua agitur. Ex 
his efficitur per illos menses, qui fuerunt a paschale ad Chri- 
sti profectionem ex Iudaea, discipulos ab eo missos fuisse ad 
populos illius regionis docendos. Confer Io. III, 22; IV, 1. 2. 

vv. 39-42. Animadverte ut loannes pro more suo hanc 
narrationem concludat inultos commemorans qui in Christum 
tunc crediderunt. — Salvator mundi idem procul dubio ac 
Messias; imo in graeco exemplari additur 'o yoiffrs; Christus. 
Confer vv. 22. 25. 

vv. 43. 44. loannes narrationem de Christi reditu ex Iu- 
daea in Galilaeam, quam superius v. 3 interruperat, nunc re- 
petit. De Iudaea itaque dicta a Christo sunt illa: Quia prophe- 

4 

ta in tua patria /tonorem non habet, quorum similia alias is 
dixit de Nazareth». Enimvcro, si de Nazarctho dicta essent, 
quae sunt in hoc v. 44, cerle non ratio haec esse poterat 
ut Christus c ludaea rediret in Galilaeam, in qua haec urbs 
posita erat, sensusque Ioannis nos lateret. Tum loannes in 
hoc loco Nazarelhum ne nominavit quidem. Neque dicas Ic- 
sum c ludaea reversum primo ivisse Nazarelhum, id vero 
loannem narrare omisisse; inconcinne enim is rationem attu- 
lisset cius quod minime narraverat, teque collatio refutaret eo- 
rum quae sunt in v. 54 et in Luc. IV, ‘23. Lege Lib. II dc 
Evangcliis Annot. XXIV. 

v. 45. Non tamen miracula Ilierosolymac Christus fecis- 
se videtur. Lege v. 54 et Io. II, 11. — In die festo graeee est 
Iv T(i laprvj, quod non unum solummodo festum diem signifi- 
cat, sed quotquot sunt quibus aliquod sollemne agitur. 

vv. 46. seqq. Qui, quae in hoc loco loannes narrat, ea- 
dem autumant esse ac quae Matthaeus VIII, 5-13 et Lucas 
VII, 1-10, tricas sibi nectunt, ipsaque lectione refelluntur. 

vv. 50. 53. Nota clausulam repetitam. 

v. 54. Primum signum Christus ediderat Canae; hoc ergo 
alterum primum fuit eorum quae edidit Capharuaumi. Appa- 
ret itaque nondum eum post reditum e ludaea Nazarelhum 
venisse, non enim huc venit nisi post complura sigua Caphar- 
naumi edita (1). 


c * p v t v 


1 iost haec erat dies festus Judaeorum, et a- 
sceudit Icsus Ierosolymam. 

2 Est autem lerosolymis Probatica piscina, quae 
cognominatur Hebraice Bcthsaida , quinque porticus 
habens. 

(II Lac. tv, 23, 

3 In his iacehat multitudo magna languentium, 
caecorum, claudorum, aridorum, cxpcctantium aquae 
motum. 

4 Angelus autem Domini descendebat secundum 
tempus in piscinam: et movebatur aqua. Et qui prior 
descendisset in piscinam post motionem aquae, sanus 
fiebat a quacumque detinebatur infirmitate. 

5 Erat autem quidam homo ibi triginta et octo 
annos habens in infirmitate sua. 

6 Hunc cum vidisset lesus iacentcm, et cogno- 
visset quia iam mullum tempus haberet, dicit ei: Vis 
sanus fieri ? 

7 Respondit ei languidus: Domine, hominem non 
habeo, ut cum turbata fuerit aqua, mittat me in pi- 
scinam: dum venio enim ego, alius ante me descendit. 

8 Dicit ei lesus: Surge, tolle grabatum tuum, et 
ambula. 

9 Et statim sanus factus est homo ille: et sus- 
tulit grabatum suum, et ambulabat. Erat autem sab- 
batum in die illo. 

10 Dicebant ergo Iudaei illi, qui sanatus fuerat: 
Sabbatum est, non licet tibi tollere grabatum tuum. 

11 Respondit eis: Qui me sanum fecit, ille mi- 
hi dixit: Tolle grabatum tuum, et ambula. 

12 Interrogaverunt ergo eum: Quis est ille ho- 
mo, qui dixit tibi, Tolle grabatum tuum, et ambula? 

13 Is autem, qui sanus fuerat effectus, nescie- 
bat quis esset. lesus enim declinavit a turba con- 
stituta in loco. 

14 Postea invenit cum lesus in templo, et di- 

xit illi: Eccc sanus factus es: iam noli peccare, ne 
deterius tibi aliquid contingat. 

15 Abiit ille homo, et nunciavit ludaeis quia 
lesus esset, qui fecit cum sanum. 

16 Propterea persequebantur ludaei lesum, quia 
haec faciebat in sabbato. 

17 lesus autem respondit eis: Pater meus usque 
modo operatur, et ego operor. 

18 Propterea ergo magis quaerebant cum lu- 
daei interficere: quia non solum solvebat sabbatum, 
sed et patrem suum dicebat Deum, aequalem se fa- 
ciens Deo. Respondit itaque lesus, et dixit eis: 

19 Arnen, amen dico vobis: non potest Filius 
a se facere quidquam, nisi quod viderit Patrem fa- 
cientem: quaecumque enim ille fecerit, haec et Fi- 
lius similiter facit. 

20 Pater enim diligit Filium , et omnia de- 
monstrat ei, quae ipse facit: et maiora his demon- 
strabit ei opera, ut vos miremini. 

21 Sicut enim Pater suscitat mortuos , et vi- 
vificat: sic et Filius, quos vult, vivificat. 

22 Neque enim Pater iudicat quemquam: sed 
omne iudicium dedit Filio, 

23 ut omnes honorificent Filium , sicut hono- 
rificant Patrem: qui non honorificat Filium, non hono- 
rificat Patrem, qui rnsit illum. 

24- Amen, amen dico vobis , quia qui verbum 
meum audit, et credit ei, qui misit me, habet vi- 
tam aeternam, et in iudiciutn non venit, sed transiit 
a morte in vilam. 

25 Amen, amen dico vobis, quia venit hora, et 
nunc est, quando mortui audient vocem Filii Dei : 
et qui audierint, vivent. 

26 Sicut enim Pater habet vitam in semetipso: 
sic dedit et Filio habere vitam in semetipso: 

27 et potestatem dedit ei iudicium facere , quia 
Filius hominis est. 

28 Nolite mirari hoc, quia venit hora, in qua 
omnes, qui in monumentis sunt, audient vocem Fi- 
lii Dei: 

29 et procedent qui bona fecerunt, in resur- 
rectionem vitae: qui vero mala egerunt, in resur- 
rectionem iudicii. 

30 Non possum ego a meipso facere quidquam. 
Sicut audio, iudico: et iudicium meum iustum est: 
quia non quaero voluntatem meam, sed voluntatem 
eius, qui misit me. 

31 Si ego testimonium perhibeo de meipso, te- 
stimonium meum non est verum: 

32 Alius est, qui testimonium perhibet de me: 
et scio quia verum est testimonium, quod perhibet 
de me. 

33 Vos misistis ad Ioannem: et testimonium per- 
hibuit veritati. 

34 Ego autem non ab homine testimonium ac- 
cipio: sed haec dico ut vos salvi silis. 

35 Ille erat lucerna ardens, et lucens. Vos au- 
tem voluistis ad horam exultare in luce eius. 

36 Ego autem habeo testimonium maius loan- 
ne. Opera enim, quae dedit mihi Pater ut perficiam 

ea: ipsa opera , quae ego facio, testimonium perhi- 
bent de mc , quia Pater misit me: 

37 et qui misit me Pater , ipse testimonium 
perhibuit de me: neque vocem eius umquam audi- 
stis, neque speciem cius vidistis. 

38 Et verbum cius non habetis in vobis ma- 
nens: quia quem misit ille, huic vos non creditis. 

39 Scrutamini Scripturas, quia vos putatis in 
ipsis vitam aeternam habere: et illae sunt, quae te- 
stimonium perhibent de mc: 

40 ct non vultis venire ad me ut vitam ha- 
beatis. 

41 Claritatem ah hominibus non accipio. 

42 Sed cognovi vos , quia dilectionem Dei non 
habetis in vobis. 

43 Ego veni in nomine Patris mei, et non ac- 
cipitis me: si alius venerit in nomine suo, illum ac- 
cipietis. 

44 Quomodo vos potestis credere, qui gloriam 
abinviccm accipitis: et gloriam, quae a solo Deo est, 
non quaeritis? 

45 Nolite putare quia ego accusaturus sim vos 
apud Patrem, est qui accusat vos Moyses, in quo vos 
speratis. 

46 Si enim crederetis Moysi, crederetis forsitan 
ct mihi: de me enim ille scripsit. 

47 Si autem illius litteris non creditis : quo- 
modo verbis nieis credetis? 

v. 1. J-Jies festus iopvq; lege quae diximus de Io. IV, 45. 
Hoc sollemne fuit scenopegia anni aerae vulgaris ‘27, quod 
incidit in diem quartum vel quintum mensis octobris. Lege 
Lib. II de Evangcliis Annot. LIII. 

v. 2. Probatica graecum vocabulum est, idem valens ac. 
ovilla. Graecum exemplar ita habet: Est autem Hierosolymae 
ad Ovillam natatoria, vocata hebraice et cetera. ConTer Io. IX, 

7. Haec Ovilla videtur esse urbis porta quae appellabatur 
Porta gregis (1). — De nomine Belhsaida interpretes certant , 
alilcrquc alibi scriptum legitur. — Ex hoc loco frustra argu- 
mentum promeres ad ostendendum hoc cvangelium scriptum 
esse quum Hierosolyma adhuc staret. Lege Lib. I de Evan- 
gcliis c. IV. n. 36. 

v. 4. Qui huius rei Gdcm elevare lentant opponentes Flavii 
Iosephi silentium, minime reputant losephum tunc vixisse, quum, 
sublatis iudaicis religionibus chrislianisquc iam obtinentibus, 
illiusmodi miracula in ea gente fieri iam desierant, atque ita 
vel de ipsis miraculis, quae in Veteris Testamenti libris le- 
guntur, subinde scripsisse, ut qui naturalibus caussis ea at- 
tribuere velle videretur. Qui vero his ipsis caussis attribuunt 
id quod in hoc loco narratur, nos doceant, necesse est, cur 
naturalis illarum aquarum vis nisi uni, atque adeo nisi illi 
qui prior descendisset in piscinam, non prodesset. 

v. 17. Ex versu 16 intelligimus haec a Christo dicta es- 
se alio die ac illo quo hominem sanum fecit. — Respondit. 
Hcilenistae utuntur verbo «ncY.ptvzzOcet respondere in eum sen- 
sum accepto quo est hebraicum H3 y, quod et respondit et lo- 
qui orsus est significat, atque adeo subiunxit alterius interro- 
gationi, nullo tamen huius respectu. — Verborum Christi sen- 
sus est: Pater, ex quo operari coepit, semper operatus est, 
et usque modo operatur, ita ut nullus ipsi sit dies sabbati; 
quare nec mihi ullum sabbatum est , quo ea operari , quae 

(1) II Esdr. III , 1 32; XII , 38. 

pater operatur, religioni milii ducam. Ilis Christus non sab- 
lmli religionem improbat, quae etinmtuin obtinebat, sed Iu- 
daeorum stuporem carpit putantium hanc religionem laedi iis 
quoque rebus efficiendis quae unus Deus efficere, tametsi etiam 
per homines, potest. Hunc Christi verborum sensum esse ipse 
confirmavit iis quae leguntur v. 19, quaeque manifestum est 
esse explicationem eorum quae nunc interpretamur. — Con- 
sidera illud Paler meus, ilemque cetera verba; senties ut Chri- 
stus signilicare voluerit sibi, quippe qui Dei filius sit, ea fa- 
cere licere quae patri licet facere , atque adeo ut sese Deo 
aequaverit. Certe Iudaei sic eius verba intellexerunt, ut lo- 
annes testatur v. 18. 

v. 18. Ioannes narrat quomodo Iudaei Christi verba intel- 
lexerint, atque ita narrat, ut qui sentiat recte eos intellexisse, 
talemquc esse horum verborum sensum. 

vv. 19 seqq. Hanc orationem a Christo, non eodem die 
quo superiora verba protulit, sed aliquot saltem post diebus 
habitam esse colligimus e primis verbis v. 18; eius tamen 
habendae occasionem illa ipsa verba dedere, sicut tum mate- 
ries tum narrationis connexus ostendunt. Tota eo pertinet ut 
Iudaei tandem in Christum credant, duasque habet paries. In 
prima parte vv. 19-30 Christus duo urget, eaque omnium 
aptissima id genus animis, quales Judaeorum erant, flectendis, 
duplicem, inquam, potestatem, quam ipse habet, tum homines 
in vitam revocandi, tum iudicium de ipsis faciendi. In altera 
parte vv. 31-47 rem agit testimoniis prolatis. Vtramquc par- 
tem sciunctim exponemus. 

Summa ac ductus primae partis. — v. 19 Propositio. Occa- 
sione e superioribus verbis v. 17 capta , sententiae bis enun- 
tiatae ratio affertur, eaque est una atque individua patris fi- 
liique operatio. — v. 20 Huius caussa. — vv. 21.22 Duo eius 
rei specimina quod ad Iudacos potissima, mortuorum suscita- 
tio et iudicium, alterum ex altero cnascens, utrumque homi- 
nibus exhibendum. — v. 23 Quorsum. — v. 24 lam proposi- 
tum attingitur, atque, ostendendo quomodo illa duo iis cedent 
qui in Christum credituri suul, ad credendum Iudaei incitan- 
tur. — vv. 2>. 26 Confirmatio eius de quo est in v. 21, de- 
ducta ex rei caussa. — v. 27 Item eius de quo in v- 22. — 

v. 28 Repetitio et amplior declaratio tum primae, — v. 29 
tum alterius rei. — v. 30 Conclusio primae partis, ipsa pro- 
positione repetita et applicata ad praecipuam ex illis duabus 
rebus comprobandam, lam de singulis, quae in prima parte 
sunt, dicamus. 

v. 19. Graeca ad verbum sic reddenda sunt: Aon potest 
filius facere a se ipso quitlquam , nisi quid rideat patrem fa- 
cientem: quaecumque enim ille faciat , haec et filius similiter 
facit. Sed illud quod exemplarium latinorum praeferendum 
est, quippe quia eo significetur ut filius non aliud operetur 
ac pater, quae significatio non foret pronominis quid; tum 
addita ratio id confirmat. — Vox enim docet priorem propo- 
sitionem deduci ex posteriore; ordo ergo logicus utriusque 
sic est: Quae pater facit, haec et filius facit; quare filius ne- 
quit per se ipsum quidquam facere nisi quod patrem facien- 
tem videat; ut autem hoc ex illo efficiatur, pronomen haec 
tanlumdem valeat necesse est ac si dictum esset: haec solum- 
modo, non alia praeter haec. Sensus ergo hic est: Nihil filius 
facit quod non pater, nihil pater quod non filius faciat. Vi- 
des rationem dictorum in v. 17, unamque patris et filii ope- 
rationem, quam ostendit illud verbum a se ipso. 

v. 20. Cur ita sit, caussa ea est, quod pater filio omnia 
demonstrat quae ipse facit, id vero quia is diligit filium, hoc 
est, quia cum eo omnia sua amore communicat. — Illud his 
dictum est de signis et miraculis quae lesus faciebat. 

v. 21. Certe non alios filius ac pater vivificat; una ergo 
operatione. Sed filius, quos vult, vivificat; una ergo utriusque 
voluntas. — Haec dicta non sunt de quibuscumque hominibus 
quacumque ratione ad vitam revocandis, verbi gratia de La- 
z aro, de adolescente Naimita, de Iairi filia, neque enim ad 
id ea caussa perlineret quae subiungitur in versu insequente. 
Neque de omnibus hominibus resuscitandis sub mundi finem; 
nam locus non esset illi apposito quos vult. Dicta itaque sunt 
dc illa quae infra v. 29 resurrectio vitae vocatur et resur- 
rectioni indicii opponitur. His Christus Iudacos oblique com- 
monebat nisi ab ipso aeternam vitam sperare neminem posse, 
quo eos simul ad credendum incilaret. Vnum specimen hoc 
est eius de quo est in v. 17. 

v. 22. Alterum eiusdem huius rei specimen, a quo primum 
dependet, sicut apparet ex coniunclione enim; videlicet Chri- 
stus, quos vult , vivificat in resurrectionem vitae, quia pater 
omne indicium de hominibus horumque bene vel male factis 
dedit filio. Quaeres quo pacto hoc iudicium possit ut speci- 
men exhiberi unius atque individuae operationis patris et fi- 
lii, quum pater dicatur neminem iudieare. Sed primo haec 
quoque interpretanda sunt secundum illa : non potest filius a 
se facere quidquam v. 19. Deinde pater dicitur quoque OMNE 
iudicium dedisse filio; una igitur atque eadem quum sit utrius- 
que potestas iudiciaria, omne iudicium aeque patri attribuen- 
dum est ac filio, ut sensus sit: neque enim pater indicat quem- 
quam per se ipsum, sed una cum filio cl per Glium. Certe id 
efficitur ex huius et superioris versus collatione; nam, si filius 
vivificat quia ipsius est iudicium facere, hoc ipsum patris quo- 
que sil oportet, .quum et ipse una cum filio vivificet. Tum ver- 
sus 30 id omni ex parte confirmat. Ceterum, cur ita Christus 
loquulus sit, ut obiter haec legentibus prima specie videatur 
sibi uni iudicium attribuere, rationem suggeret versus 27. 

v. 23. Nota illud sicut ; scilicet ourndem honorem filio 
deberi qui patri debetur. Illud quoque animadverte, ut non 
dicatur qui inhonorat , sed qui non honorificat, quod meram 
obsequii omissionem sonat, ut mera omissione obsequii Chri- 
sto debiti desimus obsequio quod Deo debetur. Kadem igitur 
in utroque caussa cur utrique honorem habeamus. 

v. 21. Qui credit in Christum, utique fide caritati coniun- 
cta (1) , per quam unam iustificamur (2) , iam habet vitam aeter- 
nam, quare in iudicium iuy. byvxc/x non venit. Quod si vitam 
aeternam iam habet, recte dicitur transisse non autem trans- 
ire a morte in vitam, iurc nimirum, si nondum re ipsa. 

v. 25. Venit Ipyrtcti tempore praesenti; nondum ergo ve- 
nisse dicitur. Et nunc, est, non quidem haer hora, sed tem- 
pus quo iam dicere possumus: Venit byizxt hora. Simplicius; 
hora postrema imminet, tempus inquam novae dispensationis, 
post quam alia hora non erit, et in cuius fine totum genus 

(I) Lege super. Coromenl. io Io. t , 4. S. 

(2; Roui. III, 22 24. 28; IV, 3. 5. 9. 11; V, 1 etc. 

humanum ad vitam redibit. Haec quoque de resurrectione vi- 
tae dicta esse intclligimus tum ex versu insequente, tum quia 
aliter vix explicari possent prima verba versus 28. — Considera 
absolutam et simplicem appellationem filii Dei, etiam in v. 
28. — In his vv. 25 et 26, ut diximus, confirmatur illud, de 
quo est in v. 21 , argumento petito ex rei caussa. 

v. 26. Haec caussa aperitur. Nota illud sicut ; non alia 
neque alio modo vivifica haec potestas in filio est ac sit in 
patre. Longe alius sensus est illorum Christi verborum : Non 
habebitis vitam in vobis (1). In illis vita est effectus, in his 
vero caussa. Neque in illo loco est in vobismet ipsis, sicut in 
. hoc est in semet ipso, sed in vobis ; quorum quid discriminis 
sit, facile sentimus. 

v. 27. Confirmatio et caussa eius dc quo est in v. 22. 
Quaenam haec caussa? Quia filius hominis est. Etenim filius, 
inquit Augustinus, passus est se teneri ut homo ; non enim te- 
neretur nisi homo, . . . aut caederetur nisi homo, aut cruci fige- 
retur aut moreretur nisi Aorno (2). Quum haec ab hominibus et 
pro hominibus ut homo perpessus sit, par erat ipsi ut homi- 
ni indicium permitti dc hominibus faciendum. Hinc ratio di- 
scriminis, quod in v. 25 Christus se filium Dei appellet, mox 
autem in v. 27 filium hominis; nam mortuos vivificare Dei est, 
iudicium facere est hominis, utrumque Cliristi OtxsOfxonsu. 

vv. 28 29. Quid illud quod Iudaei mirari prohibentur ? 
Si id quod sequitur, hoc est universi generis humani e mor- 
tuis suscitatio, addenda fuisset caussa cur id mirari non opor- 
teat, quae tamen nulla additur; certe, quaenam ea sit, non 
apparet. Tum illam rem Iudaei, vclut quid novum atque 
inauditum, mirari non poterant, quibus indubitatum erat ho- 
mines omnes esse tandem resurrecturos e mortuis; quod si id 
ut divinae omnipotentiae opus mirabantur, probanda procul 
dubio et commendanda fuisset talis admiratio. Itaque Christus 
loquutus fuerat dc resurrectione vitae; ex quo quis suspicari 
potuisset Christum dicere non alios revicturos esse nisi quos 
resurrectio vitae maneret, quod sane novum Iudacorum auri- 

(1) Io. VI , 54. 

(2) Iu f>«. LX 111 , 8. 

bus accideret, lubet ergo eos Christus v. 28 non mirari hoc, 
quod dixerat, continuoque rationem addit, quia omnes qui- 
dem resurgent, attamen v. 29 alios alia sorte ac conditione. 
Quare verba: quia omnes, qui in monumentis sunt, audient vo- 
cem filii Dei, non exprimunt rem, quam Iudaci mirari prohi- 
bentur, sed rationem ne, quod Christus dixerat, perperam in- 
telligcntcs mirarentur. Animadvertere iuvat ut Christus in hac 
oratione, sicut alibi (1), ita de iudicio faciendo loquatur, ut quod 
de unis improbis faciendum sit , idque ob eas caussas quas 
Nicodemo dixerat (2). 

v. 30. Eorum, quae Christus in hac prima orationis suae 
parte nos docuit, caput est aeternas hominum vices ab ipsius • 
iudicio dependere. Hanc itaque partem concludit iudicii sui 
aequitatem demonstrans, ratione deprompta ex eo ipso quod 
explicandum sumpserat, et, non possum, inquit, a me ipso fa- 
cere quidquam, nec quaero voluntatem meam, sed voluntatem 
ehis, qui misit me , quare nec aliter iudico nisi sicut audio ; 
ergo iudicium meum iustum est. Vides ut filius iudiciuin quo- 
que non solus faciat, sed una cum patre; qua de re versus 
22 aliquam dubitationem afTerre videbatur. — Illud considera- 
tionem meretur, quod Christus in superioribus versibus de 
filio loquulus est adhibita semper tertia verborum persona; 
nunc primam orationis partem concludens primam personam 
usurpat, tum ut ostendat non de alio se loquulum esse nisi 
de se, tum quia iam transeundum est ad alteram partem, in 
qua propositum urgendum, gensque incilanda ad credendum 
iis quae ipse de se dixerat. — Christus loquebatur qua homo 
erat; hinc illud, quod profitetur sibi voluntatem esse alteram 
praeter illam quae patri est. Confer Io. VI, 38, ilemquc Matth. 
XXVI, 39; Mare. XIV, 36; Luc. XXII, 42. 

In prima parte Christus complura de se Iudaeos docu- 
erat, atque adeo quae ipsum parem Deo, ita et Deum, esse, 
siquidem vera essent, evincerent. Restabat hoc ipsum efficere, 
ea nimirum vera esse. Hoc in altera parte praestat, citatis 
quodammodo testibus, deinde ludaeis caussam exprobrat cur 

(1) Io. III, 17 - If) ; XII, 47. 43. 

(S. Ib. III, 13. 

ei minime crederent, denique minas addens unaque simul 
Moysis Icsliiuonium urgens (inem dicendi facit. — Ductus au- 
tem huius secundae partis sic est. — v. 31 Non ipsum de 
se, — v. 32 sed alium ipsi, eumque veracem, perhibere testi- 
monium. — v. 33 Ioannem quidem perhibuisse, — v. 34 seque 
id commemorare, non quod eius indigeat, sed bono ludae- 
orum, — v. 35 qui Ioannem magni fecerant; — v. 36 verum 
potiores testes sibi esse quam Ioannem, suamet opera nimi- 
rum, — vv. 37. 38 patremque, cui tamen credere illi detre- 
ctarent, — v. 39 et scripturas. — v. 40 Nihilominus eos (idem 
ipsi habere nolle. — v. 41 llaec se cis improperare, non quod 
opus sibi esset ab ipsis honorem accipere, — v. 42 sed quod 
caritate vacui essent. — v. 43 Hinc praepostera atque perversa 
ipsorum agendi ratio in excipiendis qui eos regerent docercnt- 
que. — v. 44 Tum caussam aperit cur minime credant, — 
v. 45 minalurque Moysen eos accusaturum, — vv. 46. 47 quip- 
pe qui, quum ipsi Christo fidem non habeant, nec Moysi ha- 
bere profiteantur. 

y. 31. Figura concessionis. 

v. 32. Hunc alium testem, non Ioannem esse, sed patrem 
apparet tum ex verbo praesenti fxuprvpu testimonium perhibet, 
loanncs enim iam interemptus fuerat (1), tum ex vv. 31. 36. 
v. 35. Erat; iam ergo, ut modo diximus, vivere desierat, 
v. 37. Testimonium perhibuit de me, baptismo absoluto (2). 
— Qui ergo Christus continuo haec dicere potuit: Neque vo- 
cem eius umquam audistis ? Si respondeas, quia ii, quos allo- 
quebatur, Christi baptismo non affuerint, ratio sane frigeret. 
Sensus ergo est non auscultastis, audire noluistis, quem sensum 
versys 38 confirmat. — Illa vero: neque. u3og avTov euoxxoets 
speciem eius vidistis, tantumdem valent ac minime cognoscitis, 
neque de facie, ac figurate dictum est. 

v. 40. Vis conjunctionis et ea ipsa est quae foret in hac 
vulgari sententia: Uo per me testimonianze, E non mi crede- 
te ; eadem, inquam, est ac si dictum esset: nihilominus non 
vultis venire ad me. 

(1) I)<* Kr.ingel. L. II. Annol. L. 

(2.1 Mallii. III, 17; Mare. I, It; l.uc. III, 22. 

v. 41. Non accipio , ila ut qui eius iadigeam. 
v. 43. Quam omnis artificii expers, quam suo loco, quam 
secundum naturam haec animadversio! 

v. 44. Nola superbiam fidei adversantem, 
v. 46. Christus haec dicens spectabat ad oraculum a Deo 
Moysi, o Moyse Israclitis redditum in Deut. XVIII, 15. 18(1). 


c a p v T vi 


1 Jt ost haec abiit Iesus trans mare Galilaeae, 
quod est Tiberiadis : 

2 et sequebatur eum multitudo magna , quia vi- 
debant signa, quae faciebat super his, qui infirmabantur. 

3 Subiit ergo in montem Iesus: et ibi sedebat 
cum discipulis suis. 

4 Erat autem proximum Pascha dies festus Iu- 
dacoruin. 

5 Cum sublevassct ergo oculos Iesus, et vidis- 
set quia multitudo maxima venit ad eum, dixit ad 
Philippum: Vndo ememus panes, ut manducent hi? 

6 Hoc autem dicebat tentans eum : ipse enim 
sciebat quid esset facturus. 

7 Respondit ei Philippus: Ducentorum denario- 
rum panes non sufficiunt eis, ut unusquisque modi- 
cum quid accipiat. 

8 Dicit ei unus ex discipulis eius, Andreas fra- 
ter Simonis Petri : 

9 Est puer unus hic, qui habet quinque panes 

(i) Patrii. De inlerpret. icripturar. sacr. L. il. Quaesi. VIII. 

ordcaccos et duos pisces: sed haec quid sunt inter 
tantos? 

10 Dixit ergo Iesus: Facite homines discum- 
bere. Erat autem foenum multum in loco. Discubue- 
runt ergo viri, numero quasi quinque millia. 

1 1 Accepit ergo Iesus panes : et cum gratias 
egisset, distribuit discumbentibus: similiter et ex pi- 
scibus quantum volebant. 

12 Vt autem impleti sunt, dixit discipulis suis: 
Colligito quae superaverunt fragmenta, ne pereant. 

13 Collegerunt ergo, et impleverunt duodecim 
cophinos fragmentorum ex quinque panibus ordeaceis, 
quae superfuerunt his, qui manducaverant. 

14 Illi ergo homines cum vidissent quod Iesus 
fecerat signum, dicebant: Quia hic est vere prophe- 
ta, qui venturus est in mundum. 

15 Iesus ergo cum cognovisset quia venturi es- 
sent ut raperent eum, et facerent eum regem, fugit 
iterum in montem ipse solus. 

16 Yt autem sero factum est, descenderunt di- 
scipuli eius ad mare. 

17 Et cum ascendissent navim, venerunt trans 
mare in Capharnaum : et tenebrae iam factae erant: 
et non venerat ad eos Iesus. 

18 Mare autem, vento magno flante, exurgebat. 

19 Cum remigassent ergo quasi stadia viginti 
quinque aut triginta, vident lesum ambulantem su- 
pra mare, et proximum navi fieri, et timuerunt. 

20 Ille autem dicit eis: Ego sum, nolite timere. 

21 Voluerunt ergo accipere eum in navim: et Sta- 
tii» navis fuit ad terram, in quam ibant. 

22 Altera die, turba, quae stabat trans mare, vi- 
dit quia navicula alia non erat ibi nisi una, et quia 
non introisset cum discipulis suis lesus in navim, sed 
soli discipuli eius abiissent: 

23 aliae vero supervenerunt naves a Tiberiade 
iuxta locum ubi manducaverant panem, gratias agen- 
te Domino. 

24 Cum ergo vidisset turba quia lesus non es- 
set ibi neque discipuli eius, ascenderunt in naviculas, 
et venerunt Capharnaum quaerentes Icsum. 

25 Et cum invenissent eum trans mare , dixe- 
runt ei: Rabbi, quando huc venisti? 

26 Respondit eis lesus, et dixit: Amen , amen 
dico vobis: quaeritis me non quia vidistis signa, sed 
quia manducastis ex panibus, et saturati estis. 

27 Operamini non cibum, qui perit, sed qui per- 
manet in vitam aeternam, quem Filius hominis dabit 
vobis. Hune enim Pater signavit Deus. 

28 Dixerunt ergo ad eum: Quid faciemus ut o- 
peremur opera Dei ? 

29 Respondit lesus, et dixit eis: Hoc est opus 
Dei, ut credatis in eum quem misit ille. 

30 Dixerunt ergo ei: Quod ergo tu facis signum 
ut videamus, et credamus tibi? quid operaris? 

31 Patres nostri manducaverunt manna in de- 
serto, sicut scriptum est: Panem de caelo dedit eis 
manducare. 

32 Dixit ergo eis lesus: Amen, amen dico vo- 
bis: Non Moyses dedit vobis panem de caelo, sed Pa- 
ter meus dat vobis panem de caelo verum. 

33 Panis enim Dei est, qui de caelo descendit , 
ct dat vitam mundo. 

34 Dixerunt ergo ad eum: Domine, semper da 
nobis panem hunc. 

35 Dixit autem cis Iesus: Ego sum panis vitae: 
qui venit ad me, non esuriet: et qui credit in me, non 
sitiet umquam. 

36 Sed dixi vobis quia et vidistis me, et non 
creditis. 

37 Omne, quod dat mihi Pater, ad me veniet: 
et eum, qui venit ad me, non ciiciam foras: 

38 quia descendi de caelo, non ut faciam vo- 
luntatem meam, sed voluntatem eius, qui misit me. 

39 Haec est autem voluntas eius, qui misit me, 
Patris: ut omne, quod dedit mihi, non perdam ex 
eo, sed resuscitem illud in novissimo die. 

40 Haec est autem voluntas Patris mei , qui 
misit me: ut omnis, qui videt Filium, et credit in 
eum, habeat vitam aeternam, et ego resuscitabo eum 
in novissimo die. 

41 Murmurabant ergo Iudaei de illo, quia di- 
xisset: Ego sum panis vivus, qui de caelo descendi. 

42 Et dicebant: Nonne hic est Iesus Illius Io- 
seph, cuius nos novimus patrem, et matrem? Quo- 
modo ergo dicit hic: Quia de caelo descendi? 

43 Respondit ergo Iesus, et dixit eis : Nolite 
murmurare in invicem: 

44 nemo potest venire ad me, nisi Pater, qui 
misit me, traxerit eum: et ego resuscitabo eum in 
novissimo dic. 

5 

45 Est scriptum in Prophetis: Et erunt omnes 
docibiles Dei. Omnis, qui audivit a Patre, et didicit, 
venit ad me. 

46 Non quia Patrem vidit quisquam, nisi is, qui 
est a Deo, hic vidit Patrem. 

47 Arnen, amen dico vobis: Qui credit in me , 
habet vitam aeternam. 

48 Ego sum panis vitae. 

49 Patres vestri manducaverunt manna in de- 
serto, et mortui sunt. 

50 Hic est panis de caelo descendens: ut si quis 
ex ipso manducaverit, non moriatur. 

51 Ego sum panis vivus, qui de caelo descendi. 

52 Si quis manducaverit ex hoc pane, vivet in 
aeternum: et panis, quem ego dabo, caro mea est pro 
mundi vita. 

53 Litigabant ergo ludaei ad invicem, dicentes: 
Quomodo potest hic nobis carnem suam dare ad man- 
ducandum ? 

54 Dixit ergo eis lesus: Arnen, amen dico vo- 
bis : Nisi manducaveritis carnem Filii hominis, et bi- 
beritis eius sanguinem, non habebitis vitam in vobis. 

55 Qui manducat meam carnem, et bibit meum 
sanguinem, habet vitam aeternam: et ego resuscitabo 
eum in novissimo die. 

56 Caro enim mea, vere est cibus : et sanguis 
meus, vere est potus. 

57 qui manducat meam carnem, el bibit meum 
sanguinem, in me manet, et ego in illo. 

58 Sicut misit me viycns Pater, et ego vivo pro- 

ptcr Patrem : et qui manducat me , et ipse vivet pro- 
pter me. 

59 Hic est panis, qui de caelo descendit. Non 
sicut manducaverunt patres vestri manna, et mortui 
sunt. Qui manducat hunc panem, vivet in aeternum. 

60 Haec dixit in synagoga docens, in Caphar- 
naum. 

61 Multi ergo audientes ex discipulis eius, dixe- 
runt: Durus est hic sermo, et quis potest eum audire? 

62 Sciens autem Iesus apud semetipsum quia 
murmurarent de hoc discipuli eius, dixit eis : Hoc vos 
scandalizat? 

63 Si ergo videritis Filium hominis ascendentem 
ubi erat prius? 

64 Spiritus est, qui vivificat: caro non prodest 
quidquam, verba, quae ego locutus sum vobis, spiri- 
tus et vita sunt. 

65 Sed sunt quidam ex vobis, qui non credunt. 
Sciebat enim ab initio Iesus qui essent non creden- 
tes , et quis traditurus esset eum. 

66 Et dicebat: Propterea dixi vobis, quia nemo 
potest venire ad me, nisi fuerit ei datum a Patre meo. 

67 Ex hoc multi discipulorum cius abierunt re- 
tro: et iam non cum illo ambulabant. 

68 Dixit ergo Iesus ad duodecim : Numquid et 
vos vultis abire? 

69 Respondit ergo ei Simon Petrus: Domine, ad 
quem ibimus? verba vitae aeternae habes. 

70 Et nos credidimus, et cognovimus quia tu es 
Christus Filius Dei. 

71 Respondit eis lesus: Nonne ego vos duodecim 
elegi: et ex vobis unus diabolus est ? 

72 Dicebat autem ludam Simonis Iscariotem: hic 
enim erat traditurus eum, cum esset unus ex duo- 
decim. 


COMKSNTARIVM 


v. 1. v/uantum temporis post sollemne sccnopcgiac Christus 
sive Hierosolymac sive in alia ludacac urbe manserit, evan- 
gelistae non dicunt; sunt autem caussae cur credamus eum, 
brevi illic moratum, in Galilaeam ante hiemem rediisse. Le- 
ge. Lib. 11 de Evangcliis Annot. LIV seqq. Ioannes hunc red- 
itum haud narrat, sed stalim id describit quod paullo ante 
proximum pascha accidit prope lacum Tiberiadis. De loco de- 
que tempore habes quae legas in Lib. II de Evangcliis Annot. 
LXXIII et Lib. III Diss. ILII. nn. 5-8; Diss. XLIII. nn. 23- 
27. — Nomine mari lacus quoque Hebraei designant. Ilie la- 
cus in Veteri Testamento mare vel lacu $ Cenerolh, Cenereth, 
Genesar nomen habet, in Novo autem Testamento mare Gene- 
sarelh vel Tiberiadis , quae urbs fuit ab Herode Antipa, He- 
rodis regis filio, in honorem Tiberii Augusti exstructa in oc- 
cidentali litore lacus. 

v. 4. Hoc pascha fuit an. aer. vulg. 28, tertium post 
Christi baptismum, actumquc est die 28 vel 29 mensis martii. 
Ioannes, ulpote aliis ac Iudaeis scribens, explicat quid pascha sit. 
v. 7. Lege Cavcdonium Numismatica biblica p. '105. 
v. 10. Viri ebdpe; numero quasi quinque millia, Matthaeus 
addit: exceptis mulieribus et parvulis ; ita ut, qui panes come- 
derunt, fuerint forte non pauciores quam sex hominum millia. 

v. 14. Nota clausulam narrationis consentaneam loannis 
consilio. — Item gracca 6 npcy/jnj; sip%ofi.evo; ( il profeta che 

vient J, articulum inquam et praesens verbi tempus. Hecole 
quae diximus de lo. 1,21-25 et IV, 25. 

v. 17. Venerunt; graece est ypyovro veniebant, idque anim- 
advertere oportet, ne quis putet ea, quae sequuntur, facta 
esse postquam navis appulerat Capharnaum. — Iesus iusscrat 
quidem discipulos, sicut Marcus narrat, ascendere navim , ut 
praecederent eum trans fretum ad Itethsaida (1) , non tamen 
recta huc navi tendere atque appellere; nulla ergo pugna 
inter utriusque evangclistac narrationem. 

v. 19. loannes navigandi peritus vel uno intuitu distan- 
tias litorum metiri noverat. Confer Io. XXI, 8. Triginta sta- 
dia sunt ferine IV M. P. Fieri ergo ne poterat ut discipuli 
e navi inter tenebras noctis Iesum viderent ambulantem supi-a 
litus maris, sicut haec interpretari unus ex illis recentioribus 
Protestantibus, quem celeri de eodem grege tamquam mira- 
culum suspiciunt ac venerantur, veritus non est, ut omne 
miraculum ab hac historia removeret? 

v. 21. Illa Voluerunt ergo accipere eum in navim idem 
valent ac acceperunt ; non insolens est apud loannem iste 
pleonasmus verbi velle. Confer Io. I, 13; V, 35; VII, 17; 
VIII, 44. Non ergo, quae sunt in v. 21, contraria sunt illis 
quae legimus in Matth. XIV, 32. 33. 

vv. 25-59. Hic sernio habitus est in synagoga urbis Ca- 
pharuaumi v. 60. Eum enarravi in Commentatione dc Christo 
pane vitae; quaeque in illa fusius dicta sunt, perstringam in 
hoc loco. En totius sermonis synopsin. 

SERMONIS EXORDIYM 

25 Et cum invenissent eum trans mare, dixerunt ei: Rate- 
bi , quando huc venisti ? 

26 Respondit eis Iesus, et dixit: Arnen, amen dico vobis: 
quaeritis me non quia vidistis signa , sed quia manducastis ex 
panibus, et saturati estis. 


(t) Mare. VI, 45. 

27 Operamini non cibum, qui perit, sed qui permanet m 
vitam aeternam, quem Filius hominis dabit vobis. Hunc enim 
Paler signavit Deus. 

28 Dixerunt ergo ad eum: Quid faciemus ut operemur ope- 
ra Dei? 

29 Respondit lesus, et dixit eis : Hoc est opus Dei, ut cre- 
datis in eum quem misit ille. 

30 Dixerunt ergo ei : Quod ergo tu facis signum ut videa- 
mus, et credamus tibi ? quid operaris ? 

31 Patres nostri manducaverunt manna in deserto, sicut 
scriptum est: Panem dc caelo dedit eis manducare. 

SERMONIS ARGVMENTVM 

32 Dixit ergo eis lesus: Amen, amen dico vobis: Non Moy- 
ses dedit vobis panem de caelo, sed Pater meus dat vobis pa- 
nem de caelo verum. 

33 Panis enim Dei est, qui de caelo descendit , et dat vi- 
tam mundo. 

31 Dixerunt ergo ad eum : Domine, semper da nobis panem 
hunc. 

33 Dixit autem eis lesus: . . . 

PARS PRIMA | PARS SECVNDA 


PROPOSITIO 


35 . . . Ego sum panis vitae : 


qui venit ad me, non esuriet : 
et qui credit in me, non sitiet 
umquam. 


48 Ego sum panis vitae. 

49 Patres vestri manducave- 
runt manna in deserto, et mor- 
tui sunt. 

50 Hic est panis de caelo de- 
scendent : 

ut si quis cx ipso manducave- 
rit. non moriatur. 

PROPOSITIONIS EXPOLITIO 

36 Sed dixi vobis quia et vi- 
distis me, et non creditis. 

37 Omne, quod dat mihi Pa- 
ter, ad me veniet: et eum, qui 
venit ad me, non eiiciam foras : 

38 quia descendi de caelo , 51 Ego sum panis vivus, qui 

de caelo descendi. 

non ut faciam voluntatem me- 
am, sed voluntatem eius qui mi- 
sit me. 

39 Haec est 40 Haec est 
autem voluntas autem voluntas 
eius, qui misit Patris mei , qui 
me, Patris: misit me: 

ut omne, quod ut omnis, qui 52 Si quis manducaverit ex 
dedit mihi, videt Filium, et hoc pane, 
credit in eum , 

non perdam ex habedl vitam ae- vivet in aeternum : 
eo, ternam, 

sed resuscitem et ego resuscita- 
illud in novis- bo eum in no- 
' simo die. vissimo die. 

et panis, quem ego dabo , caro 
mea est pro mundi vita. 

IVDAEOHV.V OBI ECTATIOM ES 

41 Murmurabant ergo ludaei 53 Litigabant ergo Judaei ad 
de illo, quia dixisset: Ego sum invirem, dicentes: 

panis vivus, qui de caelo de- 
scendi, 

42 et dicebant : Nonne hic 
est Iesus filius Ioseph, cuius nos 
novimus patrem, et matrem ? 

Quomodo ergo dicit hic: Quia Quomodo potest hic nobis car- 
de caelo descendi ? nem suam dare ad manducan- 

dum ? 

CHRISTI RESPOXSIO 


43 Respondit ergo [esus, el 
dixit eis: Nolite murmurare in- 
vicem: 


54 Dixit ergo eis Iesus: 


44 nemo potest venire ad me, 
nisi Paler, qui misit me, tra- 
xerit eum : 


Arnen, amen dico vobis: 

Nisi manducaveritis carnem Fi- 
lii hominis, et biberitis eius san- 
guinem, non habebitis vitam in 
vobis. 

55 Qui manducat meam car- 
nem, et bibit meum sanguinem, 
habet vitam aeternam: 


et ego resuscitabo eum tn no- et ego resuscitabo eum in no- 
vissimo die. vissimo die. 


RESPOXSIOMS EXPLICATIO 


45 Est scriptum tu Prophe- 
tis: Et erunt omnes docibiles Dei. 
Omnis, qui audivit a Patre, el 
didicit, venit ad me. 

46 Non quia Patrem vidit 
quisquam, nisi is , qui est a 
Deo, hic vidit Patrem. 


56 Caro enim mea, vere est 
cibus: et sanguis meus, vere est 
potus. 

57 qui manducat meam car- 
nem, et bibit meum sanguinem, 
in me manet, et ego in illo. 

58 Sicut misit me vivens Pa- 
ter, et ego vivo propter Patrem: 
et qui manducat me, et ipse vi- 
vet propter me. 


EPILOGVS 


59 Hic est panis, qui de caelo 
descendit. Non sicut manduca- 
verunt patres vestri manna, et 
mortui sunt. 


Digitized by Google 


CAPVT SEXTVM 


73 


CONCLVSIO 

47 Amen, amen dico vobis: 

Qui credit in me, habet vitam Qui manducat hunc panem, vi- 
aeternam. vet in aeternum. 

SERMONIS EFFECTVS 

60 Haec dixit in synagoga docens, in Capharnaum. 

61 Multi ergo audientes ex discipulis eius, dixerunt: Du- 
rus est hic sermo, et quis potest eum audire ? 

62 Sciens autem Iesus apud semetipsum quia murmurarent 
de hoc discipuli eius, dixit eis: Hoc vos scandalizat ? 

63 Si ergo videritis Filium hominis ascendentem ubi erat 
prius ? 

64 Spiritus est, qui vivificat : caro non prodest quidquam, 
verba, quae ego locutus sum vobis, spiritus et vita sunt. 

65 Sed sunt quidam ex vobis , qui non credunt. Sciebat 
enim ab initio I esus qui essent non credentes , et quis tradi- 
turus esset eum. 

66 Et dicebat: Propterea dixi vobis, quia nemo potest ve- 
nire ad me, nisi fuerit ei datum a Patre meo. 

67 Ex hoc multi discipulorum eius abierunt retro : et iam 
non cum illo ambulabant. 

v. 26. Christus exorditur Iudaeos reprehendens, quod, 
quum miracula vidissent, nondum tamen crederent, tametsi 
ipsi miracula pro argumento haberent divinae legationis. Con- 
fer vv. 30. 36. 

v. 27. Analoga reprehensioni exhortatio; fidem non escam 
quaerant. — Cibum, quem quaerere iubentur, fidem esse ana- 
logia ostendit hortationis et reprehensionis, item ratio, quam 
Christus subiungit, et sermonis pars quae proxime sequitur 
vv. 28-30. — Signavit ; scilicet signa, quae Christus faciebat, 
notas esse quibus pater ipsum signavit, ut ei fidem quisque 
haberet. Confer Io. 111, 33. — Nota vim illius appositi o Gzog 
Deus, quo Christus declarat quinam sit is quem patrem ap- 
pellaverat. 


Digitized by Google 


n 


IN IOANNEN COMSIENTABIVM 

v. 28. ludaei probe intellexerant Christum non de esca 
aliqua quaerenda loquutum esse; neque enim ita eum inter- 
rogaverunt: Quid faciemus ut operemur hunc cibum ? 

v. 29. Vides ut cibus, quem Christus quaerere Iudaeos 
iubebat, non aliud sit quam fides. Hac responsione is nos cer- 
tiores facit probe a ludacis ipsius verba fuisse intellecta. Anim- 
adverte ut Christus sese proponat tamquam fidei obicctum; 
sic etiam infra v. 40. 

vv. 30. 31. Interrogationis nexus cum superioribus Chri- 
sti verbis manifestus est. — Versus 31 sensus est: Si Moysi 
credidimus, ratio fuit quia manna de caelo nobis depromens 
fidem dictis suis fecit. Occupant porro responsum, hesterno 
die signum, quod petebant, exhibitum fuisse, idemque. hoc 
signum oblique carpunt, tamquam leve quid, si cum manna 
comparetur. Merito ergo Christus ipsis exprobraverat v. 26 
quod signum ab ipso patratum nihili facerent. 

v. 32. Hoc Christi responsum confirmat Iudaeorum in- 
terrogantium sensum eum fuisse quem diximus. Quum in 
eumdem hunc sensum Christus respondisse censendus sit, se- 
quitur ut verbis Pater meus dat cubis panem de caeln verum 
utrumque significaverit, et signum petilum dari, et quodnam 
hoc esset. — Verum } nam manna non fuit panis de caelo nisi 
in speciem; quo ludaei revincuntur qui, manna opponentes, 
signum a Christo patratum tacite elevabant. Confer v. 49. 39. 

v. SI. Summa argumenti lotius sermonis; ipsum Christum 
esse panem illum de caelo verum , a Deo praebitum pro si- 
gno quod ludaei postulabant; id tamen ludaei non statim 
intellexerunt , sicut apparet ex v. 34. Argumentum itaque 
totius sermonis est Christum esse panem vitae, idque duplici 
modo fieri ipse infra nos docet, tum figurate, qua Christus 
fidei obiectum est, nam iustus ex fide vivit (1), tum proprie, 
in quantum Christi vero corpore et sanguine in eucharistia 
pascimur et potamur. Duae sunt ergo huius sermonis partes, 
quas priusquam exponimus, duo animadvertere iuvabit. 

Primum est nomine hebraico, quo panis signatur, quo- 
que procul dubio Christus est usus, significari id omne quo 

•V.’ 

(i) Rom. I, 17. Confer Io. IV, 13. 14. 

vescimur, in huneque sensum hoc nomen usurpatur in hoc 
sermone ,( neque enim manna, neque Christus, neque huius 
caro panis est, tametsi cibus sit ) , ita tamen ut is sensus in 
prima sermonis parte, in qua est de fide, translatus sil, in 
altera vero, in qua est de eucharistia, proprius. Confer v. 56. 

Alterum sic est. ludaci signum petierant, ut crederent. 
Christus eadem mente respondet signum dari, longe potius 
quam Moyses dederat, nimirum panem de caelo verum, seque 
panem hunc esse. At, si in toto sermone Christus sese panem 
figurate vocassct, sequeretur de se loquutum eum non esse 
nisi ut de obiecto fidei, de re, inquam, ad quam credendam 
Iudacis signum a Deo dari affirmabat. Quodnam ergo hoc si- 
gnum ? Nempe ipsa res credenda, unumque atque idem fo- 
rent signum et res signata. Quamobrem concludamus, ncces- 
sc est, appellatione panis vitae, sicut in prima sermonis parte 
significatur res quae credenda est, ita in altera parte signi- 
ficari signum propter quod ea credenda sit. 

v. 35. Propositio primae partis. Christum esse illum pa- 
nem vitae, qua fidei obicctum ipse est. — Venire in hoc loco' 
non aliud est ac credere; sic enim tum sententiarum paral- 
lelismus, tum comparatio eorum quae sunt in vv. 37. 39. 40, 
tura ipse Christus in vv. 65. 66 nos docent. 

v. 36. Quia est pro gracco en quod. — Verbum vidistis 
habet emphasin, spectat enim ad ea quae dicta sunt in v. 26, 
sicut apparet ex verbis Dixi vobis ; sensus est: vidistis me 
mira patrantem, vidistis ea e quibus, qui sim, agnosceretis. — 
Expolire propositionem Christus incipit iterans apertius re- 
prehensionem quam initio sermonis v. 26 fecerat, quo tacite 
concludat, sicut apparet ex voce sed, ludacos, utpote qui he- 
sterno dic vidissent quinam ipse esset, nec tamen ei crede- 
rent, neque iis bonis fruituros quos proxime v. 35 dixerat 
ex fide percipi. Videlicet propositionem illustrat denuntiatione 
mali impendentis illis qui non credunt. 

v. 37. Protinus idem hoc facit contrario argumento, pro- 
mittens fore ut illis bonis ii fruantur qui credunt. — Vnum 
atque idem est, ut diximus, venire ad Christum et credere in 
Christum. Is venit ad Christum, quem dat Christo pater, sive, 
ut dicitur in v. 66, cui fuerit datum a patre. Iam vero in 

v. 66 repetuntur, ut apparet ex verbis Dixi vobis, et expli- 
cantur quae suut in vv. 44 et 45, quorum posteriora priorum 
explicatio item sunt. Efficitur sensum versus 37 hunc esse: 
Omne, quod dat mihi Pater, omnis quem Paler traxerit, qui 
audivit a Patre et didicit, cui fuerit datum a Patre, venit 
ad me, hoc est, in me credit ; eum vero, qui venit ad me , 
qui in me credit, non eiiciam foras, hoc est, ut mox explicat, 
non perdam ex eo v. 39 , non patiar iri perditum, sed con- 
tra habeat vitam aeternam v. 40, fruatur videlicet illis bonis. 
Confer Io. XVII, 2. 3. 

vv. 38-40. Postremam sententiam versus 37 Christus hoc 
argumento confirmat: Veni ut exsequar quod vult Pater. 
Atqui Pater vult ut eum, quem ipse dedit mihi, qui videt fi- 
lium et credit in eum, non perdam, sed habeat vitam aeter- 
nam et resuscitem eum. Ergo non eiiciam foras. — Notanda 
est versuum 39 et 40 similitudo , quae in graeco exemplari 
evidentior est; duplici namque ratione considerari ii possunt 
qui veniunt ad Christum, ut qui ipsi a patre dentur, utque 
'qui in ipsum credant, Christus vero, de his eadem secundum 
utramque rationem enuntians, plenius ostendit se non de aliis 
atque aliis, sed de unis atque iisdem loqui. — Quorsum illud 
videt, intelligcs ex illis quae diximus de v. 36. — Animadverte 
ut Christus, hanc propositionis expolitionem concludens, iam 
apertissime ipsam rem loquatur: Qui ... credit in eum, habeat 
vitam aeternam, addatque, ne quis forte haec perperam in- 
telligat: Et ego resuscitabo eum in novissimo die. 

vv. 41. 42. ludaci tandem intelligunt Christum de se lo- 
qui. Murmurant ergo, non quidem de eo quod is se panem 
esse, sed quod de caelo descendisse dixerit. Recte ergo Chri- 
sti sententiam fuerant asscquuli. 

vv. 43. 44. Id quod Christi responsio manifestius efficit. 
Neque enim eos carpit ut qui non intellexerint quae dixerat, 
sed quod murmurarent, caussamque docet cur, quae dixerat, 
difficilia creditu ipsis videantur. Tum concludit id repetendo 
quo superiora concluserat. Lege explicationem versus 37. 

v. 45. Declaratur quid sit trahi a patre. Is trahitur, qui 
audit a Patre et discit. Fides donum est quod uni gratiae 
divinae acceptum referamus oportet. Ille audit, quem Deus 

per hanc gratiam vocat, ille discit, qui voce Dei audita obtem- 
perat. Vtrumque requiritur, sed utrumque Dei donum est, 
quippe qui trahat , hoc est, utrumque efficiat, ut audiamus 
utque discamus. Qui audiunt et discunt, hi sunt docibiles Dei. 

v. 46. Providet ne dicta Iudaei perperam intelligant. Con- 
fer Io. I, 18. — Nota illud, quod Christus a se uno Deum 
visum esse affirmat, rationem addens, quia ipse est a Deo. 
Atqui et Moyses et alii complures erant a Deo; nam thact 
Ttupz t ov Biou esse a Deo dicebantur quotquot a Deo missi 
Dei nomine ad Israclitas veniebant. Confer lo. IX, 16. 33. 
Docet igitur nos Christus ipsius missionem longe aliam esse 
ac ceterorum, quorum nemo Deum vidit, longeque alia ra- 
tione se a Deo esse ac illi fuerint. 

v. 47. Christus adhibita affirmationis formula, qua uti 
solebat, sepositaque iam omni metaphora, atque apertis ver- 
bis maximeque propriis , ut in conclusione fleri par erat , 
laudem primam sermonis partem concludit. Hoc ipso autem, 
quod, post rem adeo clare enuntiatam, rursus in versu in- 
sequenti se panem esse affirmet, efficitur versum 47 dictorum 
conclusionem esse , itaque partem totius sermonis absolvi , 
atque adeo totum sermonem duabus constare partibus. 

Erat profecto cur Christus, cum Iudaeis, cum Iudacis in- 
quam, de eucharistia loquuturus, fidei necessitatem antea ipsis, 
quantum fleri poterat, inculcaret. Quod euim ad alia mysteria 
attinet, credimus quod non videmus, quod vero ad euchari- 
stiam , contrarium cius , quod videmus , credere oportet. 
Lege v. 66. 

v. 48. Propositio secundae, partis iisdem verbis ac pri- 
mae, sed non eodem sensu. In prima Christus est panis sensu 
translato ut fidei obiectum, quum fide vivamus, in altera est 
panis, id est cibus, seasu proprio, quia re ipsa carnem eius 
edimus et .sanguinem bibimus. Si in hac quoque altera parte 
significatio nominis panis esset immutata, Christus dicendus 
foret, post rem apertissime maximeque propriis verbis expli- 
catam, ad metaphoras denuo reversus esse, inque iis urgen- 
dis aeque longo sermone moratus, quas insuper magis am- 
biguas effecisset frequentissima usurpatione vocum mandu- 
care , bibere, cibi, potus, carnis, et sanguinis. Animadvertere 

porro iuvat ut in prima parte atque adeo in ipsa proposi- 
tione, nomine panis semel tantum adhibito, non ultra panis 
aut cibi mentionem iniccerit , nec unquam verbum mandu- 
care aut bibere usurpaverit, sed de una fide loquutus sit, 
quippe quia in prima parte nomen panis translatus sit; quam 
metaphoram Christus quum initio adhibuerit, eam non ul- 
tra urgendam duxit. Ast in secunda parte nulla omnino fi- 
dei mentio, neque verbum credere vel semel legitur, sed illae 
voces, quas diximus, una vel plures, nullo non in versu 
comparent. Praeterea ludaeis, signum a Christo flagitantibus 
et manna opponentibus, Christus annuerat, signum dari, id- 
que esse panem de cado verum , neque enim vere de caelo 
fuerat panis quem Moyses illis dederat vv. 32. 33. At nihil 
de hoc signo in prima sermonis parte. De eo igitur in se- 
cunda sit oportet. At, si in secunda parte nomen panis idem 
significaret quod in prima, iam, sicut supra animadvertimus, 
signum non esset neque esse posset. Sed et alia argumenta 
sesc nobis iufra offerent. 

vv. 49. 50. Vt primae partis propositioni explicationis 
gratia subiungitur verbum credere , ita propositioni secundae 
partis verbum manducare. Sed, quum Christus in secunda 
parte loquuturus sit de signo quod ludaei petierant, quod- 
que a Deo dari ipse affirmaverat , primo rationem afTcrrc 
voluit cur dixerit panem de caelo verum non eum esse quem 
Moyses dederat, sed quem pater dat. 

vv. 51. 52. Christus se panem vitae esse affirmaverat, 
huneque, non autem quem Moyses dederat, de caelo descen- 
disse, atque discriminis, quod est inter hunc panem atque 
illum , rationem addiderat. Nunc utramque rem unica ma- 
gisque perspicua enuntiatione repetit v. 51 , illamque ratio- 
nem plenius exponit v. 52. Compara cum vv. 38 - 40 hos 
vv. 51. 52. In utrisque se de caelo descendisse ait, sed in 
his se panem appellat, in illis non item. In utrisque est con- 
ditio vitae aeternae obtinendae, in illis quidem si quis cre- 
dat, in his si quis manducet. Quod in ulrisque promittitur, 
fieri poterat ut primo ludaei non recte inlelligcrcnt; ideo in 
illis rei promissae explicatio subiuncla est in fine versus 39 
et versus 40, at non in his, utpote re iam explicata. Con- 

tra ea vero nulla est explicatio prioris conditionis si quis 
credat, quippe quae perspicua sit, est tamen posterioris si 
quis manducaverit enuntiata illis verbis et panis, quem ego da- 
bo , caro mea est pro mundi vita. Ex hac explicatione tria 
colligimus. Primum est panem , de quo agitur in hac se- 
cunda sermonis parte, nondum datum, atque ab ipso Christo 
dandum fuisse; non ergo hic panis, quemadmodum in pri- 
ma parte, est ipse Christus ut obiectum fidei, quippe quem 
uobis paler iam dedisset. Alterum est primo hemistichio ver- 
sus 52 sensum hunc esse: Si quis manducaverit carnem meam, 
vivet in aeternum. Num haec potest metaphora esse fidem 
significans? Tertium denique est nomen panis in hac secunda 
sermonis parte immutatum esse nequaquam posse, sed in pro- 
prium sensum , quo cibum significat , usurpari. Etenim fac 
immutatum esse. Immutatio non alia esse posset ac in pri- 
ma parte; si enim alia esset, eam Christus explicare debuis- 
set, quod tamen non fecit. Sit ergo eadem sicut est in pri- 
ma parte. Hanc immutationem Christus iam explicaverat, quo 
iam quisque assequi potuisset quid illa significarent quae sunt 
a v. 48 ad medium v. 52, siquidem, ut nunc positum habe- 
mus, ea ratione essent immutata; ergo non erat ut Christus 
denuo explicaret , aut certe non aliter id fieri oportuisset 
nisi ita ut translatio sive metaphora magis magisque clare- 
ret. Verum Christus prorsus c contrario fecisset , conclu- 
dens nimirum tali explicatione, quae novis metaphoris atque 
obscurioribus inductis rem apprime liquidam pcrspicuamquc 
mire implicuisset obscurassetque. Lege enim versus 48 et qui 
sequuntur usque ad medium v. 52 , et, quae legis, sic con- 
cipe ac si panis Christum significaret ut fidei obiectum; quae- 
dam incommode quidem dicta deprehendes, sed non omnino 
obscure. Lege modo explicationem additam in fine versus 52, 
qua concluditur, et iam omnia tenebris perfundi videbuntur. 
Num Christum ita loquutum esse putemus ? Tum quam in- 
concinna quam inepta illa immutatio carnis manducandae et 
sanguinis bibendi pro verbo credere usurpata ! 

v. 53. Sicut in prima sermonis parte acciderat, ludaei 
murmurare occeperunt, sed item non ante quam Christus 
rem plene declarassct. Senserant ergo postrema verba v. 52 

in proprium sensum a Christo proferri. Quum vero fidem 
his Christi verbis detrectarent, siquidem perperam ea intel- 
lexissent, iam docendi fuissent, metaphoris procul amanda- 
tis. At contra Christus fecisset ; nam , qui in propositione 
atque expolitione semper nomen panis, numquam carnis , nisi 
in explicatione v. 52, ex quo lis exorta, usurpaverat, iam 
non ultra panem se vocavit, nisi in totius sermonis epilogo 
et conclusione v. 59, sed carnem suam manducandam, atque 
insuper sanguinem bibendum inculcavit , quo certe efficiebat 
ut ille suoruin verborum intellectus in Iudaeorum mentibus 
confirmaretur. Concludere itaque oportet, non perperam ab 
his, sed recte Christi verba in proprium sensum accepta esse. 

vv. 54. 55. De modo Iudaei quaerebant , quum de re 
esset cogitandum. Hoc Christus oblique eos monet, ita res- 
pondens, ut, non modum, sed necessitatem discant vescendi 
carne et sanguine suo , ut habeamus vitam in nabis, id est 
gratiam , quamque is esus isque potus utilis sit ad vitam 
aeternam obtinendam ; haec , inquam , cos monet de carne 
deque sanguine distincte ac magis expresse, utque solet, tum 
affirmatione rei, tum contrarii negatione asseverans quod de 
pane universe dixerat. — Apparet eucharistiam necessariam 
esse ad vitam gratiae vivendam , sed ad vitam gloriae non 
item, idque ex dispari ratione qua Christus de utraque re 
loquitur. — Nota illud, ut Christus responsionem concluserit 
iisdem verbis eamdem ob caussam adhibitis ac fecerat in pri- 
ma sermonis parte v. 40. 

v. 56. Rei credendae arduitas postulabat ut ipsa plenius 
explicaretur, omni metaphorarum ac symbolorum suspicione 
amandata, nec modus, de quo Iudaei quaesierant., prorsus 
praetermitteretur. Itaque Christus primo v. 56 metaphorae 
cl symboli suspicionem removet allata dictorum ratione in- 
geminatoque adverbio vere. Vbi, velim, illud consideres, quod, 
si in hac secunda sermonis parte vox panis esset immutata 
symbolumquc exhiberet, iam sensus propositionis v. 52 hic 
foret : Panis significat carnem meam , quem tamen sensum 
quum Iudaei asscquuli minime essent, Christus explicare de- 
buisset; num vero apte id fecisset his verbis: Caro mea vere 
est cibus, et sanguis meus vere est palus ? 

v. 57. Iam do modo. Ac primo dc forma vitae iis, qui 
Christi carne et sanguine vescuntur, promissae. Confer lo. 
XIV, 20-23; XV, 4-7 coli. 9. 10; XVII, 26. Ea forma ni- 
mirum non alia quam caritas. 

v. 58. Deinde et illius vitae caussa efficiens, et caussae 
efficacia, et efficaciae fons et origo indicatur. Caussa, inquam, 
est cibus ille divinus, nimirum Christus, caussae efficacia vita 
quam Christus in se continet (1) , efficaciae fons vita Dei; in 
Deo autem vivere non aliud quam esse; Christi ergo essentia 
divina haec praestat. — Vsitatum Christo fuit, ad fidem sibi 
conciliandam, illud urgere , quod ipse a Deo missus esset. 
Ita et nunc , oblique Iudacorum interrogationi respondens , 
eos docet posse se ea, quae pollicebatur, praestare. Atque 
haec fortasse caussa fuit cur huius missionis mentionem fe- 
cerit propositione directa, tametsi adverbium sicut, non ad 
verbum misit, sed ad participium vivens refertur, non enim 
missio cum vita comparatur, cuius comparationis vim ac sen- 
sum vix ullum colligeres, sed vita cum vita, ac si dictum 
esset: Sicut pater, qui misit me, vivens est, et sicut ego, hoc 
ipso quod a Patre missus sum, vivo, idque propter patrem 
5 tu rsv ncaspa. per patrem, ita, et qui manducat me, hoc ipso 
quod me manducat , vivet , idque propter me St’ Ip.; per me, 
non secus ac per fruges vivere dicuntur qui frugibus sese 
nutriunt, llabes in Io. V, 36 unde in horum rtpoTxacv lumen 
derives. 

v. 59. Quod in prima sermonis parte Christus haud fe- 
cerat, huic alteri, propter rei arduitatem, quo ipsam rem 
magis confirmet, cpilogum subiungit. Sic Tullius, post narra- 
tam Clodii caedem: Haec, sicut exposui, ita gesta sunt, item 
Virgilius, Priami nece descripta: Hic finis Priami. Sensus est: 
Quid panis ille sit, vobis exposui, ille nimirum, non de quo 
superius v. 35, sed de quo nunc v. 48, longe alius illo 
quem Moyses maioribus vestris praebuit, ita et signum mullo 
magis mirandum quam quod mihi opponebatis vv. 30. 31. Ex 
quo ratio apparet cur in hoc epilogo atque in proxima con- 
clusione nomen panis Christus denuo usurpet. 

(1) Io. I, 4. 

Compara nunc utrumque Christi responsum , tum quod 
in prima parte sermonis est, tum quod in altera, et, siqui- 
dem utrumque eadem de re est, de Gde inquam, rationem, 
quaeso , me doce cur Christus , re plenissime declarata in 
prima parte, dimidio fere plus verborum in huiusmodi me- 
taphoris urgendis impenderit in hac altera. 

Qui manducat hunc panem, vivet in aeternum. Conclusio 
responsionis et secundae partis; de qua conclusione idem di- 
ctum puta ac de conclusione primae partis. Sed quam alia 
ratione hanc conclusisset atque illam primam, si in his ver- 
bis postremis nomen panis per metaphoram adhiberetur. Ecquis 
putet Christum huius metaphorae tenacem adeo fuisse , ut 
neque in ipso totius sermonis exitu verbis translatis propria 
substitueret? 

Qui igitur nec caeci sunt, et sc communi sensu destitu- 
tos profiteri erubescunt, et illam totius sermonis partitionem, 
quam fecimus, accipiant, ncccssc est, et vel inviti nobis assen- 
tiantur, siquidem in prima parte de fide agitur, non posse in 
altera parte alia de re esse nisi de Christi carne vere come- 
denda eiusque sanguine vere potando. Quod tamen argumen- 
tum sane praevalidum adhibere contra Sacramenta rios ii ne- 
queunt, qui in prima quoque parte Christum de eodem hoc 
ipso esu ac potu loquutum esse contendunt. 

v. 61. Quod durum esse videbatur, certe non ea sunt de 
quibus est in prima parte, quae alias saepe Christus docebat, 
neque tamen unquam durum quid prae se ferre visa sunt, sed 
ille esus carnis illeque potus sanguinis Christi; haec, inquam, 
sunt quae quosdam e Christi discipulis impulerunt ut eum 
desererent v. 67. Non ergo Christus ultra poterat metapho- 
rae explicationem differre, siquidem per metaphoras loquulus 
fuisset. 

v. 62. Attamen contra facit. — Nota illud hoc tum in evan- 
gelistae narratione, tum in Christi responso. — De verbo yoy- 
yv&vai murmurant tempore praesenti siquid quaeras, lege quae 
infra dicemus de v. 65. 

v. 63. Christus ergo non modo discipulos non dedocet 
sensum in quem ipsius verba acceperant, sed imo hunc tam- 
quam proprium verborum sensum argumento confirmat. In- 

super his Christus cos occupavit qui nobis illud opponunt, 
non posse eucharistiam , quippe quam esse ii solum credant 
qui Christo fidem habent, illud signum esse quod Christus Iu- 
daeis promittebat; nam, inquiunt , ut tali signo auctoritas et 
fides adiungeretur, alio praeterea signo fuisset opus. Ceterum 
Christus haud dixerat sensile aliquod signum ab ipso datum 
iri; eucharistiam vero eiusque totam rationem atque effectus 
quis non pro certissimo signo habeat quo Christus doctrinis 
suis fidem faciat ? Neque enim hac de re Xoyixug et Ou>priTU$ 
iudicandum, sed ijOixu? et jtpecxTrxa;, utpote de qua Christum 
inter Iudaeosque, non philosophorum more, sed familiari ser- 
mone agebatur. Quae Christus et Iudaei colloquuti sunt, in 
pauca confer. Moyses, aiebant hi , fidem sibi conciliavit pane 
nobis caelitus praebito. Tu vero quid tale praestas ? Quibus 
ille: Ego, inquit, signum longe praestantius exhibiturus sum; 
nam me ipsum vobis comedendum praebebo. Quid, amabo, in 
his minus aperte dictum minusve opportune ? Quorsum ergo 
litem de signorum natura ac modo excitemus ? — Nota in hoc 
versu illa ubi erat prius. 

v. 64. Frustra Sacramentarii sunt qui haec verba nobis 
opponunt, neque ex his unquam efficient carnem Christi co- 
medendam et sanguinem potandum figurate dici , nisi antea 
demonstrent verba spiritus et vita sunt tantumdem neque aliud 
sonare quam translata sunt, ita ut spiritus et vita idem sit 
ac metaphora. Christus, quum ait verba, quae loquutus erat, 
spiritum et vitam esse, certe non id dicit de vocum sonitu , 
sed de re quam illis verbis exposuerat. Sensus itaque est 
eucharistiam spiritum et vitam esse, ipsiusque eucharistiae 
excellentia et necessitas enuntiatur. Quemadmodum enim spi- 
ritus, hoc est anima, hanc vitam, quam omnes vivimus, con- 
tinet atque alit, ita eucharistia eam vitam, de qua Christus 
in hoc sermone loquutus est, ipsaque huius vitae quasi spi- 
ritus est atque anima. 

v. 65. In graeco exemplari pro essent et esset legitur elatv 
sunt et ivuv est; qua de re diximus in Lib. 1 de Evangeliis 
c. IV. n. 6. — Animadverte cuiusmodi sit haec scientia, quam 
Christo Ioannes propriam esse ait. 

v. 66. Confer quae diximus de v. 37. Christus ad illa 
spectat quae dixerat in v. 44. Graece non est napa zsu nazpo; 
a patre, sed ex zoo nazpogex patre; qua loquendi ratione expri- 
mitur doni, de quo agitur, excellentia, ut sit quaedam quasi 
participatio divinitatis. 

v. 67. Confer quae annotavimus in v. 61. 
v. 68. Neque tunc , quum discipulorum defectionem vi-' 
derct, Christus quidquam dixit quo suspicionem saltem inge- 
reret se per metaphoras loquutuin esse, sed c contrario ipsa 
hac percontatione proprium verborum suorum sensum con- 
firmavit. 

vv. 69. 70. Nota Petrum omnium nomine respondentem , 
et confer Matth. XVI, 16. Quain simplex et nativa, quam ple- 
na sensu cl allectu haec Petri responsio ! 

v. 71. His Christus Petrum docet se non sine optima caus- 
sa quaesissc an et ipsi abire vellent; simulque ludam com- 
monefacit. 

v. 72. Cognomen Iscariotes ludae factum est, prout cre- 
ditur, ab urbe patria Carioth sita in tribu ludae (1) ; cstque 
Iscariotes deductum ab hcbraico JTPip UT» »»r Carioth, sicut 
htob (2) ab mu eir Tob. Talia etiam sunt vir Israel, tir 
Ephraim, et horum similia. 


C A P V T VII 


1 1 ost haec autem ambulabat Iesus in Gali- 
laeam, non enim volebat in Iudacam ambulare: quin 
quaerebant eum ludaei interficere. 

2 Erat autem in proximo dies festus ludacorum, 
Sccnopegia. 

(1) los. XV, 23. 

(2) II Reg. X, 16. Confer loseph Ant. VII. 6, 1. 

3 Dixerunt autem ad eum fratres eius: Transi 
hinc, et vade in ludaeam, ut et discipuli tui videant 
opera tua, quae facis. 

4 Nemo quippe in occulto quid facit , et quae- 
rit ipse in palam esse: si haec facis, manifesta tei- 
psurn mundo. 

5 Neque enim fratres eius credebant in eum. 

6 Dicit ergo eis lesus: Tempus meum nondum 
advenit: tempus autem vestrum semper est paratum. 

7 Non potest mundus odisse vos : me autem 
odit: quia ego testimonium perhibeo de illo quod o- 
pera eius mala sunt. 

8 Vos ascendite ad diem festum hunc, ego au- 
tem non ascendo ad diem festum istum: quia meum 
tempus nondum impletum est. 

9 Ilaec cum dixisset, ipse mansit in Galilaea. 

10 Vt autem ascenderunt fratres eius, tunc et 
ipse ascendit ad diem festum non manifeste, sed qua- 
si in occulto. 

11 Iudaei ergo quaerebant cum in die festo, et 
dicebant: Vbi est ille? 

12 Et murmur multum erat in turba de eo. Qui- 
dam enim dicebant: Quia bonus est. Alii autem di- 
cebant: Non, sed seducit turbas. 

13 Nemo tamen palam loquebatur de illo pro- 
pter metum Iudaeorum. 

14 Iam autem die festo mediante, ascendit le- 
sus in templum, et docebat. 

15 Et mirabantur Iudaei, dicentes: Quomodo hic 
litteras scit, cum non didicerit? 

16 Respondit cis lesus, et dixit: Mea doctrina 
non est mea, sed eius, qui misit me. 

17 Si quis voluerit voluntatem eius facere: co- 
gnoscet de doctrina, utrum ex Deo sit, an ego a me 
ipso loquar. 

18 Qui a semetipso loquitur, gloriam propriam 
quaerit, qui autem quaerit gloriam eius , qui misit 
eum, hic verax est, et iniustitia in illo non est. 

19 Nonne Moyses dedit vobis legem: et nemo 
ex vobis facit legem? 

20 Quid me quaeritis interficere? Respondit tur- 
ba, et dixit : Daemonium habes : quis te quaerit in- 
terficere ? 

21 Respondit lesus, et dixit eis: Vnum opus fe- 
ci, et omnes miramini: 

22 Propterca Moyses dedit vobis circumcisionem: 
(non quia ex Moyse est, sed ex patribus) et in sab- 
bato circumciditis hominem. 

23 Si circumcisionem accipit homo in sabbato, 
ut non solvatur lex Moysi: mihi indignamini quia to- 
tum hominem sanum feci in sabbato? 

24 Nolite iudicare secundum faciem, sed iustum 
iudicium iudicate. 

25 Dicebant ergo quidam ex lerosolymis: Non- 
ne hic est, quem quaerunt interficere? 

26 Et ecce palam loquitur, et nihil ei dicunt. 
Numquid vere cognoverunt principes quia hic est 
Christus ? 

27 Sed hunc scimus unde sit: Christus autem 
cum venerit, nemo scit unde sit. 

28 Clamabat ergo Iesus in templo docens , et 
dicens: Et me scitis, et unde sim scitis: et a me ipso 
non veni, sed est verus, qui misit me, quem vos ne- 
scitis. 

29 Ego scio eum: quia ab ipso sum, et ipse me 
misit. 

30 Quaerebant ergo eum apprehendere: et ne- 
mo misit in illum manus, quia nondum venerat ho- 
ra cius. 

31 De turba autem multi crediderunt in eum , 
et dicebant: Christus cum venerit, numquid plura 
signa faciet quam quae hic facit? 

32 Audierunt Pharisaci turbam murmurantem 
de illo haec: et miserunt principes et Pharisaei mi- 
nistros ut apprehenderent eum. 

33 Dixit ergo eis lesus: Adhuc modicum tempus 
vobiscum sum: et vado ad eum, qui me misit. 

34 Quaeretis me, et non invenietis: et ubi ego 
sum, vos non potestis venire. 

35 Dixeruut ergo ludaei ad semetipsos : Quo hic 
iturus est, quia non inveniemus eum? numquid in 
dispersionem Gentium iturus est, et docturus Gentes ? 

36 Quis est hic sermo, quem dixit: Quaeretis 
me, et non invenietis: et ubi sum ego, vos non pot- 
estis venire? 

37 In novissimo autem die magno festivitatis sta- 
bat lesus, et clamabat, dicens: Si quis sitit , veniat 
ad me, et bibat. 

38 Qui credit in me, sicut dicit Scriptura, flu- 
mina de ventre eius fluent aquae vivae. 


Digitized by Google 



88 


IN IOANNEM COMMENTARI VM 

39 Hoc autem dixit de Spiritu, quem accepturi 
erant credentes in eum: nondum enim erat Spiritus 
datus, quia Iesus nondum erat glorificatus. 

40 Ex illa ergo turba cum audissent hos ser- 
mones eius, dicebant: Hic est vere propheta. 

41 Alii dicebant: Hic est Christus. Quidam au- 
tem dicebant: Numquid a Galilaea venit Christus? 

42 Nonne Scriptura dicit: Quia ex semine Da- 
vid, et de Bethlehem castello, ubi erat David, venit 
Christus? 

43 Dissensio itaque facta est in turba propter 

cum. 

44 Quidam autem ex ipsis volebant apprehen- 
dere eum: sed nemo misit super eum manus. 

45 Venerunt ergo ministri ad Pontifices, et Pha- 
risaeos. Et dixerunt eis illi : Quare non adduxistis 
illum ? 

46 Responderunt ministri : Numquam sic locu- 
tus est homo, sicut hic homo. 

47 Responderunt ergo eis Pharisaei: Numquid 
et vos seducti estis ? 

48 Numquid ex principibus aliquis credidit in 
cum, aut ex Pharisaeis ? 

49 sed turba haec, quae non novit legem, ma- 
ledicti sunt. 

50 Dixit Nicodemus ad eos , ille, qui venit ad 
cum nocte, qui unus erat ex ipsis: 

51 Numquid lex nostra iudicat hominem, nisi 
prius audierit ab ipso, et cognoverit quid faciat? 

52 Responderunt, et dixerunt ei : Numquid et tu 

Galilaeus es? Scrutare Scripturas, et vide quia a Ga- 
lilaea propheta non surgit. 

53 Et reversi sunt unusquisque in domum suam. 


COMMENTAHIVM 


v. 1. Christus hoc anno videtur Hierosolymam non ivisse ad 
pascha celebrandum. Lege Lib. II de Evangeliis Annot.LXXVII 
in Addilament. 

v. 2. Dies festus scenopegiac hoc anno 28 aer. vulg. fuit 
dic 22 septembris. Quae inter huius anni pascha et scenope- 
giam Christus egit, Ioannes praeteriit. Lege Lib. II de Evan- 
geliis Annot. XCI. 

v. 3. De Christi fratribus diximus supra (1). — Ex hoc 
loco discimus non omnes Christi discipulos una cum eo fuisse, 
sed horum aliquos in Iudaea degisse, quum ipse in Galilaea 
versabatur. Confer Io. XIX, 38. 39 coli. III, 1 seqq. et VII, 
50; III, 22. 26; IV, 1. 

v. 4. Sensus est : Si cognosci vis , palam omnibus facito 
ea quae facis. 

v. 5. Iis certe exceptis, si qui erant, qui inter apostolos 
fuerant adlecti, ut lacobus fortasse et ludas Thaddaeus. 

v. 6. Christus magna consanguineorum ac discipulorum 
frequentia comitatus Hierosolymam ingrediens facile proce- 
rum animos ab ipso iam aversos magis contra se concitasset, 
quod tamen cavere volebat, quia tempus suum nondum adve- 
nerat, illud tempus videlicet quo sponte manibus illorum sesc 
esset traditurus. At nil tale ipsius consanguineis imminebat. 

v. 7. Ratio dictorum; cur, inquam, Christo, non item suis, 
periculum ex celebri illo itinere advcntuquc immineret. 

v. 8. Quaerunt interpretes quomodo hoc Christi dictum 
cum facto v. 10 componi queat. Primo itaque animadverte ut 

(1) lo lo. II, 12. 

gracca exemplaria vulgatiora non modo , sed ct codex Vati- 
canus omnium vetustissimus pro ci3x avaSxtVto non ascendo 
habeant outtu ccvaScctvc a nondum ascendo. Deinde Christum ne- 
quaquam simpliciter negasse se iturum, sed iturum eo modo, quo 
sui volebant , satis efficitur ex tota narratione, praesertim ex 
vv.3. 4 comparatis cum v. 10, in quo ipse e vangelisla videtur 
praeoccupasse quod opponitur. Confer verba nemo . . . in occulto 
quid facit, ... manifesta te ipsum mundo, cum verbis non ma- 
nifeste , sed quasi in occulto. Tum Christus non dixit se non 
iturum , sed non ire , quo praesens hora designatur ; neque 
enim unum atque idem est non ascendo ct non ascendam. 

v. 13. Pars quippe gentis, ut apparet ex v. 12, eaque non 
exigua, sicut colligimus ex Io. III, 26; IV, 1. 45; VI, 2. 14, 
eque ceteris evangelistis, ctiamtum Christo favebant. 

v. 14. Graeca sic sunt: tvjs iopviis jxtcoixnfig sollemni me- 
diante. Lege quae annotavimus in Io. IV, 45. 

v. 16. Scientia Christi in ipsius divina natura caussam 
habet, hanc autem naturam Christus acceptam habet a pa- 
tre. Doctrina ergo Christi ab ipsius patre est. Lege quae di- 
cemus de Io. XII, 44. 

v. 17. Quam rem ut ita esse cognoscatis , ad Dei voluntatem 
vosmet conformetis, animoque sitis ad eius praecepta facienda 
bonumque agendum propenso, neccssc est. Neque enim spe- 
randum erat c Iudaeis alios in Christum credituros fuisse , 
nisi qui animo sic essent comparati. 

v. 18. Quanam animi comparatione eos esse oporteret 
ut rem cognoscerent, Christus Iudaeos docuerat; iam rei co- 
gnoscendae indicium suggerit. Reticetur assumptio, quae sic 
est: Atqui ego non gloriam propriam quaero, sed quaero glo- 
riam eius qui misit me j item conclusio: Ergo a me ipso non 
loquor , et verax sum. — Animadverte ut Christum virtutem 
humilitatis dicat signum atque indicium esse ex quo sciri queat 
an ipse Dei nomine doceat. — Qui a semetipso loquitur , hoc 
est, qui sua placita a se excogitata docet; agitur enim de do- 
ctrina. — Iniustilia hic idem valet atque improbitas pravitasque. 
Lege Lib. III de Evangeliis Diss. XV. n. 25. 

v. 19. Qui huius ct insequentium versuum connexionem 
cum superioribus disquirunt, vix quidquam extricant; tum 

nccessc non est id facere, sed solum quaerendum quae caus- 
sa fuerit cur Christus de iis , quae sequuntur, sermonem in- 
stituerit. Itaque meminerimus ut superiore anno , per idem 
hoc sollemne sccnopegiae, quum Christus quemdam aegrotum 
sanasset die sabbati, Iudacorum primores consilium iniverint 
ipsum interficiendi (1). Haec caussa fuit cur Christus illo an- 
no neque ad sollemne paschatis Hierosolymam venerit (2) , et 
ad ipsum hoc sollemne sccnopegiae , quod tunc , quum haec 
loqueretur, agebatur, venire una cum suis recusaverit. Lege 
quae diximus de v. 6. De illis vero Judaeorum machinatio- 
nibus erat sane cur Christus , ut primum occasio data est , 
cum ipsis expostularet. Qiiamobrem, u t Hierosolymam adve- 
nit, in medio sollemnis, ad templum adseendit, auditisque ho- 
minibus de ipsius doctrina dubitantibus, his primo paucis re- 
spondit, continuoque ad illud nefarium consilium venit in ipsum 
ab urbis primoribus excogitatum. Itaque infit, se quidem ab 
ipsis calumnia de violata sabbati religione notari, qui tamen 
totam legem a Moyse ipsis datam negligerent ac perrumperent. 

v. 20. Grammatice quidem ac logice esse deberet: Quid 
ergo et cetera ; sed istud ergo, expostulationis gravitatem atque 
Ivspyetav enervans, non certe ille adhibeat qui vehementiore 
animi affectu commotus aliquid cum aliquo expostulat. 

v. 21. De verbo respondit, recole, quae diximus in Io. V, 
17. Christus, neglecta, ut par erat, inurbana atque impia in- 
terpellatione, dicere pergit. — Graecum Oxv/ia&tv, aeque ac 
latina mirari, admirari, non semper approbationem rei, quam 
miramur, sed et improbationem adiunctam sibi habet; tum ea 
miramur quae laude digna sunt atque eximie placent, tum 
quae valde indecora ac vituperanda; hanc alteram significa- 
tionem illud verbum habet in hoc loco; quod a Chrysostomo 
notatum iarn est, et apparet ex ipsa orationis materie et con- 
textu. — Omnino assentiendum Theophylacto , qui autumat 
verbo miramini iungendum illud propterea riuro propter 
hoc, quae vox nunc legitur initio insequentis versus. — Facile 
sentimus haec a Christo ita dici ut ea contraponat illis nemo 

(1) Io. V, 16. 18. 

(2) lb. VI, A coli. YH, 1. Lege Lib. II de Eraog. Annol. LXXVtI. 

ex vobis facit legem, sensumque esse: Vos, qui nullam legem 
servatis , mirum esse ducitis me contra legem , prout vobis 
videtur, unum quid commisisse. 

vv. 22. 23. Sententia incipit nomine Moyses. Iam Christus 
argumento a minore ad maius se defendit , ostenditque nihil 
in eo, quod fecerat, esse castigatione dignum. — In sabbato, 
id est etiam in sabbato. — Vl non iv x jiri ne solvatur lex. 

v. 24. Christus concludit opportuna commonitione. — 
Secundum faciem xca’ itycj secundum visum, secundum exter- 
nam speciem, secundum id quod prima specie apparet. 

v. 27. Ex Christi responsione v. 29 intelligimus adverbio 
unde in hoc versu significari, non locum, sed genus patrem- 
que. — Ex Isaiae vaticinio (1) Iudaei didicerant Christum ex 
virgine oriturum sine patre; hinc illa vulgi sententia: Christus 
autem cum venerit, nemo scit unde sit. 

v. 28. Et me scitis, et unde sim scitis, (figura concessionis, 
sed per ironiam; italicc sic diceres: Si si, sapete onde io sono) , 
et tamen, ( quod scire non vultis ), a me ipso non veni, sed est 
verus ufo] 9tvo; verax , eique propterea credendum , qui misit 
me, quemque vos nescitis. Confer lo. VIII, 26. Nomen aXi]9iVog 
verus , verax, in hoc loco eamdem vim habet ac hebraieum 
JOit, quod nomen verbale est, quamquam non ut tale usur- 
patum in bibliis reperiatur, quodque, sicut ipsa forma docet 
et comparatio cum aliis linguis scmilicis , eum significat cui 
fides omnino habenda est. Confer cum hoc loco verba Apoca- 
lypscos: Tao= Xryst o ’Af*qv, c [icepTv; 6 r.tGTog y.at alrjOtvog 
Haec dicit Auen, testis fidelis et verus (i), in quibus Arnen est 
nomen ( l' Arnen) , quo Christus signatur, quodque explicatur 
verbis quae sequuntur. Confer Ap. XIX, 11. 13. Quum ergo 
fides omnino habenda sit ei qui Christum misit , tacite is in- 
fert sibi quoque credendum. 

v. 29. Recole quae diximus de Io. VI, 46. 
v. 30. Confer v. 6 et VIII, 20. Item confer hos tres locos 
cum Io. XIII, 1. 


tl) Ii. VII, 14. 
(2) Ap. III, 14. 


CAPVT SEPTIJIVB 93 

v. 31. Illi iidcm, qui crediderunt , ita alios percontaban- 
tur: Siquidem hic Iesus non est Christus, num putatis Chri- 
stum plura signa editurum? 

v. 33. Ergo, hoc est, co quod venissent ut apprehenderent 
eum v. 32. — Adhuc modicum tempus vobiscum sum; velut si di- 
ceret frustra ipsos esse qui eum vellent apprehendere, quum 
ipse nollet ; se enim inter eos sex etiam menses mansurum , 
guia nondum venerat hora eius v. 30 , tum vero sponte sua 
abiturum, nam oblatus est quia ipse voluit (1). Confer Io. X, 18. 

v. 34. Et ubi ego sum, id est, quia ubi ego sum. — Nota 
illud sum tempore praesenti, et compara cum verbo vado , 
quod est in versu superiore, item cum Io. VIII, 21; ex qno 
loco intclliges quoque quid Christus significaverit tum verbis 
non invenietis, tum verbis non potestis venire; illudendo haec 
dicere Christus videtur, ut sensus sit: Nunc me quaeritis; ve- 
rum et alias alia ratione quaeretis, sed frustra. 

v. 33. In dispersionem Gentium elgrejv dttxffnopxv Ttoi/EX- 
Xijvcov, hoc est, ad Iudaeos qui inter alias gentes dispersi de- 
gebant. Confer lac. I, 1; I Pet. I, 1. 

v. 37. Hic dies octavus eratscenopegiac, secundus et vicesi- 
mus mensis tisri, qui dies illo anno incidit in diem 29 Septem- 
bris. Hierusalem, inquit Hieronymus, penuriam patitur silis, ita 
ut caelestibus utatur pluviis, et raritatem fontium cisternarum 
exstructione soletur (2). Has pluvias Iudaei a Deo petebant die 
octavo scenopegiac. llinc occasio Christo oblata haec dicendi. 
Confer Io. IV, 10. 13. 14. — Quid sit venire ad Christum, dixi- 
mus ubi enarravimus Io. VI, 35. 37; quod meminisse neces- 
se est ut huius et sequentis versus nexus perspiciatur. 

v. 38. Qui credit in me, graece '0 Tttcrtsvuv ei; ifte Credens 
in me, nominativus absolutus sine verbo; qui est hebraismus 
ita exponendus ac si dictum esset: Quod attinet ad credentem 
in me. — Verba sicut dicit scriptura pertinere possunt ad sen- 
tentiam quae sequitur, etsi haec sententia his verbis expressa 
in scripturis non legatur , quum tamen legatur illud quod 
statiui loannes nos docuit iis verbis significari, datio inquam 


(1) i$. LUI, 7. 

(S) In Is. XLtX, 14. 


94 IN IOANNEH COMMENTARI VM 

Spiritus sancti. Lege Ioel. II, 2 et Act. II, 16-18. Possunt 
tamen pertinere ad priora , ul sensus sit : Qui credit in me 
ita ut praecipit scriptura. Confer Deut. XVIII, 15. 18. Qui cre- 
dunt in Christum, aliis quoque, accepto Spiritu sancto, doctrina 
sua profuturi praedicuntur. 

v. 39. Lege Lib. III dc Evangeliis Diss. XL1II. nn. 71. 72. 
Christi ergo sententia in vv. 37. 38 haec est : Qui credit in 
me , dabitur ei Spiritus sanctus , postquam ero glorificatus. 
Quisnam vero haec dicere potuissel, nisi qui Deus esset ? 

v. 40. Propheta o npcfvjTvjs ( il profeta ). Lege quae dixi- 
mus de Io. I, 19-23. 

vv. 41. 42. Vides ut oracula dc Christo edita vulgo nota 
essent. 

v. 45. Non tamen eodem dic quo missi fuerant. Confer 
vv. 32. 37. 

v. 48. De his principibus habes quae legas in Lib. III de 
Evangeliis Diss. XXVIII. n. 35. 

v. 52. Frustra homines Nicodcmum scripturas scrutari 
iubebant, ut illud reperiret quod in scripturis non est. 

v. 53. Quae sunt ab hoc versu ad v. 11 insequentis ca- 
pitis VIII, absunt a plerisquc ac praecipuis codicibus graecis, 
patres item graeci plerique vel ea non agnoverunt vel de iis 
dubitarunt ; secus lalini tum patres tum codices. Qua de re 
multos habes quos legas. Nobis satis sit quaedam annotasse. 
Aliud est quaerere an haec sint scripturarum sacrarum pars, 
aliud an ab ipso Ioanne scripta. De primo iam non licet du- 
bitare, ex quo ecclesia iudicium dc eo tulit. Quod ad alte- 
rum, sunt utique in hac narratione de muliere adultera quae 
dictionem Ioannis propriam redolere non videntur ; non ta- 
men via deest qua difficultas , si quam haec faciunt , remo- 
veatur. Nam primo, inquiunt, illa in montem Oliveti, nullo, 
contra ac Ioannes solet , apposito quo huius montis situs si- 
gnetur , vix adiudicari queant Ioanni. At non magis , quam 
Oliveti , silus torrentis Cedronis ad huius montis radices de- 
currentis notus lectoribus erat, Ccdronem tamen Ioannes sine 
ullo apposito commemoravit (1). Secundo Hicrosolymitas lo- 
ti) io. xvm, i. 

annes namqnam populum ut in Io. VIII, 2, sed Iudaeos vo- 
cat. Verum codices sunt in quibus non na; o Xxog omnis po- 
pulus, sed na; o c/Xo; omnis turba legitur, vocabulum in- 
quam saepe a loannc usurpatum ad designandos Hierosoly- 
milas. Tertio scribarum , qui in Io. VIII , 3 comparent , 
nulla alia mentio est in hoc evangelio. Attamen in quibus- 
dam exemplaribus non scribae et Pharisaei nominantur, sed 
pontifices et Pharisaei , qui utrique saepius una consocian- 
tur apud Ioannem. Quarto Ioannes alios Icsum Magistrum 
compellantes non inducit, sed Rabbi aut Rabboni, addens his 
vocabulis magistrum significari. Sed hoc bis dumtaxat fe- 
cit; potuitque certe semel id facere omisso vocabulo hebraico. 
Tum, etsi alias homines Iesuin Magistrum compellantes non 
inducat, inducit tamen cum hoc vocabulo appellantes ac de- 
signantes Io. XI, 28. Confer Io. III, 2 et XIII, 13. Alia cor- 
radere, quae aliena sint a Ioannis oratione, puto, nequibis. 
Quod enim quaedam in his versibus voces sint alias a loannc 
non adhibitae, hoc quidem nihil conficitur ad id ut haec nc- 
ptxoKrj Ioannis non esse dicatur; nam et in reliquo evangelio 
quaedam sunt semel dumtaxat a Ioanne adhibita. G contra- 
rio in hac ipsa narratione aliquot reperimus quae alias quo- 
que Ioannes usurpavit , numquam vero ceteri evangelislae , 
atque adeo quae Ioannis propria haberi aut possunt aut de- 
bent. Verbum xor aXx[x$ocvttv deprehendere Io. VIII, 3. 4 num- 
quam apud alios legitur, nisi semel apud Marcum; ast Ioan- 
nes aliis quoque in locis eo usus est inque eumdem sensum 
accepto. Illa Hoc autem dicebant lentantes eum Ioannis ora- 
tioni consonant omnino. Confer Io. VI, 6. Item illa Mvjxste 
d[iaprocvt Ne ultra pecces Io. VIII, 11 nuspiam nisi in Io. V, 
14 dicta item leguntur. Pro verbo Xi9e$cXttV lapides iacere in 
Io. VIII, 5 alia exemplaria habent verbum Xtdx^uv lapidare 
ab uno loannc alias adhibitum. Neque a Ioannis consilio haec 
narratio abludit, quod erat, non modo ad fidem, sed et ad 
amorem erga Icsum homines excitare. In duobus denique 
versibus postremis 10 et 11 ecquis Ioannem haec narrantem 
non sentiat? Ceterum, quum hac de re ecclesia nihil pronun- 
tiaverit, condemnandus certe ille non esset qui, pro certo ha- 
bens hanc mpixsmjv esse canonicam et fissjivsvaTsv, negaret 

tamen a Ioanne esse conscriptam, sed ab alio auctore divini- 
tus inspirato, atque huic Ioannis capiti insertam. Kquideni ab 
ipso Ioanne scriptam existimo, sed serius; quo posito caussa 
discrepantiae, quae in codicibus est, facile patet. 


C A P V T VIII 


1 lesus autem perrexit in montem Oliveti : 

2 ct diluculo iterum venit in templum , et o- 
mnis populus venit ad eum, ct sedens docebat eos. 

3 Adducunt autem Scribae, et Pharisaei mulie- 
rem in adulterio deprehensam : et statuerunt eam 
in medio, 

4 et dixerunt ei: Magister , haec mulier mo- 
do deprehensa est in adulterio. 

5 In lege autem Moyses mandavit nobis huius- 
modi lapidare. Tu ergo quid dicis? 

6 Hoc autem dicebant tentantes cum, ut pos- 
sent accusare eum. lesus autem inclinans se deor- 
sum, digito scribebat in terra. 

7 Cum ergo perseverarent interrogantes eum, 
erexit se, et dixit eis: Qui sine peccato est vestrum, 
primus in illam lapidem mittat. 

8 Et iterum se inclinans, scribebat in terra. 

9 Audientes autem unus post unum exibant , 
incipientes a senioribus : ct remansit solus lesus, ct 
mulier in medio stans. 

10 Erigens autem se lesus, dixit ei: Mulier, ubi 
sunt, qui te accusabant ? nemo te condemnavit ? 

1 1 Quae dixit: Nemo, Domine. Dixit autem le- 
sus: Nec ego te condemnabo: Vade, et iam amplius 
noli peccare. 

12 Iterum ergo locutus est eis lesus, dicens: 
Ego sum lux mundi: qui sequitur me, non ambulat 
in tenebris , sed habebit lumen vitae. 

13 Dixerunt ergo ei Pharisaci: Tu de te ipso te- 
stimonium perhibes: testimonium tuum non est ve- 
rum. 

14 Respondit lesus, ot dixit eis: Etsi ego te- 
stimonium perhibeo de meipso, verum est testimo- 
nium meum: quia scio unde veni, et quo vado: vos 
autem nescitis unde venio, aut quo vado. 

15 Vos secundum carnem iudicatis: ego non iu- 
dico quemquam: 

16 et si iudico ego, iudicium meum verum est, 
quia solus non sura: sed ego, et qui misit me, Pater. 

17 Et in lege vestra scriptum est, quia duorum 
hominum testimonium verum est. 

18 Ego sum, qui testimonium perhibeo de mei- 
pso: et testimonium perhibet de me, qui misit me, 
Pater. 

19 Dicebant ergo ei: Vbi est Pater tuus? Respon- 
dit lesus: Neque me scitis, neque Patrem meum: si 
me sciretis, forsitan et Patrem meum sciretis. 

20 Haec verba locutus est lesus in gazophyla- 
cio, docens in templo: et nemo apprehendit eum, quia 
necdum venerat hora eius. 

21 Dixit ergo iterum cis lesus: Ego vado , et 

•% 

quaeretis me, et in peccato vestro moriemini. Quo 
ego vado, vos non potestis venire. 

22 Dicebant ergo ludaei: Numquid interficiet 6e- 
metipsum, quia dixit: Quo ego vado, vos non pote- 
stis venire? 

23 Et dicebat eis: Vos de deorsum estis, ego 
de supernis sum. Vos de mundo hoc estis, ego non 
sum de hoc mundo. 

24 Dixi ergo vobis, quia moriemini in peccatis 
vestris: si enim non credideritis quia ego sum, mo- 
riemini in peccato vestro. 

25 Dicebant ergo ei: Tu quis es ? Dixit eis Ie- 
sus: Principium, qui et loquor vobis. 

26 Multa habeo de vobis loqui, et iudicare. sed 
qui me misit, verax est: et ego quae audivi ab eo, 
haec loquor in mundo. 

27 Et non cognoverunt quia Patrem eius dice- 
bat Deum. 

28 Dixit ergo eis Iesus: Cum exaltaveritis Fi- 
lium hominis , tunc cognoscetis quia ego sum, et 
a meipso facio nihil, sed sicut docuit me Pater, haec 
loquor : 

29 et qui me misit, mecum est, et non reli- 
quit me solum: quia ego quae placita sunt ei, fa- 
cio semper. 

30 Ilaec illo loquente, multi crediderunt in eum. 

31 Dicebat ergo Iesus ad eos , qui crediderunt 
ei, Iudacos: Si vos manseritis in sermone meo, vere 
discipuli mei critis: 

32 et cognoscetis veritatem, et veritas libera- 
bit vos. 

33 Responderunt ei: Semen Ahrahae sumus, et 
nemini servivimus umquam : quomodo tu dicis: Libe- 
ri eritis ? 

34 Respondit eis Iesus: Arnen, amen dico vobis: 
quia omnis, qui facit peccatum, servus est peccati. 

35 servus nutem non manet in domo in aeter- 
num: filius autem manet in aeternum. 

36 si ergo vos filius liberaverit, vere liberi e- 

ritis. 

37 Scio quia filii Abrahae estis: sed quaeritis me 
interficere, quia sermo meus non capit in vobis. 

38 Ego quod vidi apud Patrem meum, loquor: 
et vos quae vidistis apud patrem vestrum, facitis. 

39 Responderunt, et dixerunt ei: Pater noster 
Abraham est. Dicit ei Iesus: Si filii Ahrahae estis , 
opera Abrahae facite. 

40 Nunc autem quaeritis me interficere, homi- 
nem, qui veritatem vobis locutus sum, quam audivi 
a Deo: hoc Abraham non fecit. 

41 Vos facitis opera patris vestri. Dixerunt itaque 
ei: Nos ex fornicatione non sumus nati : unum pa- 
trem habemus Deum. 

42 Dixit ergo eis Iesus: Si Deus pater vester es- 
set: diligeretis utique me. ego enim ex Deo processi, 
et veni: neque enim a me ipso veni, sed ille me misit. 

43 Quare loquelam meam non cognoscitis? Quia 
non potestis audire sermonem meum. 

44 Vos ex patre diabolo estis: ot desideria pa- 
tris vestri vultis facere, ille homicida erat ab initio, 
et in veritate non stetit: quia non est veritas in eo: 

cum loquitur mendacium, ex propriis loquitur , quia 
mendax est, et pater eius. 

45 Ego autem si veritatem dico , non creditis 

mihi. 

46 Quis ex vobis arguet me de peccato? Si ve- 
ritatem dico vobis, quare non creditis mihi? 

47 Qui ex Deo est, verba Dei audit. Propterca 
vos non auditis, quia ex Deo non estis. 

48 Responderunt ergo Iudaei , et dixerunt ei : 
Nonne bene dicimus nos quia Samaritanus es tu, et 
daemonium habes ? 

49 Respondit Iesus: Ego daemonium non habeo: 
sed honorifico Patrem meum, et vos inhonorastis me. 

50 Ego autem non quaero gloriam meam : est 
qui quaerat, et iudicet. 

5t Arnen, amen dico vobis : si quis sermonem 
meum servaverit, mortem non videbit in aeternum. 

52 Dixerunt ergo Iudaei: Nunc cognovimus quia 
daemonium habes. Abraham mortuus est, et Prophe- 
tae: et tu dicis: Si quis sermonem meum servave- 
rit, non gustabit mortem in aeternum. 

53 Numquid tu maior es patre nostro Abraham, 
qui mortuus est? et Prophetae mortui sunt. Quem 
te ipsum facis ? 

54 Respondit Iesus: Si ego glorifico me ipsum , 
gloria mea nihil est: est Pater meus, qui glorificat 
me, quem vos dicitis quia Deus vester est, 

55 et non cognovistis cum: ego autem novi eum: 
Et si dixero quia non scio eum, ero similis vobis, 
mendax. Sed scio cum, et sermonem cius servo. 

56 Abraham pater vester exultavit ut videret 
diem meum: vidit, et gavisus est. 

57 Dixerunt ergo Iudaei ad eum: Quinquaginta 
annos nondum habes, et Abraham vidisti? 

58 Dixit eis lesus: Arnen, amen dico vobis, an- 
tequam Abraham fieret, ego sum. 

59 Tulerunt ergo lapides, ut iacerent in eum: 
lesus autem abscondit se, et exivit de templo. 


COMMENTARUM 

vv. 1 . 2. Confer Luc. XXI, 37. 38. 
v. 3. De scribis si quid scire cupis, lege Lib. III de Evan- 
gcliis Diss. XXIX. 

v. 5. Lege Lev. XX, 10. 

v. 8. In aliquibus exemplaribus graecis legilur: scribebat 
in terra uniuscuiusque ipsorum peccata. Sic etiam Hieronjmus: 
Eorum videlicet , qui accusabant , et omnium peccata morta- 
lium (1). Quo posito apparet ratio eius quod narratur in v. 9. 

v. 9. Graeca sic sonant: Audientes autem, et a conscientia 
redarguti , exibant unus post unum , incipientes a senioribus 
usque ad ultimos, et cetera. 

v. 10. Graece: Erigens autem se lesus, et neminem videns 
nisi mulierem, dixit ei: et cetera. 

v. 12. Pari modo , ac Matthaeus frequentissime usurpat 
vocem tcts tunc, ita tamen ut nullum certum tempus desi- 
gnet , ita apud unum loannem vox ouv ergo inulto pluries 
legitur quam apud ceteros tres coniunctim , nec tamen sem- 
per rerum consequentiam significat. — Haec Christi verba 
exposuimus ubi dicendum fuit de Io. I, 4. 5. Occasio ita lo- 


(t) Ais. Pelagian. II. 17. 

qucndi praebita Christo fortasse est e luminibus quibus per 

dies scenopegiae tota urbs illustrabatur (1). 

v. 13. E Christi responsione intclligimus a Pharisaeis al- 
terum ex altero adduei , mendax esse Christi testimonium 
quia de se ipse testabatur. 

v. 14. Christus illud connexum refutat ostenditque alte- 
rum ex altero non cflici. Ratio, quam Christus subiieit, pri- 
ma specie non satis clare patet. Sed mox patebit ubi anim- 
advertas his verbis caussam exponi, non cur res ita sit, sed 
cur Christus allirmare queat rem ita esse , quo simul osten- 
ditur , quod ailirmat , verum esse. Sententia ergo haec est : 
Quia scio unde venio et quo vado, qnia, inquam, scio Deum 
esse ex quo sum et ad quem vado (2), et ine, quippe qui ex 
Deo sim, mentiri non posse, pro certo affirmare illud ha- 
beo, quod, etsi ego testimonium perhibeo de me ipso , testimo- 
nium tamen meum verum est. I 'os autem propterea id negatis , 
quia nescitis unde venio aut quo vado. 

v. 15. Neque mirum est meam originem incompertam 
vobis esse, qui pro pravis animi vestri affectibus indicium 
facilis. Asl ego non item; ego non indico quemquam secundum 
carnem. Christus in v. 14 caussam aperuerat cur ipse quiret 
eam rein affirmare quam ludaei negaverant, caussa autem ea 
erat ex qua simul colligebatur veram esse ipsam rem quani 
ipse affirmabat. — In hoc versu transilio quaedam est ad pro- 
ximam caussam, cur haec ipsa res nequeat uon vera esse, 
aperiendam. 

v. 16. Haec caussa aperitur, cur Christi iudirium, pro- 
ptereaque et testimonium, nequeat non verum esse; nimirum 
unum atque idem est ipsius Christi ac patris iudicium. Nota 
Christum una cum Deo iudicium ferentem. 

vv. 17. 18. Conclusio, qua Christus confectum habet quod 
ludaei in v. 13 negaverant. — Animadverte ut pari loco Chri- 
stus suum ac patris testimonium ponat. 

v. 19. Priora Christi verba ita intellige , veluti si is 
dixisset : Quum me nesciatis , neque patrem meum , id est , 

(I) Succi V. 2. 

(2j Confer vv. 10. IS. 

quinam sit pator meus , scire potestis ; me nesritis , ergo et 
patrem meum. Hunc esse sensum tum praecedens interroga- 
tio, tum ea, quae sequuntur, nos docent. — Particula graeca 
av , pro qua in hoc loco forsitan la tinus interpres reddidit , 
alibi, velut in Io. XIV, 7. 28, ab eo vertitur utique. Simplex 
sensus est : Si me sciretis , et patrem meum sciretis , hoc est , 
quinam sit pater meus ; si , inquam , sciretis me esse filium 
Dei , sciretis simul Deum patrem meum esse. Considera ut 
nosse Christum idem sit a nosse Deum esse Christi patrem. 

v. 20. Gazophylacium vocabatur locus quidam post por- 
ticus templi, in quo loco cistae positae erant excipiendis pe- 
cuniis quas quisque in usum sacrorum conferebat. Qui affir- 
mant hunc locum fuisse in atrio mulierum , id colligunt ex 
Flavii Iosephi verbis (1) ; e quibus an recte id colligatur, fa- 
cile sentient qui attentius ea legerint. — Postrema verba hu- 
ius versus confer cum Io. VII, 30, utraque autem cum Io. 
XIII, 1. 

v. 21. Quaeritur utrum haec, et quae sequuntur, sint 
pars unius atque eiusdem sermonis ac superiora, aut saltem 
mox prolata, an alio loco ct tempore. Verbis quidem Ego va- 
do sententiam repetere Christus videtur quam oblique in v. 
14 enuntiaverat ; tum constat haec quoque , et quae postea 
sunt, in templo, aeque ac superiora, dicta esse v. 59. Atta- 
men versus 20 haec superioribus dividere ac tempore distin- 
guere tantum non cogit. Potest nihilominus ulrumque componi 
ita, ut Christus sermonem, qui sequitur, habuerit, etsi non 
in gazophylacio, neque continuo ut superiora loquutus erat, 
attamen non multa post hora in alio templi loco; caplaque 
occasione ex iis quae protulerat v. 14 , iterum , ut ait Ioan- 
nes, Iudacos docuerit de proximo ipsius abitu ad patrem , 
quod et paucis ante diebus (2) fecerat. Confer hunc et inse- 
quentem versum cum Io. VII, 33-35, perspiciesque nunc a 
Christo repeti quae tunc dixerat. Ex qua collatione simul 
intelligcs, quod hic legitur, in peccato vestro moriemini, caus- 
sam esse eius quod illic enuntiatur verbis non invenietis , 

(1) Bell. V. S, 3. 

(S) Io. VII, 33. 3A. 

quodque utrobique verbis non potestis venire. Neque vero 
logicus (leesl horum diclorum ordo, qui sic est: Quaeretis me, 
et non invenietis , quia , ubi ego sum , quo ego vado, vos non 
potestis venire , nam in peccato vestro moriemini. Quum in 
peccato suo morituri essent, non poterant illuc ire quo Chri- 
stus ibat, quumque illuc ire non possent, neque ipsum inve- 
nire poterant. Mali ergo origo , ut apparet , illa erat , quod 
futurum esset ut in peccato suo morerentur; hoc tamen non 
aliter nisi si, ut ipse Christus id paullo inferius v. 24 expli- 
cat, non crederent quia ipse est. 

vv. 23. 24. Quod Iudaei non intelligebant , id Christus 
ipsis exponit. Hem facile mente assequemur, si meminerimus 
ut Christus alibi suos, hoc est, qui in ipsum credunt, affir- 
maverit non esse de mundo (1); qui ergo de mundo sunt, in 
Christum non credunt. Iudaei disputabant de sensu verbo- 
rum quo ego vado, vos non potestis venire, praeteribant vero 
illa apertissima atque horrenda in peccato vestro moriemini. 
Christus ergo disputantibus ac dubitantibus respondens , non 
adeo illa, de quibus disputabant, quam haec altera ut probe 
perciperent, curavit, quibus perceptis et illa priora nullo ne- 
gotio percepturi essent. Vsus autem est syllogismo, ut vocant, 
conditionalo , cuius propositio est in altera parte versus 24 , 
assumptio in versu 23, complexio in prima parte versus 24. 
Assumptio quidem non expresse enuntiata est, sed implicita 
in ipsa rei caussa, quam Christus aperit ; quum enim aiebat 
Iudacos de mundo esse, sequebatur ut hi minime in eum cre- 
derent. Potius autem rei caussam quam ipsam rem ideo enun- 
tiavit, ut quaestionis et responsionis quaedam analogia exsta- 
ret; quum enim Iudaei quaererent de loco quo Christus itu- 
rus esset, cur ipsi illuc ire nequirent, Christus respondit ra- 
tionem afferens petilam quodammodo c locorum distantia , 
videlicet cos de deorsum esse, se vero de supernis, eos de mun- 
do, se non item. — Sed quid illa quia ego sum ': 5 Quinam ipse 
sit aut quidnam , Christus non dicit. Si huic verbo sum sim- 
plex ea notio subessel quae propria ipsius est, stultus haben- 
dus potius is fuisset, qui non crederet Icsum esse, quem ta- 

men ct praesentem videbat et loquentem audiebat, quam ut 
ei haec res in crimine poneretur numquam condonando. Ne- 
mo itaque non sentit tvjv ifxipaatv quam haec verba habent; 
porro autem, quaenam eorum significatio sit, quisque facile 
assequetur qui ea contulerit cum his, quae in Exodo legun- 
tur: Ait Moyses ad Deum: Ecce ego vadam ad filios Israel, et 
dicam eis: Deus patrum vestrorum misit me ad vos. Si dixe- 
rint mihi: Quod est nomen eius ? quid dicam eis ? Dixit Deus 
ad Moysen: Ego svm qvi sym. Ait: Sic dices filiis Israel: Qvi 
est, misit me ad vos (1). 

v. 25. Ea, quae postremo loco Christus dixerat, occasio- 
nem Iudacis praebuerunt ita eum interrogandi: Tu quis es? 
Christi responsio graece .sic est : T>jv dp%r,v 6, xt xai XfitXi) 
u/itv. Constat xr,v dpjry adhibitum hic esse loco adverbii , 
sed de eius deque totius enuntiationis significatione discepta- 
tur. Quidam aiunt tjjv dpyjiv idem valere ac principio , ini- 
tio, alii idem ac omnino, prorsus, alii denique ita litem diiu- 
dicant, ut haec vox nequeat significare omnino, prorsus, nisi 
in propositionibus negantibus. Itaque Christi verba quidam 
ita vertunt: Omnino sum id, quod et loquor vobis, id est: Is 
prorsus sum quem me esse profiteor. Alii vero ita : A prin- 
cipio quod et loquor vobis, ut sit verborum transpositio pro : 
Quod et loquor vobis a principio, Is sum quem principio vo- 
bis dixi; sed transpositio haec satis inconcinna esse videtur. 
Ceterum Christus satis de se dixerat e quibus , quinam ipse 
esset , quisque intelligere posset , non tamen apertius rem 
enuntiandam esse huc usque putaverat; quare nunc quoque, 
quum illa Iudacorum interrogatione urgeretur, ita respondit, 
ut iis, quae alias de se dixerat, nihil adderet. Confer v. 26. 
Perspiciebat enim quo animo Iudaei de ea re ipsum interro- 
garent, certe non ideo ut crederent quae dicturus esset, sed 
ut calumniandi occasionem nanciscerentur, sicut paullo post 
apparuit v. 5 l J. 

v. 26. Vos quidem velletis ut plura de me dicerem; ast 
ipse c contrario multa habeo de vobis loqui. Iis, quae sequun- 
tur, Christus ludaeorum animos ante occupavit, ne forte ne- 
ti) Ex. III, 13. 14. 

garcnt vera esse quae de ipsis loqui habebat; quam ante or- 

rupationem particula adversativa sed manifestam efficit. 

v. 27. Graeca sic sonant: Non cognoverunt quod de patre 
ipsis loqueretur. Animadverte ut Ioannes Deum appellatione 
patris Christi simpliciter designet. 

v. 28. Superius v. 21 Icsus haec loquebatur: Si enim non 
credideritis quia EGO svs, moriemini in peccato vestro. Lo- 
quentem Iudaei interpellaverant v. 25. Quum interpellantibus 
respondisset, ita interruptum sermonem repetiit: Cum exalta- 
veritis filium hominis , tunc cognoscetis qvia ego svm. Lege 
quae diximus de Io. III, 11. Fac memineris eam solum fldem 
in toto hoc evangelio commendari quae per caritatem opera- 
tur, intelligesquc longe aliud esse cognoscere ac credere. — Il- 
lud ergo, a Ioanne adhibitum in hoc loco, non modo super- 
vacaneum non est, sed ita versus 27 et 28 connectit, ut no- 
vum inde lumen verba Christi habeant; ostendit enim propler- 
ea haec a Christo addita esse , quia Iudaei , quae loquulus 
erat, non intellexerant, eiusque sententiam hanc esse: Quod 
nunc non cognoscitis neque intelligilis, tunc inlelligetis et co- 
gnoscetis, cum exaltaveritis filium hominis; sequitur ut verbis 
quia Patrem eius dicebat Deum verbisque quia ego sum ana- 
logus sensus subsit. Confer Luc. XXIII , 18. — Neque modo 
cognoscetis quia ego sum, verum etiam eorum, quae nunc fa- 
cio aut dico , nihil me neque arbitratu meo neque per me 
ipsum facere aut dicere, sed sicut docuit me Pater, nimirum 
Deus , quein patrem meum esse nondum cognoscitis , atque 
una cum patre. Verbis a me ipso utrumque significari, arbi- 
tratu meo et per me ipsum, id est sine altero, apparet ex pro- 
positione adversativa, quae continuo subiungitur, et ex pri- 
ma parte versus insequenlis. Quo autem indicio id tunc co- 
gnituri Iudaei essent, quum cruci Christum fixissent, ipse do- 
cuit in insequenlis versus parte altera. 

v. 29. Quae sunt in prima huius versus parte, ea utro- 
vis modo dicta intelligi possunt ; vel ita ac si haec quoque 
Iudaei dicantur, ubi Christum cruci fixissent, cognituri esse, 
vel ita ut quae caussa sil eorum quae Christus proxime di- 
xerat. Hoc alterum praestat. Vel enim ea significant conjun- 
ctionem Christi et patris in una numero natura , vel patrem 

Christo iugiler favore suo suaque ope adesse. Si primum, si- 
que haec a verbo cognoscetis proxime dependerent, non ea a 
verbis quia ego sum separanda fuissent aliis interpositis quae, 
non ad Christi naturam, sed ad eius facta ac dicta pertinent. 
Si alterum, supervacanea foret horum mentio, de quibus Cie- 
nto, qui iam cognovisset quinam Christus esset, dubitare pos- 
set. Neque sequitur ut supervacanea dici illa quoque debeant, 
et a me ipso facio nihil et cetera j ut enim verba quia ego sum 
divinam Christi naturam, ita illa distinctam a patre personam 
significant. Concluditur verba Et, qui me misit, me.cum est, et 
non reliquit me solum, non dependere, saltem proxime, a verbo 
cognoscetis. Itaque in prima parte versus 29 caussa est cur 
Christus a se ipso faciat nihil, videlicet cius et patris coniun- 
ctio in una natura ; quumque propterea altera huius versus 
pars nequeat ratio esse primae partis , sed eorum quae sunt 
in altera parte versus 28, concludimus primam partem ver- 
sus 29 esse quasi TtapivOrcov. — Postremis ergo verbis quia ego, 
quae placita sunt ei , facio semper Christus indicium Iudacis 
praebuit, quo, ubi ipsum in crucem sustulissent, cognoscere 
quirent ut a se ipso faceret nihil, sed, sicut docuit eum pater, 
haec loqueretur ; quod enim Christus semper ea fecerit quae 
patri placerent, tunc potissimum apparuit, quum oblatus est, 
quia ipse voluit, et tradidit in mortem animam suam (1) , tunc, 
inquam, quum humiliavit semetipsum, factus obediens usque 
ad mortem, mortem autem crucis (2). 

Sententia subiecta versibus 28 et 29 ita exponenda esse 
videtur: Cum exaltaveritis filium hominis, tunc cognoscetis quia 
ego sum , nimirum Deus, ex signis quibus tunc divinitas mea 
manifesta fiet. Neque id modo cognoscetis, verum etiam, quod 
consequens est, quia ... a meipso facio nihil, ergo nec loquor, 
sed sicut docuit me pater, haec loquor, ( pater namque, qui me 
misit , tnecum est , et non reliquit me solum ) , propterea quia 
ego, quae placita sunt ei, facio semper; id quod tunc comper- 
tum habebitis, quum, ut patri obtemperem, mortem subibo. 

v. 30. Nota clausulam Ioanni usitatam. 

(1) Is. LIIl, 7. 12. 

(2) Pbilipp. II, S. 

v. 31. Sic Manere in tenebris (1) , Manere in lumine (2) , 
Manere in morte (3) , Manere in dilectione (4) , Manere, in cha- 
ritate (5) , Permanere in doctrina Christi (6). 

v. 32. Sicul sunl qui ita iosum cognoscunt esse Christum 
lilium Dei, ut lamcu non in cum credant, id quod iain supra 
v. 28 animadvertimus, sic etiam non hoc , quod quis in eum 
credat , dicendus est plenam simul Christi notitiam adeptus 
esse. Apostolorum quoque fides, dum Christus in terris man- 
sit , ut imperfecta esset , videmus. — Veritatis nomine in hoc 
loco significatur quidquid de Christo credendum est , atque 
adeo ipse Christus. Confer v. 36. — Liberabit vos, a peccatis 
videlicet. Confer v. 34-36. Non ergo sola fides homines iu- 
stificat. 

v. 33. Haec non eorum, qui in Christum crediderant v. 
30, verba esse, sed aliorum, qui forte praesentes aderant, in- 
tclligimus ex Christi responso, praesertim ex v. 37. 

Christus, his respondens, primo illud, quod iidem hi, 
quum non intellexissent, negabant, explicat vv. 34-36; dein- 
de de ratione, propter quam negabant, aliqua subiungit, oc- 
casionem inde capiens eos redarguendi v. 37. 

v. 35. Haec Christus non ideo protulit ut propositionem 
confirmaret quae est in v. 31, neque ut huic propositioni con- 
necterct complexionem quae est in v. 36, sed ut ludaei sen- 
tirent quam reformidanda esset ea servitus, quantique ea li- 
bertas facienda, de quibus sermo erat; quare napzvQvtx haec 
sunt. Exhibent autem in universum discrimen quod est inter 
servos et filios , quo inferatur quacnam sors servos peccati 
maneat. 

v. 36. Argumenti complexio. Christus praedixerat futu- 
rum ut veritas, nimirum ipse Christus, eos liberos efficeret , 
qui in ipsum credidissent v. 32. ludaei opponebant fieri non 
posse ut , qui nemini unquam servierant , liberi efficerentur. 

(1) Io. XII, 40. 

(2) I Io. II, 10. 

(3) Ib. III, 14. 

(4} Io. XV, 9. 10. 

(S) I Io. IV, 16. 

(Cj II Io. 9. 

Christus vero his: Qui facit peccatum , servus est peccati v. 34. 
Si ergo vos filius liberaverit a peccato, vere liberi effecti esse 
dicendi eritis, vereque dixi vos liberos futuros. 

v. 37. Cur se liberos crederent, ludaei hanc caussam at- 
tulerant , se Abrahae (ilios esse v. 33 ; hanc suam originem 
crepare illi solebant. Christus rem non negat , sed degeneres 
ipsos arguit. — Quia sermo meus non capit in vobis, quae do- 
ceo, quae loquor, mente non capitis (1), 

v. 38. tametsi non alia loquor quarm quod vidi apud pa- 
trem meum. Confer v. 28. Considera illud vidi et confer cum 
Io. VI, 46. Concludit Christus ludaeos castigans vivida an- 
lilhesi verborum ego et vos, patrem meum et patrem vestrum, 
loquor et facitis. 

vv. 39-41. Apparebat, quem lesus patrem ludaeorum ap- 
pellaverat in v. 38, alium esse ac Abraham. Hinc ista ludaeo- 
rum interpellatio. Christus autem , tum quae ipse postremo 
loco dixerat, tum quae ludaei responderant, una componens, 
propositum argumentum urget: Eos non id agere quod Abraha- 
nio genitos deceret, sed quod illo alio patre, quem indicave- 
rat. Tum demum ludaei Christum non de naturali patre lo- 
qui , nondum tamen , de quonam loqueretur , intellexerunt , 
sed putarunt patrem ipsorum a Christo dici mendax aliquod 
numen ; quare simpliciter negarunt alium sibi patrem esse 
quam Deum. — Fornicatio in hoc loco , sicut id , quod infer- 
tur, ostendit, mendacium numinum cultum, ut saepe alias in 
bibliis, significat. Lege Lib. I de Interpretat, scripturar. sa- 
crar. n. 195. 

v. 42. Quemadmodum superius Christus Iudaeis expro- 
braverat quam male ipsorum facta origini ex Abrahamo du- 
ctae , quam iactabant , responderent , ita nunc eosdem ipsos 
revincit aientes se unum patrem habere Deum. — Graeca sic 
sunt: Ego enim ex Deo exivi, et venio. Nota illud ex Deo exi- 
vi , et confer cum Io. XIII, 3. Dicta haec sunt pro ex Deo 
exiens venio j graeca enim verba lp'/£a9xt et vjxeiv venire, quum 
adiunctum habent casum nominis quo persona significatur, 
iumiquam huic casui coniungunlur praepositione ex , sed 

(1) Confer Io. V, 38. 

vel ano ab, ut in Mare. V, 33 et in lo. III, yel napx dt, 
ut in Luc. VIII, 49. Christus duas affert caussas dictorum, 
unam se ex Dea processisse , alteram a Deo missum venisse. 

v. 43. Interrogationis sensus non est nolle Iudaeos Chri- 
sto dociles aures praebere ; is enim sensus est insequentis 
enuntiationis, qua Christus caussam aperit cius, quod inter- 
rogaverat. Tum longe aliud est loquelam non cognoscere, quod 
italicc dicimus riconoscere alia pronunzia, aliud nolle auscul- 
tare; hoc illius caussa certe est. Adde quod non in loco Chri- 
stus Iudaeos ea de re reprehendisset, videlicet uhi aliud mul- 
to gravius his exprobrabat, odium, inquam, quo ipsum prose- 
quebantur, adeo ut de, ipso interficiendo consilia agitarent; 
haec enim materies est eorum tum quae antea vv. 37. 40, 
tum quae postea Christus dixit. Itaque \aXta loquela in hoc 
loco, aeque ac in Matth. XXVI, 73 et in Mare. XIV, 70 gracc. , 
significat pronuntiationem modumque loquendi ex quo quis , 
cuias sit, quo genere, quo patre natus, agnoscitur. Christus 
dixerat se ex Deo processisse; subiungit posse hanc suam ori- 
ginem Iudaeis manifestam fieri, si modo eum loquentem au- 
dire vellent. Nemo autem non intelligit Christum verbi im- 
mutatione usum esse, et nomine loquela res significasse quas 
loquebatur, sicut eum pater docuerat vv. 26. 28. 38. Habes no- 
vum argumentum quo Christus se ex Deo natum esse con- 
firmavit. 

vv. 44. 45. Christus una comprehensione omnia dicta 
complectitur. Iam, quemnam Iudacorum pntrem appellaverit, 
aperte dicit; diabolum eum esse. Iudaeos, ipsum Christum in- 
terficere quaerentes vv. 37. 40, veritatemque aversatos vv. 13. 
24. 32. 37. 40. 43, opera facere patris sui vv. 38. 41, quippe 
qui homicida fuerit ab initio , et mendax , et pater mendacii. 
Huic, non Christo qui veritatem diceret, eos credere. 

v. 46. Tum quam inique mortem ei machinenlur, quem 
de nullo peccato reum arguere queant, imo qui nil nisi veri- 
tatem eos docere studeat. 

v. 47. Consectarium. Confer v. 44. 
v. 48. In Christum aperte tandem loquutum iam illi con- 
tumeliam iaciunt. 

vv. 49. 50. Christus primo interpellationi respondet. Se 
ea, quibus ludaci offendebantur, ideo loqui, ut patrem suum 
honoret; non ergo propterea contumelia afficiendum se esse. 
De hac tamen non expostulare, quippe qui non quaerat glo- 
riam suam, quoniam esi qui quaerat, et iudicet. 

v. 51. Deinde illud vv. 31. 32, quod ludaeorum animos 
in ipsum concitare coeperat v. 33, repetit, et praviore argu- 
mento confirmat: F.os, qui, quae ipse docet, exsequentur, non 
aeternum morituros; nam illud in aeternum, non verbo vide- 
bit ut adverbium, sed nomini mortem ut appositum iungilur. 

vv. 52. 53. Ex quo pravior ludaeorum offensio, deque 
duobus Christum interrogant. 

vv. 54. 55. Christus primo secundae interrogationi re- 
sponsum dat, sed oblique. Neque enim aperte dicit se (ilium 
Dei esse , sed si ego, inquit, glorifico me ipsum , si per me 
ipsum hanc mihi gloriam arrogo, ut habear pro Dei filio, glo- 
ria mea nihil est, patiar eam nihili fieri; verum est ]pater 
meus qui glorificat me , qui mihi illam tribuit , is , inquam , 
quem vos dicitis quia Deus vester est, et tamen adhuc non co- 
gnovistis eum patrem meum esse. Ast ego novi eum utpotc 
patrem, et, si id negavero, si dixero quia non scio eum, si me 
filium eius esse infilias ivero, ero similis vobis mendar. Habes 
in his argumentum, unum e multis quae Ioannis evnngclium 
suppeditat, quibus confirmatur Christum Dei filium esse. 

v. 56. Respondet deinde primae interrogationi. Quod at- 
tinet ad Abrahamum, inquit, quem mortuum esse dicitis , is 
exultavit et cetera. — Non aliud dies Christi significat quam 
diem quo Christus tandem ortus fuerat , vel potius tempus 
aetatemve qua vixit in terris, in summa Christi praesentiam 
inter homines. Hanc Abraham vidit , tum mente per (idem 
illustrata, quum viveret, tum e loco in quo eius et cetero- 
rum hominum piorum animae , ut caelum ipsis a Christo 
recluderetur, exspectabant. 

v. 57. lesus iam iam annum vitae quartum supra trice- 
simum cxplcturus'erat, ipsaque oris gravitas dignitasque for- 
tasse efficiebant ut maturiorem is aetatem prae se ferret. Tum, 
qui eum alloquebantur, qua ipse esset aetate, ignorabant. 
Adde quod a tribus ct viginti saeculis , quot fere fuerunt 

inter ortum Abrahami et Christi obitum , non multo magis 
anni discrepent quinquaginta quam quatuor et tripinta; quare 
illi, quum, utramcumque summam dicerent, aeque bene esset 
argumento, pleniorem efferre maluerunt. Ceterum vides ut 
minime concludere liceat Christum tunc temporis quadrage- 
simum vitae annum iara explevisse. 

v. 58. Nota illud sum tempore praesenti, et Christi per- 
sonam priorem Abrahamo. 

— — 

C A P V T I X 


1 Eit praeteriens Iesus vidit hominem caecum 
a nativitate. 

2 et interrogaverunt cum discipuli eius: Rabbi, 
quis peccavit, hic, aut parentes eius , ut caecus na- 
sceretur ? 

3 Respondit Iesus: Neque hic peccavit, neque pa- 
rentes eius: sed ut manifestentur opera Dei in illo. 

4 Me oportet operari opera eius, qui misit mc, 
donec dies est: venit nox, quando nemo potest ope- 
rari. 

5 quamdiu sum in mundo, lux sum mundi. 

6 Haec cum dixisset, expuit in terram, et fecit 
lutum ex sputo, et linivit lutum super oculos eius, 

7 et dixit ei: Vade, lava in natatoria Siloe (quod 
interpretatur Missus.) Abiit ergo, et lavit , et venit 
videns. 

8 Itaque vicini, et qui viderant cum prius quia 
mendicus erat, dicebant: Nonne hic est, qui sedebat, 
et mendicabat? Alii dicebant: Quia hic est. 

9 Alii autem: Nequaquam, sed similis est ei. Ille 
vero dicebat: Quia ego sum. 

10 Dicebant ergo ei: Quomodo aperti sunt tibi 
oculi ? 

1 1 Respondit: Ille homo, qui dicitur Iesus, lu- 
tum fecit: et unxit oculos meos, et dixit mihi: Vade 
ad natatoria Siloc, et lava. Et abii, lavi, et video. 

12 Et dixerunt ei: Vbi est ille? Ait: Nescio. 

1 3 Adducunt eum ad Pharisaeos, qui caecus fuerat. 

14 Erat autem sabbatum quando lutum fecit 
Iesus, et aperuit oculos eius. 

15 Iterum ergo interrogabant eum Pharisaei quo- 
modo vidisset. Ille autem dixit eis: Lutum mihi po- 
suit super oculos, et lavi, et video. 

16 Dicebant ergo ex Pharisaeis quidam: Non est 
hic liomo a Deo, qui sabbatum non custodit. Alii au- 
tem dicebant: Quomodo potest homo peccator haec si- 
gna facere? Et schisma erat inter cos. 

17 Dicunt ergo caeco iterum: Tu quid dicis de 
illo, qui aperuit oculos tuos? Ille autem dixit: Quia 
propheta est. 

18 Non crediderunt ergo ludaei de illo , quia 
caecus fuisset et vidisset, donec vocaverunt parentes 
eius, qui viderat: 

19 et interrogaverunt eos, dicentes: Hic est filius 
vester, quem vos dicitis quia caecus natus est? Quo- 
modo ergo nunc videt? 

20 Responderunt eis parentes eius, et dixerunt: 
Scimus quia hic est filius noster, ct quia caecus na- 
tus est: 

8 

21 quomodo autem nunc videat, nescimus : aut 
quis cius aperuit oculos, nos nescimus : ipsum inter- 
rogate: aetatem habet, ipse de se loquatur. 

22 Haec dixerunt parentes eius, quoniam time- 
bant ludacos: iam enim conspiraverant ludaei, ut si 
quis eum confiteretur esse Christum, extra synago- 
gam fieret. 

23 Propterea parentes eius dixerunt: Quia aeta- 
tem habet, ipsum interrogate. 

24 Vocaverunt ergo rursum hominem , qui fue- 
rat caecus, et dixerunt ei: Da gloriam Deo. nos sci- 
mus quia hic homo peccator est. 

25 Dixit ergo eis ille: Si peccator est, nescio: 
unum scio, quia caecus cum essem, modo video. 

26 Dixerunt ergo illi: Quid fecit tibi? quomo- 
do aperuit tibi oculos? 

27 Respondit eis: Dixi vobis iam, et audistis: quid 
iterum vultis audire? numquid et vos vultis discipuli 
eius fieri? 

28 Maledixerunt ergo ei, et dixerunt: Tu discipu- 
lus illius sis: nos autem Moysi discipuli sumus. 

29 Nos scimus quia Moysi locutus est Deus : 
hunc autem nescimus unde sit. 

30 Respondit ille homo, ct dixit cis: In hoc enim 
mirabile est quia vos nescitis unde sit , et aperuit 
meos oculos: 

31 scimus autem quia peccatores Deus non au- 
dit: sed si quis Dei cultor est , et voluntatem cius 
facit, hunc exaudit. 

32 A saeculo non est auditum quia quis ape- 
ruit oculos caeci nati. 

33 Nisi esset hic a Deo, non poterat facere 
quidquam. 

34 Responderunt, et dixerunt ei : In peccatis na- 
tus es totus, et tu doces nos? Et eiecerunt eum foras. 

35 Audivit Iesus quia eiecerunt eum foras: et cum 
invenisset eum, dixit ei: Tu credis in Filium Dei? 

36 Respondit ille, et dixit: Quis est, Domine, ut 
credam in eum? 

37 Et dixit ei Iesus: Et vidisti eum, et qui loqui- 
tur tecum, ipse est. 

38 At ille ait: Credo Domine. Et procidens ado- 
ravit eum. 

39 Et dixit Iesus: In iudicium ego in hunc mun- 
dum veni: ut qui non vident videant, et qui vident 
caeci fiant. 

40 Et audierunt quidam ex Pharisaeis, qui cum 
ipso erant, et dixerunt ei: Numquid et nos caeci sumus? 

41 Dixit eis Iesus: Si caeci essetis, non habere- 
tis peccatum, nunc vero dicitis: Quia videmus. Pec- 
catum vestrum manet. 


COMMENTARIVM 

Quod Varro scripsit dc Terentio, eum in elhesin palmam po- 
scere (1), merito dc Ioanne dicere licet ; sed, si semper in aliis 
descriptionibus, in hac enimvero quam maxime; cuius ca est 

(i) Ap. Aon. IV. 377. 

nativa plane simplicitas ac pclluciditas , ut , si illam decla- 
rare magis atque illustrare tcnlcs, nil nisi tenebras offundas. 

v. 2. Vnus e crassioribus erroribus, quibus apud Iudaeos 
vulgus tenebatur, erat ut crederent homines ante ortum in 
utero matris peccare posse, originem fortasse sortitus ex de- 
pravata informatione peccati originalis. 

vv. 4. 5. Qiuimdiu sum in mundo, lux sum mundi, non 
verbis modo et doctrina , sed et factis operibusque. Eam ob 
rem, donec dies est, donec haec lux mundo affulget, me opor- 
tet operari, et cetera. Etenim venit nox, hoc est, obitus mihi 
iam imminet. 

v. 7. Natatoria Siloe sive Siloam erant extra urbem, prope 
murum, qui occasui obtendebatur, murique angulum occasui 
hiemali obversum (1) ; rccentiores tamen scriptores aiunt si- 
ta ea fuisse ab austro , idque ex Flavii Iosephi (2) verbis 
colligunt. Hoc nomen Siloe idem sonat ac missus, sed substan- 
tivum est, quare proprie legatum significat. 

V. 14. Salivas palpebris die sabbati illinere velitum nomi- 
na tim erat , non quidem lege mosaica , sed iuris peritorum 
iudicio. 

v. 17. Nomen propheta in graeco exemplari est sine arti- 
culo. Nondum ergo vir , cui Iesus visum restituerat , hunc 
Christum esse didicerat, etsi unum de prophetarum numero 
existimaret. 

v. 22. Extra synagogam peri y&taQxt genus 

erat excommunicationis , qua alicui interdicebatur ingressu 
synagogae. Lege Io. XII, 42} XVI, 2. Confer I Esd. X, 8} 
Luc. VI, 22. 

v. 31. Non est cur, ut quidam faciunt, de verborum pec- 
catores Deus non audit sensu ad veritatem exigendo laboremus, 
velut si ea vir aliquis numine afflatus protulerit; qualis non 
erat profecto bonus ille homo. Ceterum , quum appareat ea 
dicta esse de miraculis faciendis, quumque haec Deus nisi per 
insigni eximiaque virtute homines efficere haud soleat, nihil 
in illis verbis deprehenditur quod veritati repugnet. 

(1) ij«epA. Bell. tt. 10, 2, V. 4, 2, 12, 2. 

(2) Ib. V 4, 1. 

v. 34. Poenam de homine ceperunt, de qua supra v. 22 
dictum est. 

vv. 35-37. Hominem animo bene compositum et compa- 
ratum Christus aperte docet se Dei filium esse. Nota l[ipctotv 
verbi vidisti, hoc est, visu recepto videre potuisti. 

v. 38. Hac in re Christus se talem exhibet, qualem esse 
dixerat quum homini visum restituere instituit v. 5, huiusque 
menti lumen aflundit quo, quae ipse de se eum docet, is con- 
tinuo credat. — Nota loanni usitatam narrationum clausulam. 

v. 39. Documentum captum ex eo quod modo factum 
fuerat. Christus illud tradit velut aenigma, verbis indidem ab 
ea re translatis immutatisque. — In iudicium sig y.pqza, videli- 
cet ad diiudicandum et discrimen constituendum inter ulrum- 
que genus hominum. Primum genus est eorum qui, quae scire 
oportet, proptcrca nesciunt, quia nemo eos docuit, atque ita 
ut doceri haud refugiant, itaque non sua culpa. Contrarium 
huius est alterum genus, qui, quae audiunt atque docentur, 
nec doceri neque audire vellent. Illos Christus praedicit fore 
ut fidei lumen illustret, hos vero, quippe istud lumen aver- 
satos , ut tenebrae habeant. Hanc huius aenigmatis interpre- 
tationem ea confirmant quae sunt in vv. 40 et 41. 

v. 40. Pharisaei, qui animadverterant Christum saepe id 
agere ut ipsos redargueret docerelque , putarunt se ab eo 
priori hominum generi annumerari ; 

v. 41. sed falsi sunt. Etenim, inquit Christus, si caeci es- 
setis deque primo illo hominum genere v. 39, non haberetis 
peccatum, non culpae vobis huiusmodi caecitas vertenda foret. 
Nunc vero dicitis : Quia videmus ; si ita est , neque tamen , 
quae videre fatemini, accipere nec credere vultis, vestro vitio 
caeci fieri dicendi estis, et hoc peccatum vestrum manet. 


CAPVT X 

1 . Arnen, amen dico vobis: qui non intrat per 
ostium in ovile ovium, sed ascendit aliunde: ille fur 
est, et latro. 

2 Qui autem intrat per- ostium , pastor est 
ovium. 

3 Huic ostiarius aperit, et oves vocem cius au- 
diunt, et proprias oves vocat nominatim, et educit eas. 

4 Et cum proprias oves emiserit, ante eas va- 
dit: et oves illum sequuntur, quia sciunt vocem eius. 

5 Alienum autem non sequuntur, sed fugiunt ab 
eo: quia non noverunt vocem alienorum. 

6 Hoc proverbium dixit eis Icsus. Illi autem non 
cognoverunt quid loqueretur cis. 

7 Dixit ergo eis iterum Icsus: Arnen, amen di- 
co vobis, quia ego sum ostium ovium. 

8 Omnes quotquot venerunt, fures sunt, et la- 
trones, et non audierunt cos oves. 

9 Ego sum ostium. Per mc si quis introierit , 
salvabitur: et ingredietur , et egredietur , et pascua 
inveniet. 

10 Fur non venit nisi ut furetur, et mactet, et 
perdat. Ego veni ut vitam habeant, et abundantius 
habeant. 

1 1 Ego sum pastor bonus. Bonus pastor animam 
suam dat pro ovibus- suis. 

12 Mercenarius autem, et qui non est pastor , 
cuius non sunt oves propriae, videt lupum venientem, 
et dimittit oves, et fugit: et lupus rapit , et disper- 
git oves: 

13 mercenarius autem fugit , quia mercenarius 
est, et non pertinet ad eum de ovibus. 

1 4 Ego sum pastor bonus : et cognosco meas , 
et cognoscunt me meae. 

15 Sicut novit me Pater, et ego agnosco Patrem: 
et animam meam pono pro oribus meis. 

16 Et alias oves habeo, quae non sunt ex hoc 
ovili: et illas oportet me adducere, et vocem meam 
audient, et fiet unum ovile, et unus pastor. 

17 Propterea me diligit Pater: quia ego pono 
animam meam, ut iterum sumam eam. 

18 Nemo tollit eam a me: sed ego pono eam a 
meipso, et potestatem habeo ponendi eam: el pote- 
statem habeo iterum sumendi eam: Hoc mandatum 
accepi a Patre meo. 

19 Dissensio iterum facta est inter Iudaeos pro- 
pter sermones hos. 

20 Dicebant autem multi ex ipsis: Daemonium 
habet, et insanit: quid eum auditis? 

21 Alii dicebant: Haec verba non sunt daemo- 
nium habentis: numquid daemonium potest caecorum 
oculos aperire ? 

22 Facta sunt autem Encaenia in Icrosolymis : 
et hiems erat. 

23 Et ambulabat lesus in templo, in porticu 
Salomonis. 

24 Circumdederunt ergo eum ludaei, et dicebant 
ei: Quousque animam nostram tollis ? si tu es Chri- 
stus, dic nobis palam. 

25 Respondit eis lesus: Loquor vobis, et non cre- 
ditis. opera, quae ego facio in nomine Patris mei , 
haec testimonium perhibent de me : 

26 sed vos non creditis, quia non estis ex ovi- 
bus meis. 

27 Oves meae vocem meam audiunt: et ego co- 
gnosco eas, et sequuntur me: 

28 et ego vitam aeternam do eis: et non peri- 
bunt in aeternum, et non rapiet eas quisquam de ma- 
nu mea. 

29 Pater meus quod dedit mihi, maius omni- 
bus est: et nemo potest rapere de manu Patris mei. 

30 Ego, et Pater unum sumus. 

31 Sustulerunt ergo lapides Iudaei , ut lapida- 
rent eum. 

32 Respondit eis Iesus: Multa bona opera osten- 
di vobis ex Patre meo, propter quod eorum opus me 
lapidatis ? 

33 Responderunt ei Iudaei: De bono opere non 
lapidamus te, sed de blasphemia : et quia tu homo 
cum sis, facis teipsum Deum. 

34 Respondit eis Iesus: Nonne scriptum est in 
lege vestra: quia Ego dixi, dii estis ? 

35 Si illos dixit deos, ad quos sermo Dei factus 
est, et non potest solvi scriptura: 

36 quem Pater sanctificavit, et misit in mun- 
dum, vos dicitis: Quia blasphemas: quia dixi, Filius 
Dei sum? 

37 Si non facio opera Patris mei, nolite crede- 
re mihi. 

38 Si autem facio: et si mihi non vultis crede- 
re, operibus credite, ut cognoscatis, et credatis quia 
Pater in me est, et ego in Patre. 

39 Quaerebant ergo eum apprehendere : et exi- 
vit de manibus eorum. 

40 Et abiit iterum trans Iordanem in eum lo- 
cum, ubi erat Ioannes baptizans primum: et mansit 
illic: 

41 Et multi venerunt ad eum, et dicebant: Quia 
Ioannes quidem signum fecit nullum. 

42 Omnia autem quaccumquc dixit Ioannes de 
hoc, vera erant. Et multi crediderunt in eum. 


COMMENTA IU VM 


Quum huius evangelii partitio in certum numerum capitum 
non Ioannem habeat auctorem, quod, quae sequuntur, in alio 
ac superiore capite poni soleant, non hac re cuiquam ius est 
concludere etiam alio tempore dicta esse. Horum quidem ma- 
teries alia est ac de qua proxime sermo fuit; quum tamen 
Ioannes, secus ac solet, nullum indicium praebeat cur haec 
a prioribus avellenda putentur, dicendum est Christum, post 
castigatos brevi responsione Pharisaeos , ad alia transitum 
fecisse. Sed neque alia omnino haec sunt illis quae Christus 
dicere instituerat, antequam ipsum ludaci interpellarent, ne- 
que nullus est horum ac superiorum connexus. Dixerat enim 
se ideo venisse, ut, qui non vident , videant Io. IX, 39; quae 
certe doctrinam, qua homines ipse instituebat, significant; ad 
hanc vero doctrinam, vel profecto ad hanc quoque, ea pertinent 
quae leguntur in vv. 1-16. Haec igitur non sunt nisi quae- 
dam illorum explicatio. Quin imo, sicut Tirinus scripsit, occa- 
sio huius proverbii seu parabolae fuit expulsio caeci nati e syn- 
agoga , quasi ex ovili Dei , ob fidem eius in Christum. Vult 
enim docere ...se solum . . . esse ostium , quod qui ingreditur, 
non est cur aliunde expulsus vicem suam doleat. 

Christus in prima parte huius capitis sese et ostium ovi- 
lis et pastorem esse affirmat. 

vv. 1-5. Ac primo in universum de ostio, cui pateat, 
deque pastore, quid cum agere oporteat, paucis disserit; quae 
est huius argumentationis propositio. Attende ordinem dicto- 
rum, utque primo ostium, deinde furem, tum pastorem, po- 
stremo alienum Christus commemoret ; quem cumdcm ordi- 
nem mox sequuturus est hanc similitudinem ad se applicans. 

v. 6. Verum, quum Christus se haud nominasset, ludaei 
non cognoverunt nvx vjy a IXxXtJ quaenam erant quae loqueba- 
tur eis. Dictiones quid est, quaenam erant, in interrogationibus 
indirectis idem valent ac quid significat , quonam spectant. 
Confer Matth. IX, 13; XII, 7; Mare. IX, 9. ludaei ergo di- 
cuntur non intellexisse , non quidem verba , quae perspicua 
erant, sed quo ea spectarent. 

Quare Christus rem explicat. In proposita superius simi- 
litudine is , qui intrat per ostium , furi , pastor alieno oppo- 
nuntur; item Gt in hac similitudinis explicatione. 

vv. 7-10. Christus duabus propositionibus se ostium esse 
ait, tum per quod qui non intrant, fures habendi sunt et la- 
trones vv. 7. 8, tum per quod si quis introierit, salvabitur 
omneque bonum consequctur v. 9. Vlriusque propositionis 
rationem ipse subiungit v. 10- Prioris propositionis ratio est, 
quia in ovile fur non venit, nisi ut furetur, et mactet, et per- 
dat; non ergo per ostium, qui Christus est, ingreditur, quip- 
pe quia Christus ideo venerit, ut oves vitam habeant et abun- 
dantius habeant, quae est ratio posterioris propositionis. 

Vt argumentum, quod est in vv. 7. 8, clareat, animad- 
verte huius propositionem esse in versu 1, assumptionem 
autem esse hanc: Omnes, quotquot venerunt, non intrarunt per 
ostium in ovile ovium , complexionem denique esse in v. 8 ; 
assumptionem tamen non enuntiari, sed huius loco in v. 7 
rationem afferri qua haec ipsa assumptio demonstretur , ni- 
mirum ita : Ego sum ostium ovium; atqui quotquot venerunt, 
non per me intrarunt; ergo non intrarunt per ostium. 

Versus 8 subobscurus videtur. In eo pleraque graeca 
exemplaria habent: Omnes, quotquot venerunt ante mc; inlelli- 
ge , non qui ante Christum fuerant ac vixerant , non eniui 
idem est venire atque esse seu vivere, sed qui per illam ipsam 
aetatem i» ovile iam irruperant ac populi regimen tenebant, 

quum Christus docere coepit; quam interpretationem verbum 
sunt confirmat. Illos videlicet Christus designat in quos cum 
saepe atque acriter invectum legimus, scribas, iurisque peri- 
tos, et Pharisaeos. Confer Matth. XXIII, 4. 13-15. 

In v. 9 illud ingredietur et egredietur est loquendi mos 
ludaeorum proprius, quo significatur vitam suaque negotia li- 
bere ac prospere agere. Confer Num. XXVII, 17; Deut. XXVIII, 
6; XXXI, 2; I Sam. XVIII, 16; XXIX, 6; II Sam. III, 25; 
II Par. I, 10; Ps. XX, 8; Act. I, 21. 

vv. 11-16. Deinde pastorem se, imo bonum pastorem, 
esse Christus demonstrat, docens quid boni pastoris sit pro- 
prium v. 11, quidque eo discrepet pastor mercenarius vv. 12. 
13. Se ergo bonum pastorem esse, quippe qui, secus ac mer- 
cenarius, tum oves suas agnoscat atque ab his agnoscatur, 
sicut novit ipsum pater et ipse agnoscit patrem, tum animam 
suam ponat pro ovibus suis vv. 14. 15. — Disce ex v. 14 ut 
prius a Deo cognoscamur , quam ipsum cognoscamus , sicut 
Paullus quoque docuit (1) ; qua de re denuo agitur in v. 27. 
lluc quoque simile pertinet quod continuo sequitur; prius 
enim , non quidem tempore sed ordine , pater filium novit , 
quam filius patrem. — Ex ovili autem suo non unos ludaeos 
esse, sed et alias gentes futuras v. 16. — In vv. 11 et 15 ani- 
ma idem est ac vita, sicut apparet ex vv. 17. 18. 

v. 17. Christus eo , quod brevi facturus erat , ut vitam 
pro ovibus suis profunderet, dignior cfTectus est quem pater 
diligeret; non propterea tantum, sed etiam propterea, peculiari 
propter hoc amore eum pater prosequitur. — Animam idem 
hic esse ac vitam manifestum est , quum neque corpus ani- 
mam deponat, neque divina Christi persona eam unquam re- 
liquerit. — Particula iva ut non per ideo ut exponenda est , 
sed ita ac si dictum esset ea conditione ut. 

v. 18. Christus id curat ut ludaci bene intelligant, quod 
modo dixerat, sponte sua se mortem obiturum. Recole quae 
diximus de Io. VII , 33 et VIII, 28. 29, et lege Chrysosto- 
mum (2). — IIoc mandatum accepi a patre meo ; vim atque 

(1) Gil. IV, 9. Confer I Cor. VIII, 3; XIII, 12; II Tim. II, 19. 

(2) In b. I. 

emphasim illius hoc expende; quod nisi fiat, videri haec ver- 
ba possent superioribus contraria. Vis ergo vocis non ea est 
ac si Christus ita dixisset : Mandatum accepi a patre meo ut 
ponam eam a me ipso , et potestatem habeam ponendi eam , et 
potestatem habeam iterum sumendi eam ; si enim iussus a pa- 
tre haec fecisset, qui dici potuisset ea facere a se ipso illam- 
que potestatem habere ? sed hunc sensum cflicit : Huiusmodi 
est mandatum quod accepi a patre meo ; mihi , inquam , hoc 
pater mandavit sub ea conditione , si vellem. Neque tamen 
propterea minus vere Christus dicitur factus ohediens usque 
ad mortem; eo enim perfectior et laudabilior obedientia quo 
liberior. Non tamen repugnarem si cui potius videretur haec 
ita esse interpretanda , ut potestas ponendi et iterum sumendi 
animam ad Christi voluntatem divinam , ad humanam vero 
mandatum patris pertinere dicantur. Cyrillus certe de hac 
potestate ita pronuntiavit: Quod quidem proprium est secundum 
naturam Dei (1). 

vv. 19-21. Narrationis conclusio consilio Ioannis oppor- 
tuna. — Verba in hoc loco videntur, sicut hebraicum 
dici pro rebus; sic enim ea, quae sequuntur, credere suadent. 

Quae sequuntur, gesta sunt duobus fere post mensibus. 
Interca temporis , sic enim discimus ex evangeliorum colla- 
tione , Christus extra Hierosolymam in Iudaea versatus est. 
Lege Lib. II de Evangeliis Annot. C. CI. 

v. 22. Lege 1 Mach. IV, 59; II Maeh. X, 5-8. Sollemne 
encaeniorum agebatur octo diebus a die 25 mensis noni, qui 
est casleu , qui dies illo anno 28 aer. vulg. incidit in diem 
prid. kal. decembris. Hiemi veteres initium faciebant medio 
tempore inter aequinoctium autumnum et brumam, hoc est 
intra dies VII et IV id. novembr. 

v. 23. De hac porticu, quae templo ab ortu obtendeba- 
tur, est in 111 Reg. VI, 3 et II Par. III, 4, pluraque legun- 
tur apud Flavium losephum. 

v. 25. Quorsum me interrogatis cui loquenti non creditis? 
tametsi, quae loquor, factis confirmem, miraculis videlicet. 
Christus, sicut alias, ad ipsa sua opera quodammodo provo- 
cat. Confer v. 38; V, 36; XIV, 12. 

(t) Id h. I. 

vv. 26. 27. Repetita porro pastoris atque ovium simili- 
tudine, qua duobus ante mensibus usus erat vv. 1-16, pri- 
mo , cur ipsi loquenti Iudaci non credant , caussam esse ait 
quod isti non sint ex ovibus suis. Hanc deinde caussam hoc 
argumento demonstrat: Oves meae vocem meam audiunt ; sed 
vos non auditis ; non ergo estis ex ovibus meis. Argumenti 
tamen solam propositionem enuntiat, quod satis est, earaquc 
tacite adducit ex eo quod ipse eas cognoscat; neque enim 
illae audire possent nisi ipse vocaret , sed neque ipse illas 
vocaret nisi cognosceret. Recole quae diximus de v. 14 deque 
lo. VI, 45. Denique argumentationem concludit addens illud, 
quod non modo ovium suarum proprium sit oportet , sed et 
omnium, quae ipsarum propria sunt, praecipuum est, atque 
affirmat oves suas omnimodis eas esse quae ipsum sequuntur; 
sicut enim alibi (1) demonstravimus , non unum atque idem 
est Christo credere atque ipsum sequi. 

v. 28. Vt illi Iudaei, inquit Chrysostomus, oves esse cona- 
rentur, haec Christus subiunxit , quae ipse ovibus suis bona 
praestat. — Dare vitam aeternam non est nisi unius Dei. — Iam 
totius argumentationis ad auvOsc rtv revocatae ordinem consi- 
dera. Ego cognosco oves meas, inquit , cognitas voco , voca- 
tae vocem meam audiunt, audientes credunt, credentes sequun- 
tur me, sequentibus vitam aeternam do eis. 

vv. 29. 30. Confirmat , quod dixerat , neminem oves de 
ipsius manu rapturum esse. Quid Christo pater dedit? Natu- 
ram divinam, nimirum id quod omnium maximum est , ( vox 
enim maius ostendit, non tantum homines, sed res omnes si- 
gnificari voce omnibus ), neque vero alteram naturam, sed 
illam ipsam unam quae patris est. Christus ergo et pater 
unum sunt. Quare , quum oves nemo possit rapere de manu 
patris, neque de manu Christi potest. — In verbis, Paler meus 
quod dedit mihi, maius omnibus est syntaxis inversa est, sicut 
alibi quoque factum vident qui hoc cvangelium legunt. In 
graeco tamen exemplari ita haec sunt: Pater meus, qui dedit 
mihi, has oves videlicet, maior omnibus est; quae licet argu- 
mentum magis perspicuum efficere videantur, non tamen sine 

(1) lo Io. I, 3. 4. 

plenioris significationis detrimento. Qui attente haec perpen- 
derit, facile sentiet quo loco habendum sit commentum pu- 
tantium verbis unum sumus voluntatum coniunctionem dum- 
taxat significari; liquido enim apparet unum ad unicam patris 
filiique naturam, sumus ad distinctas personas perlinere. Vox 
unum caussam rationemque significat cur eadem Christo po- 
tentia sit ac patri; de potentia agitur non de voluntate, utque 
argumenti complexio constet, necessc est una atque eadem 
sit Christi et patris manus, hoc est potentia atque adeo natu- 
ra. Confer vv. 34-36. Tum, velint nolint, fateantur illi, ne- 
cessc est, obvium ac simplicem horum verborum sensum eum 
esse quem dicimus. 

vv. 31-33. Iudaei igitur illud unum sumus ita intellexe- 
runt, ut intelligcndum esse defendimus. ' 

Quid vero Christus ? Audi Chrysos tomum : Neque tamen 
ille hanc amovit opinionem. Atqui, si id falso opinati fuissent, 
illos emendare oportebat, ac dicere: Cur hoc facitis ? Non haec 
dixi ut parem paternae meam potentiam indicarem. Neque mo- 
do eam opinionem ex animo Iudaeorum non amovit, sed id 
curavit atque egit, ut, quod intellexerant nec tamen credere 
volebant, ipsis probaret, tum in hoc versu, argumento, ut 
solebat, ex operibus deprompto, tum inferius alia ratione. 

vv. 34-36. Ac primo appellationem filii Dei sibi iure et 
merito a se fieri vincit argumento, ut vocare solemus, a mi- 
nore ad maius, quod ita est: Si Deus illos, quos alloquebatur 
in Ps. LXXXI , 6, Deos appellavit, qui tamen cur appella- 
rentur , nulla alia erat caussa nisi quod Deus illos alloquio 
suo dignaretur, mullo verius ipse Dei filium memet appella- 
verim, quum Deus, qui me non alioquutus modo est, sed et 
sanclificavit, et misit in mundum, pater mihi sit. 

Verum quaedam hic sunt in quae considerationem inten- 
damus. Etenim prima specie hoc argumento non effici illud 
videtur, quod oportebat, Christum esse Deum, sed e contra- 
rio sensura verborum Ego et pater unum sumus longe alium 
esse ac diximus. 

Itaque ante omnia animadvertere iuvabil quaestionem non 
fuisse simpliciter an lesus Deus esset , sed an esset Deus et 
homo, an ille, inquam, cui Icsu nomen erat, qui inter Iudaeos 

versabatur, quem praesentem hi oculis suis conspiciebant, quem 
loquentem audiebant , atque, adeo qui nil aliud nisi unus dc 
hominum numero esse videbatur, etiam Deus esset, uno ver- 
bo, an esset SiavSpcjnc?. Audi Iudaeos in ipsum invehentes , 
quia, inquiunt , tu, homo cum sis, facis te ipsum Devm v. 33. 
Talem se esse, non Deum tantummodo, Christus credi vole- 
bat , talem eum evangelista contra Docetas et Phantasiastas 
studebat demonstrare. Quapropter Christus, praecise, ut so- 
lebat, rem confecturus, ea perstrinxit quibus se 9$av9pano'j 
esse ostenderet. 

Porro autem attendamus, nccessc est, ut eorum, quae sunt 
in v. 36, interpretatio petenda sit ex horum et versuum 30 
et 33 collatione. Christus in v. 30 dixerat se et patrem unum 
esse, hanc Christi propositionem Iudaei in v. 33 blasphemiam 
vocaverant, Christus vero in v. 36 negavit blasphemiam esse, 
quod dixerat, se Dei Glium esse; sequitur ut harum duarum 
enuntiationum Ego et pater unum sumus et Filius Dei sum 
unus et idein sit sensus, quum, non hanc, sed illam in v. 30 
ipse protulerit, non ergo ad verba, sed ad sensum illud dixi, 
quod est in v. 36, spectare certum sit. Quod si utriusque 
enuntiationis unus et idem est sensus, necessario concluditur 
rationem caussamque, cur Christus Dei filius est, non aliam 
esse quam quod unica sit eius et patris natura. 

At enim hoc ipsum est quod illo argumento efficiendum 
erat , nec tamen effectum videtur , quandoquidem Christus , 
cur Dei filium se vocet, hanc unam rationem affert, quod 
ipsum pater sanctificaverit et miserit in mundum. 

Atqui hanc ipsam rationem , si penitus in omnes eius 
partes introspiciamus, sane aptam esse videbimus rei, de qua 
agebatur, conficiendae, Icsum esse 9tav9panov. 

Nam, quod ad divinam eius naturam asserendam attinet, 
nomen pater se primum offert ; cui nomini emphasin inessc , 
et quaenam haec sit , facile sentimus , verbisque quem pater 
sanctificavit hunc sensum exhiberi: Quem is sancti ficavit, qui, 
non solum Deus, sed pater ipsius est. In prima parte conne- 
xi, quod est in vv. 33. 36, Christus, narrans cur alii in scri- 
pturis sacris dii sint appellati , Deum non aliter nominat 
quain Deum-, in altera vero parte, docens cur ipse filius Dei 

sit, non Deum , sed patrem eum vocat , ita ut haec sententia 
inde exstet: Si homines, quos Deus alloquitur, Dii appellan- 
tur, quidni filius Dei is habeatur cuius ille pater est? Quod 
igitur Deus Christi pater sit, caussa illa est cur verius Chri- 
stus filius Dei, unumque cum patre, atque adeo Deus habea- 
tur, quam illi appellentur Dii. Verum an nccesse est crede- 
re nomina patrem et filium usurpata proprium in sensum 
esse ? Admodum. Nccessc namque est nomina paler et filius 
id valeant, quo illae duae propositiones Ego et pater unum 
sumus et Filius Dei sum altera pro altera, quemadmodum a 
Christo factum esse demonstravimus , accipi possit ; ast hoc 
fieri nequiret, si ea nomina non in verum ac proprium sen- 
sum acciperentur , si , inquam , non ulriusquc appellationis 
ratio ex natura, quae patri et Christo filio communis est, pe- 
teretur. Fac enim in prima propositione unum non naturam 
esse, sed, verbi gratia, coniunctioncm voluntatum , in altera 
Deum patrem , filium Christum appellari secundum adoptio- 
nem ; num integrum Christo fuisset alleram enuntiationem , 
sicut fecit , pro altera ponere , et affirmare se hoc alterum 
dixisse, quum tamen, non hoc, sed illud prius ore protulisset? 
Hanc huius loci interpretationem confirmatam mox videbimus 
iis quae sunt in vv. 37-39. 

Verbum sanctificare nihil aliud Latinis sonare potest quam 
sanctum efficere quod tale non est. In bibliis tamen amplior 
huic verbo subiecta notio reperilur , nam id respondet he- 
braico quod praeterea significat aliquam rem aut per- 

sonam ea religione prosequi atque habere quam eius sancti- 
tas exigit, item dare operam ut hoc ipsum alii faciant; ita ut 
triplex sit huius verbi usus pro hac triplici eius significatione. 
Quum Deus aliquem sanctificare dicitur , liquet locum esse 
non posse nisi primae vel tertiae significationi. Vtraque in 
Christum 0im9pa>ncv convenit. Nam pater Christum filium 
sanctum effecit, qua quidem hic Deus est, sanctitatem suam 
omnem , hoc est ipsam divinam naturam , cum eo ab omni 
aeternitate communicans, qua vero homo est, humanam eius 
naturam susuusoTZTey faciens cum divina. Quomodo autem 
curaverit ut utramque filii sanctitatem, divinam inquam atque 
humanam, haec rerum universitas suspiceret ac veneraretur. 

audi Paulum id enarrantem: Et cum iterum introducit primo- 
genitum in orbem terrae, filium inquam Deum hominem fa- 
ctum, dicit: Et adorent cum omnes angeli eius (1). 

Qui aliquo mittitur, aliunde mittitur. Sed pater Christum 
misit in mundum; aliunde ergo misit. Si aliunde, iam Christi 
persona , ( haec enim mittitur, non natura ) , sicut ipse non 
semel professus est (2), non est de hoc mundo. Cui argumento 
ne quid opponere lentes, illud animadverte, quod, sicut mis- 
sus esse et venisse in mundum Christus dicitur quam saepissi- 
me, ita vix unquam alius, neque aliter quam verbi immutatio- 
ne, isque dumtaxat qui aliunde originem habuisse censetur. 
Quod enim in Io. 1, 9 exemplaria latina habent: Erat lux vera, 
guae illuminat omnem hominem venientem in hunc mundum, id 
e graecis sic verti potest: Erat lux vera, quae illuminat om- 
nem hominem, veniens in hunc mundum, ipsa lux videlicet; 
isque sensus alteri praestat omnino. Vnus solummodo locus 
est in quo Christus ita cum patre loquitur dc discipulis: Si- 
cut tu me misisti in mundum, et ego misi eos in mundum (3); 
sed quia de his ipsis proxime dixerat eos de mundo non esse. 
Dei filius a patre missus tunc fuisse dicendus est, quum de- 
scendit de caelis, et incarnatus est, et homo factus est. 

Celerum, quum Christus, quantum satis est, effecerit ap- 
pellationem filii Dei sibi vere ac proprie fieri, non est cur 
quaeratur quamobrem non apertissime pronuntiaverit se fi- 
lium Dei esse atque adeo Deum non secus ac patrem. Con- 
stat cum ab expressa huiusmodi professione suae divinitatis 
abstinere solitum fuisse. 

vv. 37. 38. Perfecto et concluso se unum cum patre fi- 
liumque Dei esse, rem Christus, sicut alias, factis confirmat. 
Confer Io. V, 31 et lege quae diximus de v. 25. Nemo non 
videt quam ab re fuisset talia argumenta urgere, siquidem no- 
mina patrem et filium Christus usurpasset in sensum alium 
eo qui ipsorum proprius est. — Christus demonstrare insti- 
tuerat se et patrem unum esse, sed, quum faceret, illi propo- 

(1) Hebr. I, 6. • 

(2) lo. VIII, 23 : XVII, 14. 16. 

(3) Ib. XVII, 18. 

silioni hanc alteram substituerat: Filius Dei sum ; ex quo illud 
inferendum esse vidimus, unam atque eamdem esse utriusquc 
propositionis vim cl rationem. Quibus duabus haec tertia ad- 
denda est: Pater in me est, et ego in patre, deque ea item iudi- 
canduin , quum conclusio sit argumentationis qua Christus 
ostendere habebat se et patrem unum esse seque esse (ilium Dei. 

Itaque prima propositione, quae est: Ego et pater unum 
sumus, Christus suam cum patre consubstantialitatem, altera 
propositione, quae est: Filius Dei sum, divinam filiationem, 
atque adeo distinctas patris et (ilii uTrssTsrersi; , tertia , quae 
est: Pater in me est, et ego in patre, circumincessionem expressit. 
De qua postrema, lege quae Thomas (1) scripsit. 

v. 39. Probe igitur Iudaei intellexerunt Christum sua ar- 
gumentatione non aliud confirmare atque ipsis probare voluisse, 
quam illud ipsum quod blasphemiam esse ipsi censebant; qua- 
lem profecto nullam ex illis Christi propositionibus esse con- 
suissent, si is dc voluntatum coniunctione, de adoptione, de- 
que mutua dilectione esset loquutus. 

v. 40- Confer quae dicta sunt de Io. I, 28; III, 23. Chri- 
stum ipso dic festo encaeniorum, aut certe mox ab illo, Hie- 
rosolyma discessisse loanncs narrare videtur. 

vv. 41. 42. Nota id quod dicitur de Ioanne Baptista, evan- 
gelistae proposito apprime opportunum ; itemque clausulam 
usitatam in hoc cvangelio. 


r. a r v t xi 

1 Ltrat autem quidam languens Lazarus a Bclh- 
ania, de castello Mariae, et Marthae sororis eius. 

2 (Maria autem erat, quae unxit Dominum un- 

guento, et extefsit pedes eius capillis suis: cuius fra- 
ter Lazarus infirmabatur.) ' 


(1) 1. q. 42. a. S. c. 

3 Miserunt ergo sorores eius ad cum dicentes : 
Domine, ecce quem amas infirmatur. 

4 Audiens autem lesus dixit eis: Infirmitas haec 
non est ad mortem, sed pro gloria Dei, ut glorifice- 
tur Filius Dei per eam. 

5 Diligebat autem lesus Martham , et sororem 
eius Mariam, et Lazarum. 

6 Vt ergo audivit quia infirmabatur, tunc quidem 
mansit in eodem loco duobus diebus. 

7 deinde post haec dixit discipulis suis: Eamus 
in ludaeam iterum. 

8 Dicunt ei discipuli: Rabbi, nunc quaerebant te 
Judaei lapidare, et iterum vadis illuc ? 

9 Respondit lesus: Nonne duodecim sunt horae 
diei ? Si quis ambulaverit in die, non offendit , quia 
lucem huius mundi videt : 

10 si autem ambulaverit in nocte, offendit, quia 
lux non est in eo. 

1 1 Haec ait, et post haec dixit eis: Lazarus a- 
micus noster dormit: sed vado ut a somno excitem 
eum. 

12 Dixerunt ergo discipuli eius: Domine, si dor- 
mit, salvus erit. 

13 Dixerat autem lesus de morte eius: illi au- 
tem putaverunt quia de dormitione somni diceret. 

14 Tunc ergo lesus dixit eis manifeste: Lazarus 
mortuus est: 

15 et gaudeo propter vos, ut credatis, quoniam 
non eram ibi. sed camus ad eum. 

16 Dixit ergo Thornas, qui dicitur Didymus, ad 
condiscipulos: Eamus et nos, ut moriamur cum eo. 

17 Venit itaque Iesus: et invenit cum quattuor 
dies iam in monumento habentem. 

18 (Erat autem Bcthania iuxta lerosolymam qua- 
si stadiis quindecim.) 

19 Multi autem ex ludacis venerant ad Martham, 
et Mariam, ut consolarentur eas de fratre suo. 

20 Martha ergo ut audivit quia Iesus venit, oc- 
currit illi: Maria autem domi sedebat. 

21 Dixit ergo Martha ad Iesum: Domine, si fuis- 
ses hic, frater meus non fuisset mortuus: 

22 Sed et nunc scio quia quaccumquc poposce- 
ris a Deo, dabit tibi Deus. 

23 Dicit illi Iesus: Resurget frater tuus. 

24 Dicit ei Martha: Scio quia resurget in re- 
surrectione in novissimo dic. 

25 Dixit ei Iesus: Ego sum resurrectio, et vita: 
qui credit in me, etiam si mortuus fuerit, vivet: 

26 et omnis, qui vivit, ct credit in me, non mo- 
rietur in aeternum. Credis hoc? 

27 Ait illi: Vtique Domine, ego credidi, quia tu 
es Christus filius Dei vivi, qui in hunc mundum ve- 
nisti. 

28 Et cum haec dixisset, abiit, et vocavit Ma- 
riam sororem suam silentio, dicens: Magister adest , 
ct vocat te. 

29 Illa ut audivit, surgit cito, ct venit ad cum: 

30 Nondum enim venerat Iesus in castellum: sed 
erat adhuc in illo loco, ubi occurrerat ei Martha. 

31 ludaci ergo, qui erant cum ea in domo, et 
consolabantur eam, cum vidissent Mariam quia cito 

surrexit, et exiit, secuti sunt eam dicentes: Quia va- 
dit ad monumentum, ut ploret ibi. 

32 Maria ergo, cum venisset ubi erat Iesus, vi- 
dens cum, cecidit ad pedes eius, et dicit ei: Domi- 
ne, si fuisses hic, non esset mortuus frater meus. 

33 Iesus ergo, ut vidit eam plorantem, et Iudac- 
os, qui venerant cum ea, plorantes, infremuit spiritu, 
et turbavit scipsum, 

34 et dixit: Vbi posuistis eum? Dicunt ei: Do- 
mine, veni, et vide. 

35 Et lacrymatus est Iesus. 

36 Dixerunt ergo Iudaci: Ecce quomodo ama- 
bat cum. 

37 Quidam autem ex ipsis dixerunt: Non pote- 
rat hic, qui aperuit oculos caeci nati, facere ut hic 
non moreretur ? 

38 Iesus ergo rursum fremens in semetipso , ve- 
nit ad monumentum, erat autem spelunca : et lapis 
superpositus erat ei. 

39 Ait Iesus: Tollite lapidem. Dicit ei Martha 
soror cius, qui mortuus fuerat: Domine, iam foetet, qua- 
triduanus est enim. 

40 Dicit ei Iesus: Nonne dixi tibi quoniam si 
credideris, videbis gloriam Dei ? 

41 Tulerunt ergo lapidem: Iesus autem elevatis 
sursum oculis, dixit: Pater gratias ago tibi quoniam 
audisti me. 

42 ego autem sciebam quia semper me audis, 
sed propter populum, qui circumstat, dixi: ut credant 
quia tu mc misisti. 

43 Haec cum dixisset , voce magna clamavit : 
Lazare veni foras. 

44 Et statim prodiit qui fuerat mortuus, ligatus 
pedes, et manus institis, et facies illius sudario erat 
ligata. Dixit eis Iesus: Solvite eum, et sinite abire. 

45 Multi ergo ex Iudaeis, qui venerant ad Ma- 
riam, et Martham, et viderant quae fecit Iesus, cre- 
diderunt in eum. 

46 Quidam autem ex ipsis abierunt ad Phari- 
saeos, et dixerunt eis quae fecit Iesus. 

47 Collegerunt ergo Pontifices et Pharisaei con- 
cilium, et dicebant: Quid facimus, quia hic homo mul- 
ta signa facit ? 

48 Si dimittimus eum sic, omnes credent in 
eum: et venient Romani, et tollent nostrum locum, 
et gentem. 

49 Vnus autem ex ipsis Caiphas nomine, cum 
esset pontifex anni illius, dixit eis : Vos nescitis quid- 
quam , 

50 nec cogitatis quia expedit vobis ut unus mo- 
riatur homo pro populo, et non tota gens pereat. 

51 Hoc autem a semetipso non dixit: sed cum 
esset Pontifex anni illius , prophetavit, quod Iesus 
moriturus erat pro gente , 

52 et non tantum pro gente, sed ut filios Dei, 
qui erant dispersi, congregaret in unum. 

53 Ab illo ergo die cogitaverunt ut interfice- 
rent eum. 

54 Iesus ergo iam non in palam ambulabat 
apud ludaeos, sed abiit in regionem iuxta desertum. 

in civitatem, quae dicitur Ephrem, et ibi morabatur 
cum discipulis . suis. 

55 Proximum autem erat Pascha Iudacorum: et 
ascenderunt multi Ierosolymam de regione ante Pa- 
scha, ut sanctificarent se ipsos. 

56 Quaerebant ergo Iesum : et colloquebantur 
ad invicem, in templo stantes: Quid putatis, quia non 
venit ad diem festum ? Dederant autem Pontifices, et 
Pharisaei mandatum, ut si quis cognoverit ubi sit, 
indicet, ut apprehendant eum. 


COMMENTAR IVM 

v. 1. Haec non mullo post sollemne encaeniorum evenisse 
apparet ex v. 8. Lege Lib. II de Evangeliis Annot. CXIII. — 
Bcthania distabat ab urbe Hierosolyma stadiis quindecim v. 
18 , quae sunt duo millia , paullo minus , versus ortum in 
monte Oliveto. Haec Bcthania alia est ac illa, cuius Ioanncs 
supra in Io. I. 28 meminerat; ilem alia ac quae est in Mare. 
XI, 1, inque I.uc. XIX, 29 et XXIV, 50, quaeque Hierosolyma 
distabat quinque stadiis. Lege Lib. II dc Evangeliis Annot. 
CXXXIL 

v. 2. loannes commemorat quod nondum narraverat , 
sed tamen sciebat notum iam esse compertumquc e ceteris 
evangeliis, quippe qui post ceteros evangelistas scripserit; est 
enim id quod legitur in Matth XXVI, 6-13, in Mare. XIV, 
3-9, et in Io. XII, 1-8. Equidem hanc Mariam aliam esse 
autumo ac mulierem dc qua est in I.uc. VII, 37-50, quum 
ipse Lucas utramque distinguere ac dividere videatur. Con- 
fer Luc. X, 38-43. 

v. 3. Recole quae annotavimus initio capitis IX. 

v. 4. Non quod Lazarus ex hac infirmitate moriturus 
uon esset, sed quia futurum erat ut mortuus haud maneret, 

neque eius mors perduraret; tum etiam quia, quod Deus ea 
infirmitate Lazaro immissa intendebat polisstynum, non huius 
mors esset, sed Christi gloria. — Nota voces Filius Dei o uio$ 
zov9zov(il figlio di Dio) ; item ut Christi gloria sit gloria 
Dei. — Per eam ot’ aurvjj, per eam gloriam. 

v. 6. Illo ipso die, quo hic nuntius Christo perlatus est, 
Lazarus vivere desiit. Nam Christus accepto nuntio mansit in 
eodem loco duobus diebus. Tertio die Bethaniam venit itinere 
sexdecim circiter millium. Quum autem illuc pervenisset , 
audivit Lazarum quarto ante diem mortuum fuisse vv. 17. 39. 

vv. 9. 10. Lege quae diximus de Io. I, 39. Christus, quo 
discipulos securos faceret, hoc simili significavit vivendum si- 
bi etiam esse, necdum obitus sui tempus instare, non ergo ti- 
mendum, siquid Iudaci in ipsius vitam molirentur. 

vv. 11-13. Aliud est verborum immutationibus uti, aliud 
mentiri. Ipse loannes nos docet quid Christus illo verbo dor- 
mit significaverit. 

v. 15. De hoc gaudeo, quod non eram ibi ; gaudeo autem 
propter vos, quia, quum inde abessem, Lazari sorores non id 
precibus suis vincere potuerunt ut fratri sanitatem resti- 
tuerem, coque mortuo occasio mihi data est ipsum ad vitam 
revocandi , quo viso miraculo fiet ut vos magis atque magis 
credatis. Confer vv. 21. 32. 

v. 16. Nomen Thomas CIXH hebraicum idem sonat ac 
graccum &t$u/xc; Didymus, hoc est geminus, gemellus. Hic 
quoque Thomas talem sesc exhibuit qualem quum audivit 
Christum revixisse (1). 

vv. 22-24. Martha non audet aperte Christum rogare, 
tacite tamen id facit, ut fratrem resuscitet. Christus ambigue 
respondet illum resurrecturum. Martha , ut Christum com- 
pellat aperte loqui , ait scire se fratrem resurrecturum in 
novissimo die. 

vv. 25. 26. Ex iis, qui in Christum credunt, alii mortui 
sunt, alii vivunt. Qui mortui sunt, revivent; qui vivunt, non 
morientur; nam Christus illis est resurrectio, his vita. Sed 
dubium esse videtur quanam de vita Christus loquatur , 

(I) Io. XX, 25. 

utrum de illa quae unius animae propria est, quaeque cari- 
tate continetur, an quae animae cum corpore communis est, 
sique de hac altera, utrum quain nunc vivimus, an qua nos 
aeternum fruituros speramus. De hac postrema Christus loqui 
non videtur; certe enim de ea loquitur quam quis nunc vivit 
quam amittere, ad quam revocari potest. Quominus de natu- 
rali vita loqui credatur, obstat illud in aeternum. Sin de illa 
quae unius animae est propria , quorsum huius mentio , ubi 
agebatur de homine a mortuis excitando, ac Marthac respon- 
dendum erat loquenti de resurrectione quae erit in novissimo 
die ? Equidem hunc nodum ita , ut dicam , solvendum esse 
putarem. 

Ego sum resurrectio et cita. Christus videlicet , ulpotc 
Deus , per suam ipsam essentiam est id ex quo vita nostra 
tum primo datur tum redditur, tum quam anima per se 
ipsam , tum quam una cum corpore vivit. Lege Io. I, 4, et 
quae in eo loco disputavimus. Haec Christi verba satis erant 
c quibus Marlha fiduciam conciperet fore ut fratri exspectan- 
dus non esset novissimus dies ut e mortuis suscitaretur. Chri- 
sti igitur responsio non extra propositum vagabatur aut er- 
rabat, sed universe prolata illud quoque complectebatur. Con- 
fer v. 40. Ea tamen viam aperuit, qua sermo a yita naturali 
ad illam alteram animae propriam deveniret; ad illam quippe 
ea spectant quae sequuntur, sicut apparet ex iis quae an- 
notavimus, moxque explicabimus. — Ne vero perpendere omit- 
tas vim verbi sum a Christo usurpati; quae quanta sit, ple- 
nius intclliges ex enarratione verborum Io. V, 23. 26, quam 
supra habuimus. 

Itaque illa, Qui credit in me, etiamsi mortuus fuerit, vivet, 
significant fore ut, qui credunt in Christum , si forte acci- 
dat ut animae vitam peccando amittant , hanc tamen rcci- 
perare possint; quod sine fide fieri non posset, fides nam- 
que est iustificationis quasi fundamentum, quod Paulus ap- 
prime inculcabat (1), sine fide autem impossibile est placere Deo (2). 
Porrp vides ut fides sine caritate esse queat. 

(1) Rom. III. 28; V, 1; Gil. II, 16; III, 8. 24; V, 5; Pbilipp. III, 9; 
Hebr. XI, 7. Confer Rom. III, 30; IV, 5. 9; IX, 30; X, 0; G«l. III, 11. 26; 
Coi. II, 12; Hebr. X, 38. 

(2) Hebr. XI, 6. 

Et omnis, qui vivit et credit in me, non morietur in aeter- 
num. Nimirum, qui fide ct carilatc praediti sunt, hi in aeter- 
nam mortem non incurrent; non quod caritas, sicut Calviniani 
somniant, neque amitti neque a fide seiungi valeat, quem sen- • 
sum superior sententia refutat, sed quia nemo aeternum mo- 
ritur nisi animae vita prius amissa. — Ecquis vero, nisi Deus, 
haec de se, ut Christus fecit, pronuntiet atque aflirmel ? 

v. 27. Christus Martham interrogaverat an crederet quae 
ipse dixerat. At bona mulier, horum sensum minus forte as- 
sequuta, aut, rcctcnc intellexerit, dubia, simplicius, quid dc 
Iesu ipsa credat, profitetur, scilicet illud quo, quidquid de 
Iesu credendum est, continetur. — Considera ffuvuw[x.txv quam 
praeferunt appellationes filius Dei vivi et resurrectio et vita. — 
Item expende illa qui in hunc mundum venisti ; ante igitur, 
quam veniret in hunc mundum, iam ipse erat filius Dei. 

v. 32. Confer v. 21. Ambae sorores parem querelam iis- 
dem verbis promunt. Haec vero querela ut modesta, ut sim- 
plex, ut nativa, ut apta praesenti animi affectui exprimendo, 
ut animam ipsam referens ! 

v. 33. Minime praetereundum illud turbavit se ipsum, do- 
cens verum hominem Christum esse , sed tamen ita ei omnes 
animi sui affectus subditos esse , ut ne commoveri quidem 
sine ipsius imperio possent. 

v. 35. Attende miram horum verborum emphasim; eam 
senties, si consideres quinam is sit qui lacrimatus dicitur. 

v. 38. Confer Matth. XXVII, 00; XXVII 1 , 2 graec. 8; 
Mare. XV, 46; XVI, 3-5. 8; Luc. XXIV, 3; Io. XX, 5-8. 

v. 40. Confer v. 4. Sed quando id dixerat? Tunc, inquam, 
quum v. 25 ita Martham alloquutus est: Ego sum resurrectio 
et vita. . . . Credis hoc ? ; quo horum verborum interpretatio, 
quam fecimus, confirmatur. 

v. 41. Christus ergo patrem tacite fuerat precatus, no- 
veratque se iam, quod petebat, ab eo exorasse. Cur vero id 
professus sit, proque re impetrata gratias patri palam egerit, 
ipse caussam aperuit in versu insequente. 

v. 42. Nam huius versus sententia sic est: Ilacc dixi, pa- 
lantquc tibi , pater , quod me precantem exaudieris , gratias 
egi, non velut qui dubius esse quiverim an precibus meis 

annuere velles , nam sciebam quia semper me audis , sed pro- 
pter populum qui circumstat , ut haec audientes credant quia 
tu me misisti. Neque enim Deus annuisset precibus eius qui 
sesc, ut Christus faciebat, a Deo missum praedicaret, nec ta- 
men a Deo missus esset. 

v. 43. Simplicior et vividior graeca dictio: A otfeps Seupo 
Lazare, huc foras ( Lazaro, qua fuori ). 
v. 44. Quaerunt qui potuerit Lazarus foras prodire li- 
gatus pedes et manus. Scilicet eadem ratione qua mortuus in 
vitam reverti. Tum necesse non est credere ita eius pedes 
fuisse colligatos, ut neque paucos gressus, saltem difficulter, 
alternare posset. 

v. 45. Nota narrationis clausulam, 
v. 48 Verebantur quippe ne populus, lesum habens pro 
Messia, hunc sibi regem crearet. 

v. 49. De Caipha deque verbis cum esset pontifex anm 
illius, habes quae legas in Lib. 111 de Evangeliis Diss. XXVIII. 
nn. 19. 21. 25 et Diss. XLI. n. 14. — Vos nescitis quidquam in 
vulgarem sermonem ita verteres: Foi altri non capite niente. 

v. 51. Lege nostrum lib. I de interpretatione Scriptura- 
rum sacrarum n. 89. 

v. 52. Haec utravis ratione licet interpreteris ; vel ut 
quae sint pars vaticinii, vel a Ioanne addita ac si dicere vel- 
let vaticinium quidem de Iudaeis editum esse , Christum ta- 
men moriturum fuisse non tantum pro ea gente, et cetera. Pri- 
ma duarum interpretationum alteram praestat procul dubio. — 
Quinam hi sint, quos loanncs filios Dei appellat, disces ex Io. 
I, 12. 13 eque eius loci enarratione quam supra habuimus. 

v. 54. Ephrcm Iudaeae urbs erat proxima desertis huius 
regionis. Lege Lib. III de Evangeliis Diss. XLVIII. n. 29. Huc 
Christus secessit haud multis diebus post Lazarum in vitam 
revocatum. Lege Lib. II de Evangeliis Annot. CXIII. 

v. 55. Proximum erat pascha, non quum Christus Ephrc- 
mum secessit, quod proxime narratum est, sed quum, quae 
statim sequuntur, acciderunt. Lege Lib. II de Evangeliis Annot. 
CXIV. CXXX. Imo pascha imminebat, sicut apparet ex v. 56. 

C A P V T XII 


1 lesus ergo ante sex dies Paschae venit Beth- 
aniam, ubi Lazarus fuerat mortuus , quem suscita- 
vit lesus. 

2 Fecerunt autem ei coenam ibi : et Martha 
ministrabat, Lazarus vero unus erat ex discumbenti- 
bus cum eo. 

3 Maria ergo accepit libram unguenti nardi pi- 
stici, pretiosi, et unxit pedes lesu, et extersit pe- 
des eius capillis suis: et domus impleta est ex odo- 
re unguenti. 

4 Dixit ergo unus ex discipulis eius, ludas Isca- 
riotes, qui erat eum traditurus: 

5 Quare hoc unguentum non vaeniit trecentis 
denariis, et datum est egenis ? 

6 Dixit autem hoc, non quia de egenis perti- 
nebat ad eum, sed quia fur erat, et loculos habens, 
ea, quae mittebantur, portabat. 

7 Dixit ergo lesus: Sinite illam ut in diem se- 
pulturae meae servet illud. 

8 Pauperes enim semper habetis vobiscum: me 
autem non semper habetis. 

9 Cognovit ergo turba multa ex Iudaeis quia 
illic est: et venerunt, non propter Iesum tantum , 
sed ut Lazarum viderent, quem suscitavit a mortuis. 

10 Cogitaverunt autem principes sacerdotum 
ut et Lazarum interficerent: 

11 quia multi propter illum abibant ex Iudaeis, 
et credebant in Iesum. 

12 In crastinum autem turba multa, quae ve- 
nerat ad diem festum, cum audissent quia venit le- 
sus Ierosolymam: 

13 acceperunt ramos palmarum, et processerunt 
obviam ei, et clamabant: Hosanna, benedictus, qui 
venit in nomino Domini, Rex Israel. 

14 Et invenit Iesus asellum, et sedit super eum, 
sicut scriptum est: 

15 Noli timere filia Sion : eccc rex tuus ve- * 
nit sedens super pullum asinae. 

16 Haec non cognoverunt discipuli eius primum: 
sed quando glorificatus est Iesus, tunc recordati sunt 
quia haec erant scripta de eo: et haec fecerunt ei. 

17 Testimonium ergo perhibebat turba, quae erat 
cum eo quando Lazarum vocavit de monumento , et 
suscitavit eum a mortuis. 

18 Propterea et obviam venit ei turba: quia au- 
dierunt eum fecisse hoc signum. 

19 Pharisaei ergo dixerunt ad semetipsos: Vide- 
tis quia nihil proficimus? ecce mundus totus post eum 
abiit. 

20 Erant autem quidam Gentiles ex his, qui a- 
scenderant ut adorarent in die festo. 

21 Hi ergo accesserunt ad Philippum, qui erat 
a Bethsaida Galilaeae, et rogabant eum, dicentes: Do- 
mine, volumus Iesum videre. 

22 Venit Philippus, et dicit Andreae : Aridreas 
rursum, et Philippus dixerunt Icsu. 

23 lesus autem respondit eis, dicens: Venit ho- 
ra, ut clarificetur Filius hominis. 

24 Arnen, amen dico vobis, nisi granum frumen- 
ti cadens in terram, mortuum fuerit; 

25 ipsum solum manet, si autem mortuum fue- 
rit, multum fructum affert. Qui amat animam suam, 
perdet eam: et qui odit animam suam in hoc mundo, 
in vitam aeternam custodit eam. 

26 Si quis mihi ministrat, me sequatur : et ubi 
sum ego, illic et minister meus erit. Si quis mihi mi- 

• nistraverit, honorificabit eum Pater meus. 

27 Nunc anima mea turbata est. Et quid dicam? 
Pater, salvifica me ex hac hora. Sed propterea veni 
in horam hanc. 

28 Pater, clarifica nomen tuum. Venit ergo vox 
de caelo: Et clarificavi, et iterum clarificabo. 

29 Turba ergo, quae stabat, et audierat, dicebat 
tonitruum esse factum. Alii dicebant: Angelus ei lo- 
cutus est. 

30 Respondit lesus , et dixit: Non propter me 
haec vox venit, sed propter vos. 

31 Nunc iudicium est mundi : nunc princeps hu- 
ius mundi eiicietur foras. 

32 Et ego si exaltatus fuero a terra, omnia tra- 
ham ad me ipsum. 

33 (hoc autem dicebat, significans qua morte es- 
set moriturus. ) 

34 Respondit ei turba: Nos audivimus ex lege, 
quia Christus manet in aeternum: et quomodo tu di- 
cis, Oportet exaltari Filium hominis ? Quis est iste 
Filius hominis? 

35 Dixit ergo eis Iesus: Adhuc modicum, lumen 
in vobis est. Ambulate dum lucem habetis, ut non vos 
tenebrae comprehendant: et qui ambulat in tenebris, 
nescit quo vadat. 

36 Dum lucem habetis, credite in lucem, ut fi- 
lii lucis sitis. Haec locutus est Iesus: et abiit, et abs- 
condit se ab eis. 

37 Cum autem tanta signa fecisset coram eis , 
non credebant in eum : 

38 ut sermo Isaiae prophetae impleretur, quem 
dixit: Domine, quis credidit auditui nostro? et brachium 
Domini cui revelatum est? 

39 Propterea non poterant credere, quia iterum 
dixit Isaias : 

40 Excaecavit oculos eorum, et induravit cor eo- 
rum: ut non videant oculis, et non intelligant corde, 
et convertautur, et sanem eos. 

41 Haec dixit Isaias, quando vidit gloriam eius, 
et locutus est de eo. 

42 Verumtamen et ex principibus multi credide- 
runt in eum: sed propter Pharisaeos non confiteban- 
tur, ut e synagoga non eiicercntur. 

43 dilexerunt enim gloriam hominum magis, quam 
gloriam Dei. 

44 Iesus autem clamavit, et dixit: Qui credit in 
me, non credit in me, sed in eum, qui misit me. 

45 Et qui videt me, videt eum, qui misit me. 

46 Ego lux in mundum veni: ut omnis, qui cre- 
dit in me, in tenebris non maneat. 

47 Et si quis audierit verba mea, et non custn- 

dierit: ego non iudico cum. non enim veni ut iudi- 

cem mundum, sed ut salvificem mundum. 

48 Qui spernit me, et non accipit verba mea : 
habet qui iudicet cum. sermo , quem locutus sum , 
ille iudicabit eum in novissimo dic. 

49 Quia ego ex me ipso non sum locutus, sed 
qui misit ine Pater, ipse mihi mandatum dedit quid 
dicam, et quid loquar. 

50 Et scio quia mandatum cius vita aeterna est. 
Quae ergo ego loquor, sicut dixit mihi Pater, sic lo- 
quor. 


COMMENTARIVM 

v. 1 . Perventum est ad Christi postremos dies vitae. Is Beth- 
auiam venit dic 12 mensis martii , septimo hebdomadae, ut 
nos dies numeramus, ut vero ludaci, incepto iam die 10 men- 
sis nisanis, primo hebdomadae; hi enim diebus initium facie- 
bant sole occidente; hoc est, sex horis temporariis ante quam 
ipsi facimus. Ita intelligerc oportet verba jipo E 5 vjpupwv rou 
Ttucya. ante sex dies paschae. Lege Lib. III. de Evangeliis Diss. 
XLIX. 

v. 3. Interpres iatinus easdem graecas voces /xvpou vapSsu 
ntffttxvj; in evangelio Marci (1) vertit unguenti nar<ji spicati, 
in hoc autem loco, servata ipsa gracra voce, unguenti nardi 
pistici. Graecum ntartxs; significare utrumque potest, fidum 
et potabilem. Animadverte in graeco exemplari jriffTtxij; esse 
appositum nominis vap8cv, in latinis nominis unguenti, nomen 
enim nardus genere est feminino. Illud in hoc loco vel sin- 
cerum vel colliquefactum significat. 

(1) Mare. XIV, 3. 

v. 5. Trecenti s denariis. Ast in Marco est : Plus quam 
trecentis denariis (1). Verum Ioannes unum ludam; qui mussi- 
tant, nominat, Marcus et Matthaeus complures fuisse aiunt. 
Non omnes illud unguentum aeque care aestimarunt. 

v. 6. Quae mittebantur rct /SaXXsjUEVfl: quae iniicebantur in 
loculos. — Portabat l(3xaToc£vj. Liquet hoc verbo Ioannem si- 
gnificare voluisse ut ludas pecunias sibi creditas surriperet ac 
furaretur. Frustra tamen sunt qui notionem quoque auferre 
huic verbo affingere conantur, quae ei subiecta nusquam re- 
pentur, neque in Matth. VIII, 17 (2) neque in Io. XX, 15. 
Nam /JacTa&tv semper idem valet ac onus aliquod ferre, ba- 
iulare j in hoc autem loco urbane et facete pro surripere a 
Ioanne usurpatum est. 

v. 7. Graeca sic sonant : Sine ipsam ; in diem sepulturae 
meae servavit ipsum , non illud profudit , ut putas , sed idem 
fecit ac si servasset ad ungendum corpus meum , quum se- 
pulcro mandandum erit; quae est sententia quam et Matthaeus 
ct Marcus in hanc narrationem retulerunt. 

v. 8. Breve enim temporis spatium superest, quo quis 
huiusmodi officia in me implere queat, non item in egenos, 
quorum numquam non copia est. 

vv. 10. 11. Clausula Ioanni usitata, 
v. 12. Istud In crastinum dictum est, non more Iudaeo- 
rum, dierum initia ducentium a solis occasu, et quibus unus 
atque idem dies fuit quo Christus primo Bethaniae cocnavit ac 
pernoctavit, deinde Hierosolymam ivit, sed more populorum 
quibus dies incipiunt noctis medio. Lege Lib. III dc Evangeliis 
Diss. XLIX. n. 4. Itaque Christus Hierosolymam ingressus 
veluti triumphans est anno aer. vulg. 29, die 13 mensis mar- 
tii, 10 mensis nisanis, primo hebdomadae. Animadverte ut 
fuerit ille dies mensis , quo dic agnus lege eligebatur pro- 
ximo sollemni paschatis maciandus (3). 

v. 13. Ioannes, secus ac solebat, hebraicum hosanna sine 
explicatione praeteriit. Vox iCyiDin, vetustioribus Iudaeis 

(1) Mare. XIV, 5. 

(2) Lege Patrii. Lib. I De interpretat, scriplurar sacr. n. 34. 

(3) Ex. XII, 3-6. 

ignota , rccentioribus festiva erat interiectio , vix quidquain, 
ut huiusmodi vocibus accidere post longam aetatem solet , 
etymi sui referens; coalescit enim ex «3 ytOVt serva, quaeso . — 
Ne forte ea, quae loanncs in hoc loco narrat, minus respon- 
dere videantur iis quae ceteri evangelistae, lege Lib. 11 de 
Evangeliis Annol. CXXX11. 

v. 15. De hoc Zachariae vaticinio, quod depromptum est 
ex Zach. IX, et cuius non tam verba quam sensum loanncs 
retulit , egimus in Commentatione 1 de Christo Zachariae et 
Malachiae vaticiniis praenuntiato cap. IV. 

v. 16. Tunc enim lesus aperuit illis sensum ut intelligerent 
scripturas (1). Recole quae annotavimus in Io. II, 22. — Po- 
strema verba huius versus sic explica : Tunc recordati sunt 
quia haec erant scripta de eo, et intellexerunt ut, quae Iu- 
daei fecerunt ei , essent haec ipsa quae de eo scripta erant , 
ut, inquam, ipsi Iudaei necopinantes id curaverint, ut illa, 
quae de Iesu praedicta fuerant, implerentur. 

vv. 17. 18. Pro quando graeca pagina habet cu quia ; 
ast quando manifestiorem videtur efficere sensum horum duo- 
rum versuum; qui versus exhibent tum id quod c superiori- 
bus adducitur, tum eorum caussam. 

v. 20. Quae leguntur in vv. 20-36, eodem illo dic ge- 
sta sunt quo Christus Hierosolymam advenit; id quod appa- 
rebit ex iis quae deinceps annotabimus. Lege Lib. II de Evan- 
geliis Annot. CXXXIV. — Interpres latinus Gentiles appellare 
saepe solet qui ‘EXXnve; Graeci dicebantur. Hi Iudaei origine 
ac religione erant extra proprias ipsorum regiones inter alias 
gentes orti ac degentes , qui , quum eorum plcrique graeco 
sermone uterentur , Graeci in universum appellabantur. Hi 
autem solebant subinde Hierosolymam ire ad sacra sollemnia 
concelebranda. 

v. 21. Veri simile est homines exteros nihil antea de Iesu 
audisse; quare haec cupido eum videndi in his excitata esse 
videtur grandi concursu, festivis acclamationibus, ceterisque 
laetitiae signis, quibus ille in urbem inque templum exceptus 
est. — Liquet verbum Viitv videre in hoc loco usurpatum esse 
pro cognoscere. 

(S; Lue. XXIV, 15. 

v. 23. Brevis haec Christi oratio, quae continetur versi- 
bus 23-28, attente consideranda est Christus, rogatus ab An- 
drea et Philippo ut sineret ad ipsum adire illos Graecos qui 
ipsum noscere avebant, neque annuit nec renuit, multo ta- 
men plus praestitit quam rogabatur; non enim illos ad collo- 
quium admisit , sed effecit ut , quinam ipse esset , patris sui 
testimonio caelitus dato, tum iUi tum celeri, quotquot prae- 
sentes aderant , manifeste comperirent. Respondet quidem 
Andrcae et Philippo, hosque alloquitur, non tamen secreto, 
sed ita ut omnes audiant; sic enim ipsa materies credere sua- 
det. Patrem illud testimonium mox v. 28 rogaturus exorditur 
dicens horam advenisse ut clarificetur filius hominis. Talis hora 
certe ille dies merito dicendus atque habendus erat, tum quia 
populi concursus ac favor, quo exceptus ipse eo die fuerat, 
praeclaram admodum patri praebebat occasionem ad hoc te- 
stimonium dandum, tum etiam quia eodem illo dic Hieroso- 
lymam Christus ideo advenerat, ut opus suum consummaret, 
sicut ipse professus antea fuerat (1) , iterumque paullo post 
v. 27 professus est. 

v. 24. Huius versus in graeco exemplari pars sunt ea 
quae exemplar latinum habet initio versus insequentis usque 
ad verbum affert-, ut haec prioribus iungantur, ipsa sententia 
flagitat. Apprime illud notandum est, ut Christus, statim ac 
dixerat horam adesse ut ipse testimonio patris clarificaretur , 
et antequam id patrem rogaret, mortis, quam proxime obitu- 
rus erat, mentionem iniicerc hac verborum immutatione vo- 
luerit, scilicet ut audientium animos antithesis illa ineffabilis 
percelleret, quam hac duae notiones consociatae praeferunt, 
Dei filius mortuus pro hominibus. Recole quae annotavimus 
in Io. III, 14. Significatio autem verborum immutatorum haec 
est , Christum mori nccesse esse ad id , ut proventura inde 
bona percipiantur. Hanc proximae mortis suae praedictionem 
Christus paullo post v. 32 iteravit. Cui praedictioni opportune 
admodum faciendae locus fuit procul dubio statim ab adventu 
in urbem abque pompa illa triumphali qua exceptus fuerat. 

vv. 25. 26. Ne discipuli, audientes mortem magistro suo 
imminere animum despondeant, Christus praecavet, monetque, 


(1) Matlh. XX, 17-10; Mare. X, 32-34; Luc. XVIII, 31-34. 

nullo paclo cum , qui ipsius minister est, induci oportere at 
ab ipso discedat, ne vitae quidem amittendae metu. Sed pri- 
mo huius rei rationem exponit v. 25 , deinde ipsam rem 
enuntiat: Si quis mihi ministrat , inquit, me sequatur, et ubi 
sum ego, illic et minister meus erit, postremo pollicitationem 
subiicit qua illos excitet ad rem praestandam v. 26. — Anima 
in hoc loco idem est ac vita'; ad id enim Christus ministros 
suos, quibus ab ipso non discedere fixum est, hortatur, ne vi- 
tam, ubi opus sit, amittere pro ipso dubitent, qui in eo iam 
est ut suam pro ipsis profundat. 

Oppositio duorum membrorum, quibus versus 25 constat, 
ostendit omissa quidem esse in primo membro , attamen ad 
hoc quoque ea adiuncta perlinere, quae snnt in altero Oiem L 
bro , ita ut , suppleto primi membri sensu , propositio talis 
exsistat: Qui amat animam suam in hoc mundo , in mortem 
aeternam perdet eam, et qui odit animam suam in hoc mundo, 
in vitam aeternam custodit eam. Quibus positis apparet iam , 
nec pluribus opus est ut intelligamus , de utro amore atque 
odio, recto ne an pravo, Christus loquatur. 

Dubium esse forsitan cuiquam videatur utrum verba et 
ubi sum ego, illic et minister meus erit pars sint hortationis , 
an insequcnlis pollicitationis. Equidem primum verius censeo; 
sic enim credere suadet tum particula et , quae cum priore 
sententia copulat haec verba , a quibus e contrario seiuncta 
sunt quae sequuntur, tum verbum honorificabit, quo, quidquid 
Christus ministris suis polliceri poterat, comprehenditur, tum 
denique eorum, qui Christo ministrant, officium plenius expo- 
situm , quum ministrorum sit et cum , cui ministrant , sequi 
et apud hunc esse. 

v. 27. Quod Christo in Gethscraani accidisse narratur (1) , 
id ipsum tunc quoque accidit, ut cogitatio eorum, quae brevi 
perpessurus erat, animum eius conturbaret. Viden Christum 
humanorum affectuum capacem , tametsi eo pacto ut hi non 
commoverentur nisi ubi et quantum ipse sineret. Quam com- 
motionem ipsa eius dicta abruptaeque orationis forma mirifice 
exprimunt. Huic autem conturbationi , quae tunc Christum 
incessit, unde occasio facta credatur, nisi ex eo quod ipSe 

(t) M*llb. XXVI, 37. 38; lU»rc. XIV, 33. 34. 

sentiret se iam ibi esse ubi mors acerbissima brevi sibi foret 
obeunda, interque populum, tunc quidem ipsi festivis vocibus 
acclamantem , sed qui paucis post diebus eumdem ipsum ad 
supplicium rapi flagitaturus esset ? quae vera magis videbun- 
tur si meminerimus ut paullo ante simile quid Christo acci- 
derit, quum videns civitatem /levit super illam (l). Porro autem 
hac consideratione id confirmatur quod superius v. 20 dixi- 
mus, haec Christum loquulum esse eodem illo dic quo adve- 
nerat Hierosolymam. — Nomen hora idem illud in hoc loco 
significat quod in lo. XIII , 1 ; XVII , 1 ; Matth. XXVI, 45; 
Mare. XIV, 41, id est, tempus quo Christus mortem obiret; 
integra autem sententia, Paler, salvifica me ex hac hora, ita 
intelligenda est ac illa qua supplex in G.ethscmani patrem pre- 
catus est (2). — Sed quid illud propterea ? Fac animadvertas 
Christum gravi angore pressum ita loqui , ut ii solent quo- 
rum animi pari modo aflkiuntur; saepe enim hi , quae peni- 
tus sentiunt pcrcipiuntque , haudquaquam apertis verbis lo- 
quuntur, sed, vcluti nemini non comperta, praecisis quibus- 
dam obliquisque dicendi formis vix significant. Itaque ne du- 
bites illam vocem ita explicare, ut quae spectet ad id quod 
continuo Christus patrem precatur initio versus insequentis , 
utque sensus sit: Propterea ut patris nomen clarificetur, veni 
in horam hanc . 

v. 28. Quam rem Christus reputans, oportere inquam se 
pro patris gloria mortem obire, statim animo suo, pro pote- 
state quam in hunc habebat, imperans, ac naturalem futuro- 
rum cruciatuum horrorem superans, in haec verba prorum- 
pit , patremque rogat illud ipsum , quod ut fiat , hos ipsos 
cruciatus sibi perferendos esse intelligil. — Verum cur Chri- 
stus , qui ita exorsus fuerat : Venit hora ut clarificetur filius 
hominis , nunc ita precatur: Paler clarifica nomen tuum, cur, 
inquam, non dixit nomen meum ? Certe, quae huic Deus con- 
tinuo respondit, Et clarificavi , et iterum clarificabo , non est 
dubitandum dicta de Christo esse ; . neque enim caussa ulla 
erat cur ea Deus de se narraret praediceretque , et illa , 
quae Christus subiecit v. 30 , comprobant quod affirmamus , 

(1) Luc. XIX, 41. 

(2) lUatlh. XXVI, 39; Mare. XIV, 36, Luc. XXII, 42. 

sicut mox demonstrabimus. Equidem hunc, qui prima specu? 
esse videtur, nodum existimo argumentum re ipsa firmissi- 
mum esse quo patris et filii consubstantialitas asseratur. Ete- 
nim nomen in hac Christi prece non vocabulum est quo Deum 
nominamus, sed divina essentia, nimirum id quod Deus est, 
uno verbo ipse Deus. Itecole quae edisseruimus de Io. III , 
18. Quo semel posito iam illa difficultas tota evanescat atque 
omnino dispareat neccsse est, si una numero atque eadem sil, 
sicut re vera est, Christi et patris divina essentia ac natura, 
planeque idem fuit dicere nomen tuum ac nomen meum; ma- 
luit tamen Christus tuum dicere quam meum , tum quia , si 
meum dixisset, luculentissimum hoc argumentum consubstan- 
tialitatis suae cum patre nequaquam ipsius verba suppedita- 
rent , tum ut profiteretur divinitatem se a patre accepisse, 
utpote genitum a genitore. Itaque haec illorum verborum sen- 
tentia est: Pater, clarifica in me divinam tuam essentiam na- 
turamque , quam merum totam communicasti quaeque’ in me 
tota est; ut unum lecum ego sim, fac omnes inlelligant. Confer 
Io. XIII, 31. 32; XVII, 1. — Nola illud filium tuum tsv visv 
aev ( il figlio tuo ). 

Maxime in loco tale testimonium caelitus Christo datum 
a patre esse dicendum est , si datum est mox ac ille Hiero- 
solymam advenerat , quo Hierosolymitac admonerentur tan- 
dem id agerent, ad quod perpauci dies .supererant , ut Chri- 
stum praesentem interque eos versantem agnoscerent. Simul 
satis est factum illis Graecis qui lesuin nossc cupiebant v. 20. 

v. 29. Ita dixerunt, non quia verba haud perceperint, 
percepisse enim apparet ex iis quae Christus subiunxit , sed 
quia vox ita sonuit ac si tonitruum esset. 

v. 30. Si ea, quae sunt in fine versus 28, Deus , non de 
Christo, sed de se tantum ioquutus esset, sententia versus 30 
haec foret: Deum, non propter Christum, sed propter Iudacos 
illa de se ipso narrasse ac praedixisse; utrumque tamen, tum 
id, quod Christus negasset, tum quod nifirmassel, ab re esse 
videretur, quum nihil in praesenti neque eius quod agebatur, 
neque Christi, neque ludacorum referret meminisse ut Deus 
sese ipse olim clarifica verit , aut praemoneri fore ut porro 
clarificaret. Christus ergo significare his verbis voluit sibi 

quidem caeleste hoc testimonium datum esse, deque ipso pa- 
trem esse loquulum , non tamen adeo ipsius, ut ludaeorum 
respectu, quo hi tandem in ipsum crederent. 

vv. 31-33. Iuvat animadvertere Christum in toto hoc 
sermone, quem explanamus, ita loquulum esse, ut qui probe 
nosscl simulquc sentiret diem sibi supremum imminere. Ita- 
que, stalim ac impertitum ipsi a patre testimonium est, quor- 
sum hoc pertineret, quum declarasset, denuntiat instare iam 
tempus ut id, ad quod ipse venerat, tandem fiat, iudiciumquo 
inter ipsum ac mundi principem quodammodo committatur , 
utri mundus addicendus ; fore autem ut ipse morte obita 
adversarium de tyrannide , quam ad id usque in genus hu- 
manum exercuerat quaque id presserat, deturbans, et expo- 
lians principatus et potestates, ac palam triumphans illos in se- 
metipso (1) , omnia sibi subiieiat. — Verba Nunc iudicium est 
mundi non significant mundum vcluti reum iudicio arcessen- 
dum, sed, sicut explicuimus, iudicium faciendum quo mundi 
dominatus, ademptus diabolo, Christo addicatur, iamque tem- 
pus adesse quo haec dant. Benignitatis et providentiae Iesu 
certe erat id Iudacis denuntiare statim ac Hierosolymam adve- 
nerat. — Particula loci si idem hic valet ac ctov quando. — 
Christus iam alias, in Io. III, 14; VIII, 28, verbum uipu&qveci 
exaltari usurpaverat ad mortis , quam obiturus erat , genus 
designandum; idquo ipsum hoc in loco signiGcari Ioannes 
certiores nos facit, itaque illud verbum ludaei intellexerunt. 

v. 34. Antilhesis verborum exaltari et manere in aeternum 
ostendit ludacos intellexisse verbo exaltari eum sensum sub- 
esse quem diximus. Hoc ipso autem, quod ludaei hanc verbi 
immutationem statim intellexerint , coniicimus usitatam eam 
fuisse, solitosque illos dicere exaltari a terra pro tolli in cru- 
cem. — Quae Iesus postremo protulerat, haec sunt: Et ego si 
exaltatus fuero a terra omnia traham ad me ipsum , nec se 
filium hominis appellaverat; quam quidem appellationem sibi 
fecerat ipso huius sermonis initio v. 23 , sed ita fecerat , ut 
non manifesto appareret sibi , non alii , eam facere. Hinc 
ludaeorum dubitatio , quemnam ille designare vellet. Conii- 

(t) Coi. II, 15. 

ciebant hunc /ilium hominis non alium esse quam Messiam ; 
vix dubitare poterant quin lesus sesc hac appellatione, sicut 
alias fecerat , tunc quoque signaret ; ast opinio , quod Chri- 
stus mansurus esset in aeternum, hoc est numquam moritu- 
rus, ipsos animi pendere cogebat. Quae opinio originem ha- 
buit ex. perperam intellectis praedictionibus de Christi regno 
aeternum duraturo in libros sacros relatis. — Nota nomen 
legem factum aliis bibliorum partibus ac Pentateucho; quod 
idem fieri videas in Io. X, 34 et XV, 26. 

vv. 35. 36. Si quis haec obiter legat, putabit lesum Iu- 
daeorum interrogationi respondere omisisse, aliaque oninia, ac 
rogabant, eos docuisse. Non tamen ita est. His enim verbis 
illud cos monuit, quod si facerent, iam nulli dubitarent quis 
esset iste filius hominis, aut quo pacto hunc exaltari oporteret, 
tametsi Christus mansurus esset in aeternum. Enimvero fru- 
stra lesus respondisset se eum esse quem filium hominis ap- 
pellabat et de quo talia dicebat; minime namque Iudaei cre- 
didissent. Quapropter supervacaneum item erat exponere ut 
Christus et mortem obiturus esset et aeternum regnaturus. 
Itaque lesus id fecit, quod plerique omnes viri prudentes so- 
lent, ut quaestionibus, quibus directe respondere nil prodest, 
ea, quae opportuniora magisque ob rem sunt, subiiciant. — 
Vox modicum, sicut ipsa interpunctio exemplarium vulgato- 
rum docet,' non est appositum nomini lumen, sed adverbium; 
graeca enim sunt : 5 Ert jutxpsv jqsovsv r o tpug ht u/uv lari 
Etiam parvum tempus lumen in vobis est; lesus quippe pau- 
cis post diebus moriturus erat. — Dum lucem habetis, credite 
in lucem ; dum etiam aliquo tempore , sed brevi, ipse mea 
doctrina vestris mentibus lumen fidei affundere pergo , hoc 
lumen tandem excipite, eaque credite quae vobis tali lumine 
illustratis cernere datur. Recole quae de hoc loco deque no- 
minibus lumine, luce, tenebris edisseruimus in Io. I, 4. 5. — 
Haec monita minus provide dilata fuissent in diem alium illo 
quo lesus Hierosolymam venerat; iam tum enim dies nisi ad- 
modum pauci supererant quibus Hierosolymitac, quae mone- 
bantur, exsequi possent. 

Hac Christi hortatione, apprime consilio ac proposito loan- 
nis opportuna , is finem facit iis describendis quae ille gessit 

ac docuit antequam diem viveret supremum ; mox enim ad 
illa transit quae supremo hoc die gesta sunt. Reliquum huius 
capitis apparet esse historiae huc usque conscriptae conclu- 
sionem , qua loannes ludaeos incusat, alios pervicacis animi , 
alios pusilli, qui, quamquam tot tantisque argumentis ac signis 
coacti ut in Christum crederent, id tamen vel detrectarent, 
vel palam profiteri vererentur, subiiciens aliquot Christi verba 
utrisque commonefaciendis peridonea. 

v. 37. Nota primam hanc conclusionis universae partem 
illis clausulis prorsus oppositam quibus singulas narrationes 
absolvi a Ioanne saepe animadvertimus, 

v. 38. ex qua tamen is novum in rem suam argumentum 
depromit, ostendens ut Iudaei vel hoc ipso, quod Christo fi- 
dem detrectarent , oraculum impleverint , unum e multis de 
Christo olim editis, quod est in Is. LIII, 1, 

vv. 39. 40. itemque alterum, quod legitur in Is. VI, 10. — 
Cave ita versum 39 intelligas, ac si ipsum vaticinium caussa 
fuerit cur Iudaei Christo non crederent. Non hoc certe loan- 
nes dicere voluit. Sed sensus est fieri non potuisse ut non id 
impleretur, quod per Isaiam Deus futurum praedixerat; cur 
autem praediceret, caussam ex eo fuisse, quod ita futurum 
esse praevideret. Lege Lib. III de Evangcliis Diss. XV. 
n. 55. — Legens versum 40 fac memineris eius, quod Hiero- 
nymus ait, in omnibus scripturis sanctis . . apostolos . . . non 
verba considerare sed sensum, nec eadem sermonum calcare ve- 
stigia, dummodo a sententiis non recedant (1). 

v. 41. Luculentissimum testimonium de Christi divinitate 
a Ioanne perhibitum. In hoc versu pronomina eius ct eo non 
alium quam Christum desiguant nec designare possunt; loan- 
nes ergo narrat Isaiam et Christi gloriam vidisse et de Chri- 
sto loquutum esse. Atqui Isaias, quum illud predixit quod 
loannes commemorat, ipsum Deum huiusque gloriam viderat, 
deque Deo loquebatur; sic enim eius verba sunt: Vidi Domi- 
num sedentem super thronum excelsum et elevatum ( 2), in quibus 
Dominum redditum est pro hebraico nomine Dei proprio al- 
ti) In Am. V, 27. 

(2) I». VI, 1. 

que ineffabili nin'. Sequitur ut Christus ab Isaia aeque ac a 
loannc Deus habitus sil; Isaiac enim verba de Christo di- 
cta esso , quum Ioannes affirmet , nefas est dubitare. Lege 
Euscbii Demonstrationem evangclicam VII. pp. 310. 312; 
IX. p. 454. 

vv. 42. 43. Altera conclusionis universae pars. — Lege 
quae diximus de Io. IX , 22. Sensus versus 43 est hos viros 
principes maluisse gloria, qua inter suos cives erant, non ex- 
cidere, quam hac posthabita illam, quae Deo debetur, curare. 

Postremo Ioannes, quo tura iis, qui in Iesum non crede- 
bant , tum qui , etsi crederent , id tamen profiteri vereban- 
tur, suadeat saniora sapere, Christi verba vv. 44-50 affert 
ad hanc rem maxime pertinentia; quibus illi doceantur primo 
quid sit credere in Christum vv. 44. 45, secundo quorsum 
Christus inter homines venerit quamque magno horum bono, 
tertio quid boni iis contingat qui in cum credunt v. 46, quid 
denique mali maneat eos qui non credunt , cuius postremi . 
ratio fusius , sicut alibi (1) a Christo factum vidimus , expo- 
nitur, ulpotc Iudacorum pervicaciae retundendae opportunior 
vv. 47 - 50. — Prorsus incompertum est quo dic Christus haec 
loquutus sil , sed cliam sit ne brevis aliqua Christi oratio 
quondam ab ipso habita, an summa eorum quae is docere so- 
litus fuit. Illud constat haec a Ioanne afferri, non ut histori- 
cus solet, sed ut actor. 

vv. 44. 45. Propositio principii, ex quo illi discant quam 
gravi errore abrepti sint. Horum versuum interpretationem illa 
suggerunt quae sunt in Io. VIII, 19; X, 30, quaeque de illis 
diximus. Versus 45 nos docet quomodo versum 44 intelligerc 
oporteat. Etenim ratio, cur, qui videt Christum, videat illum 
qui ipsum misit, alia certe non est nisi quia Christus et pa- 
ter, qui eum misit, unum sunt. Eadem igitur haec ratio est 
cur , qui credit in Christum , credat in illum qui Christum 
misit. Quare haec Christi verba, qui credit in me, non credit 
in me, sed in eum qui misit me, non secus explicanda sunt ac 
illa, Mea doctrina non est mea, sed eius qui misit me (2); quod- 

(!) Io. V, 30. 

(2) lb. VII, 10. 


Digitized by Google 



CAPVT DVODECIMVM 155 

que in his negatur, non simpliciter atque omnimodis negatur, 
si enim id fieret, pugnantia Christus dixisset, sed ita negatur, 
ut affirmationis quasi quidam fines ac termini negatione con- 
stituantur. Sensus ergo sic est: Eos, qui credunt in Christum, 
non in hunc solnm credere, sed hoc ipso, quod in hunc cre- 
dunt, credere simul in Deum patrem qui Christum misit; id 
quod non alia ex caussa esse potest, nisi quia Christus et pa- 
ler unum sunt. 

v. 46. Vt hominum generi universo Christi adventus fue- 
rit utilis ac salutaris, utpotc cuiusdam quasi lucis, qua qui 
sc illustrari student , maximo suo bono id faciant. Hae tene- 
brae in evangelio Ioannis , sicut alihi (1) argumento ex his 
ipsis verbis deprompto demonstravimus, lumini fidei, quae per 
caritatem operatur, opponuntur, nec privative solum, sed con- 
trarie, illamquc conditionem significant qua homines sunt qui 
in Christum credere negant. Christus fidei lumine hominum 
mentes perfudit , ut in ipsum crederent , utque credentes ex 
illiusmodi tenebris eriperentur. 

vv. 47. 48. Qui vero credere atque illa luce illustrari 
recusant, his eadem illa ipsa lux in perniciem cedet. In v. 47 
Christus ait non se hos iudicaturum, quod et alias in Io. III, 17 
professus est, eamdemque, ac tunc, caussam affert. Quinam 
ergo eos iudicabit , id Christus praenuntiat in v. 48. Sermo , 
quem locutus sum , doctrina videlicet , ex qua fidei lumen 
mentibus hominum affulgebat. Ille iudicabit eum in novissimo 
die, tali modo illa ipsa lux , quae credentibus in Christum 
saluti est, exitium afferet non credentibus. 

v. 49. Vnde tanta auctoritas Christi sermoni. Confer Io. 
V, 19. 22. 27. 30, et horum interpretationem quam supra fe- 
cimus. Christus loquebatur qua homo erat; loquela, inquam, 
vocisque sonus erat hominis. — Discrimen inter dicere et loqui 
lexica te docebunt. 

v. 50. Ratio cur in v. 48 Christi sermo iudicaturus dicatur 
eos qui illius verba non accipiunt. Nam Christus non aliud lo- 
quutus est, quam quod pater ipsi mandaverat ut loqueretur ; 
unum igitur atque idem est Christi verba non accipere ac 

ll) !□ Io. I, 4. 5. 

patris mandatum. Sed patris mandatum vita aeterna est. Qui 
ergo Christi verba non accipiunt, hoc ipso aeterna vita exsortes 
sese Faciunt. En qua ratione Christi sermo de his iudicet. Po- 
strema sententia complexio est , non sententiae proxime su- 
perioris , sed eorum quae sunt in v. 49. 


C A P V T XIII 

1 Ante diem festum Paschae, sciens Iesus quia 
venit hora eius ut transeat ex hoc mundo ad Patrem : 
cum dilexisset suos, qui erant in mundo, in finem dile- 
xit eos. 

2 Et coena facta, cum diabolus iam misisset in 
cor ut traderet cum ludas Simonis Iscariotae : 

3 sciens quia omnia dedit ei Pater in manus , et 
quia a Deo exivit, et ad Deum vadit: 

4 surgit a coena, et ponit vestimenta sua: et cum 
accepisset linteum, praecinxit se. 

5 Deinde mittit aquam in pelvim, et coepit lavare 
pedes discipulorum, et extergere linteo, quo erat prae- 
cinctus. 

6 Venit ergo ad Simonem Petrum. Et dicit ci Pe- 
trus: Domine, tu mihi lavas pedes? 

7 Respondit Iesus , et dixit ei: Quod ego facio, 
tu nescis modo, scies autem postea. 

8 Dicit ei Petrus: Non lavabis mihi pedes in eter- 
num. Respondit ei Iesus: Si non lavero te, non habebis 
partem mecum. 

• 

9 Dicit ei Simon Petrus: Domine, non tantum pe- 
des meos, sed et manus, et caput. 

10 Dicit ei Iesus: Qui lotus est, non indiget nisi 
ut pedes lavet, sed est mundus totus. Et vos mundi 
estis, sed non omnes. 

1 1 Sciebat enim quisnam esset qui traderet eum: 
propterea dixit: Non estis mundi omnes. 

12 Postquam ergo lavit pedes eorum, et accepit 
vestimenta sua: cum recubuisset iterum, dixit eis: Sci- 
tis quid fecerim vobis? 

13 Vos vocatis me Magister, et Domine: et bene 
dicitis: sum etenim. 

14 Si ergo ego lavi pedes vestros, Dominus, et Ma- 
gister: et vos debetis alter alterius lavare pedes. 

15 Exemplum enim dedi vobis, ut quemadmodum 
ego feci vobis, ita et vos faciatis. 

16 Arnen, amen dico vobis: Non est servus ma- 
ior Domino suo: neque apostolus maior est eo, qui mi- 
sit illum. 

17 Si haec scitis, beati eritis si feceritis ea. 

18 Non de omnibus vobis dico: ego scio quos ele- 
gerim: sed ut adimpleatur Scriptura : Qui manducat 
mecum panem, levabit contra me calcaneum suum. 

19 Amodo dico vobis, priusquam fiat: ut cum fa- 
ctum fuerit, credatis, quia ego sum. 

20 Anien, amen dico vobis:. Qui accipit si quem 
misero, me accipit: qui autem me accipit, accipit eum, 
qui me misit. 

21 Cum haec dixisset Iesus, turbatus est spiri- 
tu: et protestatus est, et dixit: Amen, amen dico vobis: 
Quia unus ex vobis tradet me. 


Digitized by Google 



158 IN IOANNEM COMMENTARI VM 

22 Aspiciebant ergo ad invicem discipuli, haesitan- 
tes de quo diceret. 

23 Erat ergo recumbens unus ex discipulis eius 
in sinu lesu, quem diligebat lesus. 

24 Innuit ergo huic Simon Petrus: et dixit ei: 
Quis est, de quo dicit? 

25 Itaque cum recubuisset ille supra pectus lesu, 
dicit ei: Domine quis est ? 

26 Respondit lesus: Ille est, cui ego intinctum 
panem porrexero. Et cum intinxisset panem, dedit lu- 
dae Simonis Iscariotae. 

27 Et post buccellam, introivit in eum satanas. 
Et dixit ei lesus: Quod facis, fac citius. 

28 Hoc autem nemo scivit discumbentium ad quid 
dixerit ei. 

29 Quidam enim putabant, quia loculos habebat 
ludas, quod dixisset ei lesus: Eme ea, quae opus sunt 
nobis ad diem festum: aut egenis ut aliquid daret. 

30 Cum ergo accepisset ille buccellam, exivit con- 
tinuo. Erat autem nox. 

31 Cum ergo exisset, dixit lesus: Nunc clarificatus 
est filius hominis: et Deus clarificatus est in eo. 

32 Si Deus clarificatus est in eo, et Deus clarifi- 
cabit cum in semetipso: et continuo clarificabit cum. 

33 Filioli, adhuc modicum vobiscum sum. Quae- 
retis me: et sicut dixi ludacis: Quo ego vado, vos non 
potestis venire: et vobis dico modo. 

34 Mandatum novum do vobis: Vt diligatis invi- 
cem, sicut dilexi vos, ut et vos diligatis invicem. 

35 In hoc cognoscent omnes quia discipuli mei 
estis, si dilectionem habueritis ad invicem. 

36 Dicit ei Simon Petrus : Domine, quo vadis ? 
Respondit Iesus: Quo ego vado, non potes me modo se- 
qui: sequeris autem postea. 

37 Dicit ei Petrus: Quare non possum te sequi mo- 
do ? animam meam pro te ponam. . 

38 Respondit ei lesus: Animam tuam pro me po- 
nes? Arnen, amcn dico tibi: Non cantabit gallus, donec 
ter me neges. 


COMMENTARIVM 


Christum pridie, quam cruci figeretur, pascha celebrasse 
idque eodem ipso die ac Hicrosolymitas, die inquam 17 mar- 
tii, feria V, demonstravimus in Lib. III de Evangeliis Diss. L, 
item ostendimus coenam, de qua est in capite XIII evangelii 
Ioannis , non aliam esse quam epulum paschale cui Christus 
accubuit illo die. Huic epulo initium fieri haud licebat ante 
primas tenebras. Lege Lib. III de Evangeliis Diss. L. n. 13. 
Christum accubuisse , ut primum licuit , tum ea , quae per 
noctem insequulam gesta sunt, credere suadent, tum Lucas 
testatur his verbis: Et cvm facta esset hora, discubuit (1). 
Quae ergo leguntur in hoc capite, gesta sunt intra horas pri- 
mam et alteram ab occasu solis, quum nobis quidem dies 17 
martii feriaque quinta ctiamlum iret , sed Iudacis dies festus 
primus azymorum , quintus decimus mensis nisanis, feriaque 
sexta iam essent. Lege Lib. III de Evangeliis Diss. LII. 
cap. IV. 

v. 1. Ante diem festum paschae, vel , ut graeca sonant , 
Ante sollemne paschae. Vt modo dictum est, dies festus Ju- 
daeis iam inceperat. Verum Ioannes, quippe qui haec nar- 
raret sexaginta amplius post annis quam gesta fuerant, dc- 

(1) Luc. XXII, 14. 

suetus moribus Judaeorum , initium diei, non ut hi sole oc- 
cidente, sed ut nos noctis medio facere iam solebat; maxime 
quod , non Iudaeis, certe non his unis, sed et ex alia gente 
Christianis scriberet. Lege Lib. III de Evangeliis Dias. L. 
nn. 4. 23. Alias quoque Ioannes dies similiter designavit in 
Io. XII, 12 coli. 1-11 et in XX, 19. 

Qui aiunt nullam eucharistiae institutae mentionem fieri 
a Ioanne, his refelluntur quae legimus in hoc versiculo , et 
de quibus iuvat in hoc loco eadem edisserere quae in alio (1) 
annotavi. Horum sensus integer est atque absolutus, ut nihil 
ei desit, nec a prioribus ulla ratione dependet , sed neque a 
posterioribus ; recta autem ac simplex enuntiatio haec est : 
Ante diem festum paschae lesus suos in finem dilexit. Quis 
autem haud sentiat ut Ioannes his verbis aliquid significare 
velit grande omnino , insigne, novum , ad id indicium atque 
inauditum? Quid vero illud? Sive verba in finem idem so- 
nent ac usque ad exitum vitae , sive , quod longe verius est , 
idem ac adeo ut nihil supra (2), specimen aliquod eximium 
atque indicium amoris erga suos, quo Christus flagrabat, ab 
ipso exhibitum significari his verbis manifestum est. Nisi 
autem eucharistia sit , aliud hoc amoris specimen atque in- 
dicium esse nequit quam quod stalim narratur, ut Christus 
laverit pedes discipulorum. Grande quid profecto hoc fuit, 
sicut grande erat quidquid Christus agebat , non tamen adeo 
ut ita de hoc Ioannes loqueretur , velut si non alia praeter 
hoc eaque longe grandiora ac perenniora amoris monumenta 
Christus sub tradiderit, atque adeo ipso supremo vitae suae 
die, illaque ipsa hora, eucharistia instituta. Haec igitur, eu- 
charistia inquam, argumentum illud est, divina sapientia ex- 
cogitatum, quo Christus suos a se in finem diligi omnimodis 
evicit ante diem festum paschae, idque est quod Ioannes indi- 
cat illis verbis. Quam interpretationem ipsa verborum empha- 
sis comprobat , eaque confirmant quae Ioannes de coena ita 
subiungit, ac si hanc iam commemoraverit nemoque, quanam 
dtf coena loquatur, non intclligat. Ad haec idem is annotat ut 

(1} Dc Evangeliis L. III. Diss. L. n. 17. 

(2) Lege itazochii Spicileg. bibi, in b. I.; Agelli Proocm. in Psalm. p. 9. 

lesua in finem suos dilexeril, hoc esi, dilcclionis signum suis 
exhibuerit, proplerea quia venit hora eius , ut transeat ex hoc 
mundo ad patrem ; quibus in verbis illud venit est tempore prae- 
terito pro gracco c’Xvj \u9vj. Nonne autem seniis ut haec desi- 
gnent postremas horas vitae Christi, utque caussam ratione m- 
que suggerant multo opportuniorem eius, quod in postrema 
hac couna Christus gessit, ac suis voluti testamento legavit, 
quam cur pedes discipulorum abluerit? 

Quod si quaeras cur non apertius Ioannes de eucharistia 
iustlluta loquutus sit, caussam leges in Lib. 1 de Evangeliis 
cap. IV. n. 27; nimirum illam ipsam cur non fere quidquam 
narraverit eorum quae a ceteris evangelistis narrata iam 
fuerant. 

vv. 2. 3. Et coena facta. Lege Lib. I de Evangeliis c. IV. 
n. 27. Kaec verba vel per se ipsa manifesto refutant eos qui 
conleudunt a Christo discipulorum pedes lotos esse ante con- 
fectam eucharistiam, praesertim si illud maneat, quod supra 
demonstravimus , loannem in priore versiculo cueharistiao 
institutionem perstrinxisse. Lege Lib. II de Evangeliis Annot. 
CLX ct Augustinum ile Consensu cvangelistarum I.. III. $$ 2. 
3. Ilaud mullis ante aetatibus exstiterunt qui, narrationum in 
hoc inque ceteris evangeliis descriptarum seriem et conne- 
xionem insuper habentes aut certe minus reputantes , primi 
omnium affirmarent lotionem illam pedum symbolum quod- 
dam atque imaginem esse integritatis ct puritatis animi qua 
ad eucharistiam accedere opportet. Id vero non alio pacto 
vincere poterant nisi si Christus discipulorum pedes ante 
abluerit quam eucharistiam couficeret. Vt ergo illud vince- 
rent , hoc ita factum esse contenderunt , pio quodam animi 
sensu ducti , si modo pius is sensus haberi queat , quo qui 
ducuntur , scripturarum sensum pervertere neccsse habent , 
atque ipsos scriptores sacros alios aliis pugnantium more com- 
mittere. Quo illa lolio pertinuerit , quo Christus id agens 
spectarit, ipse nobis aperuit in vv. 11-14, alio, inquam, prorsus 
ac ad animi comparationem qua sint oportet qui ad euchari- 
stiam accedunt. Nullo nutem pacto ferendum, quod illi nudent, 
ut, quum minus opportunae pietatis sensibus obsequi student, 

11 


Digitized by Google 



I 


162 IN IOANKEM COMMENTARI VM 

negent ullam eucharistiae inslilutae mcnlioucm a Ioanne fa- 
ctam esse. 

In v. 2 sententiae ordo secundum gracca verba sic est: Et 
coena facta, quum diabolus iam misisset in cor Iudae Simonis 
Iscariotae ut eum traderet. 

In v. 3 Deus a Ioanne o nomjp pater simpliciter ct abso- 
lute appellatur, Christi, videlicet. Verbis l^O.Ottv ino Gsov 
exisse a Deo , quae sunt in v. 3 , aeque ac horum geminis 
Ii izkOttv lx t ov 3ecu exisse ex Deo , i|sX0gfv nctpu t ov Gscu 
exisse de Deo , quae verba dc uno Christo dicta, neque alibi 
quam in loannis evangelio leguntur, manifestum est significari 
aliquid uui Christo proprium; quid autem nisi originem, di- 
vinam scilicet, quam is cum nemine communCm habet? Ne- • 
que enim haec verba credi possunt idem valere ac legari a 
Deo, tum quia numquam de aliis Dei legatis dicuntur, tum 
quia ipsorum verborum vis huic rei significandae apta esse 
non videtur. * 

Quaeritur cur loannes, descripturus ut Christus discipu- 
lorum pedes laverit, haec memoraverit , quae in his duobus 
versibus legimus, cademque quasi quoddam narrationis exor- 
dium usurpaverit. Ratio procul dubio ea fuit, ut , qui hanc 
paginam lecturi esseut, hi, et malum discipuli animum, de quo 
in v. 2, ct infinitam Christi potentiam divinamque naturam , 
dc quibus est in v. 3, reputantes , magis ac magis Christum 
admirareutur discipulorum pedes, sicut mox describitur, de- 
spectissimi mediastini aut mancipii more abluentem. 

Vt in tota narratione, quae sequitur vv. 4-11, simplici-, 
tas illa loannis propria et veritatis index certissima splendet, 
ita, in Petri dictis vv. 6. 8. 9 animi sensus ailectusquc ut 
sponte sese prodant, quisque facile videt. 

v. 7. Scies autem postea jxrra toa>vx post haec; quo enim 
id , quod Christus agebat pertineret , ipse postea significavit 
in vv. 12 seqq. 

v. 8. Si non lavero te et cetera. Haec non de illa pedum 
ablutione dici manifestum est , sed Petro illam renuente 
Christus inde occasionem cepit cum nosque docendi necessi- 
tatem alius lotionis, nimirum cius qua idem ipse Christus ho- 
minum animas abluturus erat. 

v. 10. Item occasione e Petri verbis petita Christus his 
respondens curam nos docet leviores quoque animi maculas 
abstergendi, quam gerant oportet qui gravioribus carent, ac 
tacite affirmat neminem esse qui nihil iliiusmodi habeat quod 
abstergat. Et vos mundi estis ; assumptio, qua efficitur Pe- 
trum, qui, non tantum pedes, sed et manus et caput lavanda 
offerebat, ccterosquc discipulos Christi non indigere nisi ut 
pedes lavent. — • Sed non omnes; quae quorsum spectent, loan- 
nes ostendit in insequente v. 11, hisque Christus ludam com- 
monere oblique coepit , quod exinde pluries atque apertius 
fecit. 

vv. 12 seqq. Quid Christus sibi voluerit ea re quam ege- 
rat, ipse explicat; argumentationis autem, qua utitur, ductus 
evidens est. Qui ergo aiunt illa pedum lotione animi purita- 
tem significatam esse qua sint oportet qui ad eucharistiam 
accedunt, proptereaque, contra ac ex evangelistis compertum 
habemus , contendunt discipulorum pedes a Christo ablutos 
esse ante eucharistiam institutam, hi rem aliter ac ipse Chri- 
stus interpretantur. Quod si dicant utrumque fuisse signifi- 
catum, eos rogabimus ut nos doceant unde id didicerint, tum 
caussam aperiant cur -Christus , potiorem significationem si- 
lentio praeteriens, alteram dumtaxat manifestaverit. 

v. 14. Solum de pedibus invicem lavandis Christus loquu- 
tus est ; nemo tamen non intclligit quid ipse nobis praecepe- 
rit; scilicet ea nos humilitate esse oportere, ut omne genus 
officia ac munera, quamtumvis despecta, implere, quae mu- 
tua caritas suadet, parati simus; 

v. 15. maxime quod ipse hac in re exemplo suo praeiverit, 
v. 16. Ratio cur. de Christo exemplum capiamus, 
v. 17. Quid inde boni nobis exspectandum. — Beati eritis, 
non estis ; haec ergo non pertinent ad priora verba si haec 
scitis, sed ad posteriora si feceritis ea. 

v. 18. Non de omnibus vobis dico vos beatos futuros si , 
quod praecipio, observetis, quum sit e vestro numero qui in 
animo haud habet illud observare, idque me non latet, nam ego 
scio guos elegerim, perspectum habeo quales ii sint quos apo- 
stolos creavi. Sed eum quoque elegi ut adimpleatur scriptura, 
et celera. — De verbis ut adimpleatur, lege, quae disputavimus 

inLib. 1 de Interprelalione scripturarum sacrarum nn. 306-310. 
357. 407 seqq. et in Lib. III de Evangeliis Diss. XV. n. 55; Diss. 
X\II. nn. 25 seqq. 32 seqq. — Scripturarum verba, a Chri- 
sto allata, deprompta sunt ex Ps. XL , 10; ea David litorali 
sensu de se dixerat , spiritali de Christo , cuius typus erat. 
Ioanncs haec ex hehraeo ipse transtulit; hinc leve illud dis- 
crimen quod praeferunt ut in evangelio leguntur utque in 
graeca et latina psalmi translatione. Graecum verbum apud 
Ioannem est imjOVJ levavit, tempore praeterito, ut est in ipso 
psalmo. — Christus denuo ludam obliqua commonitione in viam 
reducere tentat. 

v. 19. Secundum illud Isaiac: Annunciate , quae ventura 
sunt in futurum, et sciemus, quia dii estis "os (1). — De ver- 
borum quia ego sum vi et significatione diximus superius in 
Io. VIII, 24. 28. 

v. 20. Verbum accipere redditum est pro gracco ),a/i?av£tv, 
quod in hoc loco non significat excipere hospitio , sed , sicut 
in Io. I, 12 et V, 43, qualis quis est qualemque se esse ait, 
gradu, conditione, natura, talem eum agnoscere proque tali 
habere. 

Vt huius versus connexum cum proxime superioribus 
cumque insequenlibus perspiciamus, animadverte utrorumque 
materiem esse Iudae facinus; ergo ad hoc idem facinus hic 
versus 20 spectet neccsse est. Qua id fiat, nemo melius quam 
Cyrillus explicuit. Scilicet his quoque ludam tecte commo- 
neri: Videat quid agat; nam, quo quis loco lesum habet, eo- 
dem et Deum huius patrem habere existimandus est. Christus 
utitur simili: Sicut qui accipit, inquit, si quem misero, me ac- 
cipit, ita qui me accipit r accipit cum qui me misit; ut tacite 
sic concludat : Qui ergo me non accipit , neque eum accipit 
qui me misit , hoc est , neque Deum agnoscit. Nolens enim , 
inquit Cyrillus, ut videtur, aperte dicere, quod alibi dixit: Qui 
non honorificat filium , non honorificat patrem (2) , int T9 
tvfquLor-oyj ad id, quod honestius est, se convertit. 

Verba, qui accipit si quem misero, me accipit non ita in- 
tclligcnda sunt ac si de excipiendis apostolis ageretur, cui rei 

(1) I». XLl. 23. 

(2) !o. V, 23. 

commendandae non is locus erat, sed sunt quoddatn prover- 
bium, quod etsi, sicut fleri subinde solet, Christus primam 
verbi personam usurpans protulerit, proferre tamen sic quo- 
que potuisset: Qui accipit eum quem quis misit , hunc acci- 
pit; non, inquam, Deus mittens et Christus missus comparan- 
tur cum Christo mittente et discipulis missis , sed cum quo- 
cumque mittente et eo qui mittitur. Quam rem considerasse 
etiam ideo iuverit, ne quis hoc simili, quo Christus usus est, 
abutatur ad ipsius Christi divinitatem impetendam. . 

v. 21. Si versum 20 ita, ut fecimus, explices, huius ver- 
sus 21 et superiorum versuum connexus per se patebit. — 
Nota Christi spiritum praeditum iisdem affectibus quibus 
omnium hominum animi. — Christus intra illius coenae horam 
se a discipulo prodendum esse aperte ter praedixit} haec 
praedictio tertia fuit. Lege Lib. II de F.vangeliis Annnt. CLV11. 

v. 22. Ibidem et in Lib. III. Diss. L. n. 12 dissolutam 
invenies quaestionem quomodo, quod in hoc versu narratur, 
componi queat cum illis quae legimus in Malth. XXVI, 25. 

vv. 23-25. Nunc primo Ioanncs de se loquitur, sed, sicut 
semper, voluti de alio quopiam, seque designat usitata appella- 
tione discipuli quem diligebat Iesus. Lege Lib. I de Evangeliis 
c. IV. nn. 2. 3. 6. — Veteres, non sedentes, sed accumbentes 
coenabant. Lege Lib. III de Evangeliis Diss. L. n. 15. — Ver- 
sus 21 graece sic est : Innuit ergo huic Simon Petrus scisci- 
tari quis esset de quo dicit; versusque 25: Accidens autem ille 
super pectus Iesu, et cetera. 

v. 26. Petrus innuerat Ioanni, Ioaiuios Iesum secreto in- 
terrogaverat; Iesus ergo item secreto respondit, itaque ut ce- 
teri responsum non audirent. 

v. 27. Confer v. 2. Lege Lib. III de Evangeliis Diss. L. 
nn. 7-9. 

v. 29. Lege ib. nn. 7. 13. 

vv. 31. 32. Iis, quae Christus mox perpessurus erat, ini- 
tium ludas fecit e coenaculoegredicns ad proditionem, quam 
pactus erat , exsequendam ; hinc illud Nunc. Christus de ea 
re, vcluti iam facta sit, loquitur, utens tempore verbi prae- 
terito pro praesenti. Quae sibi iam imminerent , cruciatus , 
contumelias, necem silentio praeteriens, gloriam, quam ex 

liis caperet, praedicit. Audi Cyrillum haec exponentem: Nonne 
et prius clarificalus esi, cum miracula faceret? . . . Tamen con- 
summatio gloriae in passione sita erat, quam pro mundi vita 
sustinuit , et in eo quod per se ipsum resurrectionis omnium 
modum innovavit .... Factus igitur obediens Deo ac patri us- 
que ad mortem , mortem autem crucis, iuxla Pauli vocem (1), 
superexaltatus est rursus accipiens nomen quod est super omne 
nomen. Qui enim nudus homo esse putabatur , supra modum 
glori ficatus fuit , vere Deus et filius re vera Dei proditus .... 
Vua itaque cum Christo clarificato clarificalus est omnino Deus 
ac pater. Clarificalus vero est in filio , . . . quia innotuit cuius 
filii sil pater. Quemadmodum enim gloria est filio talem ha- 
bere secundum naturam genitorem, eodem modo censeo etiam in 
patris gloriam cedere quod talem ex se ipso habeat filium. Pro- 
pterea dicit: Si Deus clarificalus est in eo, et Deus clarificabit 
eum in semet ipso; simul enim clarificalus est pater per filium, 
et slatim vicissim filium clari ficavit ; ad ambos enim per ambos 
gloriae nomen pertinet. Audi et Chrysostomum: Nunc clarifi- 
calus est filius hominis .... Nam, quod morte quis mortem vin- 
cat, gloria est magna .... Deus clarificabit eum in semet ipso, 
hoc est per se ipsum, non per alium; et statim clarificabit eum, 
hoc est una cum cruce. Non post longum tempus, inquit, nec 
diu post resurrectionem illum reddet splendidum, sed statim, in 
ipsa cruce , conspicuae res apparebunt; sol namque obscuratus 
est , et cetera. — Praepositio Iv in potest quidem posita esse 
pro per, sicut eam Cyrillus et Chrysostomus interpretantur, 
saepe enim hanc significationem ea exhibet in hoc evangelio, 
inque aliis Novi Testamenti libris, sed forte melius eam ac- 
cipias ut quae suam sibi propriam vim in hoc quoque loco 
servet, significetque patris gloriam in filio esse et filii in pa- 
tre , ut pote unam numero atque camdem , idque ob unam 
utriusque naturam ; haneque interpretationem illud in semet- 
ipso praeferre suadet. 

Quum discipulis proximam mortem suam Christus nun- 
tiasset, iam id agit vv. 33 seqq.; XIV -XVI, quod pater filio- 
rum amans solet , ul suprema mandata his det supremisque 

(1) 1’bilipp. II, 8. 

cos hortamentis instruat. Ipsa oratio talem patrem prodii, qui 
filios moriens relinquere cogitur. 

v. 33. Quaeretis me , graccc Zjjtijijete /xe; quod verbum 
hoc in loco non idem est ac circumire ut aliquem invenia- 
mus, sed, quemadmodum in aliis locis sonat, absentis deside- 
rio teneri atque agi. — Et sicut dixi Iudaeis et cetera ; quod 
olim Iudaeis dixi, id ipsum vobis nunc dico; alio tamen sensu. 
Confer Io. VIII, 21. 

v. 34. Quantopere Christus mutuam dilectionem carita- 
temque commendaret, nemo ignorat. Hinc illud, ut eam primo 
loco posuerit in mandatis quae mortem iam obiturus disci- 
pulis dedit. — Mandatum novum. Id Chrysostomus sic expli- 
cat: Hoc mandatum . . . ipse . . . novum fecit ipso praecipiendi 
modo ; intulit enim : Sicut di/exi vos. Sic etiam Augustinus. 
Nec secus Cyrillus, qui haec subiungit: Fide* dilectionis erga 
nos novitatem? Lex enim praecepit diligere fratrem sicut se 
ipsum , Dominus autem noster Iesus Christus dilexit nos plus 
quam se ipsum. Confer Io. XV, 12. — Postrema huius versus 
verba non sunt repetitio illius mandati , sed finem significant 
ob quem Christus dilexit nos; sicut dilexi vos, quod ideo feci, 
ut et vos diligatis invicem. 

v. 35. Hoc namque praeceptum est quod Christus suum 
dixit (1). 

vv. 36-38. Petri lapsus primo praedicitur. Lege Lib. II 
de Evangeliis Annot. CLXI1I et CLXXI. — Non cantabit gal- 
lus, donec et cetera, hoc est ante gallicinium, quae erat quarta 
ct postrema noctis pars sic vocata. 


£■ CAPVT xtv 


1 


l\on turbetur cor vestrum. Creditis in Deum, 


ct in me credite. 


(t) Io. XV, 12. 

2 ln domo Patris mei mansiones multae sunt, si 
quo minus dixissem vobis: Quia vado parare vobis lo- 
cum. 

3 Et si abiero, et praeparavero vobis locum: ite- 
rum venio, et accipiam vos ad meipsum, ut ubi sum 
ego, et vos sitis. 

4 Et quo ego vado scitis, et viam scitis. 

5 Dicit ei Thoinas: Domine, nescimus quo vadis: 
et quomodo possumus viam scire ? 

6 Dicit ei lesus: Ego sum via, et veritas, et vita, 
nemo venit ad Patrem, nisi per me. 

7 Si cognovissetis me, et Patrem meum utique co- 
gnovissetis: et amodo cognoscetis eum, et vidistis eum. 

8 Dicit ei Philippus: Domine, ostende nobis Pa- 
trem, et sufficit nobis. 

9 Dicit ei lesus: Tanto tempore vobiscum sum: 
et non cognovistis me ? Philippe, qui videt me, videt 
et Patrem. Quomodo tu dicis: Ostende nobis Patrem? 

10 Non creditis quia ego in Patre, et Pater in me 
est? Verba, quae ego loquor vobis, a me ipso non loquor. 
Pater autem in me manens, ipse facit opera. 

1 1 Non creditis quia ego in Patre , et Pator in 
me est ? 

12 Alioquin propter opera ipsa credite. Arnen, 
amen dico vobis, qui credit in me, opera, quae ego fa- 
cio, et ipse faciet, et maiora horum faciet: quia ego 
ad Patrem vado. 

13 Et quodeumque petieritis Patrem in nomine 
meo, hoc faciam: ut glorificetur Pater in Filio. 

14 Si quid petieritis me in nomine meo, hoc fa- 
ciam. 

15 Si diligitis mc: mandata mea servate. 

16 Et ego rogabo Patrem, et alium paraclitum 
dabit vobis, ut maneat vobiscum in aeternum, 

17 Spiritum veritatis, quem mundus non potest 
accipere, quia non videt eum, nec scit eum. vos autem 
cognoscetis eum: quia apud vos manebit, et in vobis 
erit. 

18 Non relinquam vos orphanos: veniam ad vos. 

19 Adhuc modicum: et mundus me iam non videt. 
Vos autem videtis me: quia ego vivo, et vos vivetis. 

20 In illo die vos cognoscetis quia ego sum in 
Patre meo, et vos in me, et ego in vobis. 

21 Qui habet mandata mea, et servat ea: ille est, 
qui diligit me. Qui autem diligit me, diligetur a Patre 
meo: et ego diligam eum, et manifestabo ei meipsum. 

22 Dicit ei ludas, non ille Iscariotes: Domine, 
quid factum est, quia manifestaturus es nobis tei— 
psum, et non mundo ? 

23 Respondit Iesus, et dixit ei: Si quis diligit me, 
sermonem meum servabit, et Pater meus diliget eum, 
et ad eum veniemus, et mansionem apud eum faciemus: 

24 qui non diligit me, sermones meos non ser- 
vat. Et sermonem, quem audistis, non est meus: sed 
eius, qui misit me, Patris. 

25 Haec locutus sum vobis apud vos manens. 

26 Paraelitus autem Spiritus sanctus, quem mit- 
tet Pater in nomine meo, ille vos docebit omnia, et sug- 
geret vobis omnia, quaecumque dixero vobis. 

27 Pacem relinquo vobis, pacem meam do vobis: 
non quomodo mundus dat, ego do vobis. Non turbetur 
cor vestrum, neque formidet. 

28 Audistis quia ego dixi vobis: Vado, et venio 
ad vos. Si diligeretis me, gauderetis utique, quia va- 
do ad Patrem: quia Pater maior me est. 

29 Et nunc dixi vobis prius quam fiat: ut cum 
factum fuerit, credatis. 

30 Iam non multa loquar vobiscum. venit- enim 
princeps mundi huius, et in me non habet quidquam. 

31 Sed ut cognoscat mundus quia diligo Patrem, 
ct sicut mandatum dedit mihi Pater, sic facio. Surgite, 
camus hinc. 


COMMENTARIVM 


In hoc cnput Ioannes cetera retulit quae Christus loquutus 
est usque ad egressum e cocnaculo. In universum haec per- 
tinent ad moerentes discipulos consolandos simul simulque 
appositis doctrinis instruendos. Ea commode ita distribuas. 
Principio Christus discipulis animos addit v. 1, deinde de fide 
potissimum agit vv. 1 - 11, tum de caritate vv. 15 - 21, deni- 
que perorat atque concludit vv. 25 - 31. 

v. 1. Christus, post mutuam dilectionem discipulis com- 
mendatam , iubet eos esse sine ulla animi turbatione , quam 
in ipsis tum ea, quae dixerat, tum quae futura erant, forte 
excitarent. Confer lo. XVI, 6. 7. 

Pars prima sermonis, in qua est de fide. 

Creditis in Deum, et in me credite. Qua illud, quod iube- 
bat, exsequi possent , certissimam viam commonstrat , fidem 
inquam. Graeca sic quoque reddi queunt: Credite in Deum, et 
in me credite. — Christus aeque ac Deum se pro fidei obiecto 
proponit. 

vv. 2. 3. Tum spe quoque moerentes discipulorum ani- 
mos erigit, illamquc fidei consociare docet. Hi eo potissimum 

angebantur , quod Christus ab ipsis mox esset distrahendus. 
Christus ergo eos consolatur, promittens fore ut secum una 
inque patris sui domo aeternum habitent. 

Posterius hemistichium versus ‘2 aliquam praefert diffi- 
cultatem. Pro dixissem graece est Cir.cv <iv, quod reddi potest 
dicerem. Particula ort, pro qua latina pagina habet quia, ab- 
est a graecis exemplaribus vulgatioribus ; sed in praecipuis 
ac vetustissimis codicibus graecis ea legitur, sicut et parti- 
cula quia in codicibus latinis item praecipuis ac vetustissimis. 
Ceterum sententia sic est: Si quo minus, si secus esset, si in 
domo patris mei mansiones multae non essent, hoc ipsum di- 
cerem vobis, nec paterer vana spe vos decipi; praesertim quia 
iam in eo sum ut vadam parare vobis locum. 

v. 4. Christus, quo iturus esset, alias (1) aperte dixerat; 
ad patrem videlicet. Discipuli pro certo habebant Deum esse 
Christi patrem. Vere ergo Christus aiebat eos scire quo ipse 
iturus esset, tametsi forte tunc, id non cogitarent, neque in- 
tclligcrent quid Christus diceret. — Via ad Deum non alia 
quam ipse Christus, sicut ipse paullo post v. 6 affirmavit; 
discipuli ergo viam quoque noverant qua et ipsi ad Deum 
ituri essent. 

vv. 5-7. Sensus verborum Thomae sic est: Nescimus quo 
vadis, ergo non possumus viam scire; quod qui dicit, positum 
habet necesse esse viae terminum , hoc est, quo eundum sit, 
scire, ut viam noscamus. Eodem hoc ipso posito, utque aiunt, 
ad hominem Christus Thomae respondet, atque ex eodem illo 
principio contrarium adducit eius quod Thomas adducebat: 
Viam scitis, inquit, ergo et quo vado. Ego sum via; sed me 
Cognoscitis; ergo viam scitis. Nam, quod ego sim via, dubi- 
tare non licet, quum nemo illuc, quo ego vado, tendere alia 
via possit, nemo venit ad patrem nisi per me. Si igitur cogno- 
vissetis me, qui via sum, et, quo ego vado, patrem inquam 
meum, utique cognovissetis ; quin imo et amodo ytvwerxET £ co- 
gnoscitis eum, et vidistis eum. 

In verbis Ego sum via, et veritas, et vita est illa orationis 
figura, in evangeliis haud infrequens, qua aliquid x*9’ Iv 3:* 

3'jsiv enuntiator ; via et veritas est via certa , quae euntem 
non fallit; via et vita est via vitalis, qua qui eunt, vivunt, 
qua ilur a<l vitam. 

Christus in v. 4 verbum scitis absolute et simpliciter 
usurpaverat; cur ergo in v. 7 non item, sed ita loquitur: Si 
cognovissetis et cetera? Scilicet apostolos fide in Christum prae- 
ditos tunc quidem iam fuisse, sed nondum ea qua ipsos esse 
oportebat, quaque postea fuerunt. Tum Christus statim redit 
ad modum verbi indicativum, et amodo , inquit, id est iam 
nunc, ■yryuaXETE cognoscitis eum, imo et ad tempus praeteri- 
tum, et vidistis eum. Quorum verborum postremorum quinam 
sensus sit, mox ab ipso Christo discemus in v. 9. 

v. 8. Quemadmodum paullo ante , quum Christus dixis- 
set v. 4 scire discipulos quo iturus ipse esset, viamque qua 
eundum , Thomas modesta illa sua interrogatione v. 5 haec 
negaverat, ita nunc Philippus, Christum rogans ut ipsi cele- 
risque discipulis patrem ostendat , illud tacite negat, quod 
Christus proxime affirmaverat , patrem ab ipsis iam visum 
esse. 

v. 9. Quae Christus Philippo hoc et insequentibus versi- 
bus respondit , ecquis proferre audeat quin ipse Deus sit ? 
Christum cognoscere tantumdem est ac cognoscere Deum, imo, 
qui Christum videt, is Deum videt; manifesta igitur conse- 
quutione conficitur Christum esse Deum. Neque enim hic lo- 
cus ullus verborum immutationibus est. Lege Eusebii De- 
monstrationem evangelieam V. 43 et Ecclesiasticam theolo- 
giam III. 21. 

v. 10. Nam id, quod dixit, Christus confirmat argumento 
quod ij nepr/joprjGi; circumincessio suppeditat, inoxque hanc 
ipsam ostendit eo indicio, quod, quae ipse loqui- 

tur atque agit , haec pater in ipso manens loquatur atque 
agat. Neque semel proposuisse contentus, 

vv. 11, 12. denuo illud argumentum proponit, itemque 
ac prius ita proponit ut qui huic rei fidem adiungi postulet. 
Graeca sic sonant: Credite mihi, quia ego in patre et pater in 
me est. Tandem, sicut ei mos erat, res a se gestas quasi te- 
stes citat , quae verbis suis fidem faciant. — Verba Alioquin 

propter opera ipsa credite in graeco exemplari sunt pars ver- 
sus 11. Alioquin el Ss [xrt sin minus; confer Io. X, 38. 

Num vero putemus Christum multiplici hac eflicacique 
argumentatione nil aliud voluisse quam ut comprobaret sen- 
sum aliquem translatum illorum verborum qui videt me, vi- 
det et patrem meum? qui tamen sensus translatus quinam sit, 
minime nos docuit, quin imo ita loquutus est, ut ea verba in 
sensum proprium accipienda esse ex tota argumentatione exi- 
stimari necessc sit. 

vv. 12. 13. Christus concludit vim atque efficaciam fidei, 
et quidem fidei qua in ipsum credimus, commendando, idque 
maxime in loco. Adeo refert, inquit, credere quae doceo, ut 
non ego modo haec signis et miraculis editis comprobare 
queam, sed et, qui illa credunt, eadem imo et maiora signa 
ac miracula edituri sint , quibus ea , quae credunt, confir- 
ment} non tamen ipsi per se propriaque virtute, sed quia ego 
ad patrem vado , et apud patrem manens , quodeumque petie- 
ritis patrem in nomine meo , quantumvis grande ac mirabile, 
precibus annuens, hoc faciam. Nota illud, quod, quae patrem 
rogamus, Christus faciat. 

v. 14. Christus solebat , sicut apparet ex hoc evangelio, 
repetitionibus uti , quum quid gravius vehementiusque affir- 
mare aut inculcare expediret. Item nunc facit, quum agatur 
de postremo illo argumento, quod aptissimum sit ad fidei 
praestantiam exccllentiainque apostolis etiamtum rudioribus 
atque hebetioribus commonstrandam et commendandam. — Ex 
collatione huius et superioris versus inlelligimus unum atque 
idem esse ac pari utilitate rogare Christum ac Deum rogare. — 
A plerisque graccis codicibus abest pronomen tu me, non ta- 
men a vaticano omnium vetustissimo, illudque habent trans- 
lationes fere omnes. 

Pars secunda sermonis, in qua est de caritate, ac primo 
vv. 15 - 21 caritatis fructus discipulis suis pollicetur , deinde 
vv. 22 - 24 Iudae Thaddaeo interroganti respondet. 

Quo nonnullas difficultates praeoccupemus, iuvat anim- 
advertere in his Christi sermonibus praesens verborum tem- 
pus subinde adhibitum esse pro futuro. In hoc capite XIV 
izyipott venio vv. 3. 18; Obvou videt, Otuosm videtis v. 19} 

in capite XVI xlpu tollit v. 22; quaedam tamen ex his lali- 

nus interpres vertit in tempus futurum. 

v. 15. Primum praecipuumque caritatis officium proponi- 
tur. Sicut plenitudo legis est dilectio (1), ita nemo vere Deum 
diligit quin eius legem observet atque impleat. 

vv. 16. 17. Excellentissimus caritatis fructus, datio Spi- 
ritus sancti ; de qua qui te doceant , nominatos invenies in 
Lib. III dc Evangeliis Diss. XLIII. n. 72. Confer Io. VII, 39. 
— Paraclitus gracce nxpxxX/jraj advocatus. Nota illud alium; 
nam et Christus paraclitus est; Advocatum nxpwdyrov habe- 
mus apud patrem Icsum Christum (2). Neque alium loco Chri- 
sti, sed alium praeter Christum. Confer v. 18. — Quum Chri- 
stus et Spiritus sanctus in hoc loco una comparentur et duo 
advocati esse dicantur , liquet Spiritum sanctum personam 
esse, non modo a Christo, sed et a Chriti patre distinctam, 
inque hoc loco perspicuam fieri Trinitatis mentionem. — Ve- 
rius senties Spiritum veritatis hoc in loco appellari , non ut 
ex quo sit veritas , sed ut qui sit ex veritate , graece enim 
non est miaj[xx xX/]9uxg ( spirito di veritd ), sed mtu< ix r/jg 
( spirito della veritd ); veritas vero haec ipse Chri- 
stus. Confer v. 6, et lege Cyrillum. 

Aliquid in v. 17 deprehendimus quod prima specie non 
levem difficultatem praefert. Mundus dicitur accipere non 
posse Spiritum sanctum quia hunc non cognoscit , discipuli 
vero Christi Spiritum sanctum cognituri esse quia apud ipsos 
manebit; lia ut ex prima sententia effici videatur prius esse 
cognoscere Spiritum sanctum quam accipere, contra vero ex 
secunda. Itaque primo animadvertere nccessc est alteram sen- 
tentiam in gracco exemplari sic esse: vp.tig 5s "/iVixntETE x9zo, 
£t t nxp' vjxtv ix sv£i xxi h v/xtv larxt vos autem cognoscitis 
eum, quia apud vos minet, et in vobis erit. Deinde verbis apud 
vos manet aliud significari ac verbis in vobis erit ; id quod 
sane manifestum est; Spiritus sanctus iam quidem manebat 
apud Christi discipulos, quippe qui, peccati expertes, caritate 

(t) Rom. XIII, 10. 

(2) I Io. II, I. 

ct gratia praediti essent (1), nondum taiuen in ipsis erat, 
nondum enim datus erat (2). Quare in altera quoque senten- 
tia Spiritum sanctum cognoscere prius est quam accipere; a 
particula autem quia non dependet nisi primum incisum apud 
vos manebit, non item alterum in vobis erit , quod per parti- 
culam et coniungilur verbis cognoscetis eum. Certe Spiritus 
sanctus dari nequit nisi iis qui eum cognoscunt, qui fidem 
adepti sunt. Habes in his argumentum quo gratiam sanctifi- 
cantem ct Spiritus sancti dationem inter se distinguas. 

vv. 18. 19. Ne discipuli putarent ita alium paraclitum 
ipsis dandum promitti, ac si Christus exinde ab ipsis semper 
abluturus esset, neque eum ipsi unquam essent visuri , pro- 
ptereaque moerore allicerentur, Christus haec illi promissioni 
subiunxit. — Non videt liquet dictum esse pro non videbit ; 
quare videtis est pro videbitis. — Sensus verborum Vos autem 
videbitis me, quia ego vivo, alteruter esse potest, vel ita ut 
illud quia ego vivo significet id quod discipuli visuri esse di- 
cuntur, hoc est videbitis me vicere, videbitis me ad vitam re- 
gressum , vel ita ut caussa sit cur discipuli Christum etiam 
post ipsius obitum visuri essent, hoc est videbitis me, nam in 
vitam rediturus sum. Sed verior hic tertius sensus esse vide- 
tur, quem verbum vivo tempore praesenti usurpatum confir- 
mat: Praeter hanc, quam vobiscum vivo, altera mihi vita est, 
nimirum divina, quam obita morte non amittam; haec efficiet 
ut corpus meum post mortem reviviscat, vosque me iterum 
viventem videatis. — Item verbo vivetis non eam vitam signi- 
ficari, quam nunc vivimus, sed aliam, ipsa coniunctio senten- 
tiarum quia ego vivo, et vos vivetis, certiores nos facit; sensus 
ergo est: Mundus quidem me non ultra videbit, vos vero 
semper me videbitis, quia semper vivetis. — Cyrillus ita haec 
exposuit: Invisibilem quidem et inconspicabilem iis, qui, quae 
mundi sunt, sapiunt, fore se, inquit, postquam hinc migraverit, 
id est, postquam in caelos redierit, sed visibilem sanctis inven- 
tum iri ait, divinum quemdam et intellectualem fulgorem eorum 
cordis oculis infundente sancto Spiritu. 


(I) Confer Io. XIII, 10. 

(2, Confer Io. VII, 39 et XIV, 16. 

v. 20. Quid Spiritus sanctus discipulis datus efTucturus 
sit. — In illo die, hoc est, quuin Spiritus sanctus vobis datus 
in vobis erit. — Praeclare Cyrillus hunc versum exposuit , 
atque e verbo cognoscetis argumentum depromens evicit illa 
ego sum in patre meo nullo pacto dicta esse posse de mutua 
patris et filii dilectione. — Et vos in me; nostra natura vide- 
licet in Christo est. Et ego in vobis; utpote qui divinae effecti 
simus consortes naturae. — Audi Cyrillum: Ego siquidem natu- 
raliter in patre, fructus enim sum substantiae eius , ac vera 
genitura in eo existens , et ex eo existens , vita ex vita. Vos 
autem in me, et ego in vobis, quatenus ego quidem homo appa- 
rui , consortes autem divinae naturae vos reddidi , spiritum 
meum in vobis inhabitare faciens. 

v. 21. Sub qua conditione Spiritus sanctus illud effectu- 
rus sit, videlicet si Christi praecepta observemus. Considera 
x«t’ avaXucrtv totum rei processum , quem his verbis xara 
ffwOefftV Christus descripsit. Illa, quae Christus dixit , is co- 
gnoscet cui Christus per Spiritum sanctum sese manifestabit. 

Ei sese manifestabit qui a patre et ab ipso diligetur. Is a 
patre et ab ipso diligetur qui ipsum diliget. 13 ipsunt diligit 
qui ipsius praecepta observat. — Nota huius doctrinae de ca- 
ritate conclusionem analogam exordio v. 15. 

vv. 22-21. ludas de duobus interrogat, cur Christus sese 
discipulis, ut dixerat, manifestaturus esset, cur non item 
mundo. Rerum autem contrariarum contrarias Christus ra- 
tiones affert caussasque. Primae quaestioni plene respondet 
v. 23, ea repetens quibus modo eam occupaverat ; at secun- 
dae v. 24 quantum satis esset ex quo quisque adduceret con- 
trarium eius quo prior responsio concluditur, haneque alle- 
ram ita supplendam esse apparet: Nec pater meus diliget eum, 
neque ad eum veniemus, neque mansionem apud cum faciemus. — 
Nota verba plurali numero veniemus, faciemus; neque te il- 
lud praetereat , ut Christus una cum patre eodemque modo 
ac pater ad nos veniat et apud nos maneat. — Quod Christus 
solebat, quum fidem verbis suis magis ac magis conciliare vel- 
let, ut profiteretur se nihil aliud loqui nisi quae a patre di- 
dicerat, tunc quoque fecit, responsionem ita concludens : Et * 
sermonem quem audistis et cetera. 

Peroratio et conclusio, iu qua Christus primo vv. 25. 
26 praedicit discipulis fore ut, quaecumque ipse eos docuerat, 
haec Spiritus sanctus eis unou.vr,a/i in memoriam revocet, 
deinde v. 27 pacem sibi cum eis esse porroque futuram affir- 
mat, tum vv. 27. 28 monet eos ne moerorem metumque pro- 
pter praenuntiatum abitum suum concipiant, quum potius 
gaudendi caussa sit , rationemque v. 29 subjungit cur prae- 
nuntiaverit , denique v. 30 ait tinem sibi imminere , mundi 
principe, etsi citra omne ius, superante, postremo v. 31, quo 
manifestum amoris atque obedientiae erga patrem indicium 
exhibeat, discipulos secum e coenaculo egredi iubet proditori 
obviam iturus. 

v. 26. Neque ullum prophetarum Deus unquam in alte- 
rius nomine misit nisi in suo, neque, ut faceret, divina maie- 
stas ferebat. Num ergo ipsum Spiritum sanctum in Christi 
nomine mitteret, nisi Christus Deus esset? — Dixero, graece 
hnov dixi. 

v. 27. Parem meam. Nota Ijiepxotv’, non pacem qualem- 
cumque , sed meam, longe aliam videlicet ac mundus dare 
solet aut potest. 

vv. 27. 28. Aon turbetur cor vestrum neque formidet pro- 
pterea quod audistis quia ego dixi vobis: Vado; namque addidi: 
et venio ad vos. Quin imo, si diligeretis me, gauderetis utique 
quia vado, nam rado ad patrem, quae maxima gaudendi caussa 
profecto vobis sit oportet, propterea quia pater maior me est; 
patris, inquam, natura eam, qua sola esse videor, humanam 
inquam, infinite praecellit, sed el mihi, utpote filio, cum pa- 
tre communis est; quare ad patrem regresso, iam non huma- 
na mihi contingent, sed illa beatitate unice frui dabitur qua 
pater fruitur quaeque Dei propria est. Lege Cyrillum. 

v. 29. Idcirco autem vobis praenuntiavi me ad patrem 
rediturum , ut praedictionis implementum , quod ipsi oculis 
vestris cernetis, argumento vobis sil cur mihi plenius credatis. 

v. 30. Venit Ipysrat, tempore praesenti. Venit ut contra 
Christum extrema tentet atque experiatur, sed ad propriam 
perniciem. — Et in me non habet quidquam, neque peccatum 
neque ius ullum. 

12 


Digitized by Google 



178 IN IOANNEM COJIMENTARIVJI 

v. 31. 1’rinia duo incisa, mullo melius atque aptius quam 
cum superioribus, conjunguntur cum postremis verbis surgite, 
eamus. Sententia sic est. Venit princeps mundi huius ut mihi 
vitam auferat. Sed , ut cognoscat mundus quia diligo patrem , 
et, sicut mandatum dedit mihi pater , ut mortem pro homini- 
bus obeam, sic facio, non diaboli ministros hic exspectabo, 
ipse sponte mea me illis tradam; surgite eamus. 

His dictis Christus e coenaculo egressus est. Lege Lib. II 
de Evangeliis n. CLXV. 

c a p v t xv 


1 IV sum vitis vera: et Pater meus agricola 
esi. 

2 Omnem palmitem in me non ferentem fructum, 
tollet eum: et omnem, qui fert fructum, purgabit eum, 
ut fructum plus afferat. 

3 Iam vos mundi estis propter sermonem, quem 

locutus sum vobis. * 

4 Manete in me: et ego in vobis. Sicut palmes 
non potest ferre fructum a semetipso, nisi manserit in 
vite: sic nec vos, nisi in me manseritis. 

5 Ego sum vitis, vos palmites: qui manet in me, 
et ego in eo, hic fert fructum multum: quia sine me ni- 
hil potestis facere. 

6 Si quis in me non manserit: mittetur foras sicut 
palmes, et arescet, et colligent eum, et in ignem mit- 
tent, et ardet. 

7 Si manseritis in me, et verba mea in vobis man- 
serint: quodcttmque volueritis petetis, et fiet vobis. 

8 In hoc clarificatus est Pater meus, ut fructum 
plurimum afferatis, et efficiamini mei discipuli. 

9 Sicut dilcxit me Pater, et ego dilcxi vos. Mane- 
te in dilectione mea. 

10 Si praecepta mea servaveritis, manebitis in 
dilectione mea, sicut et ego Patris mei praecepta ser- 
vavi, et maneo in eius dilectione. 

1 1 Haec locutus sum vobis: ut gaudium meum in 
vobis sit, et gaudium vestrum impicatur. 

12 Hoc est praeceptum meum ut diligatis invi- 
cem, sicut dilexi vos. 

13 Maiorem hac dilectionem nemo habet, ut ani- 
mam suam ponat quis pro amicis suis. 

14 Vos amici mei estis, si feceritis quae ego prae- 
cipio vobis. 

15 lam non dicam vos servos: quia servus nescit 
quid faciat dominus eius. Vos autem dixi amicos: quia 
omnia quaecumque audivi a Patre meo, nota feci vobis. 

16 Non vos me elegistis: sed ego elegi vos, et po- 
sui vos ut eatis, et fructum afferatis: et fructus vester 
maneat: ut quodeumque petieritis Patrem in nomine 
meo, det vobis. 

17 Haec mando vobis, ut diligatis invicem. 

18 Si mundus vos odit: scitote quia me priorem 
vobis odio habuit. 

19 Si de mundo fuissetis: mundus quod suum 
erat diligeret: quia vero de mundo non estis, sed ego 
elegi vos de mundo, propterea odit vos mundus. 

20 Mementote sermonis mei, quem ego dixi vobis: 
Non est servus maior domino suo. Si me persecuti sunt, 
et vos persequentur: si sermonem meum servaverunt, et 
vestrum servabunt. 

21 Sed haec omnia facient vobis propter nomen 
meum: quia nesciunt eum, qui misit me. 

22 Si non venissem, et locutus fuissem eis, pec- 
catum non haberent: nunc autem excusationem non 
habent de peccato suo. 

23 Qui me odit: et patrem meum odit. 

24 Si opera non fecissem in eis, quae nemo alius 
fecit, peccatum non haberent: nunc autem et viderunt, 
et oderunt et me, et Patrem meum. 

25 Sed ut adimpleatur sermo, qui in lege eorum 
scriptus est: Quia odio habuerunt me gratis. 

26 Cum autem venerit Paraclitus , quem ego mit- 
tam vobis a Patre, spiritum veritatis, qui a Patre pro- 
cedit, ille testimonium perhibebit de me: 

27 et vos testimonium perhibebitis, quia ab ini- 
tio mecum estis. 


COMMENTARIVJI 


Sermones relati in capita XV et XVI habiti sunt inter eun- 
dum post egressum e coenaculo et ante egressum ex urbe ad 
montem Olivetum, item precatio descripta in capite XVII, sicut 
apparet ex collalis Io. XIV, 27 ct XV11I, 1. Haec capita ne- 
quaquam sunt una ac solida oratio , sed maxima ex parte 
varius sermo familiariter habitus, quo Christus suprema illa 
vitae hora discipulos de iis commonuit caque docuit quae 
ipsorum maxime referre iudicavit; quare frustra esset qui 
horum trium capitum connexum ac ductum invenire ac de- 
monstrare conaretur. Neque tamen ea sunt mera atque indi- 
gesta sententiarum coacervatio, sed certis quibusdam partibus 
distinguuntur, quarum singulis singulae materiae propositae 
sunt. 

In prima huius capitis XV parte vV. 1-8 Christus, pro- 
posita imagine qua se tamquam vitem quamdam exhibet , 
ostendit id, quod scire apprime nostra interest , nil nos sine 
ipsius ope agere posse quod ad animae salutem adque aeter- 
nam vitam vivendam conducat. Ductus orationis sic est. 
Imago proponitur vv. 1. 2. 

Apostolos esse palmites iain quidem depurgatos v. 3, 
sed qui neccsse habeant in Christo, veluti palmites in vite, 
manere, nam, si non maneant, nec fructum ferent v. 1, 
contra ea vero multum ferent si maneant ; cuius rei 
caussa mox aperte omissisque verborum immutationibus sub- 
iungilur v. 5. 

Quid fiet iis qui in Christo non manserint v. 6, 
quid iis qui manserint v. 7. 

Conclusio v. 8. 

Sententiis ita , ut fecimus , dispositis , quum praeterea 
imago in his adhibita per se perspicua sit, vix quidquam est 
quod explicatione indigeat. 

v. 3. Christus dixerat in v. 2 palmites fructiferos purga- 
tum iri , ut fructum plus afferant. Subiungil tales esse disci- 
pulos suos, non tamen purgatione indigere, quos ipse doctri- 
na sua iam mundos effecerat; 

vv. 4. 5. sed hoc unum , siquidem uberes fructus ferre 
velint, ut Christo, veluti palmites viti, coniuncti maneant. — 
Mos erat Christo in sermonibus habendis , postquam aliquid 
negaverat , huius contrarium affirmare , ilemque contrarium 
eius, quod prius affirmaverat, negare; quod et in his duobus 
versibus et in alteris duobus, qui proxime sequuntur, ab eo 
factum videmus. — Qui manet in me, et ego in eo, hebraismus 
pro Qui manet in me, et in quo ego maneo. — Mutua haec 
mansio, coniunctio inquam palmitum et vilis , necessario re- 
quiritur ad id ut palmites fructum ferant. 

vv. 6. 7. Christus in v. 6 de eo, qui in ipso non manet, 
tamquam de palmite a vite resecto loquutus est ; quare in 
v. 7 de iis, qui in ipso manent, videtur ita loquendum fuisse 
ut de palmitibus viti adhaerentibus, et sicut de illo ea dicta 
sunt quae palmiti fiunt a vite resecto, ita de his ea fuisse di- 
cenda quae palmitibus viti roniunctis sunt propria, aut certe 

propriis verbis ea quae his verborum immutationibus signifi- 
carentur, fructus inquam roniunctionis cum Christo. Cur 
ergo non tales fructus Christus promittit, sed, quodcumque 
volueritis, inquit, petetis, et fiet robis ? Quia ncc ulli fructus 
essent sperandi prece non adhibita, et certo hac adhibita per- 
cipiendi. Nimirum Christus id fecit quod subinde solebat, ut, 
non ipsam rem, sed vel rei caussam rationemque, vel effectus 
et consectaria, vel viam, qua quis ad eam perveniat, enun- 
tiaret. 

v. 8. Haec dicta sunt ev 5iz dvotv, sensusque is est: 
In hoc clarificatus est pater meus, ut fructum plurimum affe- 
rendo efficiamini mei discipuli; neque enim aliter , quam si 
pro mensura divinae opis sibi collalac fructum ferat, Christi 
discipulus esse quisquani potest. Confer v. 2. 

Hominum cl Christi, tamquam palmitum ct vilis, coniun- 
ctio, de qua dictum est in prima huius capitis parte, caritate 
continetur. Hinc, transitus ad alteram partem vv. 9-17, in 
qua est de caritate, primo qua Deum et Christum vv. 9-11, 
deinde qua ipsi invicem vv. 12 - 17 amamus. 

v. 9. Primo caussa affertur diligendi Christum, quae ma- 
xime nos urgeat, quoniam ipse prior dilexil nos (1), idque ita 
ut eum pater dilexil. Rei caussa proposita res ipsa praecipi- 
tur: Manete in dilectione mea. Multo plus est MANERE in di- 
lectione quam diligere. 

v. 10. Qua ratione et ad quod exemplum id praestandum 
quod praecipitur. — Servavi et maneo pro serrando maneo. 

v. 11. Quorsum. Primo ut gaudium meum in vobis sit , 
graecc Iv vfj.iv (J.uv/] in vobis maneat, ut scniper gaudium ex 
amore vestro percipiam. Confer Io. XVII , 13. Secundo ut 
gaudium vestrum impleatur, nam diligentibus Deum omnia coo- 
perantur in bonum (2). 

v. 12. Praeceptum amandi invicem, et modus quo obser- 
vandum. Hoc praeceptum Christus primum omnium dederat, 
quum post eoeuam hos sermones habere coepit, et novum id 
appellaverat (3); nunc suum idem hoc vocat. Quum omnia 

(I) I lo. IV, 10. 

(2 Rom. VIII. 28. 

(3) lo. XIII, 34. 

praecepta a Christo «lata sua aequo modo sint, nemo non sen- 
tit quid hic valeat illud meum. 

v. 13. Praeceperat superioribus verbis ut discipuli invi- 
cem diligerent sicut ipse eos ditavit; quomodo eos dilexerit 
nunc docet , universali tamen enuntiatione. — Quinam sint 
quos amicos suos oblique appellavit, et sub qua conditione 
tatas futuri; nimirum ipsi cius discipuli, si modo, quae ipsis 
praecepit, faciant. 

vv. 11. 15. Cur autem eos non sercos sed amicos appel- 
let; quia amicis , non servis , res nostras aperire solemus. — 
Illud omnia Chrysostomus ita explicat: Cum dicit: Omnia quae 
audivi , nihil aliud vult significari , quam quod nihil alienum 
loquatur, sed quae a patre audivit .... Cum vero dicit: Omnia, 
intelligas ea quae audire ipsos oportebat. 

▼. 16. Ita tamen eos Christi amicos esse , ut non ipsi 
Christum, sed Christus ipsos sibi amicos elegerit; neque enim 
ulla merita nostra esse possunt quae Christi gratiam nobis 
concilient. — Quorsum eos amicos sibi esse voluerit. — De po- 
strema huius versns sententia ita Cyrillus: Ego elegi vos . . . 
ut . . . fructum afferre Deo possitis, et per hoc ad tantam fidu- 
ciam evehi, ut, quodeumque petieritis in nomine meo , id ac- 
cepturi sitis .... Vt fructum quidem habeant illum semper ma- 
nentem ac durabilem, precesque tam gratas et acceptas, ut, quod- 
eumque velint, accipiant, si tantum illud in nomine meo pe- 
tierint. 

v. 17. Concludit repetens quod praeceperat. Coniunctio 
ha ut non idem hic valet ac ideo ut, sed , sicut grammatici 
loquuntur, resolvit modum verbi infinitivum, quod et alias 
facit in Novo Testamento , sensus autem est : Hoc est quod 
mando vobis, diligere invicem; videlicet hanc alteram partem 
Christus concludit eadem enuntiatione qua eam exorsus est 
v. 12; neque enim verba Haec mando vobis habent superius 
ad quod spectent, quum nihil Christus mandaverit nisi quod 
nunc mandat, mutuam inquam dilectionem. 

A mutuo discipulorum suoruin amore Christus transit ad 
odium quo illos ipsius inimici prosequuntur, deque hoc agit 
in tertia sermonis parte vv. 18 -XVI, 4. 

v. 18. Praedicit ergo fore ut mundus odio eos habeat,, 
sed iis verbis praedicit, quibus, ne propterea solliciti fiant, 
simul premuniat, animosque cis addat binis argumentis maxi- 
me efficacibus; quorum primum est mundum hac re non ali- 
ter eos habiturum ac Christum prius habuerit, 

v. 19. alterum est caussam, propter quam mundus illos 
tanto odio prosequuturus est, non aliam esse quam Christi in 
ipsos amorem, quodque huius discipuli sint. 

v. 20. Priore argumento in v. 18 ex eo , quod mundus 
Christum priorem odio habuit , adductum est etiam Christi 
discipulos a mundo odio haberi; id esse consequens demon- 
stratur hac ratione, quia non est servus maior domino suo. 
Christus hoc efTatum superius protulerat in Io. XIII, 16. — 
Alias animadvertimus ut Christus solitus esset, ubi aliquid 
affirmaverat, huius contrarium negare, aut eius, quod nega- 
verat, affirmare; sed item solebat, quod et in hoc loco facium 
ab eo videmus, quum aliquid ex aliquo adduxerat, ex huius 
contrario illius contrarium adducere; qui mos aeque ac ille 
prior eo pertinebat, ut, quae dicebantur, audientium, rudio- 
rum plerumque atque hebetiore ingenio, mentibus altius im- 
primerentur. 

v. 21. Alterius argumenti in v. 19 summa haec est : Ego 
vos diligo ; mundus igitur vos odit. Cur autem Christi amor 
in discipulos mundo caussam praebeat odio eos habendi, idem 
ipse Christus ita exponit: Caussa, cur homines propter nomen 
meum, propter hoc ipsum quod mei estis, haec omnia facient 
vobis, caussa, inquam, haec est, quia nesciunt eum, qui mi- 
sit me. 

v. 22. E superioribus Christi verbis inlclligimus odio 
ipsius Christi homines agi quum eo modo, quo dictum est, 
erga huius discipulos sesc gerunt. Cuius peccati quidem rei 
illi non essent si Christum haud nossent; sed, quum Chri- 
stus ad cos venerit , inter eos versatus sit , ac suis doctrinis 
eos instruere studuerit , excusationem non habent de peccato 
suo, de odio videlicet quo Christum prosequuntur; 

v. 23. nam, qui Christum odit, et Deum Christi patrem 
odit, quum Christus et paler unum sint. 

v. 24. Se auteni et patrem unum esse Christus non do- 
cuit solummodo, sed compluribus signis editis demonstravit et 
confirmavit. Si haec illi signa haud vidissent , peccatum non 
haberent ; ast viderunt , et tamen , nedum Christo proplerea 
crederent , ipsum Christum et , quod est consequens , ipsius 
Christi patrem Deum oderunt. Ergo, ut dictum est, excusa- 
tionem non habent de peccato suo. 

v. 25. Sed enim hac re id faciunt ut oraculum implea- 
tur, quo haec ipsa res fuerat praenuntiata. Hoc oraculum le- 
gitur in Ps. XXXIV, 19; LXVIII, 5. — Notum autem est legis 
nomine non unam Pentateuchum, sed quemcumque scriptu- 
rarum sacrarum librum designare Iudaeos solitos fuisse. Con- 
fer Io. X, 34; XII, 34; I Cor. XIV, 21. — Gratis, sine caussa. 

vv. 26. 27. Ceterum eorum , quae de se Christus docuit 
signisque editis confirmavit, testes sibi haud defuturos, qui ho- 
minum ui fidem detrectantium pervicaciam revincant, nimi- 
rum Spiritum sanctum ipsosque discipulos , quos semper sc- 
cum habuit. — Comparandus est versus 26 cum Io. XIV, 16. 
17. 26, ex qua collatione manifeste efficitur Christo camdcm 
ac patri potestatem esse mittendi Spiritum sanctum. — In v. 27 
discipulis martyrium ipsos facturos Christus praedicit. 


CAPVT XVI 


ni. 


1 


Haec locutus sum vobis, ut non scandalizemi- 


2 Absque synagogis facient vos: sed venit hora, 
ut omnis, qui interficit vos, arbitretur obsequium se 
praestare Deo. 

3 Et haec facient vobis, quia non noverunt Pa- 
trem, neque me. 

4 Sed haec locutus sum vobis: ut cum venerit 
hora eorum reminiscamini, quia ego dixi vobis. 

5 Haec autem vobis ab initio non dixi, quia vo- 
biscum eram: Et nunc vado ad eum , qui misit me; 
et nemo ex vobis interrogat me, Quo vadis ? 

6 Sed quia haec locutus sum vobis: tristitia im- 
plevit cor vestrum. 

7 Sed ego veritatem dico vobis: expedit vobis ut 
ego vadam: si enim non abiero, Paraclitus non veniet 
ad vos: si autem abiero, mittam eum ad vos. 

8 Et cum venerit ille, arguet mundum de peccato, 
et de iustitia, et de iudicio. 

9 de peccato quidem: quia non crediderunt in me: 

10 de iustitia vero: quia ad Patrem vado: etiam 
non videbitis me: 

11 De iudicio autem: quia princeps huius mundi 
iam iudicatus est. 

12 Adhuc multa habeo vobis dicere: sed non pot- 
estis portare modo. 

13 Cum autem venerit ille Spiritus veritatis, do- 
cebit vos omnem veritatem, non enim loquetur a semet- 
ipso: sed quaccumque audiet loquetur, et quae ven- 
tura sunt annunciabit vobis. 

14 ille me clarificabit: quia de meo accipiet, et 
annunciabit vobis. 

15 Omnia quaecumquc habet Paler, mea sunt. 
Propterea dixi: quia de meo accipiet, et annunciabit 
vobis. 

16 Modicum, ct iam non videbitis me: ct iterum 
modicum, et videbitis me: quia vado ad Patrem. 

17 Dixerunt ergo ex discipulis eius ad invicem: 
Quid est hoc, quod dicit nobis: Modicum, et non vide- 
bitis me: et iterum modicum, et videbitis me, et quia 
vado ad Patrem ? 

18 Dicebant ergo: Quid est hoc, quod dicit. Mo- 
dicum ? nescimus quid loquitur. 

19 Cognovit autem lesus, quia volebant eum in- 
terrogare, et dixit eis: De hoc quaeritis inter vos quia 
dixi, Modicum, et non videbitis me: et iterum modi- 
cum, et videbitis me. 

20 Arnen, amen dico vobis: quia plorabitis, et fle- 
bitis vos, mundus autem gaudebit: vos autem contri- 
stabimini, sed tristitia vestra vertetur in gaudium. 

21 Mulier cum parit, tristitiam habet, quia venit 
hora eius: cum autem pepererit puerum, iam non me- 
minit pressurae propter gaudium: quia natus est homo 
in mundum. 

22 Et vos igitur nunc quidem tristitiam habetis, 
iterum autem videbo vos, et gaudebit cor vestrum: et 
gaudium vestrum nemo tollet a vobis. 

23 Et in illo die me non rogabitis quidquam. 
Amen, amen dico vobis: si quid petieritis Patrem in 
nomine meo, dabit vobis. 

21 Vsquc modo non petistis quidquam in nomi- 
ne meo: Petite, et accipietis, ut gaudium vestrum sit 
plenum. 

25 Haec in proverbiis locutus sum vobis. Venit 
hora cum iam non in proverbiis loquar vobis, sed pa- 
lam de Patre annunciabo vobis. 

26 in illo die in nomine meo petetis: et non dico 
vobis quia ego rogabo Patrem de vobis: 

27 Ipse enim Pater amat vos, quia vos me ama- 
stis, et credidistis, quia ego a Deo exivi. 

28 Exivi a Patre, et veni in mundum: iterum re- 
linquo mundum, et vado ad Patrem. 

29 Dicunt ei discipuli eius: Ecce nunc palam lo- 
queris, et proverbium nullum dicis. 

30 nunc scimus quia scis omnia, et non opus est 
tibi ut quis te interroget: in hoc credimus quia a Deo 
existi. 

31 Respondit eis Iesus: Modo creditis? 

32 Ecce venit hora, et iam venit, ut dispergamini 
unusquisque in propria, et me solum relinquatis: et non 
sum solus, quia Pater mecum est. 

33 Haec locutus sum vobis, ut in me pacem habe- 
atis. In mundo pressuram habebitis: sed confidite, ego 
vici mundum. 


COMMENTARI VM 


v. 1. Haec, quae ab hominibus exspectaretis, vobis praenun- 
tiavi, ne forte, si improvisa in vos ea ingruerent, fidem erga 
me vestram labefactarent. 

v. 2. Neque enim levia haec erunt. E synagogis vos eii- 
cient; imo venit hora, ut omnis, qui interficit vos, arbitretur 
obsequium se praestare Deo. Iudacis summum omnium dedecus 
erat fieri «bisswayaysu; , ciici inquam e synagogis , quippe 
quo fieret ut nec ludaei haberentur, Confer Io. IX, 22} XII, 12. 
— Vox d).Xa sed in hoc loco, sicut et alibi, idem valet ac 
imo. — Apparet ex his nomine mundo Iudacos Christi adver- 
sarios praesertim designatos esse. 

r. 3. Caussa, cur homines iu Christi discipulos ita acturi 
sint, denuo significata, 

v. 4. haec tertia sermonis pars concluditur. 

Ad quartam sermonis partem Christus transit, quae con- 
tinetur versibus 5 - 16 , et in qua loquitur de abitu suo ad 
patrem, ut inde paraclilum ad discipulos mittat. 

v. 5. Transit, inquam, non transilit; hoc enim versu oa, 
quae sequuntur, superioribus connecti apparet ex oppositione 
verborum vobiscum eram et vado. — Quoadusque Christus 
cum discipulis est commoratus , necesse non fuit eos de iis 
praemoneri quae proxime dicta sunt; secus vero nunc, quum 
Christus ab cis abiturus est. — Nemo ex vobis interrogat me , 
Quo vadis. At superius (1) id eum Petrus interrogaverat. Ita 
vero; sed Christus non ait neminem interrogasse, sed interro- 
gare, deque eo loquitur quod tunc, quum haec diceret, fieri 
par erat. Tum verborum sensus is esse videtur, ut Christus, 
ubi haec dixit: Et nunc vado ad eum qui misit me, tantisper 
silnerit, exspectans quodammodo discipulos ut ipsum interro- 
garent quo esset iturus, quumque nemo id faceret, sed moe- 
rore ob eius abitum afficerentur, ita prosequutus est: Et nemo 
ex vobis interrogat me. Quo vadis, 

v. 6. sed, audito me abire, tristes estis, 
v. 7. Me tamen abire vobis bono erit. Sic enim a Deo 
constitutum fuerat, ut Spiritus sanctus, qui Christi discipulis 
dandus erat , non daretur nisi post ipsius Christi reditum ad 
patrem. Confer Io. VII, 39. 

vv. 8 - 11. Quod autem sequitur, inquit Augustinus, Et cum 
venerit ille, et cetera, tamquam solum sit peccatum non credere 
in Christum, et tamquam ipsa sit iustitia non videre Christum, 
et tamquam ipsum sil iudicium quod princeps huius mundi, hoc 
est diabolus, iam iudicatus est, valde latebrosum est. 

Duplicem haec nobis pariunt quaestionem , alteram de 
ipsis rebus, alteram de rerum modo ac ratione, quid videli- 
cet ea sint , quorum ut Spiritus sanctus mundum coarguat , 
fore praedicitur, et quomodo id ille sit exsequuturus. 

Hoc alterum nihil habet difficultatis. Eam enim rem, sic- 
ut Augustinus ait , apostoli Spiritu sancto repleti eodemque 
(!) Io. XIII, 36. 

acli praestiterunt. Recte nutem id Christus Spiritui sancto at- 
tribuit, sine quo illi nil tale incipere atque exsequi potuissent. 

Sed neque primum postremumvc eorum , quorum coar- 
guendus mundus dicitur, quidquam praefert intellectu diflicilc. 
Vt enim mundus peccaverit, eo quod in Christum haud cre- 
deret, iudiciumque de illo iam factum fuerit ex quo ipse 
mundi princeps iudicatus fuit, quisque perspicit, utque utrius- 
que rei Spiritus sanctus per apostolos mundum convicerit. 
Versum tamen 11 aeque bene interpretareris secundum sen- 
tentiam quam ostendimus subiectam esse versui 31 capitis XII- 

Verbum arguet in v. 8 non idem valet ac reprehen- 

det, sed significationem sibi maxime propriam servat, quae est 
aliquem rationibus manifestum facere atque convincere ; tota 
autem huius versus sententia sic exponenda est : Convincet 
mundum mali quod fecit, boni quod faccTc neglexit , indicii 
demum quo propterea condemnatus iam est. 

Sed quid de versu 10? nil enim nisi tenebrae esse viden- 
tur. Quas tamen ut , quo plenius fieri potest, discutiamus , 
eam viam sequemur qua Augustinus praeivit. Ergo mundus 
iustitiae arguendus dicitur, certe non suae, quippe; qui pro- 
xime dictus sit peccati arguendus, sed aliorum; quoruinnam 
vero nisi eorum qui de mundo non sunt, hoc est discipulorum 
Christi? Confer Io. XV, 19; XVII, 11. 16. Id ratio addita 
confirmat, quae ad Christi discipulos pertinet. Coargui autem 
alienae virtutis ille unus dici potest cui aliorum exemplis 
obiectis ostendimus in ipso parem virtutem desiderari. Ita- 
que Christus praedicit fore ut Spiritus sanctus mundum ar- 
guat de eo quod longe absit a iustitia discipulorum Christi. 
Sed quaenam haec iustitia ? Quam quaestionem, alioquin sa- 
tis expeditam levique negotio dissolvendam, ipsa explicatio 
snbiecta implexam ac sane latebrosam efficere videtur. Quo- 
modo namque discipulorum Christi iustitia in eo sit, ut Chri- 
sto ad patrem reverso hunc illi non ultra videant? Conside- 
randum ergo est ut Christus jn versu 10 iuslitiam discipu- 
lorum opponat mundi peccato; hoc peccatum non aliud quam 
non credere in Christum; neque' ergo alia illa iustitia quam 
quae ex fide est Christi lesu, quae ex Deo est iustitia in fide (1), 
(1 Phitipp. III, 9. 

iustilia, inquam, Dei per fidem Iesu Christi in omnes et super 
omnes qui credunt in cum (1), el de qua Paulus in alio loco, 
Corde, inquit, creditur ad iustitiam (2). His positis facile, opi- 
nor , dandum erit Christum in hoc loco loquutum ita esse 
sicut saepe solebat , ut omitteret id quod ex antea dictis 
repetendum esse vel certe consequi apparebat. Quare, quum 
in v. 10 contrarium exponat eius quod dixerat in v. 9, mun- 
dum in ipsum non credidisse, vix dubitare licet ita versum 10 
esse supplendum: De iustilia vero , quia ad patrem vado, et 
iam non videbitis me, sed tamen credetis; tota autem senten- 
tia plane clarebit si conferatur cum illo Pauli effato : Est 
autem fides . . . argumentum non apparentium (3), cumque illo 
eiusdem ipsius Christi : Beati qui non viderunt et credide- 
runt (4). 

v. 12. Quam vere quamque in loco id Christus affirma- 
verit, ea ostendunt, quae proxime dixerat, intellectu, prima 
saltem specie , satis difficilia , sicut vidimus. — Non potestis 
portare modo, quia nondum vobis Spiritus sanctus datus est; 
quem sensura ea, quae sequuntur, nos docent. 

v. 13. Omnem veritatem, illa videlicet quae habeo vobis 
dicere , sed non potestis portare modo. — Verba non enim 
loquelur a semetipso cave ita intelligas ac si his ratio affer- 
retur cur vera sint quae Spiritus sanctus loquuturus esse 
dicitur, sed cur is non alia apostolos docturus sit, quam quae 
tunc Christus quidem dicere habebat, sed illi nondum intel- 
1 i gere poterant; quam nostram interpretationem verba sed, 
quaecumque audiet, loquelur omni ex parte confirmant. Quem- 
admodum autem Christus , sicut ipse saepius professus est , 
Io. VII, 17; VIII, 26. 28. 38. 40; XII, 49. 50; XIV, 10; XV, 15, 
non loquebatur nisi quae audierat a patre, ita nec Spiritus 
sanctus nisi quae a patre et filio. Confer Io. XIV, 26. 

v. 14. file me clarificabit ; quidquid enim grande , insi- 
gne, admiratione dignum aget, id non ipsi magis quam mihi 
attribuendum est, quum, quantum virtutis ille habet, id to- 
fi) Rotn. III, 22. 

(2) Ib. X, 10. 

(3) tlehr. XI, 1. 

(1 Io. XX, 21). 

tum a mc acceperit. Audi Cjrillum haec explicantem: Cla- 
rificat itaque filium Paracletus , id est proprius eius spiritus 
omnia potens et omnia sciens. Quomodo clarificat? Quae enim 
novit ac potest spiritus eius, lilii inquam, quomodo ipse filius 
non noverit aut quomodo non possit ? Quod si, ut ipse ait, de 
suo spiritus accipit , et si is omnia possit ac faciat, quomodo 
ipse filius omnium potestatem non habeat ? . . . Quoniam Spi- 
ritus sanctus consubstantialis est filio, et modo Deo congruenti 
per ipsum procedit , omnem eius perfectissimam in omnibus 
operandi vim atque efficacitatem habens , idcirco dicit : Quia 
de meo accipiet .... Annuntiabit igitur vobis, inquit , de meo 
accipiens Paracletus , hoc est , nihil aliud , quam quod mihi 
visum erit, loquelur, et, quum sit meus spiritus, eadem omnino 
mecum loquetur, et, quae meae voluntatis sunt, annuntiabit. — 
Vsus autem Christus est tempore verbi futuro accipiet, non 
vclut si Spiritus sanctus nondum quidquam ab ipso accepis- 
set, sed respectu illius temporis quo, quae praedicebat, even- 
tura erant. 

y. 15. Hic versus manifestissimam caussam nobis aperit 
eius quod Christus de paraclilo affirmavit, simulque argu- 
mentum exhibet luculentissimum Christi divinitatis. Agitur de 
virtute atque efficacia Spiritus sancti, nimirum personae di- 
vinae, quippe qui a patre procedat (1) , deque huius virtutis 
atque efficaciae caussa et origine; hanc igitur caussam haneque 
originem non extra Deum positam licet comminisci. Illud ergo, 
quod Christus suum esse ait , ct de quo Spiritus sanctus ac- 
cipit, patet non esse nisi divinum. Illud vero propterea suum 
esse Christus ait, quia, inquit, omnia, quaecumque habet pa- 
ter, mea sunt; non ergo nomen omnia ea designat vel certe 
non ea solum quae creata sunt atque extra Deum sita, sed 
quae in ipso Deo. At, si omnia, quae in Deo sunt , Christi 
sunt, quid amplius volumus quo certiores fiamus Christum 
Deum esse? 

v. 16. Quarta sermonis pars concluditur. Est autem haec 
conclusio ad analogiam materiei et exordii , quod legitur 
in v. 5. — Modicum , et non videbitis me, utpole brevi post 


;t) lo. XV, 26. 

hora mortem obii urum. — Verba et iterum modicum, et vide- 
bitis me, videri possent dicta de ipso Christo brevi post mor- 
tem revicturo; at, si ita haec inlelligas, illa, quae slatim se- 
quuntur, hoc est quia vado ad putrem , pertinerent potius ad 
superiorem enuntiationem modicum, et non videbitis me, eius- 
que rationem exhiberent , ita non suo loco posita forent. 
Quare alterapi huius versus partem , quod ex iis quoque 
comperimus quae dicemus de v. 17, ita interpretandam esse 
existimarem : et iterum modicum, et videbitis me ire ad pa- 
trem, ut in ea vox modicum dies significet intcricclos inter 
Christi reditum in vitam ciusque adseensum ad caelos. 

vv. 17. 18. Quoties evangelistae Christum de se post 
obitum ad vitam redituro colloquentcm cum discipulis in- 
ducunt , toties hos notant , ut qui nihil ea de re iutellige- 
renl. Lege Mare. IX, 9.31; Luc. XV11I, 34; lo. II, 19. 22. Id 
ipsum , quum hunc sermonem Christus haberet, accidisse vi- 
demus. Neque enim obscuriora ipsis esse poterant prima Chri- 
sti verba Modicum, et iam non videbitis me, is namque satis 
aperte nec semel tantum significaverat se brevi moriturum; 
neque illa et iterum videbitis me , quum minime dubitarent 
Christum, non secus ac ceteros homines, aliquando revictu- 
rum; sed neque postrema verba quia vado ad patrem, siqui- 
dem haec essent pars prioris enuntiationis Modicum , et iam 
non videbitis me, quum crederent Christum Dei filium esse, 
proptereaque mortem obeundo ad patrem reverti. Verum il- 
lud inextricabile eis videbatur , quod Christus aiebat , fore 
ut brevi post ipsius obitum viderent eum ad patrem redire, 
illaque vox modicum potissimam difficultatem creabat, sicut 
discimus ex v. 18. 

vv. 20 - 22. Quid haec cum dubitatione discipulis iniecta? 
Sed enim non unus hic locus est in quo Christus alia re- 
spondisse videatur ac quae rogabatur; id tamen in speciem; 
re eniin vera , si liuiuseemodi locos attentius inspiciamus et 
consideremus, pervidebimus ut eius responsa numquam non 
fuerint ob rem, idque iam aliquoties notavimus in Christi 
sermonibus a loanne descriptis, atque adeo in hoc ipso loco 
factum comperimus. Etenim in v. 20 Christus de illis ipsis 
rebus loquitur de quibus dixerat in v. 16, quasque disci- 

13 

puli non fuerant assequuli , tametsi non ipsas res enuntiat, 
sed rerum effectus, tristitiam inquam de ipsius obitu laeti- 
linmquc ob ipsius reditum in vitam , quas illi percepturi 
erant. Hunc huius versus sensum esse ea, quae sequuntur, 
omnem amovent dubitationem. Nam, quae dicit, quodam si- 
mili illustrat in v. 21, subiicitquc in v. 22 talem illam tri- 
stitiam illamquc laetitiam futuras; ast illa laetitia propterea 
percipienda , quia , inquit , iterum . . . videbo vosj non ergo 
alia illa tristitia nisi qua discipuli ob eius mortem tene- 
rentur. 

Quod cum primis necessarium futurum erat ubi Chri- 
stus ad patrem regressus discipulos in terris «olos reliquis- 
set, his ille in postrema sermonis parte commendat atque 
inculcat ut preces Deo adhibere velint, rationemque, qua id 
faciant, docet. 

v. 23. Prima tamen verba versus 23 conclusio sunt antea 
dictorum , non vero exordium eorum quae sequuntur. Cur 
ita credam, non una mihi caussa est. Primo verbum Ipsmjffrrt 
rogabitis in hoc loco non idem esse potest ac precari , sed 
sciscitari, quum numquam futurum esset ut Christi discipuli 
cum precari non opus haberent; non ergo integra sententia 
ad doctrinam , quae sequitur , de precibus Deo adhibendis 
pertinet. Deinde, si illa ad hanc perlineret, locus illi fuisset 
post verba Amen, amen dico vobis, quae non coniunctionis aut 
transitionis alicuius formula est, sed exordium a Christo usur- 
pari solitum quum rem gravioris momenti efficacius docere 
atque inculcare vellet. Tum Christus superiora dixerat eo 
quod intellexisset quia volebant cum tpuTov interrogare; apte 
igitur conclusit praedicens fore ut in illo die nihil ultra ipsum 
interrogent. — Liquet In illo die dictum esse pro In illo tem- 
pore. Sed de quo tempore? nam, etiam postquam Christus re- 
vixit , discipuli cum de quibusdam rebus interrogarunt Io. 
XXI, 21; Act. I, 6. Yerum, quod Christus dixit, me non ro- 
gabitis quidquam, dictum esse videtur de ea re quae tunc di- 
scipulos dubios habebat vv. 17. 18, idemque valere ac nihil 
interrogabitis de eo quod nunc minus inlelligilis, quippe quod, 
me in vitam brevi post mortem reverso moxque ad caelos 
adscendculc, oculis vestris perspecturi silis; neque aliter haec 

verba interpretari oportere Tacite dabis , si nobis assenliaris , 
quod ostendimus , ea non exordium insequendum esse , sed 
priorum conclusionem. 

Altera huius versus pars precandi modum nos docet pre- 
cumque efficaciam. 

v. 24. Hortatio ad ita precandum. Huius rei emolu- 
mentum. 

v. 25. Haec, quae vobis nunc loquor de precum ratione 
ac necessitate, sicut et alia multa, in proverbiis seu parabolis 
alias loculus sum vobis; verum Ipyjxut venit (tempore prae- 
senti) hora, cum iam non in proverbiis loquar vobis, et cetera. 
Nam etiam ad precandum Christus discipulos hortatus subinde 
fuerat parabolis adhibitis , sicut in Matth. VII, 9. 10; Luc. 
XI, 5-10. 11-13; XVIII, 1-6; sed, postquam in vitam red- 
ivit, parabolis numquam usus est. 

vv. 26. 27. Caussa exponitur cur precibus ea efficacia 
sit. Christus minime negat se patri preces pro nobis adhibi- 
turum , sed ait se id non dicere , significat autem cum esse 
patris erga nos amorem, ut, etiamsi ipse Christus non patrem 
pro nobis precaretur, nostris precibus nihilominus pater an- 
nueret. Fides et amor noster erga Christum sunt qui Deum 
ad nos amandum quodammodo compellunt, hic autem Dei in 
nos amor non sinit ipsum nobis prccantibus obsurdescere. 

Y. 28. Voluti diceret: Ita quidem est, ut vos creditis; 
exivi a patre , ct veni in mundum; nunc tamen iterum relin- 
quo mundum, ct vado ad patrem. 

vv. 29. 30. Attamen haec eadem Christus , nec minus 
aperte, alias dixerat. Sed illud discipulorum animos percu- 
lisse videtur, quod factum narratur in v. 19. 

vv. 31. 32. Confidentius fortasse, sicut legimus in v. 30, 
discipuli professi fuerant credere se quod Christus a Deo 
exiverit. Quare Christus eos monet ne de sua ipsi fide omnino 
securi sint, quae mox, illa ipsa nocte, gravi discrimini obii- 
cicnda esset. Lege Lib. II de Kvangeliis Annot. CLXV1II. 
Ecce loyjzat venit (tempore praesenti) hora, et iam D.vjXuOvj 
renit (tempore praeterito), ut dispergamini et cetera. 

v. 33. Conclusio totius sermonis, qui descriptus capitibus 
XIII- XVI continetur. — Nota haec antitheta: In me pacem 

habeatis et In mundo pressuram habebitis. Sensus est : Pres- 
sura, qua ruundus vos anget, pacem a me vobis partam tur- 
bare haud poterit, nam ego vici mundum. 


C A P V T X V I I 


1 Haec locutus est lesus: et sublevatis oculis 
in caelum, dixit: Pater venit hora, clarifica filium tuum, 
ut filius tuus clarificet te: 

2 Sicut dedisti ei potestatem omnis carnis , ut 
omne, quod dedisti ei, det eis vitam aeternam. 

3 Haec est autem vita aeterna: Vt cognoscant te, 
£solilm Deum verum, et quem misisti Iesum Christum. 

4 Ego te clarificavi super terram: opus consum- 
mavi, quod dedisti mihi ut faciam: 

5 et nunc clarifica me tu Pater apud temeti- 
psum, claritate, quam habui prius, quam mundus esset, 
apud te. 

6 Manifestavi nomen tuum hominibus, quos dedi- 
sti mihi de mundo: Tui erant, et mihi eos dedisti: et 
sermonem tuum servaverunt. 

7 Nunc cognoverunt quia omnia, quae dedisti mi- 
hi, abs te sunt: 

8 quia verba, quae dedisti mihi, dedi eis: et ipsi 
acceperunt, et cognoverunt vere quia a te exivi, et cre- 
diderunt quia tu me misisti. 

9 Ego pro eis rogo: Non pro mundo rogo, sed 
pro his, quos dedisti mihi: quia tui sunt: 


CAPVT DECISI YM SEPT1MVM 197 

10 et mea omnia tua sunt, et tua mea sunt: et 
clarificatus sum in eis: 

11 Et iam non sum in mundo, et hi in mundo 
sunt, et ego ad te venio. Pater sancte, serva eos in 
nomine tuo, quos dedisti mihi: ut sint unum, sicut et 
nos. 

12 Cum essem cum eis, ego servabam eos in no- 
mine tuo. Quos dedisti mihi, custodivi: et nemo ex eis 
periit, nisi filius perditionis, ut Scriptura impleatur. 

13 Nunc autem ad te venio: et haec loquor in 
mundo, ut habeant gaudium meum impletum in semeti- 
psis. 

14 Ego dedi eis sermonem tuum, et mundus eos 
odio habuit, quia non sunt de mundo, sicut et ego non 
sum de mundo. 

15 Non rogo ut tollas eos de mundo, sed ut ser- 
ves eos a malo. 

16 De mundo non sunt, sicut et ego non sum de 
mundo. 

17 Sanctifica eos in veritate. Sermo tuus veritas 
est. 

18 Sicut tu me misisti in mundum, et ego misi 
eos in mundum. 

19 Et pro eis ego sanctifico meipsum: ut sint et 
ipsi sanctificati in veritate. 

20 Non pro eis autem rogo tantum, sed et pro eis, 
qui credituri sunt per verbum eorum in me: 

21 ut omnes unum sint, sicut tu Pater in me, 
et ego in te, ut et ipsi in nobis unum sint: ut credat 
mundu», quia tu me misisti. 

22 Et ego claritatem, quam dedisti mihi, dedi eis: 
ut sint unum, sicut et nos unum sumus. 

23 Ego in eis, et tu in me: ut sint consummati 
in unum: et cognoscat mundus quia tu me misisti, et 
dilexisti eos, sicut et me dilexisti. 

2i Pater, quos dedisti mihi, volo ut ubi sum ego, 
et illi sint meum : ut videant claritatem meam, quam 
dedisti mihi : quia dilexisti me ante constitutionem 
mundi. 

25 Pater iuste , mundus te non cognovit, ego au- 
tem te cognovi: et hi cognoverunt, quia tu me misisti. 

26 Et notum feci eis nomen tuum, et notum fa- 
ciam: ut dilectio, qua dilexisti me , in ipsis sit, et ego 
in ipsis. 


COMMENTAR IVM 


C u Ii ristus iam non ultra cum discipulis loquitur, sed cum 
patre. Neque oratio aliqua haec est aut argumentatio , sed 
fervida quaedam precatio , in qua vividiores animi affectus , 
quibus ea plena est et quibus Christus , quum eam haberet , 
agebatur, notandi sunt et considerandi, potius quam ordo con- 
nexusque dictorum quaerendus, tametsi non desideretur. 

Christus patrem precatur primo pro se vv. '1 - G, deinde 
pro discipulis et pro eis qui credituri suut per verbum eorum 
in ipsum vv. 6-26. 

Itaque sibi gloriam postulat v. 1, — quae cur debeatur, 
caussam rationemque continuo affert. Opus a patre ipsi fuisse 
demandatum v. 2, — quod quale fuerit, explicat v. 3; — hoc 
se iam perfecisse v. 4; — rogare ergo ut merita gloria sibi 
detur v. 3. — Tum, conlirmationis gratia, quomodo et quo 

successu illud opus exsequutus sit, exponit vv. 6-8, itaque 
sensim sine sensu transit ad preces pro discipulis fundendas. 

v. 1. De voce hora lege quae diximus in lo. XII, 23 - 28, 
quaeque in his locis annotavimus. — In hac sententia id, quod 
prius est, cum posteriore non ut conditio coniungilur, sed ut 
caussa cum effectu ; clarificato enim filio pater clarificatur, 
quum una atque eadem utriusque sit gloria. 

v. 2. Graecum xx5c j; proprie idem est ac sicut, id ta- 
men in Novo Testamento usurpari solet etiam ubi latine di- 
cendum esset siquidem , quoniam , talemque sensum habet in 
hoc loco. — Vt omne, quod dedisti ei, det eis vitam aeternam 
hebraicus loquendi inodus est , pro ut omnibus, quos dedisti 
ei, det vitam aeternam. — In his praesto habes argumentum 
luculentissimum quo vincas Christum pro omnibus hominibus 
mortem oppetiisse. Etenim omnis carnis positum esse pro 
omnium hominum manifestum est. Homines in potestatem Chri- 
sto dati a patre ideo sunt, ut Christus omnibus, quos in ipsius 
potestatem pater dedit, aeternam vitam, quantum in se erat, 
largiretur. Atqui omnes homines Christo dati sunt in pote- 
statem. Ergo, quaenam argumenti complexio sit, patet. 

v. 3. In iis, qui aeternam vitam vivere volunt, hoc pri- 
mum requiritur, ut Deum et Icsum Christum cognoscant. 
Confer Io. XX, 31. — Vocem solum, non superiori, sed inse- 
quenli voci iungendam esse apparet tum cx graeco exemplari, 
in quo sic est: a tcv fisvsv c&ijStvcv 9scv, tum cx eo quod, 
non pater solummodo , sed , sicut mox dicitur , etiam Icsus 
Christus sit cognoscendus. Neque ita haec vox solum est ac- 
cipienda ac si dictum esset: qui solus es verus Deus, veluti si 
Deus non esset nisi ipse pater , sed ita ut sensus sit: qui es 
Deus solus verus, quo alii quidem dii esse negantur, non ta- 
men aliae personae quae una cum patre unus Deus sint ; si 
enim ille prior esset horum verborum sensus, dicendum fuisset: 
fisvsv t 6'j a).y]3ivsv 3esv. — Vnicus hic locus est in evange- 
liis in quo Iesus Christus sese utroque hoc nomine ipse de- 
signaverit ; sensus autem is est : Vt cognoscant lesum , quem 
misisti, esse Christum. Christi appellatio Ssxvio tx/j est. Confer 
iterum Io. XX, 31. 

v. 4 . Ego te clari/icavi super terram; hoc Christus in ter- 
ris degens unice quaesiverat curaveratquc, patris sui gloriam. 
— Opus consummavi ; nimirum illud de quo in rv. 2. 3 rur- 
susque in vv. 6-8. 

v. 5. Tempus est ut humana quoque natura , quam as- 
sumpsi, ea gloria apud te iam fruatur, qua apud te ab omni 
aeternitate ipse fui, utpote quod ego et tu unum simus. Lege 
Chrvsoslomum et Cyrillum. 

v. 6. Manifestavi nomen tuum hominibus, de te homines 
docui quae docendi erant. Liquet nomen in hoc loco non idem 
esse ac vocabulum quo quis vocatur , sed id quod quis est. 
Lege quae diximus de Io. XII, 28. Quum Christus non solis 
discipulis manifestaverit nomen patris, ita haec interpungenda 
esse videntur: Manifestavi nomen tuum hominibus. Quos de- 
disti mihi, tui erant, et cetera, unaque est ex illis sententia- 
rum inversionibus loanni usitatis. 

Christus hac discipulorum mentione iniccta transitum pa- 
rat ad preces quas pro eis patri adhibiturus mox est, illosque 
collaudans vv. 6-8 favorem cis ad patrem, quasi in anteces- 
sum , conciliat. — Dciude pro cis precatur v. 9, — ct, cur 
faciat, rationes affert vv. 9 - 11. — Tum petit primo ut unum 
sint, itaque post ipsius discessum maneant vv. 11 - 13, — se- 
cundo ut paler eos in mundo degentes servet a niunili im- 
probitate vv. 14 - 16, — tertio ut eos sanctificet vv. 17-19. — 
Addit non pro discipulis solummodo se precari, sed et pro eis 
qui credituri sunt per verbum eorum v. 20, — iisdemque o- 
mnibus mutuam animorum coniunclioncm vehementius, ac fe- 
cerat , petit vv. 21 -23, — ac tandem caelestem beatitatem 
v. 24. — Precationem denique concludit profitendo se doctrina 
sua id voluisse coque spectasse ut , quorum mentes iam ad 
(idem informassel, eorumdem animos divina caritatis virtute 
ornatos instructosquc ipse possideret vv. 25. 26. — His posi- 
tis ac praecognitis magna difficultatis pars amota est quam 
hoc libri caput facere videtur. Quod superest, singula expo- 
namus quae illustrari porro indigent. 

v. 7. Adverbium nunc non significat discipulos illa ipsa 
hora luter cognovisse , sed idem valet ac iam ; quem in sen- 
sum in aliis quoque huius evaugclii locis usurpatum legitur, 

sive ad tempus praeteritum sive ad futurum designandum. — 
Omnia , hoc est omnia verba , sicut apparet ex versu inse- 
quente. — Quae dedisti mihi , abs te sunt non TauToXcyws 
dictum est, quum non unum atque idem sit veritas et veri- 
tatis cognitio; priore enuntiatione quae dedisti mihi res ipsa, 
ut est, posteriore quia omnia . . . abs te sunt eadem haec res 
ut Christi discipulis iam cognita significatur. 

v. 8. Quia verba , quae dedisti mihi, dedi eis; sensus idem 
est ac in lo. XV, 15. Rationem Christus explicat qua disci- 
puli illud cognoverunt, quod dixit in versu superiore; quum 
hi accepissent quae ipse eos docebat , crederentque ipsum a 
Deo exisse ac missum esse, concluserunt simul illa, quae idem 
ipse docebat, a Deo esse. 

vv. 9-11. Christus patrem pro discipulis precatur, tres- 
que caussas alTert quibus cum ad annuendum precibus mo- 
veat. Prima caussa : Quia lui sunt ; nam et mea omnia tua 
sunt, et tua mea sunt; ergo etiam discipuli. Haec vero, nam 
notare id oportet , nemo proferre queat nisi is qui Deus sit. 
Secunda caussa : Et clari ficatus sum in eis; quippe quos mi- 
sisset ante faciem suam in omnem civitatem et locum quo erat 
ipse venturus (1), qui in nomine eius, plurima signa edidissent, 
qui in universum orbem terrarum profecti humanum genus 
ad ipsius cultum et obsequium adducturi essent, qui denique 
pro eo mortem essent obituri. Tertia caussa: Et iam non sum 
in mundo, et hi in mundo sunt, et ego ad te venio; hoc est: 
Iam iam e mundo discedens et ad te rediens eos in mundo 
solos relinquam. 

Itaque primum , quod petit , sic est: Vt sint unum sicut 
et nos. Frustra sunt qui contendunt his verbis infirmari ar- 
gumentum consubstantialitatis filii et patris quod ipse filius 
nobis suppeditavit quum ita dixit: Ego et pater unum sumus (’2). 
in argumentis ductis a simili nemo id postulat, ut, quae com- 
parantur, eadem altera alteris sint, sed ut aliqua in eis exstet 
analogia. Certe Christus, quum ita nos hortabatur: Estote ergo 
vos perfecti sicut et pater vester caelestis perfectus est (3), non 

(1) Lac, X, i. 

(2) Io. X, 30. 

(3) Mallii V, 48. 

quidem volebat ut Dei perfectionem adaequaremus. Nihil ita- 
que obstat quominus haec Christi verba sic intclligamus: Vt 
sint unum mente, animo, voluntate, sicut et nos unum sumus 
essentia et natura. Adde quod, etsi haec diota essent de con- 
venientia et coniunctioue voluntatis Christi cum patris, non 
hoc efficeretur illorum quoque verborum Ego et pater unum 
sumus significationem hanc ipsam esse oportere ; quin imo 
ipsa orationis materies , sicut ostendimus ubi illam Christi 
sententiam exposuimus, non sinit eam sic interpretari. 

vv. 12. 13. Caussam, cur patrem roget ut discipulos ipse 
servet, Christus affert: Quia , inquit, cum essem cum eis , ego 
servabam eos in nomine tuo ; . . . nunc autem ad te venio , 
cosque hic relinquo. — Verba et haec loguor una cum verbo 
venio coniuncta sunt vocibus ad te, hoc est, ad te. . . loquor. 
Sensus est: Priusquam ad te venio, adhuc in mundo degens , 
ad te haec loquor, haec pro eis te rogo. — Post caussam, cur 
patrem id rogaret, commemoratam, finem quoque exponit ob 
quem optat ut discipuli sint unum, isque est, inquit, ut ha- 
beant gaudium meum impletum in semetipsis ; quumque ma- 
nifeste pateat gaudium alicuius illud solummodo dici posse 
quo is afficitur, horum sensus est: Yt habeant in semetipsis 
de quo ego plene gaudeam. Confer Io. XV, 11. — Chri- 
stus illa nocte mullus fuit in commendanda mutua caritate 
atque animorum coniunctione ; addit hac rc gaudio suo cu- 
mulum accedere. 

vv. 11 - 16. Alterum, quod pro discipulis Christus petit. 
Verborum Ego dedi eis sermonem tuum sensus idem est ac in 
v. 8 et in Io. XV, 15. Sententiarum autem connexus sic est: 
Ego dedi eis sermonem tuum ; hinc illud, ut mundus eos odio 
habeat, quia, quum sermonem tuum ipsi acceperint (1), inihi- 
que adhaeserint , iain non sunt de mundo , sicut et ego non 
sum de mundo. Quare rogo, non ut tollas eos de mundo, quod 
sine maximo hominum danmo non fieret , sed ut serves eos 
£X tsu Ttsvijpsu ex improbo ( dal malt agio ),_ qua improbi ap- 
pellatione ipse mundus designatur. — Notanda vis praeposi- 
tionis Ix cx, quae in hac verborum constructione secretionem 

(Ij Confer v. 8. 

et separationem sonat; ita ut Christus patrem non simpliciter 
roget ut discipulos servet a mundi improbitate , sed ita ser- 
vet ut a mundo improbo secreti sint ac separati. — In v. 16 
repetit quod dixerat in v. 11 , utpotc rem quam maximi fa- 
ceret , quamque discipulorum animis penitus insidere opus 
esset. 

vv. 17 - 19. Tertia petitio. Christus rogaverat patrem ut 
• discipulos tutos praestaret a mundi improbitate secretosque 
ab ipso inundo; nunc hoc amplius, ut eos sanctos cfTiciat, ta- 
les, inquam, qui Deo sacri sint ac devoti, idque in veritate , 
hoc est per veritatem , nimirum per ipsius patris sermonem. 
Confer lo. XV, 3. — In altera huius versus parte sermo est 
subieetum sententiae, veritas est praedicatum, sicut e graecis 
verbis liquido intclliges, quae sic sunt: o o 75J d):qO-tx 

iart (il tuo verbo i verita ).— Petitionis ratio subiungitur in v. 18, 
eaque est munus quo discipuli fungi debebant; neque enim in 
mundo mansuri utcumque erant, sed ad mundum legationem 
obituri. — Vox sicut significat ad cumdem finem, hoc est ad 
hominum salutem, discipulos a Christo in mundum mitti, ad 
quem pater miserat ipsum Christum. — Quo patrem ad an- 
nuendum moveat , Christus haec addit in v. 19: Et pro eis 
ego sanctifico meipsum, victimam me iani efiicio, ad id quo- 
que exorandum quod nunc rogo. Ita Chrvsostoinus et Cv- 
rillus. 

vv. 20 - 23. Quae pro discipulis, eadem et pro eis, qui cre- 
dituri sunt per verbum eorum, Christus petit, ac celera qui- 
dem in universum v. 20, illud tamen expressis verbis vv. 21-23, 
quod tantopcrccomincndahat atque, inculcabat, dico virtutem 
caritatis. — Ne qua difficultas sit a vocc sicut, quod saepius 
in his versibus usurpatum est, recole quae diximus de v. 11. 

Vt omnes , hoc est universus Christianorum coctus tota- 
que ecclesia, unum sint, sicut tu, pater, in me et ego in te. 
Cur vero non dixit , quemadmodum paullo infra in v. 22 , 
sicut et nos unum sumus ? Quia, si ita dixisset, rem quidem 
enuntiasset , sed rationem quoque rei ac modum aperire vo- 
luit; filius enim et pater unum sunt ita ut alter in altero sit 
propter unam numero indivisamque naturam. Lege quae di- 
ximuS de Io. XIV , 10. Ilei autem modo semel exposito in 

hoc versu 21, non erat cur eum repeteret in yersu 22, sed 

satis fuit ipsam rem simpliciter enuntiare. 

Vt et ipsi in nubis unum sint ; quibus verbis Christus 
ostendit velle sc ut non solum iqtcr nos unum simus, sed 
etiam , quoad cius fieri potest , unum cum Deo, ea ratione 
qua se et patrem unum esse dixit, ita, inquam) ut uos simus 
in Deo , quod in hoc versu dicitur , et Deus in nobis , quod 
dicitur in v. 23. Divina enim caritas, illaque ipsa qua inter * 
nos coniungimur atque alteri in alteris quodammodo su- 
mus, ea est quae nos Deo copulat, divinaeque eflicil consor- 
tes naturae , ita ut homo iustus et Deus per hanc naturae 
xotvetvtccu, sicut filius et pater per naturae ivonjra, alter in 
altero sit. 

Vt credat mundus et cetera , quae sunt usque ad finem 
versus 23, ad huius unitatis tantopere a Christo commenda- 
tae excellentiam commonstrandam pertinent. Talem unitatem 
argumento futuram Christum a Deo missum esse , eumdera- 
que claritatem, quam a patre acceperat, nobiscum commu- 
nicasse, patrem vero nos eodem amore dignatum esse quo 
ipsum filium amat. 

Versum 22 Cyrillus sic explicat : Hanc , quae data est 
mihi, inquit, ubs te, o paler , gratiam et gloriam, ut nimirum 
unum tecum sim , dedi eis, ut et ipsi sint unum , sicut et nos 
unum sumus. Nec secus Chrysostomus. 

His positis apparet materiem duabus partibus distinctam 
esse. Prima pars: Vt credat mundus quia tu me misisti, et quia 
ego claritatem, quam dedisti mihi, dedi eis, ut sint unum, sic- 
ut et nos unum sumus, ego in eis , et tu in me , ut sint con- 
summati in unum , hoc est, ut eorum tum inter se tum no- 
biscum unitas sit perfectissima. Altera pars : Et cognoscat 
mundus quia tu me misisti et quia dilexisti eos sicut et me 
dilexisti. 

Cur Christus legationis suae mentionem iterato faceret, ra- 
tio fortasse haec fuit, ut certius ac distinctius significaret alte- 
rum, non secus ac primum, hac legatione effectum esse, tum 
quod ipse claritatem suam nobiscum, eo modo quo dictum 
est, communicaret, tum quod pater nos sicut ipsum diligeret. 

Ergo hacc unitas res est adeo divina, ut eius auctor ne- 
queat non a Deo missus esse, utque per eam Christus clari- 
tatem, quam accepit a patre, nobiscum participet, ut denique 
ea certiores fiamus a Deo nos ita amari sicut ipsum filium. 

v. 24. Postremo Christus patrem rogat ut ad aeternam 
beatitatem sccum una fruendam adducat omnes quos ipsi Chri- 
sto dedit. — Nota illud volo non more rogantis dictum , sed 
rem sibi debitam postulantis, illudquc sum tempore praesenti. 

— Vt videant illam Christi claritatem illamquc patris erga 
eum dilectionem quas dixerat in v. 23, et de quibus ita nunc 
loquitur , ut quarum haec altera illius primae caussa sit. — 
Ante mundi constitutionem; ergo ab omni aeternitate. Confer 

Io. I, 1. 

vv. 25. 26. Cur Christus hanc precationem concludens pa- 
tremque compellans iustum cum dixerit, quod numquam alias 
factum ab eo legimus, ratio fortasse hacc fuit, quod nos do- 
cere vellet ius sibi esse ea, quae rogabat, exorare. — Hi co- 
gnoverunt quia tu pater meus me filium tuum misisti ; disci- 
puli credebant Dei, non modo legatum, sed filium Christum esse. 

— Nomen tuum; lege quae diximus de Io. XII, 28. — Et no- 
tum faciam; porro efficiam ut magis ac magis te noscant. — Vt 
dilectio et cetera; nam finis sicut praecepti ita et omnium vir- 
tutum atque adeo ipsius fidei est charitas (1), qua nos et Deus 
invicem diligimus. 


CAPVT x v t i i 

1 Haec cum dixisset Iesus, egressus est cum di- 
scipulis suis trans Torrentem Cedron, ubi erat hortus, 
in quem introivit ipse, et discipuli eius. 

2 Sciebat autem et ludas, qui tradebat cum, lo- 
cum: quia frequenter lesus convenerat illuc cum disci- 
pulis suis. 

(1) 1 Tim. I, 5. 

3 ludas ergo cum accepisset cohortem, et a Pon- 
tificibus, et Pharisaeis ministros, venit illuc cum later- 
nis, et facibus, et armis. 

4 Iesus itaque sciens omnia, quae ventura erant 
super eum, processit, et dixit eis: Quem quaeritis ? 

5 Responderunt ei: lesum Nazarenum. Dicit eis 
Iesus: Ego sum. Stabat autem et ludas, qui tradebat 
eum, cum ipsis. 

6 Vt ergo dixit eis: Ego sum: abierunt retrorsum, 
et ceciderunt in terram. 

7 Iterum ergo interrogavit eos: Quem quaeritis ? 
Illi autem dixerunt: lesum Nazareijum. 

8 Respondit Iesus: Dixi vobis, quia ego suiVi: si 
ergo me quaeritis, sinite hos abire. 

9 Vt impleretur sermo, quem dixit: Quia quos 
dedisti mihi, non perdidi ex eis' quemquam. 

10 Simon ergo Petrus habens gladium eduxit eum: 
et percussit pontificis servum: et abscidit auriculam 
eius dexteram. Erat autem nemen servo Malchus. 

11 Dixit ergo Iesus Petro: Mitte gladium tuum in 
vaginam. Calicem, quem dedit mihi Pater, non bibam 
illum ? 

12 Cohors ergo, et tribunus, et ministri Iudaco- 
rum comprehenderunt lesum, et ligaverunt eum: 

13 Et adduxerunt eum ad Annam primum, erat 
enim socer Caiphae, qui erat pontifex anni illius. 

14 Erat autem Caiphas , qui consilium dederat Iu-, 
daeis: Quia expedit, unum hominem mori pro populo. 

15 Sequebatur autem lesum Simon Petrus , et 
alius discipulus. Discipulus autem ille erat notus ponti- 
fici, et introivit cum Iesu in atrium pontificis. 

16 Petrus autem stabat ad ostium foris. Exivit 
ergo discipulus alius, qui erat notus pontifici, et dixit 
ostiariae: et introduxit Petrum. 

17 Dicit ergo Petro ancilla ostiaria: Numquid et 
tu ex discipulis es hominis istius ? Dicit ille: Non sum. 

18 Stabant autem servi, et ministri ad prunas: 
quia frigus erat, et calefaciebant se: erat autem cum 
eis et Petrus stans, et calefaciens se. 

• 10 Pontifex ergo interrogavit Icsum de discipulis 
suis, et de doctrina cius. 

20 Respondit ei Iesus: Ego palam locutus sum 
mundo: ego semper docui in synagoga, et in templo, 
quo omnes Iudaci conveniunt : et in occulto locutus 
sum nihil. 

21 Quid me interrogas ? interroga eos, qui audie- 
runt quid locutus sim ipsis: ecce hi sciunt quae dixe- 
rim ego. 

22 Haec autem cum dixisset, unus assistens mi- 
nistrorum dedit alapam lesu, dicens: Sic respondes pon- 
tifici ? 

23 Respondit ei Iesus: Si male locutus sum, te- 
stimonium perhibe de malo: si autem bene, quid me 
caedis ? 

2i Et misit cum Annas ligatum ad Caipham pon- 
tificem. 

25 Erat autem Simon Petrus stans, et calefaci- 
ens se. Dixerunt ergo ei: Numquid et tu ex discipulis 
cius es? Negavit ille, et dixit: Non sum. 

26 Dicit ei unus ex servis pontificis , cognatus 
cius, cuius abscidit Petrus auriculam: Nonne ego te 
vidi in horto cum illo ? 

27 Iterum ergo negavit Petrus: et statim gal- 
lus cantavit. 

28 Adducunt ergo Icsum a Caipha in praetorium. 

Erat autem mane: et ipsi non introierunt in praetorium, 
ut non contaminarentur, sed ut manducarent Pascha. 

29 Exivit ergo Pilatus ad eos foras, et dixit: Quam 
accusationem affertis adversus hominem hunc? 

30 Responderunt, et dixerunt ei: Si non esset hic 
malefactor, non tibi tradidissemus eum. 

31 Dixit ergo eis Pilatus: Accipite eum vos, et 
secundum legem vestram iudicate eum. Dixerunt ergo 
ei ludaei: Nobis non licet interficere quemquam. 

32 Vt sermo lesu impleretur, quem dixit, signi- | 

ficans qua morte esset moriturus. 

33 Introivit ergo iterum in praetorium Pilatus, 
et vocavit Iesum, et dixit ei: Tu es rex Iudaeorum? 

34 Respondit Iesus: A temetipso hoc dicis, an alii 
dixerunt tibi dc me ? 

35 Respondit Pilatus: Numquid ego ludaeus sum? 

Gens tua, et pontifices tradiderunt te mihi: quid fecisti ? 

36 Respondit Iesus: Regnum meum non est de 
hoc mundo, si ex hoc mundo esset regnum meum, mi- 
nistri mei utique decertarent ut non traderer Iudaeis: 
nunc autem regnum meum non est hinc. 

37 Dixit itaque ei Pilatus: Ergo rex es tu ? Re- 
spondit Iesus: Tu dicis quia rex sum ego. Ego in hoc 
natus sum, ct ad hoc veni in mundum, ut testimonium 
perhibeam veritati: omnis, qui est ex veritate, audit 
vocem meam. 

38 Dicit ei Pilatus: Quid est veritas ? Et cum 

hoc dixisset, iterum exivit ad Iudaeos , et dicit eis: 
Ego nullam invenio in eo causam. 

39 Est autem consuetudo vobis ut unum dimit- 
tam vobis in Pascha: vultis ergo dimittam vobis re- 
gem Iudaeorum ? 

40 Clamaverunt ergo rursum omnes, dicentes: Non 
hunc, sed Barabbam. Erat autem Barabbas latro. 


C0MMENTA1UVM 


v. 1. JZijressus est , ex urbe Hierosolyma videlicet; nam, 
quae relata sunt in capita XV - XVII , Christus loquutus est 
dum egressus e coenaculo ibat ad urbis portam. Lege Lib. II 
de Evangeliis Annot. CLXV. CLXVII. CLXX. — Cedron tor- 
rens est, qui labilur per vallem cognominem, inter montem, 
in quo Hierosolyma posita est, interque montem Olivetum ab 
ortu assurgentem. 

v. 2. ludas e coenaculo abiverat ante Christum; qui ergo 
scire potuit Christum esse in illo horto '? Sed enim vel Chri- 
stus dixerat se post coenam illuc iturum, vel ludas cum co- 
horte prius venit ad cocnaculum , ubi quum Christum non 
iuvcnissct, coniccit cum versus Bethaniam discessisse, esseque 
in Gethscmane, quo frequenter convenire solebat. — Frequen- 
ter; nimirum per illos postremos vitae dies, quos Hierosoly- 
mae egit , Christus vespere Bethaniam ibat pernoctatum (1), 
quumque ille hortus esset proxime viam, in eo aliquantisper 
subsistere solitus fuisse dicendus est. 

v. 3. Qui ex laternis et facibus argumentum depromunt 
ut negent anno aerae vulgaris XXIX diem priiuum azymorum, 
quo dic Christus cruci lixus est, incidisse in diem 18 martii, 
eos refutatos habemus in Lib. 111 de Evangeliis Diss. Lll. 
n. ‘25. 

(i; Lego Lib. lll De Kvangel. Diss. XLIX. n. 3 et Lac. XXI, 37. 

M 

vv. 8. 9. Lege Io. XVII, 12. 

v. 10. Petrum esse, qui id commisit, unus loanncs me- 
moriae prodidit. Lege Lib. I de Evangcliis cap. IV'. n. 35. 

v. 11. Calicem, hoc est cruciatus et necem. Confer Malth. 
XX, 22. 23; XXVI, 39. 42; Mare. X, 38. 39; XIV, 36; Luc. 
XXII, 42. Non a Iudaeis, sed a patre hunc calicem sibi por- 
rigi Christus ait. 

vv. 13 seqq. Annas et Caiphas , illa saltem nocte, erant 
in eadem domo. Lege quae dicemus de v. 24. — Quae diffi- 
cultates sunt in componenda hac historiae parte descripta 
a Ioanne cum ceterorum cvangelistarum narrationibus , eas 
dissolutas leges in Lib. II de Evangcliis Annot. CLXXVII. — 
De Anna et Caipha diximus in Lib. III de Evangcliis Diss. 
XLI. n. 14. — Quem in sensum accipienda sit appellatio pon- 
tifex anni illius, leges ibidem Diss. XXVIII. n. 25. 
v. 14. Confer Io. XI, 49 - 51. 

v. 15. Hic alius discipulus Ioannes ipse fuisse creditur. 
Proprio enim nomine, tametsi non semper, ceteros discipulos, 
se vero non item, is solet designare. 

vv. 16. 17. Vt Ioannis ceterorumque evangelistarum nar- 
rationes de tribus lapsibus Petri ordine una componas, lege 
prius Lib. II de Evangeliis Annot. CLXXYIII. Hoc in loco 
primus horum lapsuum describitur. 

v. 18. Quum frigus esset , sequitur ut illo anno mensis 
paschalis non is fuerit cuius interlunium incidit in diem 2 
aprilis, sed in 4 rnartii. Lege Lib. III de Evangeliis Diss. LII. 
n. 24. — Ioannes hoc in loco relinquit Petrum stantem et 
calefacientem se, ut ad alia transeat, ad illum etiam stantem 
et calefacientem se rediturus paullo post v. 25. 

vv. 19 - 23. Qui ad componendas narrationes evangelista- 
rum putant necesse esse haec transferre post v. 24, eos refu- 
tavimus in Lib. II de Evangeliis Annot. CLXXVII; ubi etiam 
intelliges quid sentiendum sit de appellatione u; pon- 

tificis facta Annae. — In synagoga , graece sv avvjr/wyyj sino 
articulo, sicut potior auctoritas legere suadet. Christus, quum 
Hicrosolymae esset, docebat in templo, quum alibi, in syna- 
goga ; sed etiam extra templum et synagogam. — In occulto 
loculus sum nihil. Nam, inquit Augustinus, quod seorsum disci - 

pulit lo'/ nebatur, non in occulto utique loquebatur .... Quit 
namque in occulto loquitur, qui . . . hoc loquitur paucis, quod 
per eos velit innotescere multis , sicut ipse Dominus ait illit , 
quos adhuc paucos habebat: Quod dico vobis in tenebris, dicite 
in lumine , et, quod in aure auditis , praedicate super tecta. 
Ergo et hoc ipsum, quod ab ipso dici videbatur occulte, quo- 
dammodo non dicebatur in occulto. Tum illud nihil non uni- 
verse dictum est, sed de iis de quibus Annas Christum iuter- 
rogaverat. 

v. 24. Aon ad domum Caiphae , sed ad Caipham , quem 
in illa ipsa domo tunc fuisse, in qua Annas erat, apparet ex. 
comparatione versuum 18 et 25. Lege Lib. II de Evangeliis 
Annot. CLXXX. 

v. 25. Vides Petrum adhuc in eodem loco eademque po- 
situra qua prius v. 18 ; non ergo Christus , ut ab Anna ad 
Caipham adduceretur, domo eductus fuerat. Alter Petri lapsus. 
Lege Lib. II de Evangeliis Annot. CLXXX. CLXXXL 

vv. 26. 27. Tertius Petri lapsus. Lege Lib. II de Evange- 
liis Annot. CLXXX1L 

v. 28. In praetorium , hoc est ad domum Pontii Pilati 
praesidis. Iudaei religioni sibi ducebant intrare in domum 
alienigenae , talique ingressu contaminari se arbitrabantur. 
Confer Aci. X, 28; XI, 2. 3. — Ne forte ex hoc loco existi- 
mes Hierosolymitas pascha egisse postridie cius diei quo Chri- 
stus egerat , lege Lib. III de Evangeliis Diss. L. n. 29. — Pa- 
scha vocabatur non solum agnus , qui comedebatur vespere 
ineuntis diei quinlidecimi primi mensis, sed ct victimae quae 
insequente luce mactabantur et , aeque ac ille agnus , ede- 
bantur. Lege ibidem n. 28. 

v. 31. Nobis non licet interficere quemquam. Sunt qui pu- 
tent ius iudiciorum capitalium ablatum ludaeis fuisse a Ro- 
manis. Attamen illi non semel Christum lapidibus obruere 
tentaruut, Slephanum haud longo post tempore ita interfece- 
runt , Paullo quoque necem machinati sunt. Crederem quod 
homines haud possent quin sentirent quam iniqua essent quae 
in Icsum moliebantur, sibique stulte blandieptes, velut si rei 
futuri non essent necis quam, non ipsi suis manibus, sed per 
alium ei intulissent , assentatorie illa dixerint, quo facilius 
sententiam de manu praesidis extorquerent. 

v. 32. Hunc Christi termonem, quem loannes commemo- 
rat, ipse quidem in nullam evangelii sui paginam retulit, ce- 
teri tanien evangelistae omnes retulerunt Malth. XX, 17-19; 
Mare. X, 32-34; Luc. XY11I, 31-34; illeque est quo Christus 
praedixit fore ut Iudaeorum principes ipsum gentibus tra- 
derent interimendum. 

v. 33. Cur Pilatus ita Iesum interrogaverit, intelliges ex 
Luc. XXI11, 2. Lege Lib. II de Evangeliis Annot. CLXXXVII. 

v. 36. De hoc mundo, ... ea; hoc mundo ; utrumque graece 
est jx rsu xs <Tfiev tsutou. Sensus est Christi regnum non esse 
unum regnorum quae sunt in terris. 

v. 37. Tu dicis. Haec vel allirmatio est eius quod Pila- 
tus interrogavit, vel is loquendi modus, vulgo usitatus, quum 
rem in medio relinquere volumus. Confer Matth. XXVI, 25. 
In hunc alterum sensum ea accipieuda esse videntur , quum 
Christus nihil addiderit quo, cuiusmodi regnum suum esset, 
explicaret. Non autem addidit, quia sperandum non erat ut 
Pilatus intelligeret. Quare, missa quaestione de regno, id, cui 
assequendo Pilati mens par esset , respondet , ac verbis ma- 
xime universalibus ac generalibus necessitatem exponit co- 
gnoscendae veritatis. Confer Io. XIX, 9. — Qui est ex veritate, 
qui veritatem amat, veritatis studiosus. 

v. 38. Quae veritas quid esset, Pilatus nec sciebat nec 
scire admodum curabat. Hoc alterum caussa fuit cur ille, ut 
id Iesum interrogavit, responsum neque exspectans, foras 
iverit. 

v. 39. Etsi loannes haec Pilati verba stalim post supe- 
riora retulerit, non tamen ait slatim dicta ab illo esse. Nam 
inter utraque locus est iis quae Lucas narrat de Iesu a Pi- 
lato ad Herodem misso (1). 


(1) Lac. XXIII, 5-10. 

1 Tunc ergo apprehendit Pilatus Iesum, et fla- 
gellavit. 

2 Et milites plectentes coronam de spinis, impo- 
suerunt capiti eius: et veste purpurea circumdederunt 
cum. 

3 Et veniebant ad eum , et dicebant : Ave rex 
ludaeorum: et dabant ei alapas. 

4 Exivit ergo iterum Pilatus foras, et dicit eis: 
Ecce adduco vobis eum foras, ut cognoscatis quia nul- 
lam invenio in eo causam. 

5 ( Exivit ergo lesus portans coronam spineam, 
et purpureum vestimentum: ) Et dicit eis: Ecce homo. 

6 Cum ergo vidissent eum Pontifices, et ministri, 
clamabant, dicentes: Crucifige, crucifige eum. Dicit eis 
Pilatus: Accipite eum vos, et crucifigite: ego enim non 
invenio in eo causam. 

7 Responderunt ei ludaei: Nos legem habemus, 
et secundum legem debet mori , quia filium Dei se 
fecit. 

8 Cum ergo audisset Pilatus hunc sermonem, 
magis timuit. 

9 Et ingressus est praetorium iterum: et dixit ad 
lesum: Vnde es tu? lesus autem responsum non de- 
dit ei. 

10 Dicit ergo ei Pilatus: Mihi non loqueris? ne- 
scis quia potestatem habeo crucifigere te, et potesta- 
tem habeo dimittere te ? 

1 1 Respondit (esus: Non haberes potestatem ad- 
versum me ullam, nisi tibi datum esset desuper. Pro- 
pterea qui mc tradidit tibi, maius peccatum habet. 

12 Et exinde quaerebat Pilatus dimittere eum. 
ludaei autem clamabant dicentes: Si hunc dimittis , 
non es amicus Caesaris, omnis enim, qui se regem fa- 
cit, contradicit Caesari. 

13 Pilatus autem cum audisset hos sermones, ad- 
duxit foras lesum: et sedit pro tribunali, in loco, qui di- 
citur Lithostrotos, Hebraice autem Gabbatha. 

14 Erat autem parasceve Paschae, hora quasi 
sexta, et dicit ludacis: Ecce rex vester. 

15 Ilii autem clamabant: Tolle, tolle, crucifige 
eum. Dicit eis Pilatus: Regem vestrum crucifigam ? 
Responderunt Pontifices: Non habemus Regem, nisi Cae- 
sarem. 

16 Tunc ergo tradidit eis illum ut crucifigeretur. 
Susceperunt autem lesum, et eduxerunt. 

17 Et baiulans sibi crucem exivit in eum , qui 
dicitur Calvariae, locum, Hebraice autem Golgotha: 

18 ubi crucifixerunt eum , et cum eo alios duos 
hinc, et hinc, medium autem lesum. 

19 Scripsit autem et titulum Pilatus: et posuit 
super crucem. Erat autem scriptum: Iesus Nazarenus, 
Rex ludaeorum. 

20 Hunc ergo titulum multi ludaeorum legerunt: 
quia prope civitatem erat locus , ubi crucifixus est 
Iesus: Et erat scriptum Hebraice, Graece, et Latine. 

21 Dicebant ergo Pilato Pontifices ludaeorum: 
Noli scribere, Rex ludaeorum: sed quia ipse dixit: Rex 
sum ludaeorum. 

22 Respondit Pilatus: Quod scripsi, scripsi. 

23 Milites ergo cum crucifixissent eum, acceperunt 
\ r estimenta eius, ( et fecerunt quattuor partes: unicui- 
que militi partem ) et tunicam. Erat autem tunica in- 
consutilis, desuper contexta per totum. 

24 Dixerunt ergo ad invicem: Non scindamus eam, 
sed sortiamur de illa cuius sit. Vt Scriptura implere- 
tur, dicens: Partiti sunt vestimenta mea sibi: et in 
vestem meam miserunt sortem. Et milites quidem haec 
fecerunt. 

25 Stabant autem iuxta crucem Iesu mater eius, 
et soror matris eius, Maria Cleophae, et Maria Magda- 
lene. 

26 Cum vidisset ergo Iesus matrem , et discipu- 
lum stantem, quem diligebat, dicit matri suae: Mulier, 
eccc filius tuus. 

27 Deinde dicit discipulo: Ecce mater tua. Et ex 
illa hora accepit eam discipulus in sua. 

28 Postea sciens lesus quia omnia consummata 
sunt, ut consummaretur Scriptura, dixit: Sitio. 

29 Vas ergo erat positum aceto plenum. Illi au- 
tem spongiam plenam aceto, hyssopo circumponentes, 
obtulerunt ori eius. 

30 Cum ergo accepisset lesus acetum, dixit: Con- 
summatum est. Et inclinato capite tradidit spiritum. 

31 Iudaei ergo, ( quoniam Parascevc erat ) ut 
non remanerent in cruce corpora sabbato, ( erat enim 
magnus dies ille Sabbati ) rogaverunt Pilatum ut fran- 
gerentur eorum crura, et tollerentur. 

32 Venerunt ergo milites: et primi quidem fre- 
gerunt crura, ct alterius, qui crucifixus est cum eo. 

33 Ad lesum autem cum venissent, ut viderunt 
cum iam mortuum, non fregerunt eius crura, 

34 sed unus militum lancea latus cius aperuit, 
et continuo exivit sanguis, et aqua. 

35 Et qui vidit, testimonium perhibuit: et verum 
est testimonium eius. Et ille scit quia vera dicit: ut 
et vos credatis. 

36 Facta sunt enim haec ut Scriptura implere- 
tur: Os non comminuetis ex eo. 

37 Et iterum alia Scriptura dicit: Videbunt in 
quem transfixerunt. 

38 Post haec autem rogavit Pilatum Ioseph ab 
Arimathaea, ( eo quod esset discipulus Iesu, occultus 
autem propter metum Iudaeorum ) ut tolleret corpus 
lesu. Et permisit Pilatus. Venit ergo, et tulit corpus 
Iesu. 

39 Venit autem et Nicodemus , qui venerat ad 
lesum nocte primum, ferens mixturam myrrhae , et 
aloes, quasi libras centum. 

40 Acceperunt ergo corpus Iesu , et ligaverunt 
illud linteis cum aromatibus, sicut mos est ludaeis sepe- 
lire. 

41 Erat autem in loco, ubi crucifixus est, hor- 
tus: et in horto monumentum novum, iu quo nondum 
quisquam positus erat. 

42 Ibi ergo propter Parasceven Iudaeorum, quia 
iuxta erat monumentum, posuerunt lesum. 

vv. 1-3. loannes haec ait farta ante qtiam Pilatus sententiam 
diceret, quae tamen Matthaeus et Marcus narrant post dictam 
a Pilato sententiam. Verum Matthaeus et Marcus temporum 
ordinem non semper sequuntur (1) , sique locum excipias in 
quo haec descripserunt , nihil suggerunt quo efficiatur ea 
post iudicium absolutum facta esse. E contrario apud Ioan- 
nem ea legimus quae secus concludere nos cogunt. Lege Lib. 
11 de Evangeliis Annot. CXC. CXCI. CXCII1. — Alapas red- 
ditum est pro graeco pznvjtix ra, cuius maxime propria notio 
est ictus virga inflicti. 

v. 4. Adverbium iterum in hoc loco non idem sonat ac 
secundo. Confer Io. XVIII, 38 et lege Lib. II de Evangeliis 
Annot. CCXVI. 

v. 5. Ecce homo 1D'>&7\ ( Eccolo qui ). Horum em- 

phasin facile seniis. — Porro manifesto vides ut Iesus flagellis 
caesus spinisque coronatus fuerit ante quam capitis a Pilato 
damnaretur. 

v. 7. Filium Dei vulgari sensu sese appellare, non modo 
religiosum non erat, sed pium, eaque appellatio in veteribus 
quoque scripturis usurpata legitur. Iudaei ergo probe sense- 
rant ut Christus, non illo vulgari, sed vero ac proprio sensu 
hanc sibi appellationem faceret. 

v. 8. Pilatus de miraculis a Christo editis compertum pro- 
cul dubio habebat, nuntii quoque sibi missi ab uxore (2) effe- 
cerant ut sine sollicitudine esse non posset quinam Christus 
esset; quum ergo iain ita esset animo comparatus, mirum 
non est melum aliquem ipsi ingestum esse ut audivit Iudaeos 
Christum accusantes quia filium Dei se fecit , tametsi , quo- 
modo id esset, profecto haud intclligeret. 

v. 9. Lege quae diximus de Io. XVIII, 37. Christus Pi- 
latum, quacnam ipsius origo esset, sciscitantem nullo responso 

(t) I.efte I.ib. II De Er.iogel. no. t seqq. 

(2, Mallh XXVII, 19. 

dignatur, tcrlc eadem illa de caussa qua de ipsius regno 

interroganti vix quidquam responderat. 

v. 11. Istud proplerea non item valet ac si argumentum 
tale esset : Potestas tibi est caussarum capitalium ; ergo mc 
innocentem damnans minus peccabis quam qui me libi interi- 
mendum tradiderunt; is enim sensus accipi nequit , quum 
ulerque homicidii reus aeque sit, tum accusator tum iudex 
quorum opera innocens morte mulctatur. Itaque Christus 
dicere voluit minus quam Iudaeos Pilatum percaturum, non 
quidem quia illam potestatem haberet, sed quia ita, ut dice- 
bat, se habere putaret, ignorantia enim, etsi culpabilis, pec- 
catum minuit. Sunt qui haec postrema Christi verba ita intcl- 
ligant, ut, non Pilati peccatum cum peccato Iudneorum com- 
paretur , sed sensus sit Iudaeos necem Christo machinatos 
gravius peccare proplerea quia praesidis potestate ad id 
abuterentur. 

v. 12. Erinde, graece Ix tsutsu ex hoc, quod non modo 
tempus significat, sed etiam caussam. Confer Io. VI, 66. 

v. 13. Lithostrotos \t3oozp'j)zc; lapillis stratus, opere tes- 
sellato videlicet. — Gabhalha stnniU locus elatus, nomen syro- 
chaldaicum, femininum, forma cmphatica. 

v. 14. Nomen jraojwxsujj parasceve hoc in loco usurpatum 
non est ad significandam praeparationem paschalis , sed ad 
sextum diem hebdomadae designandum ita ab Hellenistis 
vocatum ; quam rem compluribus argumentis confirmatam 
invenies in Libro 111 de Evangeliis Diss. L. nn. 30 seqq. — 
Marcus scripsit Christum cruci fixum quum hora tertia esset (1); 
quid ergo Ioannes ait horam quasi sextam fuisse qnum Pila- 
tus sententiam dixit ? Quo hanc difficultatem removeas, una 
dumtaxat , neque alia praeter hanc , via patet , ut dicamus 
librariorum errore in alterutro evangelio notas T et F alte- 
ram cum altera esse commutatas; id autem Ioannis evangelio 
contigisse, inque eo F pro T a librario positum esse, ac pro 
sexta rescribendum tertia , optimae rationes sunt cur creda- 
mus, quas leges in Libro II de Evangeliis Annot. CXCV. 


(t Mare. XV, 25. 

v. 15. Non habemus regem nisi Caesarem ; quibus verbis 
quid pontiGccs necopinantes significaverint, exposui in Libro 
II do Interpretatione scripturarum sacrarum Quaest. VI. n. 78. 

v. W. Calvariae locum, non montem; locum omnes evan- 
gclistac cum appellant. Golgotha NfiVl'71 cranium, calvaria, 
nomen syrochaldaicum, femininum, forma cmphatica. Hic lo- 
cus hodiernae urbis muris comprehensus, olim exiguus tumu- 
lus fuit, extra urbem ab occasu assurgens, moenibus tamen 
proximus , ita ut crucis titulus ex urbe legi posset v. 20. 
Plurimos habes quos legas, hunc locum plus minusve accu- 
rate describentes. Iuveril ea quoque legere quae de stabulo 
bethlemitico scripsimus in Libro III de Evangeliis Diss. XXII. 
nn. 8-10. 

v. 18. Lege Lib. II de Evangeliis Annot. CXCVI. Quum 
quaestio utrum Christus cruci fixus fuerit ante quam crux 
erigeretur, an postquam erecta fuerat, nihil habeat momenti 
ad cvangelium intelligcndum , eam missam facimus ; item 
eademque de caussa utrum Christi pedes singuli singulis 
clavis, an ambo unico clavo confixi. 

v. 19. Lege Lib. II de Evangeliis Annot. CXCVII. Lucas 
ait titulum scriptum fuisse litteris graecis et latinis et hebrai- 
cis(l);ex quo quidam existimant, non tribus linguis, sed 
trium linguarum literis, una tamen lingua, saltem quod atti- 
net ad lileras graccas et latinas, Pilatum in hoc titulo conscri- 
bendo usum essc v Apud Ioannem haec legimus: Et erat scriptum 
hebraice, graece, et latine. In tituli reliquiis, quae in basili- 
ca sessoriana asservantur, ordo linguarum est sicut a loanne 
describitur. 

v. 23. Lege Lib. III de Evangeliis Annot. CXCV. 
v. 21. Hoc oraculum desumptum est ex Ps. XXI , 19 , 
illudque Ioannes transcripsit omnino sicut legitur apud grae- 
cum interpretem Psalmorum. — De verbis Vt scriptura imple- 
retur iam diximus in Io. XIII, 18. 

v. 25. Non plane liquet utrum verba soror matris eius 
Maria Clcophae , imo Clopae , sic enim graece est , unicam 
feminam significent an duas. Si primum , quod omissa parti- 

(1) Luc. XXIII, as. 

cula et praeferre suadet , non tamen praeferendum evincit , 
haec Maria fuisset soror, non germana, sed patruelis Mariae 
matris Iesu; graeca enim vj rsu Klumz nil significare possunt 
nisi filiam Clopae (1), Clopan autem, euradem ac Alphaeum (2) 
Iacobi patrem (3), Mariae virginis patruum fuisse multa sunt 
quae credere suadent (1). Haec ergo Maria eodem patre ge- 
nita est ac lacobus, quem Clopae filium veteres dixerunt. 
Quod si Ioanncs duas feminas designat, soror matris Iesu illa 
erit, item Maria nominata, quam Matthaeus (!i) et Marcus (6) 
narrant praesentes Christo moricnli affuisse , et matrem di- 
cunt Iacobi et losephi, quamque Clopae uxorem fuisse puta- 
mus. Lege Lib. III de Evangeliis Diss. IX. c. III. n. 9 et 
c. XX. n. 21. Alias quoque mulieres , praeter has a Ioanne 
commemoratas , illic alluisse discimus ex Matthaei et Marci 
narrationibus. 

v. 2G. Mulier. De hac appellatione diximus in lo. II, \. 

v. 27. In sua inter ea quae sua erant, d; rex IStx, non 
in suam, ut quidam vellent. Lege quae diximus de Io. 1, 10. 11, 
et confer Io. XVI, 32. 

v. 28. Quia omnia consummata sunt, sicut ipse Christus 
paullo post dixit v. 30. — Fit consummaretur scriptura tyac 
TcXsCwSvj r, y pupe). In Novo Testamento verba rO.uovr^zt rr,v 
yptxprpj consummari scripturam et nX/ipivcSxt tvjv ypa<pr,v 
impleri scripturam unum atque idem valent v. 21. — Scriptura, 
quam Ioannes ait consummandam fuisse, haec est: In siti mea 
potaverunt me aceto (7), sicut apparet ex iis quae mox facta 
narrantur v. 29. — Lege Lib. II de Evangeliis Annot. CC. 

v. 30. Quam late pateat significatio huius TzrO.trr at Con- 
summatum est, quam vocem Christus postremam protulit, me- 
lius ac plenius quis attenta piaque meditatione assequelur, 
quam enarrando queat demonstrari. 

(1) Lib. III De Evangeliis Disj. IX. c. XIX. n. 40; c. XX. o. 14. 

(2) Ib. c. III. n. 9. 

(3) Mare. III, 18. 

(4) Lib. III De Evangeliis Dias. IX. c. XX. nn. 12- 14. 

(5) Mallh. XXVII, 56. 

(6) Mare. XV, 40. 

(7) P*. LX VI II. 22. 

y. 31. In gracca pagina haec inverso ordine sic leguntur: 
Vt non remanerent in cruce corpora sabbato, quoniam para- 
sceve erat. — Omissio articuli >j ante nomen nupcvjy.v/ri cer- 
tiores nos facit hoc quoque in loco id usurpari , non qua 
praeparationem significat, sed ut nomen proprium est diei 
sexti hebdomadae. Lege quae dicta sunt de v. 14. Porro, etsi 
praeparationem significaret in hoc loco , ipsa tamen materies 
argumento esset agi de praeparatione, non paschalis, sed sab- 
bati. — In graecis codicibus, qui de meliore nota commendan- 
tur, non est rj rjpLSpz Ik&iwj zov aafzfixxoo dies ille sabbati, 
sed Yj ■quspz Ixetvov rev dies illius sabbati , quibus 

pari nota codices latini ac plerique interpretes suffragantur. 
Quos si sequaris, inletliges magnum a Ioannc dici, non sab- 
batum quod fuit postridie mortis Christi, sed diem qui eo 
anno incidit in illum sabbatum, atque adeo, non propter san- 
ctitatem omnibus sabbatis communem, sed propter illius ipsius 
diei propriam , quippe qui fuerit secundus dies azymorum 
multimodis sacer ac religiosus. Lege Lib. III de Evangeliis 
Diss. L. nn. 44 seqq. — Mos Romanorum erat cruciariis , 
'postcaquam aliquanto tempore pependerant, crura confringere 
moxque inflicta plaga eos necare. — His, quae loannes narrat, 
illud adversari videtur quod legimus apud Marcum, ut Pila- 
tus, quum ab ipso Iosephus peteret corpus lesu, miratus sit 
hunc iam obiisse (1); qui enim id mirari poterat factum quod 
ipse, sicut loannes ait , fieri iusserat? Sed attende illud jjdvj 
iam; nimirum miratus est tam cito, quod iusserat, milites 
exsequutos esse. 

v. 34. Hunc et versum 30 confer cum I Io. V, 8. 
v. 35. Animadverte Ioannis Docetas et Phantasiastas re- 
futantis sollicitudinem. 

v. 36. Hoc, quod Deus Israclilas observare iusserat in 
epulo paschali, ne agni ossa confringereut (2), typus, sicut ex 
hoc loco Ioannis comperimus , fuit cius quod iu lesu cruci 
fixo observatum est; quare haec scriptura secundum sensum 
spiritalem impleta in Christo esse censenda est. 

(I) Mare. XV, 44. 

2) Kiod. Xlt, 46; Nuro. IX, 12. 

v. 37. Haec a Zacharia (1) praedicta fuerant, 
v. 38. Dc Arimalhaea est in Libro III de Evangeliis Diss. 
XXXIV. n. 10. — Occultus; confer Io. XII, 42. 
v. 39. Confer Io. III, 1. 2; VII, 50. 
v. 40. Lege Lib. III dc Evangeliis Diss. L. n. 56. 
v. 4i. Confer quae diximus de v. 17. 
v. 42. Propter parasceuen Iudaeorum dtx ttjv raoaffxsuvjv 
tmv 'lovdatuv. Articulus, appositio nominis Iudaeorum, ratio 
quae affertur verbis quia iuxta erat monumentum, tota denique 
materies ostendunt nomen nzpx<r/.iw jv parasceven in hoc loco 
esse praeparationem sabbati , eam , inquam , quae a Iudaeis 
appellabatur. — Christus vivere desierat hora nona, 
Iosephus Pilatum adiit fytctg y&spcvsqg cum sero factum es- 
set (2), proximus ergo erat solis occasus ac sabbati initium ; 
haec si attendas, intelliges quid valeat illud quia. 


c a p v T xx 

1 Vna autem sabbati, Maria Magdalenc venit 
mane, cum adhuc tenebrae essent, ad monumentum: 
et vidit lapidem sublatum a monumento. 

2 Cucurrit ergo , et venit ad Simonem Petrum, 
et ad alium discipulum, quem amabat Iesus, et dicit 
illis: Tulerunt Dominum de monumento, et nescimus 
ubi posuerunt eum. 

3 Exiit ergo Petrus, et ille alius discipulus, et 
venerunt ad monumentum. 

4 Currebant autem duo simul , et ille alius di- 
scipulus praecucurrit citius Petro, et venit primus ad 

L monumentum. 

(I) Zacb. XII, 10. 

(J) Mallii. XXVII, 87; Mare. XV, 42. 

5 Et cum se inclinasset, vidit posita linteamina, 
non tamen introivit. 

6 Venit ergo Simon Petrus sequens eum, et in- 
troivit in monumentum, et vidit linteamina posita, 

7 et sudarium, quod fuerat super caput eius, non 
cum linteaminibus positum, sed separatim involutum in 
unum locum. 

8 Tunc ergo introivit et ille discipulus, qui ve- 
nerat primus ad monumentum: et vidit, et credidit: 

9 nondum enim sciebant Scripturam, quia opor- 
tebat eum a mortuis resurgere. 

10 Abierunt ergo iterum discipuli ad semetipsos. 

1 1 Maria autem stabat ad monumentum foris , 
plorans: Dum ergo fleret, inclinavit se, et prospexit 
in monumentum: 

12 et vidit duos angelos in albis, sedentes, unum 
ad caput, et unum ad pedes, ubi positum fuerat cor- 
pus lesu. 

13 Dicunt ei illi: Mulier, quid ploras ? Dicit eis: 
Quia tulerunt Dominum meum: et nescio ubi posue- 
runt eum. 

1 4 Haec cum dixisset , conversa est retrorsum, 
et vidit lesum stantem: et non sciebat quia lesus est. 

15 Dicit ei lesus: Mulier, quid ploras? quem quae- 
ris ? Illa existimans quia hortulanus esset, dicit ei: Do- 
mine , si tu sustulisti eum, dicito mihi ubi posuisti 
eum: et ego eum tollam. 

16 Dicit ei lesus: Maria. Conversa illa, dicit ei: 
Habboni ( quod dicitur Magister. ) 

17 Dicit ei lesus: Noli me tangere, nondum enim 

ascendi ad Patrem* meum: vade autem ad fratres meos, 
et dic eis: Ascendo ad Patrem meum, et Patrem ve- 
strum, Deum meum, et Deum vestrum. 

18 Venit Maria Magdalene annuncians discipulis: 
Quia vidi Dominum, et haec dixit mihi. 

19 Cum ergo sero esset die illo, una sabbatorum, 
et fores essent clausae, ubi erant discipuli congregati 
propter metum ludaeorum: venit Iesus, et stetit in me- 
dio, et dixit eis: Pax vobis. 

20 Et cum hoc dixisset, ostendit eis manus, et 
latus. Gavisi sunt ergo discipuli, viso Domino. 

21 Dixit ergo eis iterum: Pax vobis. Sicut misit 
me Pater, et ego mitto vos. 

22 Haec cum dixisset, insufflavit: et dixit eis: Ac- 
cipite Spiritum sanctum: 

23 quorum remiseritis peccata, remittuntur eis: 
et quorum retinueritis, retenta sunt. 

24 Thomas autem unus ex duodecim, qui dicitur 
Didymus, non erat cum eis quando venit Iesus. 

25 Dixerunt ergo ei alii discipuli: Vidimus Do- 
minum. Ille autem dixit eis: Nisi videro in manibus 
eius fixuram clavorum, et mittam digitum meum in lo- 
cum clavorum, et mittam manum meam in latus eius, 
non credam. 

26 Et post dies octo, iterum erant discipuli eius 
intus: et Thomas cum eis. Venit Iesus ianuis clausis , 
et stetit in medio, et dixit: Pax vobis. 

27 Deinde dicit Thomae: Infer digitum tuum huc, 
et vide manus meas, et affer manum tuam, et mitto 
in latus meum: et noli esse incredulus, sed fidelis. 

28 Respondit Thomas, et dixit ei: Dominus meus, 
et Deus meus. 

29 Dixit ei lesus: Quia vidisti me Thoma, cre- 
didisti: beati qui non viderunt, et crediderunt. 

30 Multa quidem, et alia signa fecit lesus in con- 
spectu discipulorum suorum, quae non sunt scripta in 
libro hoc. 

31 Haec autem scripta sunt ut credatis, quia lesus 
est Christus Filius Dei: et ut credentes, vitam habe- 
atis in nomine cius. 


f.OMMF.NTARIVM 


Quomodo haec historia de mulieribus deque Petro et Ioannc 
Christi sepulcrum invisentibus cum illa , quae legitur in ce- 
teris cvangeliis, sit componenda, ostendimus in Libro 111 de 
Evangeliis Diss. LUI , aliaque huc pertinentia habes in Li- 
bro II de Evangeliis Annot. CCVI1 seqq. Ceterum vix aliquid 
in ea est quod alia declaratione indigeat. 

v. 1. Vna autem sabbati sive, ut graeca sunt, rcov ca/3- 
/3aTW sabbatorum; hoc est primo die hebdomadae. — Maria 
Magdalene , non tamen sola, sicut apparet ex v. 2. 

v. 2. Tulerunt Dominum de monumento; quod illa con- 
jectando affirmabat, non enim in monumentum intraverat. 

vv. 6. 7. Res adeo minutatim descripta satis esset ut 
scriptor proderetur, qui, quae a Petro visa esse narrat, et 
ipse viderit, etiamsi non adderet, sicut continuo facit, se quo- 
que ea vidisse. 

v. 8. Et credidit , Christum revixisse videlicet. Confer 
v. 9. Nota usitatam illam clausulam hoc quoque in loco 
adhibitam. 


15 

v. 9. Sciebant, graecc ijSektov sciverant. His ratio reddi- 
tur cur non ante Ioanncs Christum revixisse crediderit Ma- 
riae Magdalenae narranti , quam ipse sepulcrum vacuum et 
cetera suis oculis conspiceret. 

v. 11. Maria Magdalcne , postquam venerat ad Petrum 
et loannem , hisque nuntiaverat sepulcrum vacuum esse, il- 
luc vel una simul cum eis vel mox reversa est. 

v. 16. loannes in v. 14 de Maria haec dixerat: Conversa 
est retrorsum, et vidit lesum stantem; quid ergo in hoc ver- 
su 16 verbum err pXfHGOt conversa significat ? Crederem 
translatam esse eius significationem, ac tantum id valere at- 
que illa, quae de Petro dicuntur in Actis, o; h lauru 

ad se reversus (1), hoc est ex stupore, quo tenebatur, ita ut 
lesum non agnosceret, sesc recipiens. Res ipsa hanc interpre- 
tationem confirmat. — Aliquot codices tum graeci tum latini 
nonnullique interpretes haec addita habent: Et accurrit tangere 
ipsum. Certe aliquid huiusmodi Mariam fecisse, discimus ex 
iis quae statim sequuntur. 

v. 17. Noli me tangere, nondum enim ascendi ad patrem 
meum. Sed cur Christus sesc tangendum Magdalenae prohi- 
buit , quem tamen postea discipulis exhibuit palpandum (2) ? 
Quid vero illa caussa quam subiicit, quid is connexus: Non- 
dum ascendi ad patrem meum; ergo noli me tangere ? Yl haec 
intelligamus animadvertere prius iuveril longe aliam fuisse 
rationem contactuum, quos Christus Magdalenae negavit, quos- 
que discipulis obtulit. Illa hoc unum quaerebat, ut amori , 
quo flagrabat, faceret satis; hi a dubitatione revocandi erant, 
an is, quem conspiciebant, Iesus esset ad vitam reversus. 
Itaque iis equidem assentior qui censent haec non simpliciter 
dicta a Christo esse , ut qui a Magdalena tangi nollet , sed 
quia vellet ut ea quamprimum discipulos conveniret, quae- 
que vidisset, doceret, atque ipsius mandata eis perferret. In 
praesenti mitte, inquit, complexus et oscula; erit quum satis 
amori erga me tuo facere liceat, nondum enim ascendi'ad pa- 
trem meum, sed vobiscum aliquammultis diebus manebo; nunc 
vero vade et cetera. 

(1) Aci. XII, 11. 

(2) Lue. XXIV, 39. 

v. 19. Quae iam Ioanncs narrat, gesta esse videntur post 
solis occasum. Lege Lib. 11 de Evangcliis Annot. CCXIII. Ita 
Iudaeis dies secunda hebdomadae iam inceperat. Sed fac me- 
mineris eius , quod non semel notavimus , a loanne in evan- 
gelio diebus civilibus initium fieri , non cum Iudaeis occasu 
solis, sed cum Romanis noctis medio. Lege quae diximus de 
Io. XII, 1. 12; XIII, 1. — Pax vobis. Haec quasi quaedam 
formula salutationis esse vulgo creditur , idem valens quod 
nobis salve, salvete; verum ea uti mos erat tunc solummodo, 
quum quis alterum, cui improvisus aderat, monebat nullum 
inde metum conciperet, conceptum vero amandaret; nos ita 
loqueremur: Ne quid timeas, Securus esto. 

v. 20. Frustra sunt qui ex his arguunt Christi pedes cruci 
non clavis affixos fuisse, sed funibus alligatos; nam ex Luca 
discimus Christum discipulis etiam pedes ostendisse (1). 
v. 21. Confer Io. XVII, 18. 

v. 22. Insufflatio symbolum fuit dationis Spiritus sancti; 
datus autem re ipsa hic a Christo discipulis est verbis: Acci- 
pite Spiritum sanctum. Confer lo. VII, 39. 

v. 23. Concilium Tridcntinum: Si quis dixerit verba illa 
Salvatoris: Accipite Spiritum sanctum; quorum remiseritis pec- 
cata, remittuntur eis, et quorum retinueritis retenta sunt, non 
esse intelligenda de potestate remittendi et retinendi peccata in 
sacramento poenitentiae, sicut ecclesia catholica ab initio sem- 
per intellexit, detorserit autem, contra institutionem huius sa- 
cramenti , ad auctoritatem praedicandi evangelium , anathema 
sit (2). Enimvero potuissetne Christus apertioribus ac perspi- 
cuioribus verbis uti ad hanc rem significandam ? 
v. 21. Confer Io. XI, 16. 

v. 26. Post dies octo, hoc est octavo post die, qui primus 
fuit hebdomadae insequentis. Lege Lib. II de Evangcliis 
Annot. CCXIV. 

v. 27. Id tamen facere Thoinas non ausus fuisse videtur. 
V. 28. Dominus meus et Deus meus. Qui negant Thomam 
haec pronuntiasse compellando ipsum Christum, sed admira- 
ti) Lue. XXIV, 30. 40. 

(2) Concil. Tridcnl. Sev*. XIV de Poenit. c«n. 3. 

lionc raptum in exclamationem prorupisse Deum invocando, 

risu eos magis excipi quam argumentis refqtari par est. 

v. 29. Finis evangelio fit hoc Christi elTato, quod, quum 
loannis consilio ac proposito, tum clausulae ab ipso usurpari 
solitae apprime respondet. 

v. 81. Libri conclusio, qua et ipsius libri argumentum cl 
scriptoris consilium docemur. 


c a p v T XXI 


1 1 ostea manifestavit se iterum lesus discipulis 
ad mare Tiberiadis. Manifestavit autem sic: 

2 Erant simul Simon Petrus, et Thomas, qui di- 
citur Didymus, et Nathanael, qui erat a Cana Gali- 
laeae, et filii Zebedaei, et alii ex discipulis eius duo. 

3 Dicit eis Simon Petrus: Vado piscari. Dicunt ei: 
Venimus et nos tecum. Et exierunt, et ascenderunt in 
navim: et illa nocte nihil prendiderunt. 

4 Mane autem facto stetit lesus in littore: non 
tamen cognoverunt discipuli quia lesus est. 

5 Dixit ergo eis lesus: Pueri numquid pulmen- 
tarium habetis ? Responderunt ei: Non. 

6 Dicit eis: Mittite in dexteram navigii rete: et 
invenietis. Miserunt ergo : et iam non valebant illud 
trahere prae multitudine piscium. 

7 Dixit ergo discipulus ille, quem diligebat lesus, 
Petro: Dominus est. Simon Petrus cum audissct quia 
Dominus est, tunica succinxit sc ( erat enim nudus ) 
ct misit se in mare. 

8 Alii autem discipuli navigio venerunt: ( non enim 
longe erant a terra, sed quasi cubitis ducentis ) tra- 
hentes rete piscium. 

9 Yt ergo descenderunt in terram, viderunt pru- 
nas positas, et piscem superpositum, et panem. 

10 Dicit eis Iesus: Afferte de piscibus, quos pren- 
didistis nunc. 

11 Ascendit Simon Petrus, et traxit rete in ter- 
ram, plenum magnis piscibus centum quinquaginta tri- 
bus. Et cum tanti essent, non est scissum rete. 

12 Dicit eis Iesus: Venite, prandete. Et nemo au- 
debat discumbentium interrogare eum : Tu quis es? 
scientes, quia Dominus est. 

13 Et venit Iesus, et accipit panem, et dat eis, 
et piscem similiter. 

14 Hoc iam tertio manifestatus est Iesus disci- 
pulis suis cum resurrexisset a mortuis. 

15 Cum ergo prandissent, dicit Simoni Petro lo- 
sus: Simon loanuis diligis me plus his? Dicit ei: Etiam 
Domine, tu scis quia amo te. Dicit ei: Pasce agnos 
meos. 

16 Dicit ei iterum: Simon Ioannis, diligis me? Ait 
illi: Etiam Domine, tu scis quia amo te. Dicit ei: 
Pasco agnos meos. 

17 Dicit ei tertio: Simon Ioannis, amas me? Con- 
tristatus est Petrus, quia dixit ei tertio. Amas me? et 
dixit ei: Domino tu omnia nosti: tu scis quia amo to. 
Dixit oi: Pasce oves meas. 

18 Arnen, amen dico tibi: cum esses iunior, cin- 
gebas te, et ambulabas ubi volebas: cum autem senuc- 

15 * 

ris, extendes manus tuas, et alius te cinget, et ducet 

quo tu non vis. 

19 Hoc autem dixit significans qua morte ola- 
rificaturus esset Deum. Et cum hoc dixisset, dicit ei: 
Sequere me. 

20 Conversus Petrus vidit illum discipulum, quem 
diligebat Iesus, sequentem, qui et recubuit in cocna 
super pectus eius, et dixit : Domine quis est qui tra- 
det te ? 

21 Hunc ergo cum vidisset Petrus, dixit Iesu: Do- 
mine hic autem quid ? 

22 Dicit ei Iesus : Sic eum volo manere donec 
veniam, quid ad te ? tu me sequere. 

23 Exiit ergo sermo iste inter fratres quia disci- 
pulus ille non moritur. Et non dixit ei Iesus: Non 
moritur, sed: Sic eum volo manere donec veniam, quid 
ad te ? 

2 i Hic est discipulus ille, qui testimonium perhi- 
bet de his, et scripsit haec: et scimus, quia verum 
est testimonium eius. 

25 Sunt autem et alia multa, quae fecit Iesus: 
quae si scribantur per singula, nec ipsum arbitror 
mundum capere posse cos, qui scribendi sunt, libros. 

Evangelio iatn absoluto hanc quasi appendicem a loannc 
adicctam ideo esse, ut opinionem eorum rerelleret qui ipsum 
nequaquam moriturum putabant, ipsa huius capitis materies 
nos docet, tum demonstravimus in Libro I de Evangeliis c. IV. 
nn. 37 seqq. In hac quoque historia nemo Ioannem auctorem 
non agnoscit , teslemquc oculatum eorum quae narrantur. 
Narrationis forma eadem illa ipsa totius libri propria , sim- 
plex et nativa, simulquc pelluccns ac vivida. 

v. 1. Christi discipuli iussi fuerant ire in Galilaeam (1); 
quo tamen non iverunt nisi post octo dies exactos ex quo 
Christus revixerat (2). — Iterum rraXiv in hoc loco, sicut appa- 
ret ex v. 14, non significat secundo, sed rursus, denuo. Lege 
Lib. II de Evangeliis Annot. CCXVI. — Regionum suarum 
lacus Hebraei maria vocabant. Hic lacus , qui et lacus Ge~ 
nesareth appellabatur, nomen invenit a Tiberiade , urbe in cius 
litorc occidentali ab Herode Antipa, tetrarcha Galilaeae, in 
honorem Tiberii Caesaris exstructa, sicut alibi diximus. 

v. 2. De Nathanaelc diximus in Io. I, 45. — Filii Zebe - 
daei lacobus et ipse loannes evangelii scriptor. 

v. 8. Vides scriptorem navigandi peritum, qui oculis li- 
torum distantias metiri didicit. — Vox trahentes nil contrarium 
praefert eius quod est in v. 6; nam et graeca verba alia sunt, 
et alia significantur. In v. 6 piscatores dicuntur non potuisse 
rete trahere sXxuaat, in navim videlicet; in v. 8 legimus eos- 
dem hos navi ad litus venisse trahentes c roaovtii (strascinando) 
rete piscium post navim. 

v. 11. Et cum tanti essent, non est ruptum rete. Patet id 
annotari tamquam quid mirum. At quisnam notare id potuis- 
set, nisi piscator , qui perspectum haberet quot pisces rete 
caperet ? 

(1) Mitih. XXVI, 32; XXVIII, 7. 10. 1G; 5I»rc. XIV, 28; XVI, 7. 

(2) Confer Io. XX, 10. 26. 

r. 14. Tertio. Ex evangeliis inter se comparatis compo- 
sitisque efficitur quidem tunc Christum septimo , postquam 
revixerat, aliis atque aliis visum esse; at discipulis una con- 
gregatis tertio manifestatu» tunc est. Lege Librum II de Evan- 
geliis Annot. CCXVl. 

vv. 15 - 17. Agnos et oves , uno verbo , gregem Christi 
nil aliud esse quam ecclesiam nemo sanus unquam dubitavit. 
Huius gregis pascendi potestatem Petro collalam narrari in 
hoc loco, qui eum vel obiter legit, nequit non pervidere. Eos 
cum uno Petro transacta, dilectionis erga se professio, quam 
Christus ter ab eo exegit , grex pascendus ei a Christo , se- 
mel , iterum , tertio, commendatus , omnia denique adiuncta 
nos cogunt credere tunc Petro munus , quum grande atque 
eximium, tum eius unius proprium traditum a Christo esso. 
Ceterum non pauci sunt qui totum hunc locum praeclare per- 
tractarunt. — In v. 16 graeca pagina non dovtz agnos habet, 
sed npofarot oves, sicut in v. 17. 

v. 18. Quorsum haec spectarent, loannes docuit in versu 
insequente. Cur autem Christus Petro haec praedixerit, caussa 
haec fuisse videtur, ut ostendendo sibi probe perspectum esse 
ad quem finem Petri in ipsum amor esset evasurus, hunc so- 
laretur moerentem propterea , quia ipse Christus de eius 
amore quodammodo dubitare visus esset, quam sollicitudinem 
in Petri animo reminiscentia eorum alebat quae sibi accide- 
rant in domo pontificis. 

v. 19. Ex hoc loco manifeste officitur Petrum, quum loan- 
nes haec scribebat , iam fuisse interemptum. Lege Lib. I de 
Evangcliis c. IV. n. 35. 

v. 22. In hoc aeque ac in insequente versu pro sic graeca 
pagina haliet Izv si; non tamen aliud significatur in latina ac 
in graeca, quum, sicut continuo loannes haec explicat, Chri- 
stus non affirmando ea protulerit, sed vnoStoiv- Knim- 
vero nihil est quod cum quibusdam reformides in illa vocula 
sic, quantumvis destituta praesidio alterius voculae si, cuius 
alterius, ut ita dicam, vices, quum loquimur, ipse vocis ile- 
xus, ipsa modulatio, atque adeo ipse loquentis vultus, ipsi 
oculi, quae certe historicus nequit exprimere, gerere non raro 
soleant, cosquc, qui audiunt, certiores faciant utrum, quum 

vulgari sermone sic loquor: Io voglio ch’egli si rimanga rosi; 
a te che t' importa ? affirmando id dicam , an ita ac si dice- 
rem: Se io voglio ch' egli si rimanga cosi, a te che t’ importa? 
Lege quae in huius libri prooemio monuimus de ratione qua 
Ioannes aliorum sermones ac dicta descripsit. Ceterum non 
is sum qui omnimodis vincere velim hanc particulam sic esse 
retinendam. 

v. 23. Vides quo haec appendix pertineat, 
v. 24. Hic versus collatus cum v. 20 cumulum affert ar- 
gumentis quae certiores nos faciunt huius quoque postremi 
capitis loanncm auctorem esse. 

v. 25. Totius evangelii clausula, post appendicem neces- 
sario iterata. Confer lo. XX , 30. — Hyperbolen , non secus 
ac ceteras rhetoricorum figuras, scriptores sacri, ubi res fe- 
rebat, usurpare haud reformidarunt. 

